
La sfârșitul acestui secol răpirile de 
persoane au devenit un tip de infracţiune 
practicat cu asiduitate. De multe ori, ele 
se petrec chiar sub ochii noștri și, datorită 
promptitudinii echipelor de televiziune, 
pătrund și în casele noastre. 


Despre cele cuprinse în această carte 
fascinantă, autorul ei, V.P. Borovicka, 
unul dintre cei mai citiți scriitori cehi 
contemporani, se destăinuie astfel: 


„De peste un sfert de secol mă ocup de 
reconstituirea unor cazuri criminalistice 
reale, din care fac parte omoruri, tâlhării 
și răpiri. Pentru această carte am ales 
unele dintre cele mai interesante cazuri, 
oferind astfel cititorului posibilitatea să 
arunce o privire și în culisele activității 
serviciilor de poliție. 

Prefață 


Indiferent dacă ne place sau nu, criminalitatea face parte, de 
când lumea, din istoria omenirii. Strămoșii noștri, Adam și Eva, au 
comis o faptă considerată de legiuitor act penal, au fost condamnaţi 
şi, din ordinul lui, scoși din grădina raiului, sub escorta unei paze 
formată din heruvimi. Primul cuplu conjugal din lume şi-a început 
astfel existența având o reputaţie proastă. Dar nici copii lor nu au 
avut o comportare mai bună. Cain l-a ucis pe fratele său Abel, iar 
confratele lor, Moise, a intrat cu o crimă în Prima carte a Vechiului 
Testament, Facerea. 

De atunci, scriitorii scriu despre crime şi cititorii citesc cu 
interes cărţile lor. În categoria acestui rău, răpirile constituie 
întrucâtva o excepţie. Ele nu sunt atât de sângeroase, dar în schimb 
sunt însoţite de acţiuni de şantaj financiar sau politic. Mai ales la 
sfârşitul secolului nostru, răpirile au devenit un tip de infracţiune 
practicat cu asiduitate. Cititorii sau telespectatorii le urmăresc cu 
un interes deosebit. De multe ori, aceste răpiri se petrec chiar sub 
ochii noştri şi, datorită promptitudinii echipelor de televiziune, 
pătrund și în casele noastre. 

De aceea, m-am hotărât să ofer cititorilor mei cartea Râpiri care 
au zguduit lumea. Titlul cărții aminteşte, în mod intenționat, de alte 
cărți mai vechi ale mele, „Atentate care au schimbat faţa lumii“, 
„Procese care au tulburat lumea“. De peste un sfert de secol mă 
ocup de reconstituirea unor cazuri criminalistice reale, din care fac 
parte omoruri, tâlhării şi răpiri. Pentru această carte am ales unele 
dintre cele mai interesante cazuri, oferind astfel cititorului 
posibilitata să arunce o privire şi în culisele activităţii serviciilor de 
poliție. 

De nenumărate ori am afirmat că nu cred să existe cazuri de 
spionaj sau criminalistice încheiate. De aceea, multe asemenea 
cazuri au fost completate cu noi informaţii. Un exemplu în acest 
sens îl constituie cazul „Marelui șacal“* Carlos, ucigaș şi răpitor, 
totodată, care a fost prins abia după douăzeci de ani, în 1994, când 
a fost deconspirat. 

Către cititorul român 


Simpatia mea pentru cititorul român dăinuie de aproape un sfert 
de veac. Prima carte tradusă în limba română Din culisele 
războiului secret, datează din anul 1973. După ea, au urmat altele. 


De aceea, am senzația că este vorba despre o relație afectivă . 


reciprocă. Promit cititorilor mei din România că le voi rămâne fidel 
şi mă voi strădui să nu-i decepționez. Cărțile mele fac parte din 
genul literaturii faptice și constituie sonde strict autentice în 
culisele istoriei omenirii. Mă bucur de fiecare dată când reușesc să 
găsesc un nou mod de abordare a unei teme mai vechi. Curiozitatea 
mea profesională mă determină să caut subiecte interesante în 
domeniul activității serviciilor de spionaj, al cazurilor de crimina- 
listică, dar şi în viața sectelor care îşi ucid membrii. Scriu cu multă 
plăcere şi îmi face bucurie să împărtăşesc aceste sentimente cu 
cititorii mei. 
Vă salut cu drag şi vă mulțumesc pentru interesul manifestat. 


VP Borovička 


Soarta dramatică 
a copilului lui Lindbergh 


Cei doi bărbaţi tineri, care se autoporecliseră, pe jumătate în 
glumă, pe jumătate în serios, Max şi Moritz, începuseră, de la o 
vreme, să fure. Furau din cauză că le era tot timpul foame. O dată 
unul dintre ei a luat un mantou de ploaie din cuierul unei cârciumi, 
s-a ascuns la toaletă şi l-a aruncat pe fereastră prietenului său care 
aştepta afară. Apoi l-au vândut unui negustor de vechituri şi, astfel, 
au făcut rost de câteva zeci de mărci. 

Era după primul război mondial şi, în Germania învinsă, dom- 
nea haosul. Inflaţia rostogolea bancnotele într-un iureş nesfârşit: 
ceea ce înainte de război costase o marcă, se vindea acum cu un 
milion. Cei doi tineri nu aveau ce să mănânce, unde să doarmă şi le 
era frig. Pe deasupra, nu ştiau să facă nimic. Au început să fure, 
dar, din păcate, orăşelul saxon Kamenz nu era locul cel mai 
potrivit. Aproape toţi se cunoşteau între ei, iar negustorii — care îşi 
deschiseseră prăvălii în care nu prea aveau ce să vândă —, erau 
foarte prudenti. 

Cu toate acestea, Bruno Richard Hauptmann a reuşit să dea trei 
atacuri în urma cărora a jefuit suma de 950 de mărci, o colecţie de 
timbre, câteva lănţişoare din aur, trei ceasuri de mână şi cupoane de 
împrumut de război. A învelit jumătate din pradă într-o cârpă şi mai 
întâi a vrut să o ascundă în cimitirul oraşului, dar, mai târziu, s-a 
răzgândit şi a îngropat-o lângă un tufiş la marginea ţarcului cu vite. 

La 21 martie 1939, în jurul orei prânzului, tinerii stăteau la 
pândă în locul unde şoseaua care leagă Wies de Kamenz face o 
curbă. În cele din urmă, au apărut două femei: văduva Agnes Opitz 
din satul învecinat şi servitoarea ei Marie Kmetsch. Băieţii le-au 
tăiat calea, şi le-au ameninţat că dacă nu le dau imediat tot ce au 
asupra lor vor fi împuşcate. 

A fost un jaf mizerabil, la fel ca şi câştigul: trei mărci, nouă 
chifle şi opt cupoane de alimente. 

Tinerii au rupt-o imediat la fugă în timp ce femeile s-au dus la 
primul post de poliție unde au făcut o descriere exactă a celor doi 

hoţi. Cinci zile mai târziu, aceştia şedeau în arestul tribunalului 
local şi aşteptau judecarea procesului. Hauptmann a fost închis 
până la sfârşitul lui aprilie, timp în care nu a dus-o deloc rău: mân- 
carea, chiar proastă fiind, o primea în fiecare zi. Cu toate acestea, 
a început să ducă dorul libertății şi să viseze la mica lui comoară 
îngropată în pământ. A fugit în timp ce era transportat la Bautzen, 
dar a fost prins imediat a doua zi. Abia se mai ținea pe picioare de 
oboseală şi chiar s-a bucurat când a putut să se întindă din nou pe 
ceva care amintea a pat. 

Procesul nu s-a judecat prea repede, dar în schimb a fost în- 
vinuit de toate jafurile petrecute în împrejurimi. Hauptmann avea 
impresia că nu va mai fi eliberat niciodată şi a devenit un deținut 
model. Muncea conştiicios, dacă punea mâna pe un ziar îl citea de 
la un capăt la altul, împrumuta cărți de la bibliotecă şi îi căra în 
fiecare zi cărbuni administratorului închisorii. Datorită acestui 
comportament , a fost eliberat după patru ani. 

Bineînţeles că primul drum l-a făcut la tufişul de lângă ţarcul cu 
vite. Noaptea şi-a dezgropat comoara, şi cu prada în buzunar s-a 
simţit omul cel mai tare din lume. A doua zi şi-a cumpărat o jumă- 
tate de kilogram din cel mai ieftin salam, dar a simţit că-l ia ame- 
teala când a aflat că trebuie să plătească 11 600 mărci. S-a uitat lung 
la vânzătoare şi a început să înjure cu voce tare pe toată lumea, dar 
mai ales dolarul care în ziua aceea ajunsese egal cu 1 000 000 de 
mărci. 

S-a întors la Kamenz unde locuia mama lui. În sfârşit, avea un 
acoperiş deasupra capului, dar sufletul îi era bântuit de spaime. Nu 
ştia nici el singur ce vrea, nu ştia cum să se poarte și ce să facă 
pentru a câştiga nişte bani. Nu a reuşit să-şi găsească nici o 
ocupaţie şi, în cele din urmă, s-a întors la tâlhărit. S-a asociat cu un 
alt hoţ, dar acesta a fost prins în timp ce încerca să jefuiască o 
prăvălie, şi a recunoscut că i-a acoperit spatele lui Hauptmann. In 
felul acesta, poliţiştii au mers la sigur. 

Din nou a ajuns să doarmă pe un pat din scânduri, într-o celulă 
de închisoare, având de data aceasta drept coleg un ţigan. Se spune 
că acest om foarte de treabă şi înţelept i-a povestit seri întregi 
misterele nedescifrate ale lumii țiganilor. Dar cel mai important 
lucru a fost acela că, după o săptămână, Bruno Richard Hauptmann 
şi colegul său de celulă s-au hotărât să fugă. Primul a fugit țiganul 
Arpad. Hauptmann l-a trimis la mama lui, la Kamenz, ca să-i 
transmită unde şi când trebuie să-l aştepte cu haine civile. 

A urmat apoi o scenă de-a dreptul incredibilă. În general, 
administratorul închisorii, Philipp, nu pedepsea pe nimeni dacă nu 
era obligat să o facă, iar cu Hauptmann se purta de parcă ar fi fost 
copilul lui. Acesta nu i-a răspuns însă aşa cum ar fi meritat. Mai 
întâi, s-a plâns că îl doare stomacul din cauza mâncării foarte 
proaste şi l-a rugat pe un ton umil să-i facă rost de puţin piper. Ad- 
ministratorul, care era un om bun, i-a adus o piperniță, a desfă- 
cut-o şi i-a vărsat câteva firimituri în palmă. Hauptmann a inspirat 
aer adânc în piept şi a suflat piperul în ochii bătrânului. 

Acelaşi lucru l-a repetat şi cu gardianul care stătea alături de 
pază la uşa celulei. L-a lovit cu toată puterea în ceafă şi i-a băgat 
piper în ochi. Gardianul a leşinat, Hauptmann i-a luat cheile din 
mână, a ieşit pe poartă şi s-a dus la locul stabilit, unde îl aştepta 
mama cu hainele civile. Era amiază, când toată lumea stă de obicei 
la masă. Închisoarea din Kamenz avea numai patru celule. 

Cu banii primiţi de la mama lui s-a îmbarcat la bordul unei nave 
transoceanice, folosind un truc foarte simplu. A umplut un sac 
mare cu gunoaie şi vechituri şi cu el în spate s-a alăturat hamalilor 
portuari care încărcau pe navă rezerve pentru pasageri. Apoi a 
băgat sacul în cala vaporului şi s-a ascuns într-un cazan cu cărbuni. 
A doua zi, când nava plutea deja în largul mării, Hauptmann s-a 
închis în toaleta pentru bărbaţi, s-a spălat cu grijă, s-a pieptănat şi 
a ieşit pe puntea clasei a treia. 

Pe duşumeaua de lemn din spatele cabinelor, pasagerii stăteau 
întinşi unul lângă altul, astfel încât, în acest spaţiu restrâns încă- 
peau 400 de oameni. Stewardul-şef se ocupa de confortul lor în 
măsura în care se poate numi confort o pernă murdară şi o pătură 
care nu fuseseră niciodată spălate. Stewardul era un bărbat de 
vârstă medie, foarte slab şi cu o barbă care îi acoperea faţa de la o 
ureche la alta. Era conştient de condiţiile mizerabile în care călăto- 
reau pasagerii de la clasa a treia şi de aceea se oprea în dreptul lor, 
din când în când, încercând să-i consoleze. S-a oprit puţin şi în faţa 
lui Hauptmann şi l-a întrebat de unde este. 

— Din München, răspunse pasagerul fără să stea deloc pe 
gânduri. 

— E minunat, exclamă stewardul. Înseamnă că suntem vecini. 
Şi eu locuiesc la München. 

Stewardul l-a invitat pe concetățeanul lui la o bere. S-au dus la 
bar, şi-au strâns mâinile şi s-au prezentat. Fără să ezite, Hauptmann 
a spus că-l cheamă Karl Pellmeier. Sigur că stewardul nu cunoştea 

numele tuturor celor 400 de pasageri, dar Pellmeier, Pellmeier... 
Numele acesta nu-i spunea nimic şi de aceea consultă lista cu nu- 
mele pasagerilor, unde, fireşte, nu figura nici un Pellmeier. 

— Domnule, pot să vă rog, să-mi arătaţi documentele de călă- 
torie? îl întrebă pe un ton mai puțin amabil. 

— Nu am nici unul, răspunse Hauptmann. 

Dându-şi seama imediat despre ce este vorba, stewardul îl luă 
pe Hauptmann de braţ şi îl târî afară pe punte. Pasagerul cu fața 
nebărbierită stătea cu capul în piept şi se ferea să-l privească pe 
căpitan în ochi. 

— Omule, ce vrei să faci în America? îl întrebă căpitanul. 

— Vreau să muncesc. 

— Şi de aceea călătoreşti ilegal? 

— Nu am bani, i-am pierdut pe toți din cauza inflaţiei. 

Verdictul a fost foarte dur. 

— Vei avea această ocazie, prestând aici pe vas munci auxi- 
liare. La New York o să te predăm reprezentantului Oficiului de 
emigrări, după care o să te întorci tot cu noi. Poate o să-ți găseşti 
de lucru în port. 

A doua zi de diminineaţă, la 12 iulie, cu o zi înainte ca nava 
să-şi arunce ancora în portul New York, Hauptmann a fost închis 
într-o cabină din cală. După sosirea în port, pe punte au urcat ime- 
diat reprezentanții Oficiului de emigrări şi unul dintre ei a întrebat: 

— Aveţi pasageri clandestini? 

— Avem unul singur, răspunse ofițerul Alfred Luther. 

— Aduceţi-l imediat aici. 

Au găsit uşa celulei întredeschisă. Hauptmann reuşise să fugă 
prin gaura din tavanul culoarului şi să se ascundă în spălătoria 
navei, unde spărsese lacătul de la uşă. Ofiţerul Luther fluieră în 
semn de avertisment şi, în clipa aceea, toţi marinarii liberi începură 
să-l caute pe fugar. După câteva minute l-au găsit îngropat în 
cărbune. Arăta îngrozitor fiindcă avea toată fața mânjită cu praf 
negru. 

Aveau la dispoziţie numai cinci minute pentru a-şi salva presti- 
giul. L-au băgat pe Hauptmann sub duş, l-au şters, l-au îmbrăcat 
într-o uniformă veche de marinar şi l-au predat ameritanilor. 
Aceştia au încheiat un proces verbal în care au menționat că pe 
nava Hannover a fost prins un pasager clandestin de origine ger- 
mană, Karl Pellmeier. Apoi l-au predat căpitanului şi acesta a jurat 
că-l va duce înapoi la Hamburg. 

Nu mai era nimic de făcut. Ajuns din nou la Hamburg, totul era 
ca înainte: se învârtea prin port, se aşeza pe băncile de pe chei şi 
privea prostituatele. Într-o zi, a dat de un grup de marinari ameri- 
cani beţi care se luaseră la harță cu nişte bătăuşi localnici. În timpul 
încăierării, unul dintre ei a scos un pistol şi l-a îndreptat spre un 
marinar american. Fără să ezite, Hauptmann a sărit în spatele bă- 
tăuşului și cu o lovitură i-a aruncat pistolul din mână. Omul salvat 
era fochist pe nava George Washington şi s-a împrietenit cu 
Hauptmann. Au băut până a doua zi dimineaţă, iar pe la ora 8 când 
s-au despărţit Maxie l-a întrebat pe Richard dacă vrea să meargă 
acasă cu trăsura. Hauptmann i-a mărturisit că nu are unde să se 
ducă, că e lefter şi că tocmai s-a întors de câteva zile din America, 
unde a călătorit clandestin. 

Maxie l-a luat pe noul lui prieten pe după umăr şi după ce au 
făcut câţiva paşi, l-a anunţat pe un ton ceremonios: 

— Richard, eşti prietenul meu. Mi-ai salvat viaţa şi nu voi uita 
acest lucru până la moarte. O să te iau cu mine şi o să te ajut să 
ajungi în Manhattan. Vino cu mine. Trebuie să aşteptăm până când 
aerul va fi mai curat. 

Maximilian nu a aruncat deloc vorbele în vânt: l-a strecurat pe 
Hauptmann pe puntea vaporului George Washington exact în mo- 
mentul când nu era păzit de nimeni şi l-a ascuns în compartimentul 
cel mai adânc din cală. Hauptmann şi-a săpat din nou, singur, o 
gaură în cărbuni, s-a întins pe spate şi a început să scruteze întune- 
ricul, gândindu-se cum va pune el odată piciorul în rai. Prietenul 
avea grijă să-i aducă pungi cu resturi de mâncare ascunse sub haină 
şi, uneori, sticle cu cafea sau rachiu. 

În ultima zi înainte ca nava să acosteze, fochistul nu a mai 
rezistat să păstreze secretul şi a mărturisit tot ce avea pe suflet 
căpitanului, fără să uite să adauge că-i datora viaţa acelui pasager 
clandestin. Căpitanul a cerut să fie adus în faţa lui şi i-a promis 
că-l va lăsa în ascunzătoare cât timp nava va sta în portul New 
York, urmând să-l debarce abia la Hamburg. 

Folosindu-se de înghesuiala provocată de transportul bagajelor 
şi de formalităţile vamale, Hauptmann a sărit în apă peste balus- 
tradă şi, fără ca cineva să-l observe, a început să înoate voiniceşte 
spre mal. În cele din urmă, o tânără l-a zărit şi a scos un țipăt: 
„Ajutaţi-l, a căzut în apă“. Marinarii au lăsat la apă barca de salvare 
şi, după câteva clipe, Hauptmann urca înapoi pe punte pe scara de 
frânghie. De data aceasta, căpitanul a dat ordin să fie închis în 

celula navei şi i-a dat drumul la Hamburg. La despărțire, fochistul 
Maxie Town a mai reuşit să-i strecoare în mână un dolar, împreună 
cu un bilet de pasager, pe un nume străin, care avea deja ştampila 
serviciului de control al paşapoartelor şi al vămii. Desigur, era mai 
bine decât nimic, dar de la un bilet de pasager până la un paşaport 


de călătorie care să-i permită plecarea legală mai era un drum lung . 


de parcurs. 

— Nu ştiam ce să fac, a mărturisit Hauptmann mai târziu an- 
chetatorului. „Ştiam că nu voi putea reuşi să fug de pe navă nici a 
treia oară și de aceea am optat pentru unica soluţie posibilă. Tre- 
buia să fac rost de un paşaport american şi să mă prefac că nu vin 
în Statele Unite din Europa, ci mă întorc acasă“. 

A început să se aciueze pe lângă grupurile de marinari ame- 
ricani care își petreceau nopţile în cârciumile şi bordelurile din 
Hamburg. I-a atras atenţia un blond cam de vârsta lui, cu ochelari 
şi, profitând de un moment prielnic, s-a alăturat grupului din care 
acesta făcea parte. În timp ce marinarii beţi se îmbrățişau şi cântau, 
a băgat mâna în buzunarul marinarului şi i-a furat paşaportul. 

Respectivul a înţeles ce s-a întâmplat abia a doua zi, dimineaţa. 
L-a anunţat pe căpitan că i-a dispărut paşaportul, iar acesta a comu- 
nicat consulatului american că s-a pierdut un paşaport şi nu că i-a 
fost furat. Hauptmann care conta pe acest lucru, a făcut rost de 
bani, şi-a cumpărat ochelari cu ramă şi o şapcă asemănătoare cu 
cea a posesorului paşaportului şi, înainte ca nava Porta să pără- 
sească portul Bremen, şi-a cumpărat din banii rămaşi un bilet de 
călătorie la clasa a patra. Aici s-a retras într-un colţ şi, cu şapca 
trasă adânc pe frunte, a simulat că se pregăteşte să doarmă. Arăta 
obosit şi nedormit. Richard Hauptmann nu se putea distra împreună 
cu ceilalţi pasageri şi de aceea a început să joace rolul săracului 
care încearcă să supraviețuiască în singurătate. 

A trecut de controlul paşapoartelor fără ca măcar să i se des- 
chidă pașaportul, fiindcă uitându-se în geanta lui, vameşul a 
constatat că era pe jumătate goală. Nava la bordul căreia se afla 
Hauptmann a ieşit încet din port, îndreptându-se spre Lumea Nouă. 
Hauptmann, care până în ultima clipă se temuse să nu primească o 
nouă lovitură din partea destinului, se simțea un om nou şi cu totul 
diferit de cel dinainte. i 

Destinul acestui aventurier seamănă cu povestea băiatului sărac 
şi părăsit de toată lumea, care a ajuns în paradisul american şi a 
urcat până în vârful ierarhiei sociale. În toate aceste situaţii un rol 

important l-a jucat întâmplarea. În cazul tânărului neamț, ea a avut 
un nume, o înfăţişare şi o adresă. Se spune că, într-o seară, stătea 
pe o bancă din Central Park. Era slab, palid, aproape cenuşiu din 
cauza oboselii, înfrigurat şi avea o privire dezorientată. Zâna salva- 
toare a apărut pe neaşteptate, aşa cum apar ființele supranaturale 
din basme. Nu era îmbrăcată într-o rochie lungă şi transparentă din 
mătase, ci purta o blană groasă şi, bineînţeles, foarte scumpă. Dum- 
nezeu ştie cum s-au înţeles. Fiecare vorbea pe limba lui, dar cert 
este că, în cele din urmă, zâna l-a luat la ea acasă pe tânărul înfome- 
tat. Mai întâi, l-a pus să facă o baie, apoi l-a hrănit ca lumea şi, de 
atunci, Bruno a rămas cu ea. 

Hauptmann a avut multe de învăţat de la această femeie. Până 
atunci nu mai cunoscuse nici o fată, fiindcă anii primelor întâlniri 
amoroase şi-i petrecuse în temniță, iar restul — pe drumuri. L-a 
învăţat câteva cuvinte în limba engleză ca să se poată înțelege cu 
cineva şi i-a făcut rost de un loc de spălător de vase, ceea ce 
constituie începutul clasic al vieţii oricărui emigrant, indiferent de 
culoare şi rasă. După ce a ajuns să câştige 16 dolari pe săptămână, 
adică o sumă destul de mare, Hauptmann a început să-şi schimbe 
locurile de muncă. Mai întâi a fost vopsitor, după aceea mecanic şi, 
în cele din urmă, tâmplar, meserie pe care o învățase în orașul 
Kamenz din Saxonia. Apoi totul a început să meargă ca pe roate. 

A întâlnit o altă femeie şi s-a îndrăgostit de ea. Era nemţoaică 
şi o chema Anna Schoeffler. S-au cununat la 10 octombrie 1925, în 
al doilea an al istoricei prosperităţi americane, şi s-au mutat de la 
mansardă în propria lor casă, pe care Hauptmann a construit-o din 
bârne de lemn în numai două săptămâni. Erau fericiţi, amândoi 
munceau şi strângeau bani, până când, într-o zi, Richard i-a adus 
soţiei o veste foarte plăcută: 

— Închipuieşte-ţi, darling, că azi am cumpărat un restaurant. 

Nu o duceau deloc rău. In 1929, Anna Hauptmann a plecat în 
Europa unde şi-a vizitat rudele din Germania şi a încercat să afle 
discret cum ar putea obţine prescrierea condamnării penale a lui 
Bruno Richard Hauptmann sau reducerea pedepsei lui. Acesta, ca 
un om de afaceri prosper şi ca un cetăţean american bogat ce 
devenise, ar fi vrut să se laude cu succesele lui din Statele Unite, 
iar pe deasupra, în 1934 mama lui urma să împlinească 70 de ani. 
Deocamdată însă nu exista nici o speranță de reabilitare. Au 
continuat să muncească şi să strângă bani deşi duceau o viaţă 
îndestulată. 

America nu are mulți eroi naționali. Poate şi fiindcă nu are o 
istorie milenară. În perioada crizei economice care a cuprins în- 
treaga lume, puţine erau ocaziile de a te remarca prin ceva deosebit. 
Ziua de 20 mai 1927 a fost într-o vineri, dar, după cum s-a dovedit 
ulterior, nu a fost o zi lipsită de noroc. Încă înainte de răsăritul 
soarelui, de pe un aeroport din New York a plecat spre un alt aero- 
port un camion pe care era încărcat monoplanul botezat „Spirit of 
St. Louis“. Mecanicii îi fixaseră aripile în prezența unui tânăr cu 
părul blond şi ondulat, îmbrăcat într-o salopetă din piele şi cu 
ochelari de aviator. Îl chema Charles Augustus Lindbergh, zburase 
până atunci ca pilot pe avioanele poştale şi acum urma să devină 
cel mai important om din lume. Lindbergh se pregătea să traver- 
seze prima oară Atlanticul, zburând cu micul său avion de la New 
York la Paris. Decolarea era planificată pentru ora 7.40. 

Încercarea a reuşit. Charles Lindbergh a aterizat pe aeroportul 
Le Bourget din Paris, după un zbor care a durat 33 de ore, 29 de 
minute şi 30 de secunde, devenind astfel un erou elogiat în toată 
lumea. 


— Doamnă Lindbergh, pentru numele lui Dumnezeu, Charlie... 
începu să ţipe disperată guvernanta Betty Gow, urcând în fugă 
scara care ducea la dormitoarele de la etaj şi se opri în faţa băii. 

— Doamnă Lindbergh, Charlie... continuă să țipe ea, bătând cu 
pumnii în uşă. 

— Ce s-a întâmplat, Betty? 

— Charlie a dispărut. 

-— Înseamnă că l-a luat colonelul, răspunse liniştită Annie 
Lindbergh. „Trebuie să fie în bibliotecă.“ 

Betty Gow, guvernanta în vârstă de 25 de ani a copiilor familiei 
Lindbergh, intră într-un suflet în bibliotecă, dar încă din pragul uşii 
văzu că Charlie nu era acolo. 

—— Domnule colonel, Charlie a dispărut, zise ea, izbucnind în 
hohote de plâns. 

După ce au căutat prin toată casa, colonelul Charles Augustus 
Lindbergh îşi luă puşca, o asigură şi ieşi afară, pregătindu-se, 
parcă, să-i înfrunte pe gangsteri. Apoi, dându-și seama de ză- 
dărnicia gestului său, intră resemnat în casă şi spuse servitorului 
Oliver Whateley: 

— Sună-l pe colonelul Breckinridg şi anunță şi poliția din 
Trenton. Până când vine nu trebuie să atingem nici un obiect. 
Roagă-l pe locotenent să vină împreună cu soția. 

La ora 22.20 s-au prezentat comisarul de poliție Wolf şi loco- 
tenentul Williamson din orășelul cel mai apropiat, Hopewell. S-au 
urcat în maşină imediat după ce au primit telefon, dar nu înainte de 
a anunţa poliţia din capitala statului New Jersey că un necunoscut 
a răpit copilul lui Charles Lindbergh. 

De la Trenton, vestea a făcut ocolul lumii. Din maşinile de 
poliţie se auzeau comunicate: 

„Atenţie! Atenţie! A fost răpit copilul colonelului Lindbergh. 
Opriţi toate maşinile în care se află un copil cu ochi albaştri, în 
vârstă de 18 luni. Răpitorii vin probabil din regiunea Hunterdon şi 
se îndreaptă spre New York. Opriţi şi controlați toate maşinile. 
Ocupaţi şoselele care duc spre Trenton, controlați remorcile, in- 
trarea şi ieşirea din tunelul Holand. Atenţie! Atenţie! În seara asta, 
în jurul orei 22 a fost răpit copilul colonelului Lindbergh. Con- 
trolaţi toate punctele de trecere, fiţi foarte prudenți. Copilul trebuie 
găsit neapărat. Alo, alo... Aici e centrala poliţiei. A fost răpit 
copilul lui Lindbergh...“ 


Marţi, 1 martie 1932, ora 23.00. Afară era un timp mizerabil şi 
sufla un vânt rece. De dimineaţă ploua într-una. Pământul din gră- 
dină era umed. În răzorul de sub fereastra deschisă au găsit urmele 
unei scări şi a unei dalte din oțel pe care răpitorul o folosise ca să 
deschidă fereastra. În tufişul din apropiere era aruncată o scară 
mobilă și ruptă, formată din trei părţi. Fusese o scară bună, confec- 
tionată de un tâmplar de meserie, dar nu era suficient de rezistentă 
fiindcă avea o stinghie ruptă. Să fi fost scara atât de şubredă sau 
bărbatul care intrase pe fereastră în camera copilului lui Lindbergh 
să fi fost atât de voinic? 


Colonelul Charles Augustus Lindbergh era, pe vremea aceea, 
eroul naţional incontestabil al Statelor Unite. Era primul om din 
lume care zburase peste Oceanul Atlantic. Americanii au dus 
dintotdeauna lipsă de eroi şi uneori au ţinut cu tot dinadinsul să-i 
creeze. În felul acesta au fost urcați pe piedestal ucigaşul de bivoli 
Buffalo Bill, disperatul Jesse James sau gangsterul Al Capone. 
Eroismul lui Lindbergh era însă de altă factură. În 33 de ore el 
zburase din America la Paris, devenind peste noapte americanul 
numărul 1. Magazinele îi ofereau sute de mii de dolari ca să facă 
reclamă mărfurilor lor, la radio primea 10 000 de dolari pentru un 
interviu de zece minute, companiile aeriene încercau să-i cumpere 
experienţa, celebritatea şi numele pentru avioanele care se pre- 


18 V.P. Borovička 


găteau să survoleze oceanul. Tânărul în vârstă de 25 de ani era dis- 
putat de toată lumea şi s-a îmbogăţit. În plus, s-a însurat cu fiica 
bogată a senatorului Morrow, ambasadorul SUA în Mexic. Dar 
tânărul erou a început să obosească şi să tânjească după linişte. 
Şi-a construit o casă în stil vechi francez, pe colina Sourland 
Mountains, nu departe de Hopewell, statul New Jersey şi s-a mutat 
acolo. Copilul a fost răpit din camera de la etaj, devenind astfel nu 
mai puţin popular decât tatăl său şi a primit numele de „copilul 
poporului american“. Poate tocmai de aceea răpirea a indignat nu 
numai opinia publică din America, dar şi din alte părţi ale lumii şi 
a intrat în istoria criminalisticii şi în special a FBI-ului. 


Dar până ca poliţia să vină acasă, colonelul Lindbergh şi guver.- 
nanta Betty Gow au găsit pe pervazul ferestrei un plic. Nu l-au 
deschis, aşteptând sosirea poliţiştilor. Apoi maiorul Schoeffel a 
citit cu voce tare scrisoarea răpitorilor: 


„Stimate domn, pregătiți 50 000 de dolari, 20 000 în bancnote 
a câte 20 de dolari, 15 000 în bancnote a câte 10 dolari şi 10 000 
în bancnote a câte 5 dolari. În următoarele 2-3 zile veţi afla unde 
trebuie să depuneţi suma. Vă avertizăm că poliția nu trebuie să afle 
nimic din cele întâmplate. Copilul se află în mâini bune. Ca semn 
de recunoaştere pentru mesajul nostru este această semnătură“. 


Semnătura nu era o semnătură propriu-zisă, ci un fel de ştam- 
pilă sau de semn format din două cercuri albastre care se înlăn- 
tuiau, având în centru un punct mare, roşu. În plus, mai era decorat 
cu trei orificii cu patru colţuri, creând impresia că semnatarul 
adăugase acest ornament pueril fiindcă nu ştia să scrie. 

Şi în 1932, în Statele Unite publicitatea garanta un mare succes. 
Charles Lindbergh provenea dintr-o familie de emigranţi care îi 
asigurase startul către o carieră strălucită. Dându-şi seama că în 
Suedia natală nu-şi poate întreține familia, bunicul lui a emigrat în 
Lumea Nouă, în 1860. Primul Charles Augustus a trăit din 
vânătoare. A fost un om dur care a trăit în sălbăticie şi pe unul 
dintre băieţi l-a botezat tot Charles Augustus. Şi acesta a fost un 
bărbat din oţel suedez, talentat şi inteligent. A ajuns deputat şi 
putea deveni chiar guvernatorul statului Minnesota, dacă nu ar fi 
început să cocheteze cu idei care mai târziu au fost considerate a fi 
socialiste. Şi băiatul lui s-a numit tot Charles Augustus. A fost un 
tip înalt de 1,90 m, chipeş şi cu o fire visătoare, dar hotărâtă. 

Familia lui a trăit bine, având o reşedinţă de iarnă la Washington 
şi una de vară la Little Falls. Deşi a mers la cele mai bune şcoli, 
Charles nu a fost niciodată un elev bun. După ce s-a înscris la 
universitate, şi-a petrecut timpul mergând mai mult cu motocicleta, 
fiindcă era atras de tehnică. În anii '20 a fost angajat la compania 
aeriană Nebraska Aircraft Corporation şi abia atunci a început să se 
simtă în elementul lui. Era un pilot minunat şi pasionat, care a avut 
noroc scăpând cu viaţă în urma unei explozii, micului său avion i 
s-a rupt o aripă în timpul zborului, iar el a sărit cu paraşuta. 

Şi-a câştigat existenţa ca pilot pe avioanele poştale. Mai târziu 
a căutat şi chiar a găsit un sponsor care l-a ajutat să-şi construiască 
un aparat cu care a survolat Oceanul Atlantic, zburând de la New 
York la Paris. Avionul a fost botezat „Spirit of St. Louis“. 

Ştirea transmisă la postul de radio, la ora 22.30, în legătură cu 
răpirea „copilului american“ i-a indignat la culme pe americanii de 
rând. Unii dintre ei au încercat să profite de ocazie şi i-au oferit tot 
sprijinul colonelului Lindbergh, garantându-i nu numai publici- 
tatea, ci şi tot sprijinul în depistarea răpitorilor. Tocmai din cauza 
acestor eforturi, poliţia a înregistrat un mare insucces. 

În jurul orei 5 dimineaţa, acasă la Lindbergh s-au prezentat 
comisarul de poliţie din New Jersey, colonelul Schwarzkopf şi un 
detectiv, căpitanul Lamb. Schwarzkopf era de origine neamt şi, 
deşi absolvise cea mai vestită academie militară din West Point, se 
comporta şi gândea ca un prusac, fiind în acelaşi timp conştient că 
toți americanii îl criticau pentru acest stil. Asemenea unui căpitan 
de oşti care se pregăteşte pentru luptă, el şi-a instalat cartierul ge- 
neral în orăşelul Hopewell, de unde transmitea ordine: „Căutaţi-l. 
Găsiţi-l. Cercetaţi“. Intuia ce şansă i se oferă dacă în ştirile care se 
transmiteau la radio, din jumătate în jumătate de oră, numele lui va 
apare alături de cel al celebrului colonel Lindbergh. 

Încă din primele ore ale anchetei au început să apară discuții 
contradictorii între specialişti, care nu au luat sfârşit decât după 
preluarea cazului de către directorul FBI, Hoover. Maiorul 
Schoeffel credea că are prioritate conform legii căutătorilor de aur, 
dar colonelul Schwarzkopf a început să-şi folosească autoritatea. 
Cu toate acestea, maiorul nu s-a lăsat îndepărtat de pe scena care 
dimineaţa era urmărită de zeci de reporteri, iar după-amiaza de 
alte sute. Reclama era garantată, fiindcă această răpire căpă- 
tase importanță naţională. În unele state au apărut chiar îndem- 
nuri la mobilizare generală. Aşa de pildă, guvernatorul statului 

New Jersey a declarat că „tot poporul îi va căuta pe făptaşi“, şi 
după felul cum s-au desfăşurat investigaţiile, părea că a avut 
dreptate. 

Disputa care a avut loc între comisariatele de poliţie din capi- 
tala statului New Jersey, Trenton şi Hopewell, un oraş mai apropiat 
de locul faptei, a durat ore întregi. Până la urmă s-a ajuns la un 
compromis incredibil: ancheta urma să fie condusă de colonelul 
Schwarzkopf, urmând ca ceilalți să continue investigaţiile pe cont 
propriu, ceea ce nu era deloc imposibil din moment ce guvernatorul 
ceruse sprijin întregului popor. 

La Sourland Mountains s-a creat o situaţie tensionată. Reşe- 
dința lui Lindbergh a fost asaltată nu numai de reporteri şi de 
echipe de filmare, dar şi de aventurieri, de escroci şi de amatori 
nebuni care, fiecare în parte, era convins că va da norocul peste el 
şi-l va găsi pe făptaş. 

Isteria în masă era întreținută de ştirile transmise la radio. 
Copilul lui Lindbergh nu era foarte sănătos şi trebuia să țină un 
anume regim alimentar. La intervale de câte o jumătate de oră crai- 
nicul transmitea la radio un apel către răpitori şi către toţi oamenii 
din lume prin care se anunţa că micuțul trebuie să primească zilnic 
un sfert de litru de lapte, trei linguri de ceai dimineaţa şi seara, o 
jumătate de litru de suc de portocale dimineaţa după sculare, o 
jumătate de sticluță de suc de prune după somnul de după-amiază, 
o lingură de legume fierte, un gălbenuş şi 14 picături de purgativ. 
Întreaga Americă cunoştea pe dinafară regimul micuțului Charlie şi 
multora le era teamă că răpitorii nu vor respecta recomandările 
medicului, punând astfel în pericol viaţa copilului. 

În cazul unei răpiri, criminalii au toate atuurile, în timp ce cei 
care urmează să răscumpere ostaticii sunt lăsaţi în voia soartei. Şi 
familia Lindbergh a trebuit să aştepte până când s-a deschis acel 
plic cu un mesaj anonim, care în loc de semnătură, avea un desen 
al cărui sens era indescifrabil. Din mesaj, detectivii reuşiseră să afle 
însă ceva interesant despre criminal. 

Într-un mod foarte neobişnuit, semnul abreviat al dolarului era 
notat după cifră şi nu înaintea ei, iar în locul cuvântului englezesc 
good-bine, scria gut, ceea ce însemna acelaşi lucru, dar în germană. 
De aceea, detectivii au tras concluzia că răpitorul este un neamt 
emigrat. De asemenea, textul avea greşeli de exprimare, dovedind 
că autorul nu era un intelectual, ci un individ care compunea greu 
o scrisoare. Mai exista, desigur, şi posibilitatea ca făptaşul să fie un 

om deosebit de inteligent şi de cultivat, care să fi făcut greşeli în 
mod premeditat pentru a-i deruta pe poliţişti. 

Orăşelul Hopewell, unde aceştia se instalaseră, şi împrejurimile 
lui erau cercetate de peste 400 de reporteri şi de alte sute de curioşi 
care sperau să contribuie la găsirea copilului răpit în schimbul unei 
recompense substanţiale. Apoi comisarul de poliție s-a hotărât să 
declare oraşul şi ținutul respectiv închise, pentru a stopa accesul 
curioşilor şi a ziariştilor. Ca atare, peste 200 de poliţişti au început 
să cerceteze împrejurimile. 

A doua zi de dimineață, poştaşul Eddie Copnel a adus la 
reşedinţa familiei Lindbergh doi saci plini cu scrisori şi telegrame 
care conţineau diverse manifestări de compasiune, speranță şi 
oferte de toate tipurile. Printre acestea se afla şi următorul mesaj: 


„Către Charles A. Lindbergh din Princeton, N.J.: 
Copilul este bine, aşteptaţi noi ordine şi respectaţi-le. “ 


Era un mesaj ciudat, fiindcă răpitorul trebuia să fi ştiut că 
Lindbergh nu mai locuia la Princeton de o jumătate de an, iar 
copilul fusese răpit de la reşedinţa familiei de lângă Hopewell. 
Neglijând acest aspect, poliţia a declanşat acțiunea de urmărire a 
expeditorului mesajului, căutând peste tot şi interogând pe toată 
lumea. 

Intre timp, colonelul Lindbergh a declarat ziariştilor că este 
dispus să-şi răscumpere fiul şi nu insistă ca făptaşul să fie pedepsit, 
desigur numai dacă micuțul se va întoarce sănătos acasă. 

Preoţii făceau slujbe speciale, din amvonuri se auzeau apeluri 
către răpitor, cerându-i acestuia să devină conştient de păcatul 
comis şi să-l aducă acasă pe copilul lui Lindbergh. În general, s-a 
afirmat că de la atentatul comis asupra preşedintelui Lincoln, în 
1865, de către actorul nebun Booth, Statele Unite nu mai trăiseră 
un asemenea şoc în masă. 

Specialistul în urme de picior, Bormann, a cercetat împreju- 
rimile casei, ajungând în cele din urmă la concluzia că făptaşul îşi 
trăsese peste încălțăminte şosete pentru a nu lăsa urme vizibile. 

Răpitorul s-a făcut auzit abia peste două zile. La 4 martie, el 
i-a trimis colonelului Lindbergh o scrisoare în care-l avertiza să nu 
mai stabilească alte contacte cu poliţia, comunicându-i, totodată, că 
a mărit preţul de răscumpărare la 70 000 de dolari. Scrisoarea con- 
ținea greşeli asemănătoare cu cele din scrisoarea anterioară şi do- 
vedea că autorul ei era aceeaşi persoană care, în loc de semnătură, 

desena două cercuri ciudate. Dar ceea ce i-a enervat pe anchetatori 
şi i-a înspăimântat pe soții Lindbergh era faptul că scrisoarea nu 
conţinea nici un fel de indicaţii privind recuperarea copilului sau 
cel puţin date privind locul şi ziua când trebuia plătită suma 
solicitată. 

Toate acțiunile polițienești au eşuat. Ancheta a fost preluată de 
agenţii FBI, care din păcate, nu au avut un succes mai mare decât 
colegii lor. La acest insucces au contribuit, fără ştiinţa lor, chiar 
soţii Lindbergh, deoarece au pus la dispoziția presei o declaraţie 
care a fost difuzată, în aceeaşi zi, pe 4000 de pagini de ziar: 


„Nu ne dorim nimic altceva decât să-l vedem din nou acasă pe 
fiul nostru. Dorim atât de mult acest lucru, încât răpitorii pot fi 
convinşi că vom respecta toate condiţiile lor şi nu vom declanşa 
nici o acţiune de urmărire penală împotriva lor. Reprezentanţii lor 
se pot întâlni cu reprezentanţii noştri pentru a stabili ce trebuie să 
facem în continuare. “ 


Era o declaraţie neobişnuită a unor părinţi disperaţi. Desigur că 
familia Lindbergh nu le putea garanta răpitorilor că vor fi absolviţi 
de orice pedeapsă, fiindcă nu-şi puteau permite să încalce legislaţia 
statului New Jersey. 

Incidentul a început să se transforme încet, dar sigur, într-un 
scandal de mari proporții, ceea ce nu i-a ajutat nici pe anchetatori, 
nici pe răpitori. În plus, cazul a început să dobândească caracterul 
unei situaţii extrem de critice, acesta fiind şi unul din motivele 
pentru care a devenit atât de cunoscut şi a intrat în istoria 
criminalisticii. 

La Trenton a fost organizată o conferință la care au participat 
comisari de poliție şi experţi din 10 state şi 18 oraşe mari ale Sta- 
tele Unite. Preşedintele Hoover l-a trimis pe tizul său, pe directorul 
FBI, Edgar Hoover care nu avea nici o legătură de rudenie cu el şi 
despre care se spunea că este un poliţist de geniu. În acest context 
s-a mai produs încă un incident straniu, cum numai în America se 
poate întâmpla. 

Comisarul poliţiei din Chicago, Rosner, a declarat că răpirea a 
fost pusă la cale de o bandă de gangsteri bine organizată, fiindcă un 
singur om nu putea să se ascundă atât de bine. Nu se ştie cui i-a 
venit ideea ca împotriva gangsterilor organizați să fie trimişi colegi 
de-ai lor, tot gangsteri, care erau la fel de capabili. Colonelul Lind- 
bergh, eroul naţional, idolul Statelor Unite, un adevărat exemplu de 

curaj, s-a asociat cu gangsteri renumiţi care i-au fost recomandați 
chiar de comisarul poliţiei din Chicago, Rosner. Îi chema Salvatore 
Spitale şi Irving Bitz, iar la 6 martie numele lor au apărut pentru 
prima oară în toate ziarele alături de cel al lui Lindbergh. 


„Dacă răpitorii copilului nostru nu intenţionează să intre în 
legătură cu noi, îi delegăm pe Salvatore Spitale şi pe Irving Bitz să 
negocieze în locul nostru. Totodată, suntem dispuşi să acceptăm 
orice altă propunere a răpitorilor. “ 


Poliţia din întreaga lume ar fi început mai întâi să ancheteze 
personalul angajat la reşedinţa lui Lindbergh. Colonelul a garantat 
pentru servitorii lui, ceea ce părea să fie de-ajuns. Tânăra Betty 
Gow avea însă un iubit suspect. 

— Cum îl cheamă? o întrebă comisarul. 

— Henry Johnson. 

— Cu ce se ocupă? 

— Este marinar. 

— Unde locuieşte? 

— La fratele lui în Hartford. Henry este norvegian, răspunse 
Betty Gow. 

În toiul nopții poliția a făcut o descindere acasă la fratele lui 
Henry, în oraşul Hartford, statul Connecticut, unde emigranții nu 
erau priviţi cu ochi buni. 

— Ce ne puteți spune despre răpire? l-au întrebat poliţiştii. 

— Am auzit şi am citit despre răpire în ziare. 

— Cum aţi comentat acest eveniment cu iubita dumneavoastră? 

— Nu am discutat împreună despre acest lucru. 

— Dar ştiaţi că băiatul se găsea la Hopewell? De unde ați aflat 
acest lucru? 

— Mi-am închipuit, deoarece odată Betty nu a putut veni la 
întâlnire fiindcă se ducea la Hopewell. 

— Arătaţi-ne documentele dumneavoastră, spuse comisarul. 

— Nu am nici un document, recunoscu marinarul roşcat, 
arborând o mină inocentă. 

Prin urmare, Johnson locuia de un an de zile ilegal în Statele 
Unite. In toată această perioadă nimeni nu-i ceruse nici un act şi, ca 
atare, nici pe el nu-l preocupase această problemă. Numai că 
Johnson era o persoană de două ori suspectă. 

— Unde aţi fost în seara zilei de duminică 28 februarie? îl 
întrebă un polițist. 

— Am fost împreună cu Betty Gow. 

— Ce ați făcut îri seara următoare? 

— Am fost tot cu Betty Gow. Trebuia să ne întâlnim şi marţi, 
dar eu nu am venit fiindcă m-am întâlnit cu familia Jung. 

— Sunt servitorii mamei doamnei Lindbergh? 

— Da. Ei conduc menajul doamnei Morrow. 

— Cum aţi ajuns pe 1 martie la Hartford? Cu trenul? Pe mare? 

— Nu. Am venit cu maşina fratelui meu, care are un Chrysler 
verde. 

Poliţiştilor le căzuse în mână o pradă neaşteptată. Un străin 
dubios, fără documente, care era prietenul guvernantei copilului 
răpit se plimbase în ziua cu pricina într-un Chrysler verde. În ace- 
laşi timp martorii oculari au declarat că văzuseră o maşină verde 
parcată aproape de reşedinţa familiei Lindbergh. 

— Unde este acum maşina? 

— Jos în garaj, răspunse el liniştit. 

Poliţiştii au cercetat cu atenție maşina şi au găsit în ea o sticlă 
de lapte goală. Marinar şi lapte? Numai copii mici beau lapte. 

— Cum explicaţi existența unei sticle de lapte în maşină? l-au 
întrebat maliţios. Henry răspunse imperturbabil şi cu un aer 
nevinovat: 

— Sunt abstinent şi îmi place foarte mult laptele. 

Deşi părea incredibil, marinarul norvegian avea un alibi 
indubitabil, fiindcă toate datele coincideau. Prin urmare, nu avea 
nimic comun cu răpirea. A fost expulzat din Statele Unite fiindcă îi 
lipseau documentele personale şi nu avea autorizaţie de emigrare. 
Dar în felul acesta, căutările răpitorilor nu au avansat. 

Între timp, în cutia poştală a lui Lindbergh continuau să 
sosească plicuri lipite cu grijă sau sigilate, care conțineau oferte de 
toate felurile. Aşa de pildă, un escroc foarte modest din Dakota de 
sud cerea numai 5000 de dolari, un aitul din Chicago — 100 000 
de dolari, iar de la New York, Lindbergh a primit următoarea 
scrisoare: 


„Ne-am hotărât să procedăm în felul următor: trimiteți-l la 
Mansfield, statul Pennsylvania, pe reprezentantul dumneavoastră 
cu o jumătate de milion de dolari, în bancnote a câte 20 de dolari 
înfăşuraţi într-o hârtie de ziar Se va întâlni cu reprezentantul 
nostru la restaurantul Crosstail. După trei ore de la primirea sume! 
cerute, veţi primi copilul, desigur, cu condiția ca în local sau în 
faţa lui să nu fie nimeni. Încercaţi ca cel care vă reprezintă să vină 

la restaurant în ziua de 7 martie, la ora 7.30. Copilul tocmai a 
început să plângă. “ 


America este o țară plină de self-made man-i, oameni care au 
ajuns în vârful ierarhiei sociale prin propria lor muncă. De cele mai 
multe ori, ascensiunea lor s-a făcut în detrimentul celorlalți. 
Deştept este cel care e mai deştept decât ceilalți. Numeroşi escroci 
au încercat să găsească copilul lui Lindbergh, dând astfel mult de 
furcă poliţiei. Aşa se explică de ce, indivizi anonimi, care sperau să 
devină celebri, făceau coadă în fața comisariatului de poliţie şi, 
ajunşi în fața anchetatorilor, le relatau cele mai mari inepții. 
Singura comunicare interesantă a fost cea transmisă de Ben Lupic, 
student la Universitatea din Princeton: 


„În seara zilei de marți am văzut o maşină închisă la culoare, 
parcată lângă reşedinţa lui Lindbergh. Îmi aduc aminte că era un 
Sedan Dodge. La volan stătea un bărbat cu fața palidă şi bărbia 
ascuţită, care mă privea într-un fel ciudat. În portbagajul maşinii 
am văzut bucăţi demontate de scară. “ 


Având în vedere că poliţia a ţinut secretă informaţia lui Lupic 
despre scară, drept care ea nu a apărut în presă, depoziţia lui părea 
demnă de atenţie, fiind prima care aducea un element nou în 
maldărul celor 2000 de pagini de protocoale. 

O ofertă publică de colaborare cu autoritățile în scopul găsirii 
copilului lui Lindbergh a sosit şi din partea regelui gangsterilor, Al 
Capone. Acesta îşi ispăşea pedeapsa în penitenciarul Alcatraz şi 
spera, în caz de reuşită, să obțină o grațiere sau o reducere a pe- 
depsei. „Soţiei mele şi mie ne este milă de colonel şi de soția lui“, 
a scris el poliţiei. „Şi noi avem un copii şi cred că suntem cei mai 
în măsură să-i ajutăm să-şi găsească băiatul răpit. Numai eu am 
acces în locurile cele mai tenebroase.“ 

Oferta lui Al Capone nu a fost rodul unei imaginații bolnave, ci 
corespundea stilului de gândire american, constituind o expresie a 
libertăţii şi a modului cum funcționa legea cererii şi a ofertei în 
Lumea Nouă. America ducea lipsă de specialişti şi de aceea, nu era 
nimic anormal ca poliţia să prefere să colaboreze cu regele 
gangsterilor Al Capone, decât să se alieze cu gangsteri mici, cum 
erau Spitale şi Bitz. 

Americanul obişnuit este un tip sentimental, sensibil şi, în felul 
său, romantic, care atunci când are o emoție puternică, simte 
nevoia să o împărtăşească cuiva. De aceea, ştirea fericită despre 

găsirea copilului lui Lindbergh s-a răspândit cu viteza fulgerului. 
Copilul era viu şi sănătos şi aştepta cu nerăbdare să-şi întâlnească 
părinţii. Cel care a răspândit vestea a fost Buxter Swicegood, şerif 
la Crosswill, statul Tennessee. Ca un vajnic apărător al legii cum se 
considera a fi, el nu s-a sfiit deloc să aresteze un cuplu care ieşise 
la plimbare cu un copil cu părul blond şi ondulat, după care l-a 
sunat pe colonelul Lindbergh: 

— V-am găsit copilul, colonele. 

La început, Charles Lindbergh nu a putut scoate nici un cuvânt. 
Apoi, când şi-a revenit puţin, nu i-a venit să creadă că, în sfârşit, 
după atâtea decepţii primea şi o veste bună. A luat imediat legătura 
cu medicul din Crosswill şi l-a rugat să constate dacă copilul are o 
anumită malformaţie a degetelor la un picior. 

Dar copilul găsit nu era al lui Lindbergh şi, în felul acesta, 
şeriful s-a făcut de ruşine nu numai în fața populaţiei din statul 
respectiv, ci şi a şerifilor din toate cele 48 de state americane. După 
ce tatăl copilului a fost eliberat şi i s-a dat înapoi băiatul, el i-a 
strecurat în palmă câţiva dolari, rugându-l să tacă, fiindcă, având în 
vedere poziţia lui socială, şeriful vroia să evite izbucnirea unui 
scandal de mari proporții. 

Domnul Jung a băgat dolarii în buzunar şi, în aceeaşi zi, a 
plecat împreună cu soția şi copilul într-un turneu prin Statele Unite. 
Timp de o lună de zile s-au oprit în piețele oraşelor mai mari unde 
au închiriat câte o gheretă şi, în schimbul a 15 cenți percepuți ca 
taxă de intrare, l-au arătat pe copilul cel blond. La intrare era scris 
cu litere mari: 

„Copilul care seamănă leit cu băiatul lui Lindbergh“. 

Reacţia a fost că oamenii s-au înghesuit să vadă cu proprii lor 
ochi acea dublură reuşită. 

Ziarul „Bronx Home News“ a publicat în numărul său din 8 
martie 1932 următoarea declaraţie a doctorului John F. Condon: 


„În numele părinților, îl rog pe răpitor să aducă înapoi copilul. 
Colonelul Lindbergh ar trebui să primească o dovadă de recu- 
noştință din partea poporului american pentru fapta sa curajoasă. 
De aceea, în afara prețului de răscumpărare de 50 000 de dolari, 
ofer din banii mei suma de 1000 de dolari celui care va aduce 
copilul. Aceşti bani reprezintă toate economiile mele. “ 


În continuare, se propunea ca răpitorii să ia legătura cu un preot 
catolic cinstit care trebuia să respecte secretul confesiunii şi să 

devină intermediarul lor. În acest scop, urma să-l anunțe pe 
domnul Condon unde şi când trebuie să se întâlnească cu răpitorii, 
pentru a înlesni efectuarea schimbului contra sumei de 50 000 de 
dolari. 

Doctorul John F. Condon era o figură pitorească în oraşul 
Bronx. Avea peste 70 de ani, o înălţime de 1,90 m, fusese profesor 
la Universitatea din Fordham, se îmbrăca modest şi îi plăcea să-şi 
bage nasul peste tot: în politică, în afaceri, în problemele publice, 
în acțiunile de binefacere, în redacţiile ziarelor. Unii afirmau că 
este un tip interesant şi simpatic, alţii, dimpotrivă, nu-l puteau 
suferi, fiindcă îi plăcea să se amestece în treburile altora. Cert este 
că, indiferent cum ar fi fost, a jucat un rol important, chiar dacă nu 
decisiv, în cazul copilului răpit al lui Lindbergh. Imediat a doua zi 
seara, un curier i-a transmis o scrisoare care fusese primită la 
redacţia ziarului. 


„Stimate domn, dacă într-adevăr sunteţi dispus să fiți mediator 
în cazul Lindbergh, respectați cu atenţie instrucțiunile noastre. 
Predaţi această scrisoare personal domnului Lindbergh şi nu 
suflați nici un cuvânt poliției, fiindcă în caz contrar vom fi obligați 
să recurgem la măsuri extreme. Când veţi primi banii de la 
Lindbergh , publicați următorul anunț în ziarul New York 
American: „Banii sunt pregătiți“. După ce anunţul va apare în 
ziar, veți primi alte instrucțiuni. Nu trebuie să vă temeţi. Cei 1000 
de dolari ai dvs. nu ne interesează. Rămâneţi acasă în fiecare seară 
între orele 18.00 şi 24.00. Curând veţi mai primi veşti de la noi. “ 


Scrisoarea semăna cu toate celelalte scrisori precedente, având 
germanisme şi greşeli de ortografie. In anexă se afla o notă adresată 
colonelului Lindbergh care cuprindea instrucțiuni exacte. Răpitorii 
cereau suma de 70 000 de dolari, care trebuiau ambalaţi într-un 
pachet, având dimensiunile de 17x23x40 cm. Scrisoarea mai con- 
ținea un fel de desen care semăna cu o cărămidă, având dimensiu- 
nile respective. 


După ce vom intra în posesia banilor, veți afla unde se găseşte 
copilul. Trebuie să aveți pregătit un avion, fiindcă el se află la 
240 km depărtare de New York. Solicităm un interval de opt ore 
intre momentul predării banilor şi decolarea avionului. 


In loc de semnătură, urma acelaşi desen ciudat format din două 
cercuri albastre şi cu un punct roşu în mijloc. 

Doctorul Condon l-a sunat imediat pe colonelul Lindbergh: 


„Urcaţi-vă imediat în maşină, domnule doctor, îi răspunse 
colonelul, şi veniţi la Hopewell. Banii de benzină îi suport eu. 
Imediat trimit la Princeton un echipaj de poliție care să vă 
însoțească“. 


Cei doi s-au sfătuit până a doua zi dimineața. Comparând scri- 
soarea cu cele anterioare, colonelul Lindbergh a ajuns la concluzia 
că fusese scrisă de aceeaşi mână. În mod evident, doctorul Condon 
se afla în legătură cu adevărații răpitori. Au pus la punct un plan 
strategic şi profesorul universității din Fordham s-a întors la Bronx. 

A doua zi, acasă la Condon a sunat telefonul şi un bărbat ne- 
cunoscut l-a anunţat să rămână acasă în 12 martie, fiindcă în seara 
zilei respective urma să primească o veste importantă. Crezând 
probabil că răpitorii îşi vor face apariția sau vrând să aibă martori, 
Condon a invitat în seara zilei de 12 martie câţiva prieteni şi au 
aşteptat să vadă ce se întâmplă. La ora 20.30 cineva a sunat la uşă. 

În pragul uşii stătea un bărbat cu un plic în mână. Acesta i-a 
explicat repede lui Condon că este taximetrist şi că a fost oprit pe 
stradă de un necunoscut care l-a rugat să ducă această scrisoare. 
Taximetristul a plecat imediat, nevrând probabil, ca doctorul 
Condon să-i rețină numărul maşinii. 

În plic era o scrisoare scrisă de aceeaşi mână şi semnată cu cele 
două cercuri cu un punct roşu. 


„Domnule Condon, avem încredere în dvs., dar totuşi nu vrem 
să venim acasă la dvs. Ar fi riscant , fiindcă nu ştim dacă nu cumva 
vă urmăreşte poliția sau agenţii poliţiei secrete. De aceea, urmaţi 
instrucțiunile noastre. Urcaţi-vă în maşină şi mergeţi până la 
ultima stație de metrou din Jerome Avenue. La 100 de paşi de 
staţie, pe partea stângă, veți găsi un chioşc părăsit, unde înainte se 
vindeau crenvurşti. Chioşcul are o terasă deschisă şi acolo veți 
găsi pe masă sub o piatră un plic în care este indicat locul unde ne 
puteţi contacta. Respectaţi aceste instrucțiuni şi prezentaţi-vă la 
locul respectiv, împreună cu banii, după trei sferturi de oră. “ 


Doctorul Condon nu avea prea mult timp la dispoziţie. Îl rugă 
pe prietenul Al Reich să-l însoţească şi amândoi plecară la drum. 
Au ajuns la chioşcul de la ultima staţie de metrou şi au găsit pe 
masa de pe terasă o piatră sub care se afla un plic cu următoarea 
informaţie: 

„Traversaţi strada şi mergeţi de-a lungul zidului cimitirului 
către strada 233. Acolo ne vom întâlni “. 


Al Reich s-a urcat la volanul mașinii, urmărindu-l de la distanță 
pe doctorul Condon. Între timp, acesta se îndrepta cu paşi siguri 
spre cimitirul Woodlawn. In spatele zidului din fier forjat, feli- 
narele cu gaz, aşezate lângă morminte, răspândeau o lumină palidă, 
creând atmosfera romantică a unui film cu sperietori. Şi totuşi, 
după cum s-a dovedit mai târziu, totul s-a petrecut astfel: 

In spatele gardului a apărut o siluetă întunecoasă. Bărbatul l-a 
fixat cu privirea pe bătrânul domn, după care l-a întrebat în şoaptă: 

— Sunteţi doctorul Condon? 

— Da, domnule. 

— Vă urmăresc, răspunse umbra, făcându-i semn doctorului să 
nu se oprească din mers. Se aflau la o distanță de doi metri. Străinul 
avea pălăria trasă adânc pe ochi şi gulerul de la pardesiu ridicat 
până la urechi. Au continuat să meargă alături unul de altul. 

— Aveţi banii? îl întrebă bărbatul de dincolo de gard. 

— Deocamdată nu pot să vi-i dau. Trebuie să văd copilul. 

In clipa aceea s-au auzit paşi şi omul din spatele gardului 
cimitirului a dispărut în noapte. 

— Atenţie, poliţia, şopti el înainte să dispară. 

Era paznicul cimitirului Woodlawn a cărui uniformă semăna cu 
cea de poliţist. După ce acesta trecu mai departe, doctorul Condon 
continuă să meargă de-a lungul gardului. 

— Aţi chemat poliția? 

— Nu. 

— Pe cuvânt de onoare? 

— Haideţi să ne aşezăm undeva şi să stăm de vorbă. 

— O.K. Faceţi douăzeci de paşi şi luaţi-o apoi la dreapta. Ne 
întâlnim la prima bancă. 

Câteva minute mai târziu, doctorul Condon aştepta pe bancă, 
când necunoscutul a apărut din întuneric şi s-a aşezat tăcut lângă el. 

— Acum putem sta de vorbă liniştiţi, începu doctorul Condon. 
Cum vă cheamă? 

— John. 

— De unde sunteți? 

— Din Boston. 

— Dar totuşi, după felul cum vorbiţi, nu sunteți american. 

— Nu. 

— Sunteţi neamţ? 

— Sunt din Scandinavia. 

— Aţi venit în vizită la rude? 

— Nu am nici o rudă. 

— Atunci să începem să discutăm despre problema noastră. 

— Cunoașteţi condițiile. Nu pot să schimb nimic. Nu eu sunt 
şeful, eu sunt numărul 2. 

— Bine, John, dar cum vreţi să mă convingeți că faceți parte 
din banda care l-a răpit pe micuțul Charlie? Ştiţi câți escroci au 
încercat până acum să-l stoarcă pe Lindbergh de bani? 

Omul rămase pe gânduri, cu privirea aţintită în jos. Era clar că 
nu se gândise la modul cum va trebui să procedeze ca să-l convingă 
pe partenerul său că vorbeşte cu adevăratul răpitor. 

— Cunoaşteţi apartamentul soţilor Lindbergh? îl întrebă 
doctorul Condon după o clipă de tăcere. 

— Desigur. 

— Atunci ar trebui să ştiţi de unde provin astea, spuse el, 
scoțând din buzunar două ace mari de siguranță pe care le băgă sub 
nasul bărbatului. Acesta răspunse imediat fără nici o ezitare. 

— Sunt identice cu cele în care a fost prinsă păturica copilului. 

— Aşa e, John. Acum, ascultați-mă cu atenție. Familia Lind- 
bergh vrea să-şi răscumpere copilul şi e dispusă să dea o grămadă 
de bani. De aceea, mai întâi trebuie să mă asigur că micuțul trăieşte 
şi că e sănătos. Duceţi-mă la copil şi arătaţi-mi-l. Soții Lindbergh 
mi-au dat niște jucării de ale lui ca să se convingă că băiatul este 
într-adevăr al lor. 

— Nu merge. Şeful mi-a atras atenţia să nu ascult pe nimeni. Şi 
apoi, dumneavoastră, nu puteți merge împreună cu mine, fiindcă 
este prea departe. Dar, dacă totuşi vreți să vă convingeți, peste 
câteva zile vă pot trimite o probă. 

Bărbatul se ridică de pe bancă şi dispăru în bezna nopții în timp 
ce doctorul Condon se întoarse la maşină. 

— Ce ai făcut? îl întrebă Al Reich. Credeam că o să rămâi acolo 
până mâine dimineața. 

— Cum adică până mâine dimineața? Am stat numai câteva 
minute... 

— Ai stat destul de mult. Mai precis o oră şi un sfert. 

— Nu mi s-a părut. 

— Ai vorbit cu el? 

— Da. 

— Şi v-aţi înţeles? 

— De fapt, nu prea îmi dau bine seama. 

— Cum arată? 

— Cam 1,70 m înălţime, slab şi în jur de 35 de ani. Vorbeşte cu 
accent nemţesc, dar spune că e din Scandinavia. 

— Prin urmare, tot am aflat ceva. 

— Ce anume? întrebă doctorul Condon. 

— Că făptașul nu provine din Scandinavia, că nu locuiește la 
Boston şi că nu îl cheamă John. Aţi discutat despre preţul de 
răscumpărare? 

— Insistă să primească 70 000 de dolari. În total sunt cinci. 
Şeful şi doi dintre ei vor primi câte 20 000 de dolari. 

— Şi tu ai fost de acord? 

— l-am spus că-i voi transmite lui Lindbergh condiţiile lor. 

— Dar despre copil ce ţi-a spus? 

— Că o duce bine şi că are regimul alimentar asigurat. 

— Bine, dar cum ne garantează că-l vom primi după ce le dăm 
banii? 

— Trebuie să avem încredere în ei. 

— A refuzat să-ți arate copilul? 

— Mi-a spus că nu pot să-l văd, fiindcă, chipurile, este pe un 
vapor aflat la o distanță de şase ore de mers cu maşina, iar ei nu pot 
risca să-l aducă aici ca să nu atragă atenția. În schimb, au promis 
că ne vor trimite un semn care să dovedească că băiatului îi merge 
bine. 

Au aşteptat toată duminica de 13 martie. Luni, doctorul Condon 
a dat un anunț pentru ca răpitorii să se facă auziţi. Marţi seara, un 
curier poştal i-a adus un pacheţel. În el se afla o cămăşuţă de copil 
proaspăt spălată, dar necălcată. Au dus-o imediat la Hopewell şi 
doamna Lindbergh a recunoscut că era, într-adevăr, cămășuța 
micuțului Charlie. În pachet se mai afla o scrisoare în care ră- 
pitorii repetau încă o dată că insistă să primească suma de 70 000 
de dolari. În semn că este de acord, doctorul Condon trebuia 
să publice următorul anunț: „Totul e în ordine, banii sunt pre- 
gătiți“. 

Doctorul Condon a publicat anunţul şi a mai adăugat încă o 
frază: „Am primit pachetul şi totul e O.K.“. Apoi a aşteptat câteva 
zile, dar răpitorii nu s-au mai făcut auziţi. Abia în ziua de 21 martie 
el a primit o scrisoare din care reieşea că răpitorii nu citiseră 
anunţul din ziar. 

„Simate domn, 

Dumneavoastră şi domnul Lindbergh cunoaşteţi planul nostru. 
Dacă acum nu sunteţi de acord, aşteptăm să vă răzgândiţi. Suntem 
convinşi că în ultimul moment o să vă vină mintea la cap. Nu aveți 
altă posibilitate. De ce familia Lindbergh trebuie să sufere în conti- 
nuare? Dacă refuzaţi condiţiile noastre, nu mai suntem dispuşi să 
negociem cu dumneavoastră sau cu soții Lindbergh. Am pregătit 
răpirea timp de un an de zile, aşa încât poliția nu are nici o şansă 
să câştige. Trimiteţi cămăşuța copilului părinţilor acestuia. 
Micuţul Charlie o duce bine. “ 


Apoi în ziare a apărut de trei ori consecutiv un anunţ semnat de 
un anume Jafsie. Era parola pe care doctorul Condon o stabilise 
împreună cu răpitorul, la cimitir. 

Abia la 29 martie a sosit răspunsul. Răpitorii insistau să le fie 
îndeplinite condiţiile şi, în acest caz, erau dispuşi să efectueze 
tranzacţia. 

Condon credea că tâlharii se vor mulțumi cu cei 50 000 de 
dolari pe care colonelul Lindbergh îi pregătise în 5150 de bancnote 
mici, dar a mai pregătit sub formă de rezervă încă 20 000 pentru 
situația că răpitorii nu ar fi fost de acord cu reducerea sumei. În 
ziua de | aprilie el a primit două scrisori. Una era adresată lui, iar 
cealaltă colonelului Lindbergh. Ambele conţineau acordul răpito- 
rilor, avertismentul ca poliţia să nu afle nimic şi înştiințarea că, în 
curând, vor afia ziua şi locul unde se va produce schimbul. O zi mai 
târziu, acasă la doctorul Condon, a sunat un alt taximetrist care i-a 
înmânat o nouă scrisoare: 


„Stimaţi domni, 

Urcaţi-vă în maşină şi rulaţi pe Tremont Avenue, spre răsărit, 
până la numărul 3225. La acest număr se află o florărie, iar în fața 
ei, pe trotuar, o măsuţă. Pe măsuță veţi găsi o piatră şi sub ea o 
altă scrisoare. Respectaţi instrucțiunile din scrisoare. Nu aveţi voie 
să vorbiți cu nimeni. Dacă luaţi legătura cu poliția, totul s-a 
sfârşit. Vă avertizăm şi, totodată, vă dăm timp de gândire 60 de 
minute. “ 


După o jumătate de oră, colonelul Lindbergh s-a aşezat la. 


volanul maşinii, iar alături de el a urcat doctorul Condon. Aveau la 
ei 70 000 de dolari. La banca Morgan, de unde colonelul ridicase 
banii, fuseseră notate seriile bacnotelor dintre care unele consti- 
tuiau aşa-numitele „probe de aur“. La ora 20.30 au oprit în fața 

florăriei, vizavi de cimitirul Woodlawn, care era închis. Doctorul 
Condon a găsit piatra pe măsuță, iar sub ea următoarea scrisoare: 


„Traversaţi strada şi mergeţi până la colț. Mergeţi singur şi 
luaţi banii cu dumneavoastră. Ne vom întâlni numai noi doi. 
Aşteptaţi-mă în dreptul crucii. “ 


A luat-o de-a lungul zidului cimitirului, s-a apropiat de cruce şi 
s-a oprit, uitându-se în jurul său. 

— E cineva aici? întrebă el încet. Deşi era o noapte senină, în 
jur nu se vedea nimic. _ 

— Doctore, exclamă vocea cunoscută. În fața lui apăru bărbatul 
cu pălăria trasă adânc pe frunte şi cu gulerul ridicat. „Aveţi banii?“ 

— Sunt în maşină, răspunse doctorul. 

— Cine e în maşină? 

— Colonelul Lindbergh. 

— Este înarmat? 

— După câte ştiu, nu. 

— Atunci, aduceţi-mi aici, banii. 

— Dar, mai întâi, trebuie să-mi spuneți unde e copilul. Şi apoi, 
gândiţi-vă că Lindbergh nu este atât de bogat, după cum credeți 
dumneavoastră. Are la el numai 50 000 de dolari, fiindcă nu a reu- 
şit să facă rost de restul. De ce trageţi de timp? Dacă-mi spuneți 
unde este copilul, primiţi imediat cei 50 000 de dolari. 

A stat pe gânduri câteva clipe, după care a încercat să-i explice 
doctorului Condon: ` 

— Asociații mei nu mă vor crede. Îşi vor închipui că am primit 
70 000 de dolari, din care am băgat în buzunar 20 000. Va fi foarte 
neplăcut, dar n-am ce face. 

— Mă duc la maşină să aduc banii. Care este adresa unde poate 
fi găsit copilul? 

— Între timp v-o aduc. 

Doctorul Condon se duse la maşină şi-l anunţă pe colonelul 
Lindbergh că a obținut o reducere a sumei de răscumpărare cu 
20 000 de dolari. Lindbergh scoase din servietă pachetul cu 20 000 
de dolari şi restul îl dădu doctorului. Acesta se întoarse din nou la 
cimitir şi, în schimbul sumei de 50 000 de dolari, primi un plic cu 
adresa unde putea fi găsit copilul familiei Lindbergh. 

— Nu aveţi voie să deschideţi plicul decât după trei ore. 
Aceasta este condiţia noastră, spuse răpitorul, după care se în- 
toarse cu spatele şi dispăru în întuneric. 

Doctorul Condon se întoarse la maşină cu un aer victorios. 

— Aici aveţi adresa, colonele, spuse el, întinzându-i lui Lind- 
bergh plicul cu un aer teatral. 

Au respectat condiţia şi l-au desfăcut abia după trei ore. 


„Băieţelul se află pe vasul Nelly care e o mică şalupă cam de 
10 metri lungime. În barcă se află doi oameni care sunt absolut 
nevinovaţi. Puteţi găsi barca între Horsenecks Beach şi Cay Head, 
lângă Elizabeth Island. “ 


Poliţia aflase despre întâlnirea dintre răpitor şi reprezentantul 
lui Lindbergh cu câteva ore înainte de întâlnirea din fața cimi- 
tirului. Se spune că detectivii au urmărit de la distanță tot ce s-a 
întâmplat, dar nu au intervenit pentru a respecta astfel dorinţa lui 
Lindbergh. Acum devenise foarte clar că micuțul Charlie nu fusese 
răpit de o bandă de gangsteri, ci de un singur individ care putea fi 
uşor găsit şi arestat. Centrala FBI din Washington avea şi 
amprentele lăsate pe pervazul ferestrei de la dormitorul copilului, 
dar acestea nu fuseseră identificate în cartoteca FBl-ului, care pe 
vremea aceea cuprindea 160 000 de amprente (astăzi, numărul lor 
este estimat la peste 200 de milioane). Acum, pe bună dreptate, se 
naşte întrebarea: de ce directorul FBI, căruia preşedintele în per- 
soană îi dăduse sarcina să dezlege această enigmă, a preferat să lase 
cazul în continuare poliţiei? 

La această întrebare există un singur răspuns. Investigarea ca- 
zului răpirii copilului lui Lindbergh a provocat numeroase diver- 
genţe între formațiunile polițienești. Hoover le urmărea din umbră, 
iar tergiversarea rezolvării cazului l-a ajutat, consolidând puterea 
agenţiei pe care o conducea. 

Intre timp, colonelul Lindbergh a cerut ca guvernul să-i trimită 
un hidroplan şi imediat, a doua zi dimineaţa a plecat în portul 
Bridgeport, însoţit de Iry, reprezentantul guvernului, de doctorul 
Condon şi de colonelul Breckinridge. Aici s-au urcat într-o barcă 
până la aeroplan. Doctorul Condon ţinea pe genunchi câteva pături 
pe care i le dăduse doamna Lindbergh ca să înfăşoare copilul în ele. 

Au plecat în timp ce se crăpa de ziuă. Tot atunci şi-au ridicat 
ancorele şi şalupele pazei de coastă ale căror echipaje trebuiau să- 
controleze toate golfurile malului foarte sinuos. Colonelul 
Lindbergh se uita din hidroplan la fiecare şalupă în parte. Nelly nu 
se afla printre ele. Au acostat lângă o insulă şi au urcat pe un cuter 
al poliţiei care i-a dus la hotelul Cuttybunk. Aici s-au sfătuit, s-au 

urcat din nou în avion şi au survolat insula până seara târziu. În cele 
din urmă, au fost nevoiţi să recunoască că se lăsaseră păcăliți de 
gangsterii care încasaseră suma de 50 000 de dolari . Dar ce rost 
avusese tot acest circ? De ce gangsterii le trimiseseră cămăşuța 
micuţului Charlie? Unde era ascuns copilul şi de ce răpitorul nu 
vroia să-l dea părinţilor care respectaseră toate condiţiile? 
Acţiunea Doctorului Condon a eşuat şi, în locul lui, au apărut 
imediat alți amatori. Unul dintre ei a fost Gaston B. Means, care, 
spre deosebire de Condon, nu a fost bine intenţionat de la bun 


început. 


Colonelul Lindbergh a aflat despre acţiunea lui Gaston Means 
imediat după începerea negocierilor. Nepotul lui, căpitanul Emory 
S. Land, care locuia la Washington, i-a transmis confidențial că 
soţia editorului influentului ziar Washington Post, Evelyn Walsh 
McLean, a început să-l caute singură pe copilul răpit. De ce tocmai 
ea? Fiindcă trăise o tragedie asemănătoare: cu puţin timp înainte 
începuse să primească scrisori de ameninţare că-i va fi răpit co- 
pilul. De aceea, a angajat o pază înarmată şi nu l-a mai lăsat pe 
copil nici o clipă singur. Apoi s-a produs tragedia. În timp ce 
băiatul se juca în grădină cu unul din paznicii înarmaţi, s-a agăţat 
de cingătoarea acestuia de care era prins pistolul încărcat. Pistolul 
s-a declanşat şi băiatul s-a prăbuşit mort pe loc. De atunci, doamna 
McLean nu a mai ieşit din casă. 

Gaston B. Means a sunat acasă la doamna McLean şi i-a 
transmis prin servitoare cartea lui de vizită, pe care notase că vrea 
să discute cu ea despre copilul lui Lindbergh. Doamna McLean l-a 
invitat imediat înăuntru. În felul acesta, a aflat că Means a dat de 
urma băiatului răpit şi că poate sta de vorbă cu răpitorii, dar că, 
în schimb, trebuie să plătească 100 000 de dolari cash. Doamna 
McLean a fost impresionată de Means, care era un bun povestitor 
şi l-a invitat să mai treacă şi a doua zi dimineața. 

Imediat după plecarea lui, ea a luat legătura cu avocatul Albert 
W. Fox şi l-a rugat să adune cât mai multe informaţii despre Means. 
A aflat lucruri, nici foarte bune, nici foarte proaste. Gaston B. 
Means, fost agent FBI, avea la activ o pedeapsă şi nu era deloc 
exclus să fi avut o legătură cu răpitorii băiatului lui Lindbergh şi 
chiar să fi fost direct implicat în această afacere. 

În timpul primului război mondial, Gaston Means fusese agent 
secret german, adică un trădător. Ulterior, a fost acuzat de crimă şi 

de fals. În timpul preşedintelui Harding, a fost primul agent special 
FBI care a intrat în ministerul de justiție, ajungând purtătorul lui de 
cuvânt. Prin urmare, a avut posibilitatea de a influența chiar şi poli- 
tica administrației Casei Albe. Provenea dintr-o familie bună din 
Carolina de Nord. Tatăl lui fusese primar, iar printre rudele lui se 
aflau senatori, comisari de poliție şi deputați. Cu toate acestea, 
Gaston Means a apucat pe căi greşite şi a încercat să se îmbogă- 
țească în stilul său propriu. 

În timpul războiului a obținut informaţii de la Boy-Eda, rezi- 
dentul serviciului secret german în Statele Unite şi de la ataşatul 
militar de atunci, von Papen. Mai târziu, a primit o sumă foarte 
mare de bani de la o doamnă bogată, fiind suspectat că a ucis-o. A 
fost însă eliberat, fiindcă a reuşit să dovedească cu probe că 
doamna s-a sinucis. Apoi a intrat în politică şi a fost implicat într- 
un scandal de corupție. A scris cartea Moartea ciudată a preşe- 
dintelui Harding care l-a ajutat să câştige mulţi bani şi să se curețe 
de toate păcatele. În schimb, s-a făcut vinovat de altele. 

Mai târziu, a căutat-o pe doamna McLean, şi i-a promis că în 
două săptămâni copilul lui Lindbergh se va întoarce acasă. A primit 
în schimb de la ea un cec de 100 000 de dolari, pe care i-a schimbat 
în bancnote a câte 100 de dolari,după care i-a mai cerut încă 4000 
de dolari, drept cheltuieli de regie, fiindcă cei 100 000 erau destinaţi 
răpitorilor. 

Gaston Means îi povestise-doamnei McLean despre banda de 
răpitori al cărei şef era poreclit Vulpea, şi fiecare membru avea câte 
un număr. Erau vorbe goale şi soţia influentului editor al cotidia- 
nului Washington Post trebuie să fi fost o femeie foarte săracă cu 
duhul, dacă a putut să aibă încredere în acest excroc și chiar şi-a 
vândut unele bijuterii ca să-i mai plătească încă 35 000 de dolari. 

În acest timp, Means a purtat-o pe doamna McLean prin toată 
America. La început, ea a trebuit să se întâlnească cu răpitorii în 
cunoscuta staţiune Aikon din Carolina de Sud şi să negocieze mo- 
dul cum va fi recuperat copilul. Doamna McLean s-a întâlnit cu 
şeful bandei în cel mai bun hotel şi a aflat că vor să scape cât mai 
repede de copil fiindcă au probleme cu el. Apoi, Carolina de Sud a 
devenit un pământ prea fierbinte pentru răpitori şi doamna 
McLean, împreună cu asociata ei, Elisabeth Nelson, au fost nevoite 
să plece în El Paso, în Texas, la granița cu Mexicul. Acolo, cele 
două femei au aşteptat zadarnic să primească copilul. Gaston 
Means se scuza tot timpul, inventând tot felul de greutăţi, iar atunci 

când a simţit că victima sa începe să-şi piardă răbdarea, a anunțat- 
o în mare secret că diseară trebuie să plece după copil la 
Washington . d 

Nici la Washington doamna McLean nu a recuperat copilul, iar 
atunci când nu a mai putut face rost de bani, disperată, i s-a destăi- 
nuit avocatului. Acesta a anunţat poliția şi, în aceeaşi seară, Gaston 
Means a fost trimis în spatele zăbrelelor. Procesul s-a judecat la 15 
iunie 1932 şi fostul agent FBI a fost condamnat la 15 ani închi- 
soare. La proces a fost prezent și vechiul prieten a lui Means, direc- 
torul FBI, Edgar Hoover. Means reuşise să ascundă atât de bine 
banii încât nu s-a găsit nici măcar un singur cent. FBI a început 
să-l urmărească şi pe complicele lui Means, care, în fața încreză- 
toarei doamne McLean, jucase rolul de răpitor şi şef al unei bande 
de gangsteri. Se numea Norman T. Whitaker, era avocat de pro- 
fesie, şi, la rândul său, a fost condamnat la 15 ani închisoare. pred 

Mai târziu, s-a aflat că Means îi povestise aceeaşi istorie şi 
colonelului M. Robert Guggenheim, care, pentru a recupera copilul 
răpit, i-a pus la dispoziție chiar şi propria maşină, cu şoferul am- 
basadei Austriei. Means îşi exprimase dorinţa ca toţi cei aflați în 
maşină să beneficieze de imunitate diplomatică. A primit chiar ŞI 
un tip nou de armă ca să-l poată apăra pe copil pe drumul de întoar- 
cere. Deși pare incredibil, chiar şi oameni cultivați cum a fost 
milionarul Guggenheim au avut încredere în Means. 

Reverendul H. Dobson-Peacock era decanul Bisericii episco- 
pale din Norfolk. În seara zilei de 10 martie el a fost vizitat de 
armatorul John Hughes Curtis, care a început să-i povestească pe 
un ton agitat: 

— Domnule decan, aseară, aseară... Rulam încet pe stradă şi 
deodată mi-a sărit în faţă. Mi-a spus că îl cheamă Sam şi m-a rugat 
să-i promit că nu o să suflu nici o vorbă. 

— Bine, dar ce dorea acest Sam? 

— Mi-a zis că am fost ales să joc rolul de mediator. 

— Cine v-a ales, domnule Curtis? îl întrebă decanul. 

— Răpitorii copilului lui Lindbergh. 

— Ce le-aţi răspuns? De fapt, ce i-ați răspuns lui Sam? 

— Că nu va fi prea uşor să ajung la colonelul Lindbergh 
fiindcă, probabil, primeşte zilnic mii de alte oferte asemănătoare. 
— Cum a reacționat Sam? | 

— Mi-a spus că trebuie să încerc. Şi de aceea am venit la 
dumneavoastră, domnule decan. 

b Decanul s-a arătat foarte binevoitor. Şi-a adus aminte că socrul 
său îl cunoştea pe socrul lui Lindbergh şi a sunat la Hopewell. Din 
păcate, a vorbit cu secretarul, care nu era un tip foarte amabil. A 
doua zi Curtis l-a vizitat din nou şi i-a spus că s-a întîlnit cu Sam 
care i-a garantat că totul e pe drumul cel bun. 

_— Am putea vorbi cu amiralul Burrage, care a fost şeful lui 

Lindbergh, propuse Curtis. 
L-au găsit. Burrage l-a sunat imediat pe Lindbergh şi acesta i-a 
invitat pe toți trei acasă la el în ziua de 22 martie. Colonelul 
Lindbergh nu se arăta foarte încântat, fiindcă pe vremea aceea se 
afla încă pe rol acțiunea doctorului Condon. Cu toate acestea, l-a 
rugat pe Curtis să urmărească noua pistă. 

l Cei trei s-au întors la Norfolk şi au început să dea interviuri zia- 
riştilor, ceea ce părea un lucru foarte ciudat. Colonelului Lindbergh 
nu-i venea să creadă că, într-adevăr, au intrat în legătură cu răpi- 
torii, dar, cu toate acestea, nu a întrerupt legătura cu Curtis şi i-a 
cerut să transmită răpitorilor că are nevoie de o fotografie a micu- 
țului Charlie sau de o altă dovadă care să le certifice că stau de 
vorbă cu adevărații lui răpitori. În următoarele două săptămîni, re- 
verendul Dobson-Peacock şi Curtis au colindat Statele Unite 
declarând tot timpul că sunt în legătură cu răpitorii. 
| După eşecul acţiunii doctorului Condon, colonelul Lindbergh 
i-a acordat lui Curtis o mai mare încredere. Ce altceva îi mai rămă- 
sese de făcut? La 18 aprilie, Curtis a declarat ziariştilor că a avut în 
mână câteva bancnote din suma de răscumpărare pe care doctorul 
Condon o plătise răpitorului. 

Sa Domnilor, şi eu am navigat pe puntea navei pe care au fost 
toți răpitorii. Este un Glaucester pescăresc cu două catarge, cu un 
motor Fairbanks Morse şi cu cabina pe punte. Are o viteză de navi- 
gare de 14 noduri pe oră şi este vopsit într-un verde atât de închis 
incât pare negru. 

— Aţi stat de vorbă cu răpitorii, domnule Curtis? 

— Desigur. Cu toți. 

— Aţi putea să ne faceţi o descriere a lor? 

— Bineînţeles. În primul rând trebuie să vă spun că sunt cinci. 

Un scandinav John Olaf Larsen, Dynamit-Jim poreclit Din 
Sam Truesdale şi încă alți doi, Eric şi Niels. De copil se ocupă două- 
femei: Hilda, nevasta lui Din şi Inez. 

— Aţi văzut copilul, domnule Curtis? 

— Nu, nu l-am văzut. 

— Atunci de unde ştiţi că ei sunt cei care îl țin ascuns. 

— Hilda mi-a povestit cum au pus la cale răpirea şi, în general, 
cum le-a venit această idee. O fată care era servitoare în casa lui 
Lindbergh era prietenă cu John. Într-o zi acesta a plecat împreună 
cu Erik într-o limuzină verde la Hopewell. Au parcat maşina la 
circa 10 metri de vila lui Lindbergh, au intrat în dormitorul co- 
pilului, i-au astupat fața cu o bucată de tifon înmuiată în cloroform 
şi au dispărut repede cu el. Ceva mai departe îi aştepta un Buick în 
care se aflau Sam împreună cu ceilalţi. 

Curtis a relatat ce s-a întâmplat în continuare unor ofiţeri de la 
poliţia din New Jersey, care nu au crezut nici un cuvânt din toată 
povestea. Dar colonelul Lindbergh, care se agăța cu disperare de 
orice urmă, a pornit cu iahtul Marcon în largul mării, pentru a găsi 
Glaucester-ul pescăresc de culoare verde, poreclit Mary B. Moss. 
Au navigat până a doua zi dimineaţa fără să întâlnească nici o 
şalupă asemănătoare şi s-au întors acasă decepționaţi. Curtis a 
încercat să intre din nou în legătură cu răpitorii, fixând o altă 
întâlnire în largul mării lângă Cap Virginia, dar nici acolo nu s-au 
întâlnit. 

Afacerea trena, fără a se înregistra nici cel mai mic progres. 
Abia la 8 mai, Curtis a adus vestea că a vorbit din nou cu răpitorii. 
Se purta ca un mare erou şi a început să-şi scrie memoriile, pe care 
le-a şi propus spre publicare unei edituri. În felul acesta, a devenit 
o persoană publică despre care scriau toate ziarele mai mult sau 
mai puţin serioase. 

Căutarea bărcii şi a copilului răpit a început să depăşească toate 
limitele posibile. Colonelul, disperat, naviga de-a lungul apelor de 
coastă pe iahtul Cachalot, care îi fusese împrumutat de un indus- 
triaş din Brooklyn. În cele din urmă, a primit şi ajutorul marinei 
militare americane, care i-a pus la dispoziţie şase torpiloare, trei 
hidroplanuri şi 15 ambarcațiuni ale pazei de coastă. Baza maritimă 
din Cap May i-a mai dat încă 13 cutere şi a înarmat echipajul lor cu 
mitraliere şi pistoale. Nu a fost găsită nici o şalupă, nici un răpitor 
şi nici copilul lui Lindbergh. Între timp, a avut loc un incident care 
a aruncat o umbră de îndoială asupra afirmațiilor lui Curtis. 
Anchetatorii FBI i-au luat la întrebări pe marinari şi, în ziua de 17 
mai, la ora 4 dimineaţa, inspectorul Harry Walsh a aflat de la unul 
dintre ei ceva foarte interesant. 

Toată povestea fusese, pur şi simplu, inventată de Hughes 
Curtis, care nu-i cunoştea şi nu-i văzuse niciodată pe răpitorii 

despre care vorbea. Minţise fiindcă vroia să devină celebru. Nici 
reverendul Dobson-Peacock nu știa nimic, dar cu toate acestea nu 
i-a displăcut ca fotografiile lui să apară pe primele pagini ale 
ziarelor. j 
Incă de la începutul anchetei a fost clar că Hughes Curtis este 
un individ dereglat mintal şi iresponsabil de faptele sale. El a re- 
cunoscut că nu a extorcat pe nimeni de bani şi a fost eliberat pe o 
cauțiune în valoare de 10 000 de dolari. A dispărut şi de atunci nu- 
mele lui nu a mai apărut niciodată în ziare. 

In seara zilei de 12 mai, pe şoseaua care leagă oraşul universitar 
Princeton, din statul New Jersey, de Hopewell rula un camion vechi 
încărcat cu lemne. Înainta încet, clătinându-se din toate părţile. 
Şoseaua care ieşea din sat era goală. La volanul camionului se afla 
negrul William I. Allen îmbrăcat într-o cămaşă udă de transpiraţie. 
Ajutor de şofer era un alb, pe nume Orville Willson. Şoferul a oprit 
ŞI a sărit peste şanţ ca să-şi facă nevoile. 

ale Pentru numele lui Dumnezeu,:exclamă el la un moment dat 
uitându-se fix la un tufiş din apropiere în timp ce-şi ridica încet 
mâinile deasupra capului. „Willson, vino repede aici“. 

— Ce s-a întâmplat? Ai văzut un şarpe? 

In tufiş se afla cadavrul descompus al unui copil. 

— Un copil mort, spuse Willson. „Groaznic“, mai adăugă el şi 
se urcă repede înapoi în camion. După ce şi-au mai venit puțin în 
fire, s-au dus la tufiş să se mai uite o dată. La o distanță de circa 30 
de metri de şosea se afla o mică colină, iar în spatele ei o depre- 
siune. Aici fusese aruncat cadavrul copilului, acoperit pe jumătate 
de crengi uscate şi vreascuri. Cei doi bărbaţi s-au urcat în camion 
şi s-au oprit la comisariatul de poliție din Hopewell. 

Nu era greu să-ți dai seama că fusese găsit cadavrul copilului 
lui Lindbergh. Cu aproape două luni în urmă, el fusese aruncat în 
apropiere de vila părinţilor săi şi, deși poliţia cercetase toate pădu- 
rile din împrejurimi, rămăsese nedescoperit. Două degete de la 
piciorul drept al micuţului Charlie erau crescute unul peste altul. Se 
părea că identificarea cadavrului nu va crea nici un fel de pro- 
bleme. Medicul legist a apreciat că băiatul murise imediat după ce 
a fost răpit. Copilul avea craniul crăpat, fie în urma unei căzături de 
pe scară, fie a unei agresiuni. Mai exista şi alternativa unui accident 
de maşină. 

Poliţia locală a optat însă pentru o altă explicaţie. Locul unde 
fusese găsit cadavrul copilașului se afla nu departe de şoseaua 

Hopewell-Princeton, în apropierea vilei familiei Lindbergh. În fe- 
lul acesta, din vârful colinei se puteau vedea zidurile albe ale casei 
şi ferestrele ei luminate. Răpitorii au furat copilul, au fugit cu el în 
pădure şi au privit în jurul lor. Toate ferestrele vilei erau luminate, 
ceea ce însemna că soţii Lindbergh descoperiseră că micuțul 
Charlie a fost răpit şi chemaseră poliţia care începuse probabil să 
cerceteze împrejurimile. Făptaşii s-au simțit ameninţaţi şi s-au ho- 
tărât să scape de copil. L-au omorât şi l-au aruncat în văiugă. 

Acest caz a constituit un mare eşec al poliției din statele New 
Jersey şi New York. Criminaliştii şi-au dovedit neputința, dobân- 
dind, totodată, şi o proastă reputaţie pe plan internaţional, fiindcă 
ştirea răpirii copilului lui Lindbergh făcuse ocolul lumii. Procu- 
rorul general şi-a dat seama că ruşinea cade nu numai asupra 
criminaliştilor locali, dar şi asupra întregului aparat polițienesc din 
Statele Unite. De aceea, a prezentat rezultatele de până atunci ale 
anchetei însuşi preşedintelui SUA, Herbert Hoover, care a decis ca 
investigaţiile să fie continuate de FBI. Care a fost baza juridică 
pentru această nouă intervenţie? Răspunsul îl constituie promul- 
garea unei noi legi care a intrat în istoria criminalisticii americane 
sub numele de legea „Lindbergh“. Potrivit acestei legi, răpirile sunt 
considerate acte criminale, se anchetează conform prevederilor fe- 
derale şi se pedepsesc cu cele mai severe pedepse. Astfel, direc- 
torul FBI, Edgar Hoover, a obţinut ceeà ce îşi dorise, adică un câmp 
liber de acţiune. El a ales 24 dintre cei mai buni detectivi ai săi şi 
le-a dat sarcina să se ocupe în exclusivitate de cazul Lindbergh. 
Conducerea anchetei a fost încredinţată locotenenţilor James J. 
Finn şi Frank McCarty care trebuiau să fie ajutaţi de 16 cunoscuţi 
poliţişti din New Jersey. Nici începutul lor nu a fost prea promițător 
şi, în prima etapă, s-au făcut chiar de ruşine. 

Într-un mod foarte logic, primele cercetări au fost efectuate în 
casa familiei Lindbergh şi în apartamentul soacrei colonelului, 
doamna Morrow. În noaptea în care fusese răpit, micuțul Charlie se 
afla în casa părinţilor săi şi astfel s-a născut întrebarea de unde au 
aflat răpitorii acest lucru. 

Iniţial, băiatul trebuia să rămână peste noapte la bunica lui, în 
Engelwood. Reşedinţa fostului ambasador şi senator Morrow era 
foarte spațioasă şi avea un personal format din 29 de oameni. Toţi 
sau, cel puţin, marea lor majoritate se întâlneau cu colegii şi servi- 
torii din casa lui Lindbergh, iar guvernantele copiilor şi cameriștii 
se cunoşteau foarte bine între ei. Violeta Sharp era o englezoaică 

tânără şi frumoasă, care lucra de doi ani ca guvernantă la familia 
Morrow Şi aceştia erau foarte mulțumiți de ea. Violeta, de care se 
îndrăgostise cameristul Septimus Baks, avea o soră care era anga- 
jată la familia prietenilor familiei Morrow. 

În timp ce studiau alibiurile fiecărui angajat în parte, detectivii 
au descoperit un lucru ciudat. În duminica în care fusese răpit 
copilul, cele două surori Sharp făcuseră cunoştinţă cu un tânăr 
despre care nu ştiau nimic altceva decât că îl cheamă Ernie. Violeta 
şi-a dat întâlnire cu el a doua zi, pe 1 martie, când a venit împreună 
cu sora ei. Nici Ernie nu a venit singur, ci însoţit de o pereche pe 
care i-a prezentat ca fiind prietenii lui. Apoi, toţi s-au dus la un bar. 
miei Domnişoară Sharp, ştiţi cum se numea Ernie? o întrebă 
inspectorul. 

— Nu ştiu. V-am mai spus o dată că nu ştiu. 

= Cum e posibil să vă fixați o întâlnire, fără să ştiţi cu cine, şi 
apoi să mergeţi la bar fără să vă cunoaşteţi partenerul? Nu vi se 
pare că aici e ceva suspect? 

sep Ne-am întâlnit şi ne-am distrat. Ce vi se pare aşa de ciudat? 
Nici cei doi prieteni ai lui nu mi-au fost prezentaţi. 

Deşi luată prin surprindere de anchetă, Violeta Sharp a răspuns 
cu bunăvoință la toate întrebările. Dar atunci când inspectorul 
Walsh i-a luat un interogatoriu mai dur, care a durat câteva ore, a 
început să răspundă pe un ton răspicat şi iritat, lăsându-l să înţe- 
leagă că se simțea jignită de toate întrebările lui care se refereau la 
viaţa ei particulară. In felul acesta a devenit şi mai suspectă. 

Având o descriere vagă a lui Ernie, detectivii au început să-l 
caute pe acest individ dubios, care, după părerea lor, avea toate mo- 
tivele să-şi ascundă adevăratul nume. Au studiat cartoteci cu am- 
prentele criminalilor şi i-au adus domnişoarei Sharp o fotografie a 
lui Brinkert. 

— Da, el este, spuse ea, fără ezitare. 

Ernest Brinkert era şofer de taxi şi avea la activul său câteva pe- 
depse mai mici. Inspectorul Walsh a emis împotriva lui un mandat 
de arestare şi se pregătea să-i ia Violetei Sharp un interogatoriu 
dur, fiind convins că ştia mai multe decât fusese dispusă să 
mărturisească. 

— O să vedeţi că mâine o înfund, se fălea el în fața 
subalternilor. l 

Au descins la reşedinţa familiei Morrow din Engelwood ca un 
comando de atac, în care inspectorul Walsh era generalul, iar în 

spatele lui se aflau locotenții, detectivii şi sergenţii. Toţi se pre- 
găteau să o ia prin surprindere pe Violeta Sharp. Potrivit unei 
versiuni, nu i-au luat nici un fel de interogatoriu, iar potrivit altei 
versiuni, inspectorul Walsh a luat-o la întrebări atât de dure, încât 
medicul familiei Morrow, care era şi el acolo a cerut întreruperea 
interogatoriului. Violeta Sharp s-a retras în camera de alături, unde 
au găsit-o moartă câteva clipe mai târziu. În paharul de pe masă 
mai rămăseseră încă urme de cianură cu miros de migdale amare. 

Moartea Violetei a constituit o nouă pată pentru anchetatori. 
Dar inspectorul Walsh, care de la început era convins că se află pe 
drumul cel bun şi-l va trimite pe răufăcător în spatele gratiilor, a 
considerat că sinuciderea este echivalentă cu recunoașterea 
propriei vini. Ziariştii şi opinia publică erau însă de altă părere şi 
curând avea să se dovedească faptul că inspectorul Walsh nu avea 
dreptate. 

L-au găsit pe Brinkert şi, în timpul interogatoriului lui, an- 
chetatorii au ajuns la concluzia că este un individ deosebit de 
suspect. De la bun început nu a recunoscut nimic. A negat că o 
cunoaşte pe Violeta Sharp spunând că aude numele ei pentru prima 
oară şi că nu a văzut-o niciodată. A susținut acelaşi lucru şi după ce 
i s-a spus că, înainte de a se sinucide, Violeta l-a identificat într-o 
fotografie. Inspectorul Walsh a trimis o maşină după doctorul 
Condon, i-a arătat fotografia şoferului de taxi şi Condon a re- 
cunoscut că Brinkert seamănă foarte bine cu acel John căruia îi 
dăduse în cimitir suma de 50 000 de dolari. Apoi a avut loc con- 
fruntarea. Pus faţă în faţă cu Brinkert, doctorul Condon a fost 
nevoit să admită că John era mai înalt şi avea o altă voce. Prin 
urmare, erau două persoane diferite. 

Situaţia lui Brinkert a fost agravată şi de mărturia fostului său 
patron care s-a prezentat singur după ce a aflat că Brinkert a fost 
arestat. Acesta a mărturisit că în ziua de 28 februarie, Ernie şi-a 
părăsit locul de muncă şi a fugit împreună cu soţia lui. Mai târziu, 
s-a constatat că din şopron lipsea o scară. Inspectorul Walsh era 
convins că mai are de făcut un singur pas până la succesul final, 
despre care vor scrie toate ziarele. Într-adevăr în ziare au apărut 
articole, dar acestea nu erau deloc laudative, ci, dimpotrivă, arun- 
cau o nouă pată asupra poliţiei. Ernie Brinkert a dovedit că are un 
alibi de neclintit. Atunci, pe bună dreptate, se naşte întrebarea de ce 
Violeta Sharp a declarat că fotografia care i-a fost prezentată este a 
tânărului cu care s-a dus la barul din Orangeburg în noaptea 

ERA iz Ea ai Aaa SA era 
A ne pal pate Până în prezent nu s-a găsit nici un răspuns 
Imediat după publicarea ultimelor știri despre moartea Violetei 
Sharp, inspectorul Walsh a primit vizita unui tânăr. „Mă numes 
ca Miller şi sunt din Closter, statul New Jersey. Eu sunt si 
a i ga domnişoara Sharp şi apoi a invitat-o la 
rai nap acum veniți să depuneti mărturie? îl repezi inspec- 
si a » Care simţea că 1 se năruie ipoteza şubredă pe care şi-o 
= Liniştiți-vă, domnule, îi răspunse tânărul. Sunt cetătean 
american şi am venit aici de bună voie. De aceea, vă rog să vă pur- 
taţi ca atare. Nu eu sunt vinovat de prostia poliţiei Dacă aţi fi 
publicat un anunţ că sunteţi în căutarea prietenului Violet i Sh 
m-aş fi prezentat mai devreme. pi 
; Foarte curând subalternii inspectorului Walsh aveau să se con 
vingă că Miller nu mințea. În plus, i-au găsit şi pe cei doi ieten 
ai lui, domnişoara Minnerson şi partenerul ei, Johnson. Ins ea 
Walsh a fost obligat să dispară de pe scenă A Pe cazul 
Lindbergh nu mai constituia doar un act de răpire ci o sie pui 
urmată şi de sinuciderea tragică a unei fete nevinovate care fuses 
silită să recurgă la acest gest disperat din cauza atacurilor lui romă 
Toată ruşinea a căzut din nou asupra poliţiştilor. De aceea, 
directorul FBI, Hoover, şi agenții lui au început investigațiile e 
altă cale, fiindcă nu le mai rămăsese nimic altceva de E muri 
tipărit liste cu toate cele cinci mii de numere ale bancnotelor 3 
mite de răpitor şi le-au trimis băncilor. La Federal Reserve Bank 
s-a creat chiar o secție specială unde erau controlate numerel 
bancnotelor, astfel încât în răstimp de numai doi ani lucrătoril i 
acestui serviciu le-au trecut prin mână 40 de milioane de dolari i 
Primele bancnote din cele menționate pe liste au apărut la o 
bancă din Manhattan, în New York, după o săptămână de la plătirea 
prețului de răscumpărare. Un detectiv s-a dus repede la m d 
acesta nu şi-a putut aduce aminte de client. După aceea ieri 
au inceput să apară în număr mic în magazine nu foarte mari, ceea 
ce dovedea că posesorul lor le folosea pentru cumpărăturil 
cotidiene. Din când în când, anchetatorii aflau unele informaţii i 
la negustori, dar ele nu-i ajutau să reconstituie cu recizi 
înfăţişarea individului. Ştiau doar că necunoscutul avea As l 70 
m înălțime, purta o pălărie trasă adânc pe frunte, avea obrazul lat şi 

bărbia ascuţită. Câţi asemenea oameni nu locuiau însă în New 
York? 

La începutul anilor '30, Statele Unite ale Americii au traversat 
o criză puternică, ce cuprinsese de fapt întreaga lume. In 1932, 
când la postul de preşedinte a candidat Franklin Delano Roosevelt, 
Statele Unite aveau 13 milioane de şomeri şi un număr de câteva 
ori mai mare de oameni nemulțumiți. Cazul Lindbergh, căruia zia- 
rele i-au acordat mult spaţiu, a reprezentat una din căile de abatere 
a atenţiei opiniei publice de la problemele economice ale țării. La 
începutul anului 1933, când noul preşedinte Roosevelt, succesorul 
lui Herbert Hoover la Casa Albă, a început să aplice reformele 
anunţate în programul New Deal, numărul şomerilor a scăzut la 9,5 
milioane ceea ce reprezenta încă o cifră mare. 

Una dintre noile legi semnate de preşedinte a fost schimbarea 
acoperirii dolarului în aur. Până atunci, fiecare posesor de bancnote 
avea posibilitatea să le schimbe în aur la bancă. Până la | mai 1933, 
toţi dolarii „galbeni“ care aveau înscrisă pe ei o clauză în acest sens 
au fost preschimbaţi în dolari „Verzi“, care nu aveau această clauză. 
După 1 mai, numai anumite bănci au primit dreptul să schimbe 
dolarii galbeni. Numărul dolarilor galbeni aflaţi în circulaţie 
începuse să scadă simțitor şi orice deţinător al lor devenea suspect. 
Răpitorii primiseră dolari galbeni sub formă de bancnote a câte 10 
şi 20 de dolari. 

Pe Avenue 125 din New York se afla stația de benzină a lui 
Walter Lyle. În ziua de 15 septembrie 1934, la benzinărie a oprit o 
maşină închisă la culoare. Omul care se afla la volanul ei şi vorbea 
cu accent străin a cerut să i se facă plinul şi a scos o bancnotă de 
10 dolari galbeni. 

— Nu mai există prea multe bancnote din astea, spuse Lyle în 
timp ce-i dădea rest clientului. 

— Nici eu nu mai am multe, răspunse şoferul înalt, subţire şi cu 
bărbia ascuţită, după care se urcă la volanul maşinii şi demară. 

Mai târziu, Walter Lyle nu a fost în stare să explice ce i-a displă- 
cut de la prima vedere la acel bărbat. A simţit că ceva nu e în re- 
gulă, dar nu a avut timp decât să-şi noteze pe bancnotă numărul de 
înmatriculare al maşinii N-Y-4U-13-41. Apoi l-a trimis pe ajutorul 
său, John Lyons la cea mai apropiată bancă, fiindcă cu două zile în 
urmă aruncase lista cu numerele bancnotelor lui Lindbergh. 

Miran Ozmec, casier la Corn Exchange Bank, a constatat că 
numărul respectiv se afla pe lista numerelor căutate şi a sunat la 

poliție. Poliția a luat imediat legătura cu şeful grupului de an- 
chetatori al FBI, locotenentul Finn. După numărul maşinii s-a 
putut stabili uşor că propietarul ei era un anume Bruno Richard 
Hauptmann, domiciliat în Bronx, pe Avenue 222, tâmplar, de origine 
germană, născut la 20 decembrie 1899 în Saxonia. Hauptmann era 
însurat şi avea un fiu. 

În timpul primului război mondial luptase ca mitralior şi fusese 
rănit la picior. În timpul crizei de după război a încercat să ajungă 
în Statele Unite în mod fraudulos, ascunzându-se în cala trans- 
oceanicului George Washington. Încă înainte de acostarea navei, a 
fost descoperit şi trimis înapoi în Germania. Şi cea de-a doua 
încercare de-a intra ilegal în Statele Unite a eşuat. Dar Hauptmann 
care avea toate motivele să emigreze şi-a încercat norocul şi a treia 
oară. În felul acesta, la sfârșitul lui 1923 a ajuns în America, cu 20 
de cenți în buzunar. Şi-a găsit un loc de muncă într-un atelier de 
tâmplărie, s-a însurat cu o vânzătoare de pâine, au închiriat o garso- 
nieră şi a început o viaţă nouă. 

În țara lui de origine avea un cazier încărcat cu furturi şi tâl- 
hării, pentru care ispăşise ani buni de detenție. În America nu s-a 
ştiut nimic despre trecutul lui, până când, la cererea locotenentului 
Finn, s-a primit un raport oficial din Germania. Au început să-l 
urmărească pas cu pas şi au rămas impresionați de calmul pe care 
îl afişa, de parcă nu ar fi avut la activ nici o crimă. Nu irosea banii 
de pomană, dar nici nu ducea lipsă de nimic. Între timp, agenţii FBI 
aflaseră detalii despre viața lui Hauptmann în Statele Unite, 
deoarece locotenentul Finn nu vroia să scape nici un amănunt care 
ar fi putut sprijini declanşarea procedurii de urmărire. Dar Finn îl 
mai aştepta pe colegul lui de la Washington, Thomas Sisk. 

În ziua de 18 septembrie 1934, Hauptmann a ieşit din casa în 
care locuia împreună cu familia, s-a urcat la volanul maşinii sale 
Dodge și a luat-o spre Whiteplains Road. Finn şi Sisk îl urmăreau 
cu o maşină civilă. Pe şosea mai staționau câteva motociclete ale 
poliţiei. Ajungând la Park Avenue, locotenentul Finn îi spune 
şoferului: 

— Opreşte aici, John. 

Au oprit maşina lângă trotuar, au sărit din ea şi sub ameninţarea 
pistoalelor i-au pus cătuşe la mâini lui Hauptmann, înainte ca el să 
mai apuce să întrebe de ce e arestat. Locotenentul Keaton i-a întors 
buzunarele pe dos şi a găsit o bancnotă de 20 de dolari din cele 
înregistrate. Bruno Richard Hauptmann era calm, de parcă nu s-ar 

fi întâmplat nimic şi nu a încercat de loc să se apere sau să copi 
ceva. Nu s-a enervat nici măcar după ce i-au spus că e fer ş 
că din momentul acela orice declaraţie a lui poate fi pe re în 
instanţă ca probă împotriva lui. S-au urcat cu toții în peri ti 
s-au întors în Bronx. Casa unde locuia Hauptmann era a soți x 
Rauch, care emigraseră de multă vreme din Austria, iar la yee 
etaj jagula familia Hauptmann, cu fiul lor în vârstă de 10 luni, 
Manfred. pă a a | | 

Era aproape ora 10, când Finn şi Sisk au năvălit în locuinţa lui 

i eținut-o şi ţia acestuia. 

Hauptmann şi au reţinut-o şi pe soția ac ȘI | 

că De unde aveți dolari galbeni? îl întrebă Sisk pe Hauptmann. 

— l-am păstrat. Omul întotdeauna trebuie să se gândească la 
vremurile de restrişte, răspunse el liniştit, după care adăugă: „Ce se 

ă = - i e 

va întâmpla dacă va veni inflația?” l ARE: l 

— Dati spus omului de la stația de benzină că acasă mai aveți 
nişte dolari galbeni. 

— Aşa e. 

— Unde sunt? 

— Într-o cutie din tablă. 

— Unde e cutia? 

— În camera de alături. 7 s A 

Au găsit cutia care era încuiată cu un lacăt. Hauptmann îl des 

D 


; . z 
chise şi cu zâmbetul pe buze scoase din cutie un pumn de a pete 
din aur, pe care le întinse una câte una pe masă. Locotenentul +! 


era decepționat. E de phy | 
— Ne interesează dolarii din hârtie cu acoperire în aur şi nu 


ia e piam să zică la asta vă gândeatți, se miră Hauptmann. 
Am avut numai două bancnote din astea şi nici măcar nu mai țin 
minte de unde le-am primit. 

— Din ce trăiţi? 

— Din diverse afaceri. 

srp dnei incredibil ce nervi tari avea Hauptmann. j p 
de vorbă cu ofițerii FBI, de parcă se aflau într-un bar la un pa i 
de whisky. La fiecare întrebare găsea câte un răspuns an pact 
era logic, alteori surprizător şi chiar dacă părea o e Ara 
vedea a fi adevărat. L-au întrebat dacă pot să-i facă perc o jen 
casă şi el a fost de acord. Au cotrobăit peste tot, au desc iis ? =. 
sertarele, au scos hainele din şifonier, dar nu au găsit amn a ; 
au ieşit în curte, unde se afla un mic garaj din lemn, l-au deschis ş 

a căutat peste tot, dar la fel fără nici un rezultat. În cele din urmă 

ioe renta desprindă două scânduri din duşumea unde au 
e un strat de pământ afânat, de parcă ci ă 
i cin 
Rt mlm p eva ar fi săpat acolo 
— Aduceţi repede o lopată, strigă Finn. 

| "NUD duşumea au găsit o singură cutie ruginită şi goală cu puţină 
apă s fund. S-au urcat din nou în maşină şi l-au dus pe Hauptmann 
> cel mai apropiat comisariat de pe strada Greenwich. Loco- 

enentul Finn a ales acest comisariat în mod intenționat, pentru ca 
ziariştii să nu afle că Hauptmann fusese arestat, sperând ca între 
timp să-l prindă şi pe complicele lui. 

= Pey çë l-au interogat pe Hauptmann fără a ajunge la nici un 
re al s-au hotărât să-i facă o nouă percheziție acasă. Inspectorul 
ruckman avea o practică de 30 de ani şi a venit în Bronx însotit 
de cei mai buni agenți FBI. Locotenentul Finn şi inspectorul Sisk 
erau şi ei prezenți. S-au hotărât să dărâme garajul din lemn: au scos 
iai na după scândură, cui după „cui. şi, în cele din urmă. l-au 
emmo Au descoperit prima ascunzătoare imediat lângă uşă şi în 
ea au găsit pachete cu bancnote a câte 10 şi 20 de dolari, toate 
pase e numerele căutate de poliţie. Alte pachete cu bancnote au fost 
ni intr-o cutie ascunsă într-un colţ, iar altele sub duşumea 

upă ce le-au numărat, au sărit în maşină şi s-au dus să-i aducă pe 
Hauptmann de la postul de poliţie. i 

— Acum nu aveţi încotro şi i 
t © şi trebuie să recunoasteti, îi s 
locotenentul Finn. N E 
— Banii ăştia sunt i ă ă ă i 
ina Ş cea mai bună dovadă, adăugă inspectorul 
A urmat confruntarea. 
pa In garajul dumneavoastră am găsit suma de 13 750 de dolari 

î. să n bancnote care provin din prețul de răscumpărare dat 

e Lindoergh pentru a-şi recupera copi 

le L ilul. Hau 

a p ptmann, recunoaşte- 

va In ce sens? întrebă acesta calm şi cu un aer nevinovat 

. po! a inceput să vorbească încet, cu o voce monotonă şi 
mii limbă engleză cu accent străin, dând impresia că toată 
ancheta îl plictiseşte. In cele din urmă a devenit nerăbdător Şi le-a 
povestit celor prezenți o istorie incredibil de naivă care părea să fie 
inventată de un om lipsit de fantezie: 

e= p banii pe care i-ați găsit au fost ascunși la mine de 
prietenul meu Fisch. Izidor Fisch este prietenul şi asociatul meu 

Am lucrat împreună într-un magazin de blănuri. Am câştigat îm- 
preună bani frumoşi, dar el i-a pierdut pe toţi. Eu am continuat să 
fac speculații pe Wall Street şi am avut noroc. l-am împrumutat lui 
Izidor, care era foarte bolnav, 7000 de dolari şi la sfârşitul lui 1933 
el s-a întors în Germania. 

— Ce vrei să insinuezi, Hauptmann? Că înainte de plecare ţi-a 
lăsat dumitale banii? îl întrebă locotenentul Finn. 

— Înainte să plece, mi-a dat un pachet, mai precis o cutie de 
pantofi pe care am pus-o în garaj. 

— Nu ai deschis-o deloc? 

— Nu. Nici prin cap nu mi-a trecut aşa ceva, dar nu de mult am 
observat că a început să prindă mucegai şi am deschis-o. Abia 
atunci am văzut că e plină cu dolari. 

— Şi dumneata ţi i-ai însuşit? 

— Fisch îmi datora 7000 de dolari şi dobânda aferentă. Am 
crezut că am dreptul să... Ştiţi, am luat din cutie numai banii de care 
am avut nevoie pentru nevoile cotidiene. Restul l-am ascuns în 
pământ ca să nu-l fure nimeni. 

A urmat o pauză şi anchetatorii au ieşit afară să fumeze. Nu 
ştiau ce să creadă. Era evident că bărbatul acela calm îi trăgea pe 
sfoară. Au trimis un detectiv ca să dea telefon de la cea mai apro- 
piată cabină. Veştile pe care acesta le-a adus nu erau deloc de na- 
tură să clarifice situaţia, ci dimpotrivă O complicau. 

— Izidor Fisch a locuit cu chirie pe Avenue 127, a anunţat el. 
A dus un trai foarte modest. În ziua de 6 decembrie a plecat în 
Germania, probabil la Leipzig. La 26 august primise cetățenia 
americană şi la un moment dat a primit şi un sprijin din partea 
statului american. Fisch s-a născut la 26 iulie 1885 în Rusia. 

— Unde se află Fisch în momentul de față? îl întrebă 
locotenentul Finn. 

— La cimitir, răspunse Hauptmann. La 29 martie 1934 a murit 
de cancer în Germania. 

Agenţii FBI au controlat autenticitatea declarației lui 
Hauptmann şi au constatat că într-adevăr nu minţise. Deşi acasă la 
el fuseseră găsite bancnote care proveneau din prețul de 
răscumpărare al copilului lui Lindbergh, ei nu aveau nici cea mai 
mică dovadă că Hauptmann l-ar fi răpit pe micuțul Charlie sau că 
ar fi participat la răpire. L-au confruntat cu doctorul Condon, 
obligându-l să-şi tragă pălăria adânc pe frunte, să-şi ridice gulerul 
de la palton şi să repete de câteva ori încet: „Bună seara, doctore“. 

i irita in a exclus Ipoteza că el ar putea fi bărbatul cu 
mie al m a cimitir, dar fiindcă nu era foarte Sigur, nu a 
a aain FBI lucra la expertizarea şi identificarea scării care 
sese olosită în timpul răpirii. Era o muncă migăloasă car 
necesita mult timp şi răbdare. În cele din urmă expertul rien 
Koehler a anunţat că scara fusese confecţionată "din acelaşi lemn 
din care era făcut acoperişul garajului lui Hauptmann. Au efectuat 
o nouă percheziţie acasă la el şi au găsit încă 840 de dolari iar 
uşă au observat că erau scrise cu creionul următoarele er 
mei Decatur“ şi „Seldwick 3-7145“. Ambele însemnări se refe- 
e a doctorul Condon. Prima era adresa lui, iar celălalt numărul 
lui de telefon. În sfârşit se părea că agenții FBI găsiseră o probă 
a ni părere are, Hauptmann a răspuns liniştit: e 
pac De nu-mi mai aduc aminte dacă cifrele alea le-am scris 
E princ ma până la scaunul electric a fost lung şi 
ra ar $ cătorii nu aveau probe directe, iar apărătorii se stră- 
uiau s aducă în fața instanței martori care. să probeze cu ar 
n alibiul pe care îl avea Hauptmann pentru seara când ae 
rapit copilul lui Lindbergh. Din păcate, toate depoziţiile se contra- 
iceau între ele. Experții judiciari au studiat cu foarte multă 
au grafologia scrisorilor de șantaj, le-au comparat cu scrisul lui 
- emir şi în cele din urmă părea că au reuşit să convingă 
urtea cu juri. Intre timp, Hauptmann continua să se disculpe şi să 
afirme că e nevinovat şi că nu are nici o legătură cu răpi pb 
uciderea copilului lui Lindbergh. a șa 
îi A are condamnat la pedeapsa cu moartea. Pedeapsa trebuia 
: poa la 18 martie, dar a fost mereu amânată. În total, execuția 
E i a an de 17 ori şi, după cum se obişnuieşte în Statele 
Unite, abia cu câteva minute înainte de momentul aducerii ei la 
îndeplinire. Timp de treisprezece luni, Hauptmann s-a zbătut înt 
viață şi moarte. Nu şi-a recunoscat fapta pentru care fusese c a 
damnat ŞI, până în ultima clipă, a continuat să susțină că est ei 
vinovat. A fost executat la 3 aprilie 1936. pip 
i Dar în felul acesta, cazul răpirii copilului lui Lindbereh nu s- 
închis. Execuţia lui Hauptmann a fost considerată o crimă judi. 
ciară. Este adevărat că neamțul condamnat nu putea să eta A 
simpatia americanilor. În realitate, s-au înfruntat doi rivali care a i 
erau nici pe departe egali: de o parte, se afla răsfătatul poa je 

american, unul dintre supermanii tipic americani a cărui faptă cura- 


joasă de a survola prima oară oceanul îl făcuse să intre în galeria 


marilor personalităţi ale Statelor Unite, iar el ştiuse să folosească 
roadele succesului său, acumulând venituri fabuloase, iar de altă 
parte se afla un hoț de rând din orăşelul saxon Kamenz, venit ilegal 
în Lumea Nouă. 

În perioada aceea, opinia publică americană nu bănuia că 
popularitatea lui Lindbergh avea să apună foarte repede. Curând 
s-a dovedit că eroul american este un admirator pasionat al lui 
Adolf Hitler. El a devenit admiratorul succeselor aviaţiei fasciste, a 
fost prietenul personal al criminalului de război Herman Göring 
şi a colindat lumea făcând reclamă nazismului. 

Dacă jurații ar fi bănuit aceste simpatii, raportul de forțe s-ar fi 
schimbat în fata instanţei. Dar şi în perioada când a fost rostită 
sentința de vinovăţie, s-au auzit glasuri care au încercat să arate că 
procesul este ilegal. El s-a desfăşurat într-o atmosferă de isterie 
generală, care a fost întreținută de presa americană dornică de 
senzaţional. FBI şi procurorul nu s-au dat în lături de la intimidarea 
martorilor apărării. Însuşi guvernatorul statului New Jersey, Harold 
Hoffmann, nu era convins de vina lui Hauptmann şi nu s-a ferit 
să-și exprime această părere în public şi chiar l-a vizitat în secret la 
închisoare. Abia după ce a fost amenințat că-şi va pierde funcția, el 
a renunţat să mai lupte pentru „instaurarea dreptății“. 

În 1976, avocatul dr. Robert Bryan din Birmingham a înaintat 
în numele clientului său, Kenneth Kerwin, propunerea ca procesul 
să fie reluat, deoarece, chipurile, copilul lui Lindbergh nu ar fi fost 
ucis, ci numai răpit. Bryan a afirmat că Charlie Lindbergh este 
Kenneth Kerwin. După părerea lui, răpitorii îl hipnotizaseră pe 
băiat, iar mai târziu, când şi-au dat seama cât de periculoasă a 
devenit situaţia, l-au ascuns sub un nume străin. Avocatul Bryan 
oferea ca probă depoziţia clientului său, care îşi amintea foarte bine 
toate detaliile privind interiorul locuinţei părinţilor lui şi alte 
amănunte ale răpirii, deşi pe vremea aceea avea numai 20 de luni. 

Este un story senzaţional, tipic american care nu trebuie ne- 
apărat să fie în întregime o ficțiune. Potrivit unei scrisori a lui 
Hauptmann, pe care judecătorul a trecut-o sub tăcere în fața opiniei 
publice, şi care timp de 40 de ani a fost ascunsă, se poate pune la 
îndoială corectitudinea sentinței în procesul lui Hauptmann. După 
ce scrisoarea a fost dată la iveală, mulţi s-au întrebat de ce a fost 
ea ţinută ascunsă atâta timp. Răspunsul la această întrebare îl 

constituie însuși conținutul scrisorii. Înainte de a fi executat, con- 
damnatul Hauptmann a scris câteva rânduri mamei sale: 


„Sunt nevinovat ca orice altă persoană care va citi aceste 
rânduri. Nu l-am omorât pe copilul lui Lindbergh şi nu am parti- 
cipat la răpirea lui“. 


Este o declarație categorică şi puțini sunt cei care pot minți 
înainte să moară. Ar putea fi invocat şi argumentul că Hauptmann 
a vrut să-şi consoleze mama în ultimele clipe de viață. Dar un 
contraargument îl constituie faptul că scrisoarea conține elemente 
concrete care pun la îndoială justeţea sentinţei. 


„Martorii principali care m-au identificat au fost Hochmuth şi 
Whited. Conform depoziţiei lor, în perioada când s-a produs crima, 
eu mă aflam la New Jersey. Hochmuth afirmă că m-a văzut în ziua 
aceea într-o maşină. In plus, a recunoscut că transportam o scară. 
Acest martor are 87 de ani şi este cunoscut faptul că suferă de 
cataractă şi nu-i recunoaşte nici pe cei pe care-i întâlneşte în 
fiecare zi. Despre martorul Whited s-a mai aflat că în schimbul 
acestei depoziţii i s-a promis o treime din recompensa de 25 000 de 
dolari care urma să-i fie dată celui care-l va prinde pe ucigaş. În 
timpul dezbaterilor judiciare, acest martor al acuzării a primit 35 
de dolari pe zi, iar poliția i-a promis şi alte recompense, dacă va 
depune mărturie împotriva mea. În orice caz, curtea cu juri nu a 
considerat verosimilă depoziţia lui. În afara celor doi, au depus 
mărturie împotriva mea şi oameni pe care nu i-am văzut niciodată 
în viață. De pildă, doctorul Condon. În ianuarie 1935, acest domn 
a mărturisit fără nici un pic de ruşine că mi-a dat în cimitirul din 
Woodlawn suma solicitată ca răscumpărare. Acelaşi lucru l-a 
afirmat în fața autorităților oraşului New York, iar atunci când 
apărătorul meu l-a chemat în instanţă în statul New Jersey, nu s-a 

prezentat. S-a temut să nu fie supus unui interogatoriu încrucişat 
din partea avocatului meu, iar mărturia lui, de care a depins viața 
mea, a fost numai citită... 

In ceea ce priveşte bancnotele, ele provin din pachetul cu bani 
dați ca răscumpărare. Tot ce am declarat aici corespunde redli- 
„ății. Nu este atunci de mirare că din cei 50 000 de dolari s-au găsit 
asupra mea numai două bancnote, care au devenit astfel o probă 
contra mea? lar cele două bancnote le-am primit înapoi la staţia 
de benzină. În ziua respectivă pot să spun că îmi sărbătoream 


| 

acasă onomastica şi mă aflam la 20 de mile de locul unde a avut 
loc răpirea. 

Acesta este alibiul meu. Am dovedit în mai multe rânduri că în 
ziua când a fost comisă crima, respectiv la 1 martie 1932, nu am 


fost şi nici nu puteam să fiu la locul crimei. Soții Fredericson 


(patronii brutăriei unde lucra soţia lui Hauptmann — Nota aut.), au 
dovedit că în ziua de marţi când a fost răpit copilul, eu eram în 
magazinul lor. lar martorul Louis Kiss a mărturisit că, în aceeaşi 
seară, m-a văzut undeva departe de locul faptei. Curtea cu juri nu 
a luat în seamă depoziţiile acestor martori. “ 


Doctorul Bryan, avocatul lui Kerwin, a încercat să probeze că 
omul pe care îl apără este fiul răpit al lui Lindbergh care, în cali- 
tatea lui de prim născut, revendică moştenirea primită de văduva 
lui Lindbergh şi de cei cinci copii ai ei. Din motive lesne de înţeles, 
familia Lindbergh a refuzat să stea de vorbă cu el. Kerwin nu avea 
nici o şansă, chiar dacă în ultimul timp începuseră să se facă tot mai 
des auzite glasuri cum că Hauptmann ar fi fost victima unei crime 
judiciare. Cu câţiva ani înainte, Anthony Scaduto a scris cartea 
Scapegoat (Ţapul ispăşitor). Autorul dovedeşte că procurorul sta- 
tului New Jersey a neglijat cu bună ştiinţă toate mărturiile care au 
fost aduse în favoarea condamnatului Hauptmann, că i-a influențat 
pe experţii judiciari şi chiar pe Charles Lindbergh în persoană, 
convingându-l să depună mărturie mincinoasă. Se spune că procu- 
rorul a ținut ascunsă şi scrisoarea pe care Hauptmann i-a scris-o 
mamei sale. 

Pe baza datelor existente, la finele anului 1981, văduva lui 
Hauptmann, pe atunci în vârstă de 83 de ani, a cerut recurs pentru 
reabilitarea soțului ei şi o despăgubire în valoare de 100 de mili- 
oane de dolari. Apărătorul ei a fost avocatul Robert Bryan. Dar 
nicăieri nu a apărut nici cea mai mică menţiune în legătură cu 
modul în care s-a desfăşurat procesul în această cauză, înmormân- 
tată de multă vreme. 

Cavalerul cerului, cum era poreclit Lindbergh, a avut o viaţă 
frământată. Soţia lui a născut cinci copii care au fost crescuţi cu 
multă grijă, dar nu se ştie dacă Lindbergh a fost cu adevărat fericit. 
A rămas un cavaler liniştit şi singuratic, care se simţea cel mai bine 
în postura de pilot. A colindat lumea, a intrat în politică, iar în 1938 
a ajuns în Germania hitleristă de unde fotografiile eroului 
american, alături de generalii nazişti, s-au răspândit în ziarele din 
toată lumea. În anul 1954 mai era încă consilier la Air Force, după 

care a început să evite aparițiile publice. A călătorit mult pe conti- 
nentul african şi a început să se ocupe de protecția animalelor 
sălbatice. A scris Chiar şi o carte intitulată Spirit of St. Louis pentru 
care a primit premiul Pullitzer. A cutreierat jungla braziliană şi a 
încercat să-i ajute pe indienii din delta Amazonului. Dar pe vremea 
aceea nu mai era frumosul erou al văzduhului, ci un domn în vârstă 
cu părul cărunt care umbla însoțit de o doamnă la fel de căruntă. 

In cele din urmă, s-a stabilit pe insula Maui din Hawai, scăpând 
astfel pentru totdeauna de fotografi şi de întrebările curioase ale 
ziariştilor care mai încercau să-l descoase în legătură cu primul lui 
copil. A trăit într-o căsuţă fără lumină electrică, pe malul mării şi 
s-a stins din viață în linişte şi singurătate în 1974. 


| 
| 

Jucăria Kelly 


Alergă la telefon şi formă numărul de la Washinton D.C. Na- 
tional 8-7117. În timp ce aştepta legătura, îşi aprinse o țigară cu 
mâinile tremurânde. 

— La telefon Berenice Urschel, din Oklahoma City. Sunteţi 
secția pentru răpiri? întrebă ea. 

— Vă ascult, doamnă Urschel, răspunse o voce groasă, parcă 
trezită din somn. g 

— Mi-a fost răpit soțul. 

— Când, doamnă Urschel? 

— Acum. Cu câteva clipe înainte. A fost răpit împreună cu 
Walter Jarret. 

— Cine e Walter Jarret? o întrebă agentul FBI. 

— Un prieten. Jucau poker afară pe terasă. 

— Doamnă Urschel, dictaţi-mi adresa, nu atingeți nici un obiect 
din casă şi aşteptați-i pe oamenii noştri. 

Cu 30 de minute înainte de miezul nopții spre 22 iulie 1933, 
telefonul îl trezi din somn pe directorul FBI. 

— Despre care Urschel este vorba? întrebă Hoover. 

— Nu ştiu, domnule, răspunse agentul. 

— Trebuie să aflaţi imediat dacă nu e vorba despre milionarul 
cu acelaşi nume. Sunaţi la Oklahoma City, trimite-ți oamenii noştri 
acolo şi solicitaţi concursul poliției locale. 


Doi indivizi îmbrăcaţi în cămaşă cu mânecă scurtă s-au dat jos 
din maşină câteva străzi mai departe. Au făcut înconjurul cartie- 
rului de vile şi au constatat că vila impunătoare pe care o căutau 
este așezată într-un loc retras. Au sărit gardul în grădină, târân- 
du-se pe burtă ca pe front. Înaintau şi se opreau, privind din spatele 
tufişurilor înflorite terasa de unde se auzeau crâmpeie dintr-o dis- 
cutie şi râsete cristaline. Ferestrele erau larg deschise şi afară era o 
noapte de vară superbă care nu te îmbia deloc la somn. 

Unul scoase pistolul, celălalt îşi pregăti mitraliera şi, făcându-şi 
semn unul altuia, se repeziră sus pe scări. Primul deschise uşa cu o 
lovitură de picior şi dădură buzna pe terasă, țipând: 

— Mâinile sus şi nici o mişcare. Cine dintre voi e Urschel? 

l Două doamne îmbrăcate în rochii de seară se ridicară încet în 
picioare de la masa unde jucau cărți, rămânând nemişcate. Parte- 
nerii lor, unul în smoching alb şi celălalt numai în cămaşă stăteau 
țintuiți în fotoliile lor. Apoi aşezară cărţile pe masă, ridicând încet 
mâinile sus. 

— V-am spus să nu faceți nici o mişcare, urlă individul înarmat 
cu mitralieră în timp ce una dintre doamne începu să se clatine şi 
se rezemă de masă. „Cine dintre voi e Urschel? Nu aţi auzit ce 
v-am spus?“ 

Nici unul nu scoase o vorbă, rămânând nemişcaţi cu privirile 
speriate aţintite asupra celor doi bărbaţi înarmaţi. În depărtare se 
auzea clipocind North Canadian River, în grădină cântau greierii, 
iar bolta cerului era spuzită de stele. 

— Domnii au uitat să vorbească? Cum vreţi, stimabililor. O să 
vă luăm pe amândoi şi, până la urmă, o să aflăm noi care e Urschel. 
Hai, mişcaţi-vă mai repede. 

Le-au legat mâinile la spate şi i-au condus la maşină, dispărând 
în noapte. 

După ce şi-a revenit puțin în fire, Berenice Urschel a căutat în 
cartea de telefon numărul nou al secției pentru răpiri din cadrul 
centralei FBI. 


Doamna Urschel, fostă doamnă Slicek, fusese soția „regelui 
petrolului“ Slicek, a cărui avere era estimată, la începutul anilor 30, 
la 30 de milioane de dolari. După moartea soțului s-a măritat cu un 
alt milionar al petrolului, Charles F. Urschel. Familia cu care jucau 
cărți pe terasă erau soții Jarret. 

Primul care a sosit a fost şeriful, urmat după câteva minute de 
agenţii FBI din Oklahoma City. Şi ei au parcat maşinile civile la 
câteva străzi depărtare, fiindcă primiseră ordin de la Washington să 
fie foarte discreți pentru ca nici un trecător sau vecin să nu observe 
că vila este filată de poliţişti. 

Walter Jarret s-a întors acasă a doua zi în zori, cu smochingul 
murdar şi şifonat şi părul ud de transpiraţie. S-a lăsat în fotoliu 
epuizat şi cu o față complet răvăşită. i 

—Au oprit undeva la periferie, a declarat el mai târziu. Ne-au 
căutat în buzunare şi, după cartea de vizită pe care au găsit-o la 
mine, şi-au dat seama că nu eu sunt Urschel. Mi-au spus să cobor 
din maşină, dar nu înainte de a-mi lua 60 de dolari, după care au 

urlat să o şterg cât mai repede. Pe Urschel l-au legat la ochi, la 
mâini şi picioare şi l-au băgat în portbagajul maşinii. Au apăsat pe 
accelerator şi pe mine m-au lăsat în mijlocul drumului. Am aşteptat 
un timp să treacă vreo maşină şi, până la urmă, am luat-o pe jos 
până aici. 

— În ce direcţie au plecat? 

Spre sud. 

În cazul oricărei răpiri, poliţia trebuie să respecte anumite 
reguli: să se comporte discret pentru a nu-i provoca în mod inutil 
pe răpitori, să nu stea în apropierea familiei victimei şi să nu 
facă nimic care ar pune viaţa ostaticului în pericol. Abia după ce 
familia plăteşte suma de răscumpărare şi persoana răpită se 
întoarce în sânul familiei, poliţia are voie să declanșeze acțiunea de 
urmărire. 

În orice situaţie de acest fel, răpitorii fac prima mutare. În 
cazul lui Urschel, ei nu s-au făcut auziţi nici în dimineaţa aceea, 
nici a doua zi. Între timp, doamna Urschel primea câte patru 
telefoane pe oră de la câte un alt excroc care încerca să speculeze 
situaţia. 

Autorii răpirii nu s-au comportat atât de naiv precum confrații 
lor. John Catlett, de profesie tot milionar al petrolului, locuia la 
Tulsa, al doilea oraş ca mărime din statul Oklahoma. Două zile 
mai târziu, un curier rapid de la agenția poştală particulară 
Western Union i-a adus un plic mare. În plic se aflau alte trei 
plicuri mai mici şi în fiecare era câte o scrisoare. Catlett a re- 
cunoscut că una din ele fusese scrisă de colegul şi prietenul său, 
Urschel: 


Dragă John, 

Fără îndoială că ştii în ce situaţie sunt. Dacă se întoarce cum- 
natul meu Arthur, te rog să-i dai scrisoarea anexată. Dacă nu-l 
vezi, dă-i scrisoarea lui Kirkpatrick. Fă tot ce ţi-am spus personal 
şi nu vorbi cu nimeni la telefon. Să nu spui nimic despre scrisoare, 
nici măcar soției tale şi să nu o dai cumnatului în casă. Autorităţile 
nu trebuie să afle nimic despre ea, fiindcă, în caz contrar, nu-mi vor 
da drumul. Nu mă poți ajuta decăt îndeplinind condiţiile de mai 
sus, fără a sufla o vorbă nimănui. Aceasta este ultima scrisoare 
pe care o trimit prietenilor şi familiei mele. Dacă nu stabileşti 
legătura respectivă, viața mea se află în pericol. Când o să ajungi 
în Oklahoma City, încearcă să fi discret. Mă bazez pe tine şi sunt 

convins că vei face tot ce trebuie, dar te rog încă o dată, să fii 
prudent. 


Cu salutări cordiale, 
Prietenul tău C.F. Urschel 


PS. 
După ce stabileşti legătura, partenerul va cere legitimaţia mea. 
Te rog să-i dai lui Arthur sau Kirk scrisoarea către Berenice. 


Kirk era prietenul lui Urschel, E.R. Kirkpatrick. 


Scrisoarea de mână a lui Charles Urschel şi documentele ane- 
xate — scria în cea de-a treia scrisoare — sunt probe că ați stabilit 
legătura cu răpitorii. După ce primiţi scrisoarea, încercaţi să 
strângeți 200 000 de dolari în bancnote folosite a câte 20 de dolari. 
Nu are sens să vă notaţi numerele lor, să le trataţi chimic sau să 
faceţi o altă şmecherie. Trebuie să-vă daţi seama că Charles 
Urschel va rămâne ostaticul nostru cât timp nu vom primi banii. 
Cu alte cuvinte, el rămâne ostaticul nostru care poate fi răscum- 
părat, dar, în acelaşi timp, poate suporta şi consecinţele oricărei 
tentative de a ne induce în eroare. 

După ce citiți scrisoarea şi vă hotărâți să intrăm în legătură, 
publicaţi un anunț la rubrica „Bunuri imobiliare şi ferme“ a zia- 
rului „Daily Oklahoma“. Nu vorbiţi cu nimeni, nimic. Aceasta este 
prima şi ultima noastră încercare de a lua legătura cu dumnea- 
voastră, după ce Jarrett nu ne-a ascultat şi a anunţat poliția. Nu 
avem, nici timp, nici chef să facem corespondență cu dumnea- 
voastră. 

Publicaţi în fiecare număr al ziarului „Daily Oklahoma“, de 
săptămâna viitoare următorul anunţ: Vând teren cu o suprafață de 
160 de acri, casă cu cinci camere în stare bună, fântână, vaci, 
unelte agricole, tractor, cereale şi fân, contra sumei de 3750 dolari 
lichizi. Trimiteţi ofertele la căsuţa poştală H-807. 


Prietenul lui Urschel, Kirkpatrick, a luat legătură în cel mai 
mare secret cu soția celui răpit. În felul acesta, agenţii FBI care se 
ascundeau în vila lui Urschel, pândindu-i din umbră pe gangsteri 
sau aşteptând măcar un semn de la ei, au aflat condiţiile gangste- 
rilor. Dar, în situaţia dată, poliţiştii nu puteau face nimic altceva 
decât să o sfătuiască pe Berenice Urschel să le dea răpitorilor suma 
cerută. După ce a primit răspuns la anunţul din ziar, banii erau deja 

pregătiți. Scrisoarea par avion fusese trimisă de o persoană ne- 
cunoscută din Joplin, statul Missouri. 


Băgaţi banii într-o geantă de voiaj din piele deschisă la cu- 
loare. Urcaţi-vă în expresul care pleacă la 29 iulie, la ora 22, din 
Oklahoma City spre Kansas City. În fiecare gară ieşiţi cu geanta pe 
platforma vagonului şi urmăriți semnalele luminoase din partea 
dreaptă a căii ferate. Primul înseamnă că trebuie să vă pregă- 
fiți. La al doilea semnal aruncaţi geanta pe fereastră. Domnul 
Urschel va prelua geanta şi o va pune într-un sac de voiaj. Dacă 
totul se va desfăşura conform planului, îi vom da drumul imediat. 
În cazul în care apare ceva neprevăzul, coborâţi în Kansas City, 
luaţi-vă o cameră la hotelul Muehlebach şi aşteptaţi să primiţi 
noi instrucțiuni. Din nou vă avertizez că nu aveţi voie să recur- 
geți la nici un fel de şantaj şi, bineînţeles, nu trebuie să anunțați 
poliția. În caz contrar, veți primi trupul neînsufleţit al domnului 
Urschel. 


Conducerea FBI s-a hotărât să recurgă la o manevră de camu- 
flaj, încercând să-l liniştească pe răpitor că totul e în regulă. Efortul 
ziariştilor care înconjuraseră vila pentru a afla cea mai mică infor- 
maţie s-a dovedit a nu fi zadarnic. Berenice Urschel i-a invitat 
înăuntru şi, din ordinul FBI, a organizat o conferință de presă la 
care a declarat că, deocamdată, răpitorii nu s-au anunţat. In acelaşi 
timp ea i-a rugat pe reporteri să plece la casele lor şi să nu mai stea 
la pândă, deoarece, poate tocmai din cauza lor, răpitorii nu au curaj 
să-şi facă publice revendicările. E.R. Kirkpatrick nu a plecat 
singur, ci însoţit de John Catlett, care avea agățată de umăr o altă 
geantă de voiaj, mai închisă la culoare, în care, în loc de bani, se 
afla hârtie de ziar tăiată sub formă de bancnote. Desigur că agenții 
îşi notaseră cu grijă seriile bancnotelor din geanta lui Kirkpatrick. 
Atunci se naşte întrebarea: de ce conducerea FBI s-a hotărât să 
scoată încă o dublură? Directorul Hoover cunoştea foarte bine 
stilul de lucru american. Nu era de loc exclus ca o bandă rivală să 
încerce să „sufle“ prada răpitorilor. De aceea, pentru aceştia era 
pregătită geanta lui Catlett. Dacă totul s-ar fi petrecut conform 
planului, Kirkpatrick era pregătit să arunce geanta cu bani imediat 
după al doilea semnal luminos. 

S-au urcat în tren şi au ocupat locurile de la geam, într-un 
compartiment gol. La fiecare din cele 51 de staţii, Kirkpatrick a 
ieşit cu geanta pe platforma trenului, urmărind în acelaşi timp 

partea dreaptă a liniei de cale ferată. Au ajuns la Kansas City fără 
să fi văzut nici un semnal luminos. Conform convenției, s-au dus la 
hotelul Muehlebach şi au aşteptat să vadă ce se întâmplă în 
continuare. 

La ora 10 au primit o telegramă din Tulsa: 


Imprejurări neprevăzute m-au împidicat să ne întâlnim noaptea 
trecută. Revin la ora 6. E.W. Moore. 


Li s-a făcut frică. Nu respectaseră condiţiile, fiindcă în loc de a 
merge numai Kirkpatrick, merseseră doi. De asemenea, nu călăto- 
riseră în ultimul vagon şi, în loc de o singură geantă, avuseseră 
două. Probabil că răpitorii îi urmăriseră şi îi suspectau de şantaj. 
Ce-ar fi dacă ar apare pe nepusă masă la hotel? Camera asta de 
hotel ar putea servi foarte bine drept capcană. 

La ora 6 fix a sunat telefonul. A răspuns Moore şi a întrebat 
dacă Kirkpatrick a primit telegrama. 

— Da, auzi răspunsul. 

— Sunteţi dispus să încheiaţi acțiunea, respectând condiţiile 
stabilite? 

— Desigur. De aceea, mă aflu aici. Cu o singură condiţie: 
trebuie să-mi dovediţi că stau de vorbă cu un om cinstit. Trebuie să 
am această certitudine. 

— Cred că lucrul acesta vă este clar. Fiţi atent. Luaţi un taxi şi 
coborâţi la hotelul La Salle. Duceţi geanta în mâna dreaptă şi 
luaţi-o spre vest. 

— Bine, răspunse Kirkpatrick. Pot să vin cu un prieten? 

— Cu ce prieten? 

— Nu am venit singur. 

— Ştim. V-am văzut aseară pe amândoi în tren. Trebuie să 
veniţi singur, fără nici un prieten şi dezarmat. 

Kirkpatrick a pornit la drum fără nici o plăcere. Conform ordi- 
nului primit, a luat taxiul până la hotelul La Salle şi a coborât cu 
geanta în mâna dreaptă. După câţiva paşi s-a oprit ca să-şi aprindă 
o țigară. Două maşini mari erau parcate lângă trotuar şi în fiecare 
stăteau câțiva indivizi. La un moment dat s-a apropiat de el un băr- 
bat înalt şi solid, îmbrăcat după ultima modă şi cu pălărie de paie 
pe cap. 

— Daţi-mi banii, îi şopti el. 

Kirkpatrick îl privi cu un aer neîncrezător. 

— Imi daţi banii? 

— De unde pot să ştiu că dumneata eşti omul pe care îl aştept? 
îl întrebă Kirkpatrick. 

— Dracu să vă ia. Ştiţi foarte bine că eu sunt ăla, răspunse băr- 
batul pe un ton amenințător, uitându-se în jurul său. 

— 200 000 de dolari este o sumă. Noi v-am îndeplinit condi- 
tiile, dar de unde ştim că voi o să vă ţineţi de cuvânt? 

— Ține-ţi gura. Băieţii aşteaptă. 

— Când îi daţi drumul lui Urschel? îl întrebă Kirkpatrick. 
După ce mă întorc la hotel trebuie să o sun pe soția lui. Ce să-i 
spun? 

Bărbatul solid cu pălărie de paie începu să se mute de pe 
un picior pe altul în timp ce se uita în jurul său. Pe lângă ei tre- 
ceau oamenii grăbiţi. Bărbatul îşi aţinti privirea pe geanta cu 
bani. 

— Ce trebuie să-i spun doamnei Urschel? repetă întrebarea 
Kirkpatrick. 

— Că soţul ei se va întoarce acasă în următoarele 12 ore. 
Daţi-mi acum banii şi întoarceţi-vă la hotel. Şi să nu vă uitaţi 
înapoi. Înțelegeţi, nu aveţi voie să vă uitaţi înapoi. 

Geanta îşi schimbă proprietarul, iar Kirkpatrick se îndepărtă 
grăbit, cu capul plecat. În faţa hotelului La Salle se urcă în primul 
taxi şi se întoarse la prietenul lui care îl'aştepta la hotelul Muehle- 
bach. De aici o sună şi pe doamna Urschel, anunţând-o că misiunea 
a fost îndeplinită. Era duminică, 30 iulie 1933, puţin după ora 8 
dimineaţa. 

La 31 iulie, dimineaţa, Kirkpatrick sună din nou la Oklahoma 
City. Urschel nu venise încă acasă. Nu a venit nici la amiază şi toți 
au început să se gândească la faptul că au fost traşi pe sfoară. Abia 
pe la ora 8 seara, în pragul vilei lui Urschel a apărut o siluetă 
bărbătească. 

— Ce căutaţi aici? îl întrebă sergentul. 

— Sunt Urschel, răspunse bărbatul, şi, câteva minute mai târ- 
ziu, căzu în braţele soţiei. Cele nouă zile de detenţie şi de încordare 
nervoasă îl marcaseră puternic. 

Agenţii FBI au anunțat imediat centrala de la Washington şi 
directorul Hoover a trimis la Oklahoma, cu primul zbor, pe unul 
dintre cei mai buni agenţi ai săi, Harold Nathan. Intre timp, pe 
Urschel a început să-l descoase un alt agent FBI. Deşi abia se ținea 
pe picioare din cauza oboselii, milionarul a început să relateze cât 
mai multe. După cum a ieşit la iveală mai târziu, el a dovedit cali- 

tăți excepționale de detectiv, contribuind foarte mult la elucidarea 
cazului. Urschel avea un spirit de observaţie ieşit din comun, o 
memorie fenomenală şi o mare capacitate de discernământ. Aceste 
calități erau dovedite de faptul că într-o situaţie de forță majoră, când 
însăşi viața lui era în pericol, el se gândea la momentul declanşării 
urmăririi împotriva răpitorilor. 

— Unde este Urschel? întrebă Harold Nathan imediat după 
sosirea pe aeroport. 

— S-a dus să se odihnească puţin. Este mort de oboseală, 
răspunse agentul FBI de la o filială din Oklahoma. 

— Treziţi-l imediat. În cazul nostru contează orice minut. În 
treacăt fie spus, am pentru voi o noutate, băieţi. Guvernatorul sta- 
tului New York, Lehman, a înaintat parlamentului un proiect de 
lege privind răpirile, în care propune instituirea pedepsei cu moar- 
tea în toate cazurile când persoana răpită nu se întoarce acasă în 
deplinătatea puterilor. 

— Eu sunt pro, spuse un agent FBI. Fiindcă altfel gangsterii pot 
ajunge şi în guvern. 

Urschel a ieşit din camera unde se odihnise. Era proaspăt 
bărbierit şi îi strânse mâna lui Harold Nathan, de parcă se bucura 
că-l vede. 

— Pe unde aţi cutreierat, domnule Urschel? începu Nathan 
interogatoriul. 

— Habar n-am, răspunse acesta. 

— Ştiu că răpitorii nu v-au spus adresa hotelului, dar poate vă 
amintiți un amănunt care ar putea să ne fie de folos... 

— Mi-au interzis să vorbesc. M-au ameninţat că dacă suflu o 
vorbă poliţiei, mă vor răpi din nou şi mă vor tortura până îmi voi 
da duhul, iar familia mea va fi şi ea persecutată până va intra în 
mormânt. 

— Înţeleg. Vă e frică, spuse Nathan. 

— Nu mi-e frică, domnule Nathan, replică Urschel. O să vă 
spun tot ce ştiu fiindcă vreau să-i prindeţi. 

— Atunci povestiţi-ne ce s-a întâmplat. Chiar de la bun început, 
spuse Nathan, aşezându-se într-un fotoliu în faţa lui Urschel şi 
aprinzându-şi o ţigară de foi. i 

— După ce au oprit maşina pe şosea şi l-au scos afară pe 
prietenul meu, Jarret, m-au legat la ochi. 

— Nu aţi văzut absolut nimic? îl întrebă Nathan. Şalul nu era 
dintr-o țesătură rară? 

— Nu ştiu din ce țesătură era baticul, dar mai întâi mi-au 
pus tampoane de vată pe ochi şi le-au lipit cu leucoplast, aşa încât 
nu am văzut absolut nimic. Şi din când în când îmi controlau 
masca. 

— Nu v-au dat-o jos niciodată? 

— Ba da, de două ori. O dată când i-am scris lui Catlett şi a 
doua oară când mi-au dat voie să mă bărbieresc. 

3 Îi timp ce vă bărbiereaţi, trebuie să fi văzut totuşi ceva, se 
însufleți Nathan. 

— Imediat ajungem şi la subiectul ăsta, domnule Nathan. Dar 
lăsaţi-mă să vă prezint evenimentele aşa cum s-au succedat ele în 
timp. Imediat o să vă daţi seama de ce doresc acest lucru. 

— Am rămas la maşină, spuse Nathan. 

— Jarret a plecat, iar pe mine m-au culcat în portbagajul ma- 
şinii. Au rulat pe nişte şosele îngrozitoare pline de gropi şi de noroi. 
Cred că erau nişte drumuri secundare. 

— În tot acest timp au vorbit cu dumneavoastră? V-au spus de 
ce v-au răpit? 

— Nimeni nu a vorbit cu mine, ci mi-au repetat de câteva ori că 
trebuie să tac din gură. Ba unul m-a şi ameninţat că, dacă voi 
încerca să întreprind ceva, îmi vor face o injecție ca să mă adoarmă 
câteva zile... 

— Ce să întreprindeți? Să fugiți? 

— Au încercat să mă sperie. Aveam mâinile şi picioarele legate, 
nu vedeam nimic, aşa încât nu aveam nici o şansă. In cele din urmă 
s-a crăpat de ziuă. 

— Domnule Urschel, de unde ştiaţi că s-a făcut ziuă, dacă nu 
vedeați nimic? 

— Am auzit cum cântă cocoşii. 

— Excelent, exclamă Harold Nathan. Vă rog să continuaţi. 

— Am intrat într-un fel de curte sau de fermă şi am auzit că se 
pregăteau să schimbe maşina. Probabil acolo erau nişte străini. 

— După ce aţi apreciat acest lucru? 

— Peste tampoanele de vată mi-au pus ochelari de soare, iar pe 
cap mi-au aşezat o pălărie de paie. Vorbeau între ei şi unul a spus: 
„Pune-i pe cap o pălărie de paie, să nu bată la ochi“. 

— După câte ştiu, spuse Harold Nathan, uitându-se în carne- 
țelul său cu însemnări, avea pălărie de paie şi bărbatul care a pre- 
luat de la Kirkpatrick geanta cu bani, în fața hotelului La Salle din 
Kansas City. 

— Dacă vreți să auziți de la mine că este vorba despre acelaşi 
individ şi despre aceeaşi pălărie de paie, atunci trebuie să vă 
dezamăgesc domnule Nathan, spuse Urschel cu un zâmbet fin. Era 
din nou acelaşi bărbat sigur şi cu încredere în sine. După sunetele 
pe care le-am auzit, cred că au demontat tăbliţa cu numărul de 
înmatriculare al maşinii şi au fixat aită tăbliță. Ne-am continuat 
drumul într-o altă maşină. Avea motorul mai puternic și mai mult 
spaţiu înăuntru. Am mers cu maşina până la ora unu şi jumătate. 

— De unde ştiaţi cât era ceasul? 

— l-am întrebat. Ne-am oprit, am mai mers puțin şi apoi şoferul 
a intrat într-un garaj mare. Cred că am rulat încă vreo 250 de mile. 
Apoi am rămas în garajul acela până spre seară. 

— Şi după aceea? întrebă inspectorul nerăbdător. 

— M-au dus la ei acasă. 

— Mi-aţi spus că era seară. V-au lăsat să vă întindeţi în pat? 

— În pat? Asta e bună, domnule inspector. M-au rezemat de un 
perete. Cred că era din lemn. Dacă ar fi fost din cărămidă, ar fi fost 
rece. Din cauza drumului lung mă dureau toate încheieturile. Şi fie- 
care oră mi se părea că e mai lungă decât o săptămână. Mă simţeam 
îngrozitor. 

— Bine domnule Urschel, asta s-a întâmplat duminică. Şi ce 
s-a întâmplat după aceea? 

— A fost cea mai lungă duminică din viaţa mea. Dimineaţa mi- 
au adus de mâncare şi am auzit cum răsfoiesc ziarele şi citesc 
titlurile cu voce tare. 

— Cum au reacționat ceilalți? întrebă Nathan. 

— Râdeau zgomotos şi unul a spus că situaţia se va complica, 
dacă soţia mea a anunțat poliția. 

— Aţi auzit cum se distrau? 

— l-am auzit cum se distrau în camera alăturată. Trebuie să fi 
fost o casă mică şi, după sunete, părea a fi din lemn. 

— Adică, cum „după sunete“? 

— Duşumelele scârţâiau, iar când se închideau uşile, se auzea 
un ecou ca într-un hambar. 

— Mai erau acolo şi alte încăperi? 

— Cred că da. Dar imediat după micul dejun m-au dus în altă 
încăpere. 


— În altă casă? 

— Cred că da. Doi dintre ei m-au sprijinit şi am mers aşa câţiva 
zeci de metri, după care am intrat din nou într-o casă. Cred că nu 
era foarte departe şi că am traversat strada. 

— Şi după aceea? Te 

—- M-au aşezat pe un scaun jos, ca un scaun de copil, şi m-au 
legat de el. 

— Aşa ați dormit? i 

— Nu. Noaptea mă dezlegau şi mă întindeam pe jos, pe o 
pătură desfăcută. 

— Cum v-au păzit? 

— Nu m-au scăpat din ochi. Zi şi noapte mă păzea câte unul. 
Nu ştiu când şi cum se schimbau. Se fereau să vorbească în fața 
mea. 

— Vă însoțeau şi la toaletă? 

— Da. Veneau cu mine de fiecare dată când le spuneam. Toaleta 
se afla în curte. Nu aveam voie nici măcar să mă spăl sau să-mi 
schimb lenjeria. Unul dintre gangsteri mi-a împrumutat pentru o 
noapte pijamaua lui. 

— Ce primeaţi de mâncare? îl întrebă Nathan. M-ar interesa să 
aflu cât mai multe amănunte, fiindcă unul dintre ele ar putea 
constitui o urmă. | 

— Domnule inspector, dacă vă gândiţi la nişte specialităţi 
locale, atunci trebuie să vă spun că vă înşelaţi. Mâncarea era mize- 
rabilă şi de cele mai multe ori primeam conserve, roşii şi fasole. 

— Nu aţi mâncat deloc carne proaspătă? 

— Nu, după cum nu am mâncat nici un fel de legume sau 
fructe, iar cafeaua era o zeamă lungă şi diluată. 

— Bine, domnule Urschel, abătu discuţia Harold Nathan pe o 
altă temă. Cred că aţi discutat şi despre prețul pe care-l cereau 
pentru răscumpărarea dumneavoastră şi despre modul în care 
urmau să intre în legătură cu familia dumneavoastră. 

— Nimeni nu a discutat cu mine nimic. O singură dată, la 
început, a venit „Grobianul“. 

— Care grobian? l 

— Ştiţi, eu îi recunoşteam după voce. Unul dintre ei avea un 
glas prietenos, nu ţipa, şi de aceea, în sinea mea, îl poreclisem 

„Finul“, fiindcă mi se părea un om delicat. Dar în ziua aceea a venit 
"Grobianul“ care mi-a ordonat să-i scriu lui John Catlett. 

— Prin urmare, v-au dezlegat la ochi? 

— Da, şi m-au lăsat să scriu scrisoarea. Am scris tot ce au vrut 

i, dar probabil că nu le-a plăcut stilul. În acelaşi timp, şi eu le-am 
ani că, nici soția mea, nici Catlett şi nimeni altcineva nu va putea 
face rost de atâţia bani cât cer ei. Lucrul ăsta i-a înfuriat. 

— Înseamnă că i-ați văzut? 

— Nu, domnule inspector. 

— Eraţi totuşi dezlegat la ochi? 

— Da, dar numai cât am scris. Şi unul stătea în spatele meu. Nu 
am avut voie să întorc capul și m-au ameninţat că dacă nu-i ascult, 
mă împuşcă. Imediat după ce am terminat de scris m-au legat din 
nou, de data asta numai cu un batic, dar oricum tot nu am văzut 
nimic. După ce au citit scrisoarea, s-au enervat şi au rupt-o în 
bucățele. Grobianul s-a înfuriat foarte tare şi a început să-l certe pe 
celălalt că nu trebuia să mă lase să scriu nimic, fiindcă puteam 
foarte bine să strecor în text un semnal secret. 

— Aşa încât aţi scris a doua scrisoare. Cea pe care a primit-o 
Catlett cu poşta. 

= Mi-au adus o schiță de scrisoare pe care a trebuit să o copiez 
cu mâna mea. 

— Apoi cineva trebuie să fi dus scrisoarea la poştă, gândi 
Harold Nathan cu voce tare. 

— Era într-o vineri când am auzit că doi dintre ei pleacă. 
Vorbeau cu voce tare şi am înțeles că se vor reîntoarce duminică. 

— S-au întors duminică? 

— Nu, inspectore. S-au întors abia luni după amiază. Ştiu sigur, 
fiindcă imediat ce au venit m-au dezlegat la ochi. 

— Înţeleg că până la urmă tot i- -ați văzut? 

T Cu riscul de a vă dezamăgi, trebuie să vă spun, domnule 
inspector, că tot nu i-am văzut. Omul care mi-a adus o căldare cu 
apă, aparatul de bărbierit şi o oglinjoară avea fața acoperită cu o 
şosetă din lână cu găuri pentru ochi. 

— De ce au vrut ca să vă bărbieriți? 

— Intenționau să mă ducă la locul unde urma să fiu preluat de 
familie şi nu voiau să arăt ca o stafie. Încă un amănunt de care 
mi-am adus aminte. Oglinjoara avea colţul drept spart. 

— Sunteţi un detectiv excepțional, domnule Urschel. Nici nu vă 
daţi seama cât de importante sunt pentru noi observaţiile 
dumneavoastră. 

— Trebuie să vă mai spun încă un lucru care sper să vă pună pe 
urmele răpitorilor. În fiecare zi, la ora 9.45 dimineaţa, un avion 
survola locul unde eram ţinut ostatic. 

— De unde ştiţi că era exact ora 9.45? 

— Ştiu, deoarece prima oară l-am întrebat pe cel care mă păzea 
cât e ceasul şi de atunci am început să număr în gând secundele. 

Consider că este un amănunt important şi de aceea am ţinut să fiu 
atât de precis. 

— Este un detaliu foarte preţios, domnule Urschel, spuse 
inspectorul Nathan şi întrerupse interogatoriul. 

Imediat după aceea telefonă la centrala FBI din Washington, 
rugându-i pe colegii lui să afle ce companie aeriană avea un zbor 
regulat în fiecare dimineaţă. După o oră reluă interogatoriul lui 
Urschel, la vila acestuia, urmând un anumit plan. Deocamdată cel 
mai important lucru era să stabilească locul unde răpitorii îl 
ținuseră ascuns pe ostaticul lor timp de nouă zile. Acum inspectorul 
era convins că acestui om înzestrat cu un foarte ascuţit simţ de 
observaţie era suficient să-i evoci doar câteva împrejurări, pentru 
ca el să-şi amintească detaliile. 

— Să revenim puţin, încă o dată, la începutul călătoriei dum- 
neavoastră forțate, începu el. Vă rog să vă aduceţi aminte ce aţi 
auzit când răpitorii v-au transportat la fermă. 

Urschel zâmbi şi căzu pe gânduri. 


— Domnule inspector, când aţi rostit cuvântul fermă mi-am 
adus aminte că nu v-am spus nimic despre răgetele de vite pe care 
le-am auzit. Cred că acolo era o fermă unde creşteau găini, rațe şi 

chiar măgari. 

— Dar nu ştim unde se află. În ce direcție aţi mers? Spre nord 
sau sud? Nu aţi auzit nimic în acest sens? 

Urschel se lovi cu palma peste frunte. 

— Cum să aud şi să văd din moment ce eram legat la ochi? Dar 
înainte de a mă lega am văzut la orizont luminile termocentralei din 
Harrach. 

— Adică, la un moment dat v-aţi aflat la o distanţă de circa 30 
kilometri de Oklahoma City, gândi cu voce tare inspectorul Nathan 
după care întinse pe masă o hartă şi o studie atent. 

— Şi apa avea un gust ciudat, îşi mai aduse aminte magnatul 
petrolului. Cred că o scoteau dintr-o fântână foarte adâncă pentru 
că lanţurile zăngăneau de fiecare dată foarte tare. 

— Ce gust avea apa? îl întrebă inspectorul Nathan. 

— Avea gust de apă minerală, puţin feroasă. Nu era deloc bună 
şi poate din cauza asta şi cafeaua era atât de mizerabilă. 

Harold Nathan îşi recitea însemnările, încercând să găsească în 
povestire un segment care avea mai multe pete albe. Nu găsi nimic 
şi de aceea îl întrebă pe Urschel: 

— Povestiți-ne cum a fost la reîntoarcere? 

— După ce am terminat cu spălatul şi bărbieritul, am urcat în 
maşină împreună cu unul din cei doi care mă păziseră în ultimele 
zile. Dar am uitat să vă mai spun încă ceva. O dată am auzit cum 
se distrau, crezând că eu dorm. Îşi băteau joc de membrii bandei 
fraților Barrow, care, de 25 de ani îi tot atacau pe proprietarii 
staţiilor de benzină şi râdeau de ei zicând că nu sunt în stare de mai 
mult. 

Deşi informaţiile furnizate de Urschel inspectorului FBI nu 
erau deloc puţine, se părea că erau totuşi insuficiente pentru a 
stabili cu precizie locul unde se găsea ferma respectivă. Apoi 
Urschel şi-a mai adus aminte de încă un amănunt, nesemnificativ 
la prima vedere. Ulterior, în timpul anchetei, s-a dovedit că orice 
amănunt putea să joace un rol important. 

— Duminică, 30 iulie, a început o ploaie torențială. Auzeam 
cum apa se scurgea de pe acoperiş, vântul sufla în ferestre, curtea 
era plină de băltoace şi noroi. Iar în dimineaţa aceea nu am auzit 
zgomotul avionului care survola ferma în fiecare zi. 

La centrala FBI din Washington cercetările erau în plină 
desfăşurare. După ce au studiat toate legăturile aeriene regulate pe 
o rază de 1000 de km de Oklahoma City, experţii au ajuns la 
concluzia că avionul societății American Airways care decola la 
ora 9,15 din Forth Worth, iar la întoarcere din Amarillo, statul 
Texas, survola Paradise City din Texas în intervalul de timp cuprins 
între orele 9.40 şi 17.40. După ce au mai aflat că în ziua de 30 iulie 
a decolat cu o mare întârziere din cauza condiţiilor meteorologice 
nefavorabile, iar înainte de a survola Paradise City a fost obligat să 
zboare spre nord din cauza unei furtuni la mare înălțime, inspec- 
torul Nathan şi-a dat seama că se află deja pe o urmă concretă. lar 
milionarul Urschel i-a venit din nou în ajutor. 

— În drum spre fermă, ne-am oprit la o staţie de benzină. Şo- 
ferul a coborât şi, în timp ce-şi făcea plinul, vorbea despre seceta 
care uscase toată recolta cu o femeie care, probabil, era soția pro- 
prietarului benzinăriei. 

Institutul de Meteorologie i-a comunicat inspectorului FBI că, 
într-adevăr, în vara aceea asupra ținutului din jurul oraşului Para- 
dise City se abătuse o secetă foarte mare, şi că pentru prima oară 
plouase foarte mult exact în ziua de 30 iulie. Directorul FBI a 
trimis imediat la Paradise City câţiva zeci de agenți secreți care au 
început să studieze sistematic împrejurimile oraşului. 


| 
| 


Răpiri care au zguduit lumea 69 


Între timp, milionarul Urschel îi mai comunicase inspectorului 
Nathan şi alte detalii aparent nesemnificative. d 

— Pe la mijlocul drumului, am trecut peste un pod din bârne de 
lemn care scârțâiau în timp ce le traversam, iar imediat înainte de a 
ne opri la fermă șoferul a trebuit să urce un deal foarte abrupt. Toţi 
în afară de mine au coborât şi am avut impresia că împing maşina 
de la spate. 

— La întoarcere aţi trecut din nou peste pod? îl întrebă inspec- 
torul Nathan. 

— Nu. La întoarcere nu am mai auzit nimic, ceea ce dovedeşte 
că am mers pe o altă şosea. Când am ajuns însă la granița de nord 
a oraşului Oklahoma, şoferul a oprit, spunându-mi că sunt liber ŞI 
pot să cobor, în timp ce celălalt m-a sfătuit să merg pe Jos până la 
prima benzinărie şi să iau de acolo un taxi, pe care să-l plătesc când 
voi ajunge acasă. 

Inspectorul Harold Nathan şi-a compus un tabel cu toate datele, 
iar când a aflat unde anume a plouat în ziua respectivă, ce oraș era 
survolat de cursa regulată a companiei American Airways, unde se 
afla podul cu bârne care scârțâiau, unde se cultiva mei şi în ce loc 
recolta fusese total compromisă de secetă, a ajuns la concluzia că 
ferma unde fusese ascuns milionarul răpit se găsea undeva în jurul 
oraşului Paradise. VAn- 

Pe baza observațiilor foarte fine ale lui Urschel, poliţiştii şi-au 
creat o imagine a fermei, iar după ce au cutreierat ținutul de-a 
lungul şi de-a latul au stabilit că ferma ar putea fi una şi aceeaşi cu 
cea a unui anume R.C. Shannon. Nu au năvălit înăuntru cu 
pistoalele în mână, ci unul dintre ei s-a dus să-l caute pe fermier. 
Acesta era un țăran bătrân şi blajin, vorbăreţ ca o babă, dar cu nişte 
ochi albaştri şi reci ca oţelul. Dădea impresia că este mereu 
somnoros, dar în realitate era abil ca un râs. Polițistul care venise 
la fermă se prezentase ca negustor de bunuri imobiliare, în- 
trebase cât costă terenul din jur, încercase să estimeze prețul 
fermei, apoi vizitase curtea şi casa, observând că, pe lângă fântână 
şi hambar, într-un loc mai retras din curte se afla o casă mică şi 
totodată nouă. Casa cea mare în formă de L era construită din 
lemn şi avea fațada orientată spre sud, trei camere şi o mică 
verandă în colţ. Ferma nu arăta foarte bine, iar casa nu făcea două 
parale. 

— Aţi putea, vă rog, să-mi dați puțină apă de băut. Mi-e o sete 
groaznică, îi spuse negustorul de bunuri imobiliare fermierului. 

Negustorul şi-a scos singur apă din fântână şi a gustat-o. Apa 
avea un gust pregnant de acid feros. 

— Dar casa de acolo ce este? mai întrebă el. 

— Acolo locuieşte fiul meu Armon, răspunse fermierul. 
Negustorul de bunuri imobiliare înconjură casa şi începu să o laude 
ca şi cum ar fi vrut să o cumpere, apoi deschise uşa şi nu lăsă să i 
se vadă pe chip bucuria care îl cuprinse când văzu atârnată pe 
perete o oglindă cu colțul drept spart. După ce-şi luă rămas bun de 
la familia fermierului Shannon şi ajunse pe drumul de câmp care 
cobora abrupt de la fermă îi venea să cânte de bucurie. 

„In zorii zilei de 12 august, în fața fermei lui Shannon au oprit 

trei maşini negre. Erau blindate şi în ele se aflau patru agenţi de 
elită ai FBl-ului, trăgători de prima clasă, conduşi de Harold 
Nathan, şi opt poliţişti din circumscripţia Paradis, statul Texas. Toţi 
erau înarmaţi până în dinţi, ca şi cum ar fi fost pregătiţi pentru o 
luptă corp la corp. Deşi pare incredibil, nu s-a auzit însă nici o 
împuşcătură. După ce prima maşină a oprit în curte, bătrânul 
Shannon a ieşit afară. Poliţiştii îmbrăcaţi în haine civile au sărit 
imediat din maşină şi au îndreptat pistolul asupra lui. 
wea Nu are sens să încerci să le atragi atenția celorlalți, îi spuse 
inspectorul Nathan. Stăpâneşte-te şi nu scoate nici o vorbă fiindcă 
altfel s-a zis cu tine. 
l Robert Shannon care trecuse prin multe în viaţa lui a înteles 
imediat că nu mai are nici o şansă de scăpare şi nu a opus rezistență 
când poliţiştii i-au pus cătuşele la mâini. Între timp alţi poliţişti 
s-au împrăștiat prin casă şi fermă. Harold Nathan ştia deja că au 
nimerit direct într-un cuib de viespi, deoarece colegii lui aflaseră 
din cartoteca FBI de la Washington că fiica nelegitimă a lui 
Shannon era măritată cu Georg Kelly, un criminal de profesie 
ucigaş multiplu care avea faima unui trăgător de excepție. Se 
spunea despre el că putea să nimerească cu mitraliera, de la 25 de 
metri distanță alunele înşirate pe un gard. Era desigur un fel de 
legendă, aşa cum sunt multe altele care circulă în Statele Unite. 
Cert este însă că acest Kelly nu stătea niciodată prea mult pe 
gânduri, atunci când trebuia să tragă într-o ţintă vie, astfel încât 
până atunci suferise mai multe condamnări. Se punea acum între- 
barea, dacă Kelly avea sau nu vreo legătură cu răpirea milionarului 
Urschel? 

Bătrânul Shannon nu i-a putut avertiza pe ceilalți, aşa încât 
agenţii FBI le-au arestat, pur şi simplu, în pat pe soția fermierului. 

Ora Shannon, pe fiica lor legitimă şi pe Kathryn Kelly, fiica ne- 
legitimă a lui Shannon, care era nevasta celebrului pistolar Kelly. 
După ce s-au trezit şi au deschis ochii, ele s-au pomenit cu pistolul 
îndreptat asupra lor. Scena a avut loc la ora 5 dimineața, în linişte 
şi tăcere, de parcă nu s-ar fi produs o adevărată dramă. Un alt 
episod petrecut seamănă cu o comedie. 

După ce au cotrobăit prin grajdurile şi curtea fermei, poliţiştii 
au ajuns la hambar în fața căruia era o mică grădină cu zarzavaturi 
şi au rămas împietriţi. În mijlocul roşiilor se afla o canapea veche 
şi pe ea dormea un bărbat înarmat, iar alături — o ladă în care erau 
două pistoale. Poliţiştii s-au apropiat de el, târându-se pe burtă, 
după care au sărit pe el. 

— [a te-uită, drace, au venit să mă înşface curcanii, exclamă 
bărbatul, după ce se trezi. Agenţii FBI făcuseră o captură capitală. 
Omul care dormea înarmat era Harvey J. Baily, un criminal de 
profesie, căutat de poliţia din mai multe state şi de FBI. La 30 mai 
1933, Baily evadase împreună cu alţi 10 deţinuţi dintr-o închi- 
soare prost păzită şi de atunci reuşise să se ascundă. Poliţiştii i-au 
pus imediat cătuşele la. mâini, luându-l pur şi simplu prin 
surprindere. 

După ce l-au percheziţionat, a venit rândul lor să se mire. Baily 
avea în buzunare 1200 de dolari, în bancnote a câte 20 de dolari şi 
câteva monede de argint. Harold Nathan consultă lista şi constată 
imediat că bancnotele proveneau din suma dată ca răscumpărare, 
iar dolarii din argint erau de la Banca Fischer din Oklahoma, care 
fusese jefuită nu de mult. Este interesant de remarcat că, şi în acest 
caz, agenţii FBI au fost ajutaţi de un concurs fericit de împrejurări. 

Baily venise la fermă cu o zi înainte şi chiar în dimineaţa aceea 
vroia să plece. În spatele hambarului era parcat un Ford nou-nouţ, 
pe care şi-l cumpărase cu o săptămână înainte. 

După ce l-a arestat şi pe fiul fermierului, Harold Nathan l-a luat 
de-o parte şi a încercat să-l trateze cu mănuși. l-a vorbit cu aerul 
unui părinte care îşi dojeneşte fiul pentru că a apucat-o pe căi 
greşite şi l-a convins că, dacă îşi mărturiseşte vina, nu va păţi 
nimic. Deşi crescuse într-o familie de ucigaşi, Armon Shannon nu 
era încă suficient de alterat sau de dur, deoarece a cedat imediat 
după ce inspectorul Nathan i-a promis că dacă va mărturisi tot ce 
ştie, va apărea la proces în calitate de martor, ceea ce însemna că 
nu va fi acuzat şi pedepsit. În felul acesta, Nathan împreună cu 
echipa sa au aflat fapte de-a dreptul surprinzătoare. 


72 V.P. Borovička 


Banda era condusă de Kathryn Thorn, căsătorită Kelly. Ea 
pusese la cale răpirea milionarului Urschel, ea dirijase întreaga 
acțiune, împărțise banii şi chiar lansase propunerea ca Urschel să 
fie împuşcat, pentru a scăpa astfel, o dată pentru totdeauna, de un 
martor periculos. 

— Kelly ce părere a avut? întrebă inspectorul Nathan. 

— EI şi toţi ceilalți au fost împotrivă. 

— Nici tu, Armon, nu ai fost de acord cu această propunere? 

— Nici eu. 

— Armon, spune-mi, te rog, cine l-a răpit pe Urschel? 

— Georg Kelly şi Albert Bates, ajutaţi de Jim Clark şi Bob 
Brandy. 

— Ce ştii despre ei? 

— În ce sens? 

— Unde sunt acum? 

— Au plecat nu ştiu unde. 

Intre timp, poliţiştii au găsit asupra Orei Shannon alte bancnote 
care proveneau din suma primită ca răscumpărare. O parte era as- 
cunsă într-o cutie pentru pâine, iar altă parte se afla într-o sobă 
veche aruncată în curte. Sumele erau însă mici şi până la 200 000 
de dolari mai lipsea încă mult. 

Bailey, care avea o condamnare de 50 de ani închisoare a fost 
trimis imediat în spatele gratiilor. Cu totul întâmplător, a doua zi 
Bates a fost arestat de poliţia locală din Denver, fiindcă încălcase 
regulile de circulaţie şi asupra lui s-a găsit suma de 6000 de dolari 
în bancnote a câte 20 de dolari, ale căror serii figurau pe listă. În 
zilele următoare s-au mai descoperit în alte locuri bancnote a câte 
20 de dolari, reprezentând însă sume mici, astfel încât se putea 
crede că posesorii lor şi-au plătit cumpărăturile obişnuite sau 
anumite servicii. 

Agenţii FBI l-au condus pe Urschel la fermă şi imediat el a 
recunoscut ferma şi pe cel care îl răpiseră, Albert Bates. Între timp, 
agenţii FBI cercetau cu atenție toate cotloanele şi au descoperit în 
curte un adevărat cuib de mitralieră, de unde criminalii puteau să 
domine toată ferma, iar poliţia cu greu ar fi rezistat tirului lor. Prin 
urmare, totul s-a petrecut conform planului, cu o singură excepţie: 
nimănui nu-i trecuse prin cap să le păzească pe cele două fete, deşi 
agenţii FBI ştiau că una din ele era nevasta lui Kelly. Kathryn 
Thorn-Kelly a reuşit să se facă nevăzută. În felul acesta s-a ajuns la 
situația paradoxală că agenţii FBI au trimis în spatele gratiilor toată 

banda, cu excepţia soților Kelly care au fost dați în urmărire gene- 
rală pe tot teritoriul Statelor Unite. 

Deşi era tânără, Kathryn avea un trecut foarte încărcat. Însuşi 
directorul FBI a caracterizat-o ca un tip înnăscut de criminal cu 
sânge rece şi fără urmă de simțire. Cu toate acestea, Kathryn era o 
femeie cultivată şi foarte inteligentă. După cum se obişnuieşte în 
Statele Unite, se măritase foarte tânără. La 15 ani era doamna 
Thorn, iar la 16 ani a divorțat. Al doilea soț a fost un criminal de 
rând. De aceea a divorțat şi de el, măritându-se cu gangsterul Kelly, 
care îşi întreținea familia din banii câştigaţi în urma traficului cu 
whisky şi a jefuirii băncilor. Pe deasupra, el se bucura de faima 
unui trăgător invincibil, iar soţia lui a încercat să exploateze la 
maximum aceste calități ale lui. 

Soții Kelly nu erau de găsit. Cu buzunarele pline cu bani ei 
s-au îndreptat spre nord, au oprit pentru un timp scurt la Chicago, 
apoi la Minneapolis, unde au schimbat în pierdere o sumă mare din 
banii proveniți din răscumpărare şi au plecat la Cleveland. Aici 
şi-au cumpărat o maşină luxoasă şi s-au îmbrăcat la cel mai bun 
salon de modă, după care au făcut o călătorie la Chicago, ca oameni 
de afaceri prosperi, iar câteva zile mai târziu au plecat la Des 
Moines. Aici au citit în ziarul local din 13 august că Shannon şi toți 
ceilalți au fost arestaţi la fermă de agenții FBI. 

Kathryn Kelly a făcut o adevărată criză de isterie. A început 
să-şi vaite părinţii şi chiar l-a determinat pe bărbatul ei să se lase 
închis de bună voie, în schimbul bătrânului Shannon şi a soţiei lui. 
Mediator a fost un cunoscut avocat. Trăgătorul Kelly a plecat în 
împrejurimile oraşului Oklahoma, pentru ca la nevoie să fie prin 
apropriere, în timp ce soția lui, Kathryn, a plecat la avocatul ei din 
Forth Worth. Bineînţeles că nu s-au întâlnit, ceea ce a făcut ca 
această femeie calculată şi cu sânge rece să-şi piardă firea. În plus, 
şi-a dat seama cât de şocante erau rochiile ei luxoase şi limuzina în 
care circula. Şi-a vândut Cabriolettul alb, cumpărându-şi un Ford 
vechi şi s-a îmbrăcat în haine cumpărate la mâna a doua. De ase- 
menea, şi-a schimbat tactica, ajutată fiind şi de o întâmplare. 

Pe un drum secundar, a oprit în dreptul unei familii cu o fetiță 
în jur de 11 ani şi i-a întrebat dacă nu vor să se plimbe cu maşina. 
Bineînţeles că au vrut şi Kathryn Kelly i-a invitat în Fordul ei 
vechi. De la bun început a înțeles că părinţii fetiţei nu aveau bani. 
Pe vremea aceea, în Texas se aflau numeroase moteluri, dar şi 
tabere de vacanţă asemănătoare campingurilor noastre. Kathryn i-a 

invitat pe toți trei să ia prânzul într-un mic restaurant și, în timp ce 
mâncau, a încercat să afle de la acei oameni tăcuți de unde vin şi 
încotro se duc, fără să aibă însă prea mult succes. De aceea, a con- 
tinuat să-şi joace rolul de mecena: a închiriat un bungalou din 
lemn, într-un camping, iar seara i-a invitat din nou la o cină copi- 
oasă. Oamenii nu ştiau cum să-i mulțumească tinerei doamne. A 
doua zi, Kathryn s-a dus cu fetița şi cu mama ei în orăşelul apropiat 
şi le-a cumpărat rochii frumoase. Ín timpul acestei plimbări nu a 
încetat să o laude pe fetiță, spunând că seamănă foarte bine cu fata 
ei. Seara i-a invitat din nou pe toți la masă şi la o sticlă de whisky 
şi după ce fetița s-a culcat, a început să le povestească părinților ei 
ce probleme are. l 

= Aş vrea să vă mărturisesc ceva, începu ea pe un ton confi- 
denţial. Dar nu ştiu dacă pot avea încredere în dumneavoastră. 

— In noi? Cum să nu aveţi încredere în noi doamnă, o asigură 
tatăl fetiţei. 

— Am străbătut 1600 de kilometri ca să vorbesc cu avocatul 

meu, dar el a evitat să mă întâlnească. Ştiţi cine sunt eu? Sunt 
Kathryn Kelly, cea despre care scriu toate ziarele. FBI i-a închis pe 
mama şi pe tatăl meu şi, de aceea, am nevoie să iau legătura cu 
avocatul meu. Domnule, nu aţi putea să-l contactaţi dumneavoastră 
şi să-l întrebaţi de ce poliţia nu a fost de acord cu propunerea de 
a-i elibera pe părinții mei în schimbul lui Georg Kelly? 
x Omul a primit banii şi a plecat. S-a întors cu o veste proastă: 
FBI nici măcar nu vroia să audă de acest schimb. Kathryn şi-a 
schimbat atunci tactica. Şi-a cumpărat o perucă cu păr roşu şi le-a 
propus părinților fetiţei să facă împreună o altă excursie. Au fost de 
acord şi au primit în schimb 300 de dolari, ceea ce nu era deloc o 
sumă mică. Kathryn, deghizată, a plecat împreună cu fetița, în cău- 
tarea lui Kelly. Între timp, acesta îşi decolorase părul şi sprâncenele 
şi, astfel, cei doi criminali, care deveniseră de nerecunoscut, au 
plecat împreună cu fetiţa la Chicago. La toate colțurile de străzi 
erau afişate apeluri către populaţie cu descrierea celor doi 
gangsteri, dar era greu ca ei să fie identificaţi în familia aceea 
paşnică cu un copil. 

Spre deosebire de soțul ei, Kathryn nu se simţea în pericol. 
Kelly nu a vrut să rămână la Chicago deoarece se temea să 
locuiască la hotel. L-a înjurat în toate felurile că e un laş putu- 
ros, l-a învinuit de toate păcatele, dar în cele din urmă a capitulat. 
I-a cumpărat un bilet la cinematograf, timp în care ea împreună 

cu fetița s-a dus să caute o altă locuință. În aceeași seară s-au 
mutat. 

Între timp, ancheta se terminase şi se pregătea procesul. Kathryn 
l-a silit pe soţul ei să comită nişte fapte inadmisibile: aşa, de pildă, 
i-a dictat scrisori de ameninţare la adresa judecătorului, a inspec- 
torului Nathan şi a directorului FBI, Hoover, l-a obligat să le sem- 
neze şi, sub semnătură, să-şi pună amprenta arătătorului, ceea ce nu 
era deloc o glumă. Ea însăşi i-a trimis doamnei Urschel scrisori 
sfâşietoare în care o implora să se îndure şi să pună o vorbă bună 
pe lângă autorităţi, aruncând întreaga vină pe Kelly. 

Agenţii FBI care erau în căutarea lui Kelly au aflat că avocatul 
lor a fost vizitat de un necunoscut care se dădea drept intermediar. 
Agenţii inspectorului Nathan l-au urmărit şi după câteva zile l-au 
prins. La interogatoriu acesta a mărturisit tot ce ştia şi astfel agenții 
FBI au aflat că trebuie să caute o pereche formată dintr-un bărbat 
blond şi o femeie cu părul roșcat. 

Între timp, alți agenţi FBI căutau restul banilor proveniți din 
răscumpărare. Au găsit 75 000 de dolari şi, cu toate că au aflat că 
Bates şi Kelly primiseră câte 80 000 de dolari din suma totală, iar 
restul îl împărțiseră între ei ceilalți gangsteri, nu reuşeau să gă- 
sească locul unde erau ascunși banii. Abia nevasta lui Bates le-a 
dezvăluit ascunzătoarea lor, unde au mai găsit 44 000 de dolari. 

Poliţia a fost pusă pe urmele soţilor Kelly de fetița pe care o 
declarau drept fiica lor. După ce a înţeles că nu va reuşi să-şi scape 
părinţii de a fi aduși în instanță, Kathryn i-a trimis mamei fetei o 
telegramă în care îi comunica să vină cu trenul într-o anumită zi şi 
la o anumită oră, ca să-şi ia fata din gară. Agenţii FBI au aşteptat 
la gară, împreună cu mama fetiţei, şi astfel au aflat că fetița urcase 
în tren la Memphis, statul Tennessee. Peste puțin timp, agenţii FBI 
au aflat şi adresa unde locuiau cei doi Kelly. În ziua de 23 
septembrie, la ora 5 dimineaţa, cei doi au fost arestaţi. 

La 4 septembrie 1933, Baily reuşise să evadeze din închisoarea 
oraşului Dallas, deşi era închis într-o celulă de la etajul 8. Cu o pilă 
a tăiat zăbrelele de la ferestre, s-a ascuns într-o celulă vecină, a 
aşteptat să vină gardianul, l-a atacat cu propriul lui pistol, i-a luat 
cheile şi l-a închis în celula goală. Apoi l-a forțat pe un alt gardian 
să-l ducă cu liftul jos, l-a ameninţat cu pistolul pe portar, obligân- 
du-l să-i deschidă poarta, i-a luat cheile de la maşină şi a dispărut. 

Mai întâi, a colindat pe drumuri lăturalnice. Apoi, din pricina 
unei furtuni puternice, maşina s-a împotmolit în noroi şi a fost 

nevoit să-şi continue drumul pe autostradă. Un echipaj de poliție a 
observat maşina lângă Ardmor, a urmărit-o şi i-a împuşcat cauciu- 
curile. Baily a încercat să se apere, dar în cele din urmă a cedat. 

În timpul anchetei a ieşit la iveală că în schimbul a 10 000 de 
dolari, un gardian îi procurase o pilă şi un pistol. Acesta a fost 
condamnat la doi ani închisoare şi la o amendă de 10 000 de dolari, 
iar Baily mutat la penitenciarul din Oklahoma City. Noua lui celulă 
era păzită de doi gardieni înarmaţi, dotați şi cu bombe cu gaz 
lacrimogen. 

Procesul intentat gangsterilor a început la Oklahoma City, la 23 
august 1933, prin citirea capetelor de acuzare. Pe vremea aceea, 
soţii Kelly se aflau încă în libertate. În ziua de 18 septembrie, 
preşedintele completului de judecată, Vaught, a citit principalul cap 
de acuzare. Dar până ca instanța să delibereze asupra vinii 
acuzaților, toţi au fost închişi. În ziua de 7 octombrie, judecătorul a 
citit verdictul: soții Shannon, Kathryn şi Georg Kelly, Baily şi 
Bates au fost condamnaţi la închisoare pe viaţă, iar Armon 
Shannon, în vârstă de 30 de ani, a primit 10 ani de detenţie condi- 
ționată. Au fost citați în fața instanţei chiar şi avocaţii corupți şi toţi 
ceilalți care îi ajutaseră pe criminali. La acţiunea de urmărire şi 
prindere a gangsterilor au participat poliţişti din 16 state americane, 
dar cu toate acestea, ziariştii i-au ridicat în slăvi numai pe agenții 
FBI şi pe directorul lor, Hoover. Pistolarul Kelly a cunoscut o mare 
dezonoare în lumea interlopă şi de atunci a fost poreclit „Jucăria 
Kelly“. A murit în închisoare, la fel ca şi complicele său, Bates. 
Mai târziu, lui Robert G. Shannon, pentru comportament model, 
i-a fost redusă pedeapsa la numai 30 de ani. 

Popularitatea FBl-ului se afla în plină ascensiune, iar celebri- 
tatea lui amenința însăşi existența centralei federale de poliție. 
Senatorul newyorkez Royal S. Copeland a propus ca guvernatorii 
fiecărui stat să fie investiţi cu puterea de a numi în circumscripțiile 
lor agenţi speciali, care să fie subordonați procurorilor generali. 
Aceştia ar fi avut aceleaşi drepturi şi obligaţii ca şi agenţii FBI şi 
ar fi fost instruiți de centrala FBI de la Washington. Propunerea lui 
Copeland s-a bazat pe cererea opiniei publice, care dorea ca auto- 
ritățile să pună capăt criminalităţii aflată în plină ascensiune. Se 
vorbea, de asemenea, despre instituirea stării de asediu şi folosirea 
armatei în campania împotriva gangsterilor. Congresul a primit 
propuneri de modificare a Constituţiei SUA, dar Edgar Hoover şi 
ministrul de justiţie Homer S. Cummings au fost împotrivă. 

Congresul a primit spre examinare mai multe proiecte de legi care 
confereau organelor executive din statele federaţiei americane 
dreptul deplin de a combate criminalitatea. În iunie 1934, progai 
tele Roosvelt a semnat aceste legi. 

Conform acestora, se fac vinovați de încălcarea legii federale: 
cel care a atacat o bancă sau un funcţionar federal, cel care a fugit 
dintr-un stat în altul ca să eludeze o eventuală punere sub acuzare 
sau citare în faţa tribunalului ca martor, cel care a trecut clandestin, 
dintr-un stat în altul, mărfuri furate în valoare de peste 5000 de 
dolari, cel care a folosit telegraful sau telefonul ca mijloc de şantaj. 
Fiecare răpire, indiferent că a fost organizată la cerere, plătită sau 
nu, este pusă sub incidența legii federale. Totodată, Congresul 
Statelor Unite a promulgat dreptul agenţilor FBI de a purta arme şi 
chiar de a le folosi în caz de nevoie. Din momentul acela ei au 
primit dreptul de a emite singuri mandate de arestare şi de a lupta 
împotriva criminalilor cu arma în mână. În felul acesta FBI, 
înzestrată cu o gamă largă de împuterniciri, putea începe campania 
împotriva crimei organizate. 


| | 


Bărbatul cu fața de pătlăgică 


La intrarea principală a unei clădiri somptuoase din secolul 
trecut se află o tăbliță strălucitoare din alamă pe care scrie: /nstitute 
of Notre Dame de Sion. Este o şcoală particulară destinată în exclu- 
sivitate băieţilor din familii bogate. Surorile ordinului sunt, după 
cum declară ele însele, miresele lui Hristos şi nu lucrează aici de 
dragul banilor, iar cheltuielile de regie sunt foarte ridicate. Dar ce 
înseamnă pentru părinţii acestor copii câteva sute de dolari în plus? 
Internatul este aşezat într-un loc frumos, pe vârful unei coline 
luminate de soare, la marginea oraşului Kansas City, capitala sta- 
tului american cu acelaşi nume. 

In ziua de luni, 28 septembrie 1953, la ora 10,55 dimineata, a 
sunat clopoţelul. Nu era încă ora când se primeau vizite şi nici 
lecţiile nu se terminaseră încă. Sora Sidonia, pe numele ei civil 
Morand, a deschis uşa. 

In prag stătea o femeie străină, având în jur de 40 de ani, corpo- 
lentă şi îmbrăcată strident. Respira greu, de parcă ar fi urcat în fugă 
colina, îşi ştergea fruntea trarispirată cu o batistă, se uita des la 
ceasul de la mână şi îşi deschidea și închidea mereu nasturii de la 
bluză. Pe scurt, arăta ca o femeie nervoasă şi foarte derutată. 

__— Eu sunt mătuşa... sora lui Susie... s-a întâmplat ceva îngro- 
zitor... z 

— Sora cărei Susie? o întrebă călugărița Sidonia. 

— Iertați-mă, sunt foarte tulburată. Eu sunt mătuşa lui Bobby 
Greenleas. Sora mamei lui. Acum ea se află la spital, fiindcă a avut 
un infarct şi m-a rugat să i-l aduc pe Bobby. 

Este ceva atât de serios, doamnă... doamnă...? o întrebă sora 
ordinului. 

Nu primi nici un răspuns. Femeia străină se lăsă pe scaunul cel 
mai apropiat şi se prinse cu mâinile de cap. 

aa O să vi-l aduc... spuse sora Sidonia, luând-o la fugă pe 
coridorul lung. 

Intre timp, mătuşa îşi şterse lacrimile cu batista şi îşi aprinse o 
țigară. Apoi se aşeză mai comod picior peste picior. După aproxi- 
mativ zece minute, sora Sidonia a apărut, ducând de mână un bă- 

ieţel în jur de 6 ani şi îşi ceru scuze că a întârziat deoarece îi 
schimbase micuţului hainele. 

— Fugi, băiatule, îi spuse ea lui Bobby, împingându-l către 
mătuşă. 

— Apropie-te, dragul meu, mama este nerăbdătoare să te vadă, 
spuse doamna cea voinică, luându-l repede de mână şi plecând gră- 
bită. Băiatul mergea alături de ea cuminte, de parcă ieşeau zilnic la 
plimbare împreună. 

— Transmiteţi-i complimente doamnei Greenleas, strigă în 
urma lor sora Sidonia. La ce spital este internată? 

— La St. Mary's Hospital, răspunse mătuşa lui Bobby, din 
pragul uşii. 

— Ne vom ruga pentru sănătatea ei, răspunse sora. 

— Dumnezeu nu o să vă uite. 

Au coborât în fugă scările. In faţa porții de la intrare aştepta un 
taxi. 

Sora Sidonia a informat-o pe directoarea internatului despre 
acest caz nefericit. Aceasta a pus imediat mâna pe telefon şi a sunat 
la spital. 

— Doamna Greenleas? o întrebă o asistentă. Când a fost 


internată? 
— Astăzi. Probabil azi dimineaţă. Sau poate chiar în timpul 


nopţii, răspunse sora Sidonia. 

— Aşteptaţi, trebuie să întreb la camera de gardă. 

Au aşteptat câteva clipe, timp în care sora desena ceva pe co- 
perta cărţii de telefon. De la celălalt capăt al firului se auzi un păcă- 
nit şi asistenta comunică pe un ton sec: 

— La noi nu este internată nici o doamnă Greenleas. 

Sora Sidonia a sunat acasă la familia Greenleas şi a aflat că 
mama lui Bobby nu avea nici o soră. Prin urmare, băiatul ei nu avea 
nici o mătuşă, nimeni nu suferise nici un atac de inimă şi nimeni nu 
fusese trimis să-l ia pe Bobby. 

— Pentru numele lui Dumnezeu, exclamă onorabila soră, bă- 
tându-se imediat cu mâna peste gură, fiindcă invocase numele 
Domnului în van. 

Tatăl lui Bobby era proprietarul unui mare magazin unde se 
vindeau maşini şi se ştia că e milionar. Aflând ce s-a întâmplat, 
veni imediat acasă şi, după ce o descusu pe soţia sa, telefonă la co- 
misariatul de poliţie. Poliţia locală a transmis cazul spre a fi anche- 
tat filialei locale FBI. Apăruse deja bănuiala că Bobby Greenleas a 


fost răpit. 

— l-am dus în oraş, a mărturisit mai târziu şoferul taxiului. 
Femeia mi-a spus să opresc în parcarea Katz, la intersecția dintre 
Main Street şi Avenue 40. Mi-a plătit şi s-a îndreptat spre maşina 
ei. 

— Aţi reținut cumva ce tip de maşină avea? îl întrebă agentul 
FBI pe taximetrist. 

— Plymouth combi. La volan era un bărbat cu şapcă. 

— Cum arăta? 

— Avea faţa roşie şi în jur de 34 de ani. 

— În ce direcție au plecat? 

— Nu ştiu, fiindcă în timp ce maşina lor mai era încă în parcare, 
eu am întors şi am plecat. 

În situaţii de acest gen avantajele sunt întotdeauna de partea 
răpitorilor. Ei dispun de un avans în timp, iar agenţii FBI şi familia 
celui răpit nu au altceva de făcut decât să aştepte până când 
răpitorii se fac auziţi. Uneori această aşteptare durează câteva ore, 
alteori zile sau săptămâni întregi. Soții Greenleas nu au aşteptat 
prea mult; chiar a doua zi dimineaţa au primit o scrisoare de la 
răpitori, care îşi începeau astfel şantajul: 


L-am răpit pe fiul dumneavoastră. Pregătiţi suma de 600 000 
de dolari în bancnote a câte 20 şi 10 dolari din rezerva federală a 
celor 12 sectoare. Ştim că va dura câteva zile până când veji 
strânge toți banii. Copilul se află în mâini bune. După ce aveți 
banii pregătiţi, daţi un anunţ în Kansas City Star, cu următorul 
text: «M» se va întâlni cu dumneavoastră duminica viitoare, la 
Chicago. Semnează: Mr. G. 

Nu aveți voie să anunţaţi poliția, să trataţi bancnotele cu 
substanțe chimice sau să vă notaţi numerele lor. Nu încercaţi să 
transmiteţi apeluri radiofonice pentru a fi dați în urmărire, fiindcă, 
în cazul acesta, băiatul dumneavoastră va muri. Orice capcană 
veţi încerca să ne întindeți, va fi plătită cu viața dumneavoastră, a 
soției şi a celuilalt copil. Toţi trei sunteți sub control. Mai târziu o 
Să vă comunicăm cum ne putem întâlni. Ca semn că aţi primit 
scrisoarea, rulaţi cu maşina personală 20 de minute pe Main 
Streel, intre blocurile 39 şi 29, având legată de antenă o pânză 
albă. Dacă ne veți asculta şi nu ne veţi face greutăți, băiatul 
dumneavoastră se va întoarce acasă în 24 de ore, bineînţeles după 
ce vom primi suma cerută şi o vom număra. 

Puneţi banii într-o raniță militară. Trebuie să ne dati ranija 
imediat după ce ne întâlnim şi în ea trebuie să fie 400 000 de dolari 

în bancnote a câte 20 de dolari şi 200 000 de dolari în bancnote a 
câte 10. 


Scrisoarea era lungă şi conţinea instrucțiuni detaliate, deose- 
bindu-se de scrisorile obişnuite ale răpitorilor care preferă stilul 
telegrafic. Şi modul cum au continuat negocierile a fost ceva mai 
deosebit. Soții Greenleas au luat legătura imediat cu poliția şi cu 
agenții FBI, care au preluat cazul. Apoi au insistat ca toate reven- 
dicările răpitorilor să fie satisfăcute, deoarece erau convişi că an- 
chetarea cazului ar avea drept consecință uciderea băiatului lor. i 

Misteriosul «M» continua să trimită scrisori cu alte instrucțiuni. 
Astfel, părinții lui Bobby au aflat locul unde trebuiau depuşi banii, 
apoi li s-a comunicat o nouă combinaţie de bancnote. A fost schim- 
bat de câteva ori şi modul cum trebuia transmisă suma respectivă. 
Specialiştii FBI aveau impresia că autorul scrisorilor era un iodiviă 
labil psihic, care încerca să facă pe durul, dar în realitate era 
nesigur. După ce soții Greenleas s-au hotărât să lase ranița plină cu 
dolari la locul stabilit, răpitorul nu s-a prezentat. Au urmat alte scri- 
sori şi alte mesaje telefonice comunicate prin intermediul cunoştin- 
telor de familie, fără să se înregistreze însă nici un rezultat concret. 
În cele din urmă, doamna Greenleas i-a transmis răpitorului că 
aşteaptă de la el un telefon. 

— Greenleas, se prezentă ea la telefon. 

— Aici este M, îi răspunse o voce bărbătească. ph ce 

— Am pregătit banii, dar înainte de a vi-i da, trebuie să fim 
convinşi că băiatul nostru trăieşte. Ne puteți transmite o probă în 
acest sens? ie f 

— Este o cerere corectă și îndreptățită. Ca să fiu sincer, curând 
o să înnebunim din cauza acestui copil. Nu putem risca să vi-l 
aducem la telefon. A ; 

— Bine, atunci vă propun altceva. Vă rog să fiți atât de amabil 
şi să-i puneţi două întrebări şi apoi să-mi comunicaţi, la telefon, 
răspunsurile lui. 

— De acord. Vă ascult. 

— Ca să fim bine întelegi: dacă îmi veţi transmite la telefon 
răspunsurile copilului, înseamnă că el trăieşte. 

— Bine. A 

__ Prima întrebare: Cum se numea şoferul maşinii cu care 
ne-am plimbat anul trecut prin Europa? 

— Am reținut. 

== doua întrebare: Nu demult te-ai jucat în camera ta cu nişte 
cuburi. Ce ai construit din ele? Când o să aflu răspunsurile la aceste 
două întrebări, voi fi liniştită. 

— Trebuie să vă spun că fiul dumneavoastră locuieşte la noi, o 
duce bine, dar a devenit aproape insuportabil. l 

— Prin urmare, aştept un telefon de la dumneavoastră? 

— Da. 

l Era un joc de-a baba oarba. Răpitorii ascundeau scrisorile sub 
pietre care erau însemnate cu creionul sau le aruncau în cutia 
poştală, dar, deşi conțineau instrucțiuni precise în legătură cu ce 
trebuiau să facă mai departe părinții lui Bobby, nu se ajungea la nici 
un rezultat concret. Sa 

In cele din urmă, soții Greenleas au pus cei 600 000 de dolari, 
care cântăreau peste 40 de kg, într-o raniță militară pe care au 
lăsat-o la locul dinainte stabilit, la marginea unui şanţ, pe un drum 
de țară. Răpitorul nu a găsit însă ranita. Negocierile au continuat 
prin intermediari, prin mesaje şi apeluri telefonice. Conform 
procesului verbal al FBI, duminică 4 octombrie 1953, la ora 20.28 
misteriosul «M» l-a sunat la telefon pe Robert Ledterman, un 
prieten al familiei Greenleas, încercând astfel să reia legătura cu 
părinții lui Bobby. - 

— Ledterman la telefon. 

— Cum o duceţi, domnule Ledterman? 

— Bine. Ce noutăți aveți pentru astă seară? 

— Am vrut să vă sun mai devreme, dar nu am reuşit. 

— Mi-aţi spus că o să sunaţi la 8. Totul este pregătit? 

__— Da. Avem un plan ireproşabil. Nu se mai poate întâmpla 
NICI 0... 

— Alo, nu v-am auzit prea bine. Puteţi să mai repetați încă 
odată ce-aţi spus? l 

— De acum înainte nu mai poate apare nici o neînțelegere. 
Totul este foarte bine gândit.. Dar o să mai întârziem puțin. Şi pe 
mine mă deranjează asta, dar vă rog să mă credeţi că totul e în 
perfectă ordine şi nu se vor mai crea nici un fel de confuzii. 
__— Bine, răspunse Robert Ledterman. Dar cum e cu răspunsu- 
rile la cele două întrebări. Le aveţi? 

— Nu... Nu am putut scoate nici o vorbă de la băiat. 

— Cum adică, nici o vorbă? 

A refuzat să deschidă gura. Trebuie să vă spun că o să-l 

primiţi înapoi la Pittsburg. 

— Unde anume? La Pittsburg din California? 

— Nu, în Kansas. 

— Nu încercaţi să ne duceţi din nou cu vorba? întrebă Robert 
Ledterman neîncrezător. 

— Ăsta e adevărul gol-goluţ. Puteţi conta pe tot ce v-am:spus. 

— Bine. Unde şi când trebuie să ne întâlnim? 

— La miezul nopţii, pe pod, la intersecția şoselelor numărul 40 
şi 10 E, nu departe de Kansas City. Banii trebuie aduşi tot într-o 
raniță. 

Şoseaua numărul 40 duce la Topeko. Robert Ledterman, pe care 
răpitorii îl aleseseră ca mijlocitor, s-a urcat din nou în maşină şi a 
pus raniţa cu banii pe bancheta din spate. Împreună cu el se afla un 
alt prieten al lui Greenleas, Norbert S.O. Neil. Au ajuns la locul 
stabilit exact la miezul nopţii, au lăsat ranița acolo unde se 
înţeleseseră şi s-au întors imediat la vila familiei Greenleas. De 
abia intraseră în casă şi terminaseră de vorbit cu părinții lui Bobby, 
când a sunat telefonul. 

— Aici e «M». 

— E în ordine? întrebă Ledterman, după ce Greenleas îi întinse 
receptorul. 

— Da, am reuşit. Dar deocamdată nu am avut timp să numărăm 
banii. 

— Puteţi fi sigur că sunt toţi. Pe cuvântul meu de onoare. 

— Ştiu, ştiu. Sunt convins că nu ne-aţi păcălit. Vă rog să-i 
transmiteţi mamei copilului că în 24 de ore băiatul se va întoarce 
acasă. Poate fi liniştită. Vrem să respectăm tot ce am promis. Şi noi 
vom fi bucuroşi că am scăpat de el. 

Au urmat alte clipe încărcate de speranță, urmate de noi 
amânări şi de alte incertitudini. Nici agenții FBI nu au progresat în 
anchetarea cazului. Poliţia verifica „firmele vechi“ în domeniu, 
urmărea câteva persoane suspecte, dar abia taximetristul Lewis 
L. Hunt i-a adus pe o pistă bună. 

S-a prezentat la poliţia din St. Louis şi a depus următoarea 
mărturie: 

— leri am transportat un bărbat şi o femeie, amândoi beţi criță. 
Femeia avea în jur de 40 de ani, nu era foarte frumoasă şi avea o 
voce groasă de bărbat. Amicul ei avea fața roşie ca o pătlăgică. 

— Şi tot aşa de rotundă? întrebă sergentul. 

— Rotundă şi roşie. La început, i-am plimbat prin oraş. A tre- 
buit să opresc foarte des, fiindcă coborau de fiecare dată când 
vedeau o cârciumă şi intrau să mai bea ceva. Mi s-a părut ciudat că, 

de fiecare dată, cărau cu ei două geamantane noi din aluminiu, deşi 
le-am spus că le pot lăsa în maşină deoarece în viața mea nu am pus 
mâna pe lucrul altuia. Cam pe la a treia oprire m-au invitat să bem 
împreună ceva pentru că mă considerau deja prietenul lor. Dom- 
nule sergent, îi cunosc foarte bine pe beţivii ăştia care fie se pupă, 
fie se iau la bătaie. Ăştia doi erau cumsecade, dar vorbeau prea 
mult. Dintr-o dată se vedeau ajunşi milionari şi nu le mai păsa de 
bancnotele de 20 de dolari care le umpleau geamantanele. Îşi fă- 
ceau planuri să plece la Palm Beach unde să locuiască până la 
moarte în cel mai bun hotel, după care începeau din nou să se certe 
deoarece nu se înțelegeau cine va ţine banii. Până la urmă nu au 
mai fost în stare să scoată nici o vorbă şi i-am dus acasă. Să nu 
credeți că mi-a fost uşor să aflu pe ce stradă trebuie să-i duc, dar 
până la urmă tot am reuşit. 

— Unde i-aţi dus? îl întrebă sergentul. Pe Avenue 11? 

— Nu, pe Arsenal Street. N-am reţinut numărul, dar pot să vă 
arăt casa. Ştiţi, domnule sergent, am impresia că cei doi furaseră 
ceva şi acum sărbătoreau reuşita. Geamantanele alea, mă înțelegeți, 
geamantanele alea... Nu vi se pare ciudat că cineva vrea să petreacă 
cu o femeie şi în acelaşi timp cară după el două geamantane din 
aluminiu, pline? 

Bărbatul cu faţa ca o pătlăgică şi prietena lui corpolentă au fost 
arestaţi de agenţii FBI şi de. poliţia locală la St. Louis, la 6 
octombrie 1953. Cei doi au fost acuzaţi de răpirea lui Bobby 
Greenleas şi de uciderea lui mişelească. În locuinţa de pe Arsenal 
Street au găsit-o numai pe Bonnie Brown-Heady, iubita de 41 de 
ani a bărbatului cu fața de pătlăgică. Pe el îl chema Carl Austin 
Hall, era un bețiv notoriu şi, pe deasupra, un cunoscut criminal. O 
dovedeşte şi faptul că a aşteptat până când iubita lui beată criță a 
adormit, i-a pus sub pernă 2000 de dolari şi a fugit cu restul de 
bani. Nu a ajuns însă prea departe. Peste puțin timp, cei doi amanți 
aveau să se reîntâlnească la închisoare. 

Ca un criminal de profesie ce era, Carl Austin Hall a recunoscut 
tot, după ce şi-a dat seama că a pierdut. A urmat mărturia 
zguduitoare a unui ucigaş degenerat. După ce vestea a apărut în 
ziare, prestigiul agenţilor FBI a urcat până la cele mai înalte cote.- 
Americanii le erau recunoscători pentru că-l trimiseseră în spatele 
gratiilor pe un ucigaş atât de periculos. 

Tatăl lui Hall fusese un avocat onorabil, dar fiul lui o luase pe 
căi greşite. De mic copil nu se împăcase deloc cu părinţii. După 

moartea lor, a moştenit întreaga avere, care nu era deloc mică, şi a 
urmat exemplul copiilor de bani gata. Ziua dormea, iar nopțile şi le 
petrecea în baruri. Peste puţin timp a dat de fundul sacului. Alcoo- 
licii au aceleaşi probleme ca şi narcomanii: trebuie să facă rost de 
bani cu orice preț ca să-şi întreţină viciul. Hall a luat un taxi în 
Kansas City şi i-a spus şoferului să-l ducă la marginea oraşului. 
Aici l-a jefuit pe taximetrist, după care a intrat în primul bar unde 
şi-a comandat o sticlă întreagă de whisky. Nu a mai ajuns acasă, 
pentru că în aceeaşi noapte a fost arestat preventiv. A fost condam- 
nat la 5 ani închisoare şi fiindcă a dat dovadă de o comportare 
model, a fost eliberat condiţionat la 24 aprilie 1953, după 16 luni 
de detenţie. ] 

Bonnie Heady, ceva mai în vârstă decât el, locuia în casa părin- 
tească din St. Joseph, statul Missouri. Hall se mutase la ea. Avea 
bani puşi deoparte, care le-au ajuns câteva săptămâni pentru 
whisky, întrucât fiecare dintre ei consumau zilnic cel puţin câte un 
litru. Hall era generos. După ce a înţeles că economiile iubitei lui 
sunt pe sfârşite, a pus la cale „o acţiune de mare anvergură“, care 
trebuia să le asigure, o dată pentru totdeauna, banii pentru whisky. 
Nu a fost o acţiune prost gândită, dovedind că învățase ceva în 16 
luni de detenţie. 

A trimis-o pe Bonnie, în rolul de mătuşă, la internatul călugări- 
telor de la Notre Dame. A aşteptat-o cu maşina într-o parcare şi, 
după ce iubita lui l-a adus pe micuțul Bobby Greenleas, au părăsit 
repede oraşul. Mai întâi au rulat pe un drum secundar, apoi s-au 
oprit în mijlocul câmpului. v 

— Bonnie a ieşit din maşină şi s-a dus pe câmp, a mărturisit el 
fără nici o ezitare. În timpul acesta eu am încercat să-l strâng de gât 
pe băiat, dar el s-a apărat. Se zvârcolea atât de tare încât nu am 
reuşit să-l potolesc. Atunci am scos pistolul şi l-am țintit în inimă. 
Nu sunt însă sigur că am reuşit, fiindcă băiatul se mişca tot timpul. 
Pentru o mai mare siguranță i-am mai tras încă un glonte în cap, a 
declarat el cu sânge rece, de parcă ar fi discutat despre un lucru 
absolut normal. 

Nu regreta deloc fapta pe care o săvârşise, nu-i părea rău de 
băiatul de 6 ani şi nu-l impresiona deloc durerea părinților lui. | 

— Apoi l-am scos din maşină şi l-am băgat într-un sac din 
plastic. Îmi aduc aminte că în jurul lui se făcuse o băltoacă de 
sânge. 

— Unde s-a întâmplat asta? 

— In Kansas, lângă o fermă părăsită, cam la 3 km sud şi la 3 
km vest de graniță. Apoi, Bonnie s-a întors şi m-a ajutat să bag 
sacul în maşină, după care am rulat pe drumul cel mai scurt spre 
casa ei natală din St. Joseph. Maşina am băgat-o în garaj. 

Totul s-a petrecut uşor, conform unui plan bine pus la punct. 
Incă cu o zi înainte, cei doi săpaseră o groapă în grădină. Aici au 
ascuns sacul, l-au acoperit cu pământ, iar a doua zi dimineaţa au 
sădit deasupra flori. S-au întors în casă, s-au spălat pe mâini, au 
băut whisky şi au început să trimită tot felul de scrisori părinţilor 
copilului ucis. 

La 19 noiembrie 1953, tribunalul federal din Kansas City i-a 
condamnat la moarte pe cei doi ucigași. Judecătorul Albert 
L. Reeves a motivat verdictul astfel: „Sunt convins că pedeapsa 
este corespunzătoare probelor prezentate. Este vorba despre o 
crimă brutală, comisă cu sânge rece, cea mai oribilă crimă pe care 
am cercetat-o în activitatea mea de până acum“ 

Au fost executaţi la 18 decembrie 1953, în camera de gazare a 
închisorii de stat din Jefferson City. La percheziţia făcută, agenţii 
FBI au găsit numai tubul gol al unui cartuş de calibrul 38 pentru 
pistolul Smith-Wesson al lui Hall şi urme de sânge. Din cei 600 000 
de dolari ceruţi ca preț de răscumpărare nu mai rămăseseră decât 
294 140 de dolari, aflați în cele două geamantane de aluminiu. 
Restul banilor este căutat până în zilele noastre. Cum au reuşit să 

cheltuiască cei doi beţivi notorii o sumă atât de mare în numai două 
zile, rămâne o întrebare la care nu s-a găsit până acum nici un 
răspuns. 


Cazul elevului australian 


În ianuarie 1788, o flotilă formată din 18 nave britanice a 
ancorat în Botany Bay. În cala lor erau înghesuiți 778 de criminali 
condamnaţi şi militarii care îi păzeau. În loc de a-şi petrece restul 
zilelor în spatele zăbrelelor cu ghiulele de fier la picior, li se oferea 
o ultimă şansă: aceea de a construi pe țărmul Australiei o tabără de 
gospodării agricole. 

Deţinuţii au fost debarcaţi pe țărm, iar șalupa la bordul căreia se 
afla escorta militară s-a îndepărtat. Osândiţii s-au apucat de treabă. 
Tinutul era frumos, dar nepopulat şi cel care vroia să-şi ridice o 
casă, trebuia mai întâi să defrişeze o parte din pădure. 

Pe vremea aceea, în Europa apăruseră Egmont de Goethe şi 
poemele lui Torquato Tasso, în Statele Unite se pregătea o nouă 
C onstituție, care avea să intre curând în vigoare, în Anglia existau 
deja peste 100 de fabrici de produse textile, iar cu un an înainte la 
Praga avusese loc premiera operei Don Giovanni de Wolfgang 
Amadeus Mozart. 

În acest timp, un grup format din peste 100 de ucigaşi, crimi- 
nali, dar şi din rebeli care nu vroiau ca regele să vină pe tron au fost 
obligaţi să înalțe primele construcţii ce aveau să pună temeliile 
oraşului Sydney. Astăzi aici se ridică o metropolă care are o Operă 
unică în felul ei. Ea a fost construită de-a lungul a 15 ani, într-un 
loc stabilit de o comisie guvernamentală: la extremitatea unei 
peninsule care iese din golf. Clădirea are o lungime de 183 de 
metri, o lăţime de 118 metri, iar punctul cel mai înalt al construcției 
în formă de scoică se află la o înălțime de 66 de metri. Sala de 
concerte are 2690 de locuri, sala operei are 1547 de fotolii, iar sala 
de muzică de cameră — 419 locuri. Clădirea operei mai cuprinde 
două restaurante, 60 de cabine pentru artişti, o bibliotecă, o cantină, 
un bar pentru artişti, şase baruri de zi pentru vizitatori şi încă un 
teatru cu 544 de locuri. Construcţia a costat 102 milioane de dolari 
australieni, din care o parte a fost obţinută din veniturile realizate 
la „Loteria operei“. i 

Bazil Thorne era comis-voiajor, avea un salariu onorabil şi visa 
să se îmbogăţească peste noapte. În fiecare săptămână obişnuia 

să-şi cumpere câte un loz de la Opera House Lottery, fiind convins 
că într-o bună zi va câştiga şi va deveni un om de afaceri 
independent. În ziua de 1 iunie 1960, visul lui s-a împlinit. Lozul 
lui a ieşit primul şi Thorne a câştigat 100 000 de lire australiene, 
ceea ce nu constituia deloc o sumă neglijabilă. (Abia în februarie 
1966 dolarii australieni au fost introduşi în raportul de 1:1.) Comis- 
voiajorul a aflat despre norocul care dăduse peste el în timpul unei 
călătorii de afaceri în Gunnedah, un orăşel industrial aflat la 
confluenţa râurilor Pion şi Peel, în podişul Liverpool şi s-a urcat în 
primul avion care zbura spre Sydney. Întâmpinat pe aeroport de 
numeroşi ziarişti curioşi să afle ce planuri de viitor are, norocosul 
câştigător s-a grăbit să ajungă cât mai repede acasă, unde îl aştep- 
tau soția Freda şi cei doi copii ai lor. 

Soții Thorne nu făceau parte din categoria foştilor deţinuţi de- 
barcaţi pe continent. Bazil urmase cursurile la Scott College, o 
şcoală cu un renume foarte bun, unde acum învăţa şi băiatul său. 
Scott College se afla în Bellevue Hill, unul dintre cele mai luxoase 
cartiere din Sydney, unde terenul este foarte scump şi vilele deo- 
sebit de elegante. Am mers pe urmele micuţului Greame într-o 
toamnă când la Sydney este cea mai plăcută primăvară. Pe răzoare 
înfloreau bouganvilliile, gazonul din spatele gardurilor albe era 
neted ca mătasea, iar jos, valurile mării clipoceau. 

Greame a plecat de acasă la ora 8.30 dimineaţa. Era îmbrăcat 
într-o uniformă de şcoală gri şi purta în spate ghiozdanul cu ma- 
nuale. Plaja era pustie, iar chioşcurile unde se vindea peşte prăjit cu 
cartofi înăbuşiţi şi lacto-barurile se deschideau mult mai târziu. A 
traversat Edward Street, a luat-o pe strada Wellington, a dat colţul 
şi s-a îndreptat spre vilele de pe O'Brien Street. La colţ îl aştepta 
maşina în care se aflau doamna Smith şi cei doi copii ai săi, care 
mergeau la aceeaşi şcoală.Maşina îi ducea până la Bellevue Hill. 

In ziua de joi, 7 iulie 1960, la 9 dimineața, doamna Smith a 
sunat acasă la familia Thorne: 


- Ce s-a întâmplat , doamnă Smith? o întrebă Freda Thorne 
din pragul uşii. 
— Greame nu m- 


è D 


— Înseamnă că s-¿ 


— Tocmai că nu e 


ni-a spus că azi nu a ve 
— Pentru numele lui I 

— Soţul dumneavoastră este acasă? o întrebă doamna Smith. 
Ar trebui anunţată poliţia. 

— Bazil este într-o călătorie de afaceri în Kempsey, dar pot 
să-l sun şi eu. Sper că băiatul nu a păţit nimic. Am citit nu de mult 
că în Franţa a fost răpit copilul lui Erik Peugeot, proprietarul 
fabricii de automobile... 

La comisariatul de poliție din Bond era de serviciu sergentul 
O'Shean. După ce şi-a notat anunțul, s-a urcat imediat la volanul 
maşinii şi s-a dus pe Edward Street. Câteva minute mai târziu 
Freda Thorne a primit un telefon. 

— Vă ascult, răspunse ea. 

— Doamna Thorne este acasă? o întrebă o voce necunoscută de 
bărbat. 

— Da. 

— Aş dori să vorbesc cu soțul dumneavoastră. 

— Ce aveţi să-i transmiteţi? 

— Lângă mine este fiul dumneavoastră. 

S-a prăbuşit pe un scaun și tot corpul a început să- i tremure. Ser- 
zeritul a înţeles că ceva nu este în regulă şi a pus mâna pe receptor: 

— La telefon e Thorne. Ce doriți? 

— Lângă mine este fiul dumneavoastră, repetă vocea necunos- 
cută. Se va întoarce acasă, dacă astăzi, până la ora 5 după-amiază, 
îmi veţi aduce 25 000 de lire. 

— Bine, dar spuneţi-mi de unde pot face rost de atâţia bani? 
întrebă sergentul O'Shean, care nu bănuia că Bazil Thorne câşti- 
gase lozul cel mare la Opera House Lottery. 

— Până la ora 5 aveţi timp destul. Vorbesc foarte serios. Fie 
primesc banii astăzi, până la ora stabilită, fie băiatul dumnea- 
voastră va fi înghiţit de rechini. 

— Bine, dar...se bâlbâi sergentul, unde vreţi să ne întâlnim? 

— O să vă sun mai târziu, răspunse vocea necunoscută şi s 
auzi un păcănit. 

Îna uinie să întocmească proces 


s, iar Criminal Investigation Branch 
tii de poliție din țară. Caz 
detectiv Freeman. 


W 


bune > se 


aie 


use acesta lui O'Shean. Apoi mai împărți 
la volanul maşinii şi rulă cu 

La început, Australia a fost populată cu criminali întemnițați în 
penitenciarele din Marea Britanie, dar şi mai târziu aici au emigrat 
aventurieri din toate colţurile lumii. Cu toate acestea, criminalitatea 
nu atinsese nici cota medie din Europa, iar poliţiştii nu erau nici ei 
prea bine pregătiți. 

Răpirea copilului a constituit pentru sergentul Freeman o mare 
necunoscută. Până atunci, în istoria criminalisticii din Australia nu 
fusese înregistrat decât un singur caz asemănător. Cu 28 ani în 
urmă, crescătorul de vite Perrott fusese răpit şi închis într-o casă de 
pe Roscoe Street din Sydney, şi obligat să plătească 100 000 de lire 
pentru a fi eliberat. Poliţa îl arestase pe răpitor în timp ce încerca 
să depună banii la bancă. Incidentul s-a petrecut în februarie 1932, 
când sergentul O'Shean nu venise încă pe lume. 

In tratativele cu răpitorii sunt valabile aceleaşi reguli, indiferent 
de locul geografic unde ele se poartă. Să nu opui rezistenţă, să le 
promiți tot ce doresc, eventual chiar să le dai o parte din ceea ce 
solicită şi urmărirea generală să fie declanşată imediat după ce 
persoana răpită s-a întors acasă. Dacă poliţia încalcă aceste prin- 
cipii, cel răpit poate plăti cu viaţa. Sergentul Freeman a făcut tot ce 
i-a stat în putință. Imediat pe Edward Street s-au deplasat câteva 
echipaje de poliţie, iar detectivii şi poliţiştii au început să cerceteze 
grădinile vilelor, plajele, chioșcurile de pe țărm şi magazinele de pe 
stradă. In felul acesta, ei au atras atenția asupra lor şi l-au speriat pe 
răpitor, în loc să fi rămas în umbră pentru ca nici un vecin să nu 
observe că strada lui este supravegheată. Acum aşteptau noi in- 
strucţiuni de la criminal pentru a şti cum să se comporte, şi, even- 
tual, pentru a-i da suma cerută, urmărindu-l discret în timp ce o pri- 
mea. Pe scurt, nu trebuiau să intervină şi să apară înainte ca micuțul 
Greame Thorne să se întoarcă acasă. 

Pe cine, oare, a vrut sergentul Freeman să păcălească atunci 
când le-a spus ziariştilor adunaţi pe Edward Street că este vorba 
despre un antrenament de rutină al unităţilor de poliție? Răpitorul 
ştia foarte bine unde locuiesc părinții victimei. În plus, ziariştii nu 
erau atât de naivi, încât să creadă tot ce li se spunea. În felul acesta, 
în ziare a apărut ştirea că un necunoscut l-a răpit pe elevul Greame 
Thorne şi îl va aduce înapoi la părinţi dacă aceştia îi vor da o sumă 
foarte mare de bani. 

Nu numai poliția, dar şi ziariştii au făcut numeroase greşeli. 
Freda Thorne i-a trimis soțului ei o telegramă la Kempsey. Acesta 
s-a urcat în primul avion şi a aterizat pe aeroportul din Sydney în 

după amiaza aceleiaşi zile. La aeroport a fost așteptat de reporteri 
şi de sergentul Workman care l-a informat asupra celor întâmplate 
şi i-a dat instrucţiuni despre felul cum trebuie să se comporte în 
continuare. Apoi reporterii l-au fotografiat şi i-au luat interviuri 
scurte care au constituit nucleul unor reportaje de mare actualitate 
apărute în ediţiile de seară ale ziarelor. Astfel toată lumea a aflat 
din presă când şi de unde s-a întors Bazil Thorne, cum era îmbră- 
cat, cum arăta, iar răpitorul a primit o informaţie de-a dreptul 
„mortală“. Cu cine, oare, vorbise la telefon, dacă Bazil se întorsese 
acasă abia după masă? Era o întrebare la care exista un singur răs- 
puns. În timp ce răpitorul a sunat acasă la Thorne ca să-i comunice 
condiţiile, în locuinţa lui se afla deja poliţia şi unul dintre detectivi 
a jucat rolul tatălui lui Greame. Era o veste proastă pentru răpitor, 
care putea să-l sperie şi să-l determine să aducă copilul înapoi 
acasă. La amiază, cazul a fost preluat de comisarul criminalist 
Delaney. Acesta a înțeles ce greșeli făcuseră până atunci poliţiştii, 
dar nu a avut de făcut altceva decât să aştepte până când răpitorul 
se va face din nou auzit. 

La linia telefonică 30-7113 tehnicienii au cuplat o instalaţie de 
interceptare, iar în locuinţa familiei Thorne s-a instalat sergentul 
Paul care aştepta telefonul răpitorului. 

— Parcă eram în stare de asediu, mi-a spus un prieten care 
locuia în cartierul Bondi. Între programele muzicale de la radio se 
transmiteau apelurile comisarului Delaney, care cerea sprijin din 
partea populaţiei. Oamenii erau rugați să anunțe imediat poliția 
dacă ceva li se pare suspect. Pe ecranul televizorului apărea din 
sfert în sfert de oră purtătorul de cuvânt al poliţiei, care îi îndemna 
pe locuitorii din Sydney şi din împrejurimi să fie vigilenți şi 
cooperanți. 

Sydney este o metropolă, cu cartiere satelit formate, aproape în 
exclusivitate, din vile care se întind pe o rază de mai mulţi kilo- 
metri depărtare de centrul comercial şi administrativ al oraşului. 
Alte cartiere satelit sunt construite pe insule. Prin urmare, nu era 
deloc probabil ca într-un timp relativ scurt cercetările să cuprindă 
o arie atât de întinsă. 

— Locuiesc în Sydney din 1930, mi-a spus prietenul Jan, dar 
nu-mi aduc aminte ca de atunci să se fi întâmplat un alt eveniment 
care să provoace o tulburare colectivă de asemenea anvergură. 
Poate doar vestea izbucnirii celui de-al doilea război mondial în 
Europa. Chiar şi premierul de atunci, Hefford, a apărut la televizor, 

adresând un apel către populație. Între timp, la comisariatul de 
poliție din Bondi a sosit o echipă de la televiziune, care, la intervale 
regulate, transmitea ultimele noutăți ale anchetei. A fost o absur- 
ditate imensă care a sporit teama colectivă a populației. Până şi 
tatăl băiatului răpit a fost adus în faţa camerei de filmare şi omul 
speriat l-a implorat pe răpitor să-i aducă înapoi copilul, făcând apel 
la sentimentele lui paterne, apoi a invocat numele lui Dumnezeu şi 
până la urmă a izbucnit în hohote de plâns. 

— Care a fost rezultatul? l-am întrebat eu. 

— S-a creat o stare de mare confuzie şi chiar de spaimă 
generală. 

— Această atmosferă l-a descumpănit pe răpitor? 

— Ba bine că nu. În timp ce tatăl lui Greame vorbea la tele- 
vizor, acasă la el, unde poliţiştii şi doamna Freda urmăreau emisiu- 
nea, a sunat telefonul. 

Jürgen Thorwald, care a anchetat cazul, a consemnat urmă- 
toarea discuţie: E 

— Alo, răspunse detectivul sergent Paul. 

— Vorbesc cu domnul Thorne? întrebă o voce bărbătească cu 
un pronunțat accent străin. 

— Da. 

— Aţi pregătit banii? 

— Da. 

— Băgaţi-i în doi saci mici. 

Co Aşteptaţi, vă rog, răspunse sergentul ca să mai câştige puțin 
timp pentru ca tehnicienii să stabilească de la ce număr vorbea 
răpitorul. Trebuie să-mi iau ceva de scris ca să-mi notez ca nu 
cumva să fac vreo greşeală... 

In receptor s-a auzit un ţăcănit. Bărbatul de la celălalt capăt al 
firului trântise receptorul. 1 se făcuse frică? Sau îşi dăduse seama 
că nu vorbeşte cu Bazil Thome din moment ce acesta tocmai 
apăruse pe micul ecran? A urmat o nouă decepție fiindcă şi de data 
aceasta răpitorul a izbutit să scape. Mama băiețelului răpit a leşinat. 
Poliţia nu înregistrase nici cel mai mic progres. 

Am văzut deja din multe alte situaţii asemănătoare că uneori 
opinia publică, conştiinţa colectivă şi presiunea socială internă au 
nevoie de o supapă. Nu există nici un fel de reguli care să indice 
momentul când se ajunge la o asemenea acumulare de energie. În 
cazul răpirii copiilor există însă cele mai bune premise pentru a se 
crea un anumit tip de isterie colectivă, un exemplu în acest sens 

constituindu-l copilul lui Lindbergh în Statele Unite. În Australia, 
prima stare de isterie generală a fost creată tocmai de răpirea 
elevului Greame. 

Un fenomen secundar, care tulbură şi mai mult opinia publică îl 
constituie parazitii de toate felurile care încearcă să speculeze du- 
rerea părinţilor. În cazul copilului lui Lindbergh, răpitori impro- 
vizaţi au sunat aproape zilnic familia Lindbergh, încercând să 
obţină preţul de răscumpărare. Au apărut chiar şi detectivi amatori 
care au încercat să profite de situaţie ca să devină celebri. Şi clar- 
văzătorii şi-au încercat norocul, căutând urmele şi prezicând lucruri 
absurde care i-au indus în eroare pe poliţişti. La fel s-a întâmplat şi 
la Sydney. 

Răpitorul a închis telefonul în mijlocul discuţiei. Era ora 21.40. 
Doamna Freda Thorne a leşinat la 21.50, iar la ora 22.00, Bazil 
Thorne s-a întors acasă de la comisariatul de poliţie unde învinuise 
poliţia de incapacitate şi declarase că e dispus să-i plătească răpito- 
rului chiar şi suma de 100 000 de lire, dacă va primi înapoi copilul 
sănătos. 

— Nu mai doresc ca poliţia să se amestece în acest caz, i-a de- 
clarat el comisarului Delaney. Vă purtaţi în aşa fel încât îl speriaţi 
pe răpitor. Dacă băiatul meu păţeşte ceva, poliția o să poarte toată 
vina. 

A doua zi dimineaţa, la 8 iulie, poliţiştii au părăsit casa familiei 
Thorne, lăsându-i singuri pe părinţii copilului răpit. Bazil şi Freda 
se hotărâseră să aştepte următorul telefon al răpitorului şi să nego- 
cieze singuri condiţiile eliberării copilului. Deşi sergentul Freeman 
îşi rechemase oamenii, familia Thorne nu scăpase complet de 
poliţişti. 

În Wakerhurst Parkway, situată în partea de nord-est a orașului 
Sydney, sunt numeroase depozite şi cocioabe din lemn şi tablă, în 
care locuiesc vagabonzi. În dimineaţa zilei de 8 iulie, în timp ce 
căuta sticle goale în gunoi, un bărbat a găsit un ghiozdan de elev. 
S-a dus la cea mai apropiată cabină telefonică şi a sunat la numărul 
2222 unde i-a răspuns polițistul de serviciu. Câteva minute mai 
târziu, la faţa locului s-a deplasat un echipaj de poliţie şi ceva mai 
târziu părinţii lui Greame, care au recunoscut ghiozdanul băiatului 
lor. 

Comisarul Delaney a declanşat o nouă acţiune de urmărire, fără 
precedent în istoria criminalisticii din Australia. 200 de poliţişti au 
cercetat împrejurimile maidanului cu gunoaie. Din partea de sud au 

sosit helicoptere cu câini care trebuiau să meargă pe urme, pe 
străzile oraşului rulau zeci de echipaje de poliție, iar detectivii 
cercetau ținutul de la bordul helicopterelor. În ziua de luni, 11 iulie, 
la circa 2 km de maidanul cu gunoaie au fost găsite umbrela de 
ploaie a lui Greame, şapca lui, pachețelul cu mâncare şi manualul 
de matematică. 

Opinia publică a fost cuprinsă de o stare de panică colectivă, 
care creştea de la o oră la alta. Criminal Investigation Branch a fost 
invadat de informaţii. Sergentul Foley a organizat imediat o secţie 
auxiliară cu 40 de poliţişti, care primeau şi prelucrau informaţiile 
sosite de la populaţie, dar nu erau capabili să stăpânească această 
uriaşă afluență. Ceea ce se întâmpla acum era o răbufnire în masă 
a proastelor moravuri ale oamenilor, până atunci refulate. 
Adversarii îşi reglau conturile, învinuindu-se reciproc de răpirea 
băiatului lui Thorne, femei isterice îşi părăseau bărbaţii infideli şi 
fiindcă în ziare apăruse că răpitorul a. vorbit la telefon într-o en- 
gleză primitivă, cu accent străin, emigranții de toate naţionalităţile 
posibile se acuzau de fărădelegi pe care nu le comiseseră niciodată. 
Apoi, la telefonul 2222, unde se primeau toate informaţiile despre 
răpire, a sunat Joseph Denmeade. 

— Vă mulțumesc, domnule Denmeade, răspunse sergentul 
Doyle. Ar fi mai bine, dacă aţi veni aici cât se poate de repede. 

După 30 de minute, Denmeade a ajuns la poliţie. Şi-a prezentat 
actele personale şi în timp ce se scărpina în cap, a început să poves- 
tească: 

— Umblu cu o fată pe care vreau s-o iau de nevastă. Ieri di- 
mineaţă, când a fost răpit băiatul, stăteam la colțul străzilor 
Wellington şi Francis, exact în locul unde micuțul Thorne trebuia 
să o aştepte pe doamna Phyllis Smith. Am citit despre asta în ziare. 

— Cât era ceasul, domnule Denmeade? 

— 8.32. 

—- Ştiţi exact? 

=— În clipa aceea s-a întâmplat să mă uit la ceas. Ne grăbeam şi 
maşina aia dubioasă era parcată foarte prost, mai mult pe trotuar 
decât lângă el. De aceea, toată lumea trebuia să o ocolească. 

— Aţi observat ce marcă era? “ 

— Desigur. Ford-Customline, anul 1955. 

— Ce culoare? 

— Albastru metalizat. 

— Ce vă face să credeţi că era a răpitorului? 

— Nu fusese parcată normal. Numai cineva care se grăbeşte 
foarte tare parchează o maşină atât de prost. Nu avea unde să 
oprească şi de aceea a urcat pe trotuar. 

— Putea să o parcheze ceva mai departe? 

— Nu putea din moment ce trebuia să-l răpească pe copil la 
intersecţie. Am reflectat mult la chestia asta înainte de a veni aici. 

Poliţiştii nu mai aveau încredere în nimeni. Sutele de reclamaţii 
pe care le primiseră până atunci se dovediseră mincinoase. De 
aceea, sergentul Doyle l-a trimis pe colegul său Bateman, împreună 
cu tânărul Denmeade, pe strada respectivă ca să verifice încă o dată 
dacă nu face o confuzie. S-au oprit lângă trotuar şi au început să 
urmărească fluxul de maşini. Dacă ar fi trecut un Ford-Customline, 
Joseph Denmeade ar fi trebuit să-l observe imediat. Se pricepea la 
maşini şi probabilitatea de a se înşela era foarte mică. Prin urmare, 
poliţia nu mai avea altceva de făcut decât să verifice toate maşinile 
marca Ford-Customline, anul 1955, înregistrate în Walesul de sud 
şi să afle unde se găseau ele în momentul răpirii. Deşi munca era 
foarte anevoioasă, poliţiştii nu au pregetat să se apuce de treabă. Au 
avut şi noroc fiindcă în dimineaţa zilei de sâmbătă, 16 iulie, doi 
băieţi în vârstă de 8 ani, Philip Wall şi Eric Coughin, au venit acasă 
într-un suflet şi au început să explice confuz că pe maidanul de 
alături au găsit un sac din care se vedea un-cap. Băieţii locuiau în 
Seafort, în cartierul Grandview Grove, la circa 17 km depărtare de 
cartierul Bondi din Sydney. 

Taţii celor doi băieţi au scotocit prin vreascuri şi au găsit o 
pătură făcută ghem, strânsă cu o faşă în care se afla cadavrul unui 
copil cu mâinile şi picioarele legate. Copilul era Greame Thorne. 
Uniforma de şcoală în care era îmbrăcat nu era nici murdară, nici 
şifonată, ceea ce dovedea că ucigaşul îl omorâse la scurt timp după 
ce-l răpise. Copilul avea ţeasta capului zdrobită şi, după toate 
aparențele, fusese mai întâi sugrumat. 

Seafort se afla pe malul celălalt al golfului Port Jackson, destul 
de departe de locuinţa familiei Thorne, dar nu foarte aproape nici 
de locul unde ghiozdanul lui Greame fusese găsit. Ce legătură 
exista între aceste locuri aşezate la distanțe atât de mari? De unde 
trebuia să înceapă investigaţiile sergentul detectiv Allan Clarke? 

Bineînţeles că mai întâi poliţiştii au început să cerceteze locul 
unde băieţii găsiseră cadavrul. Colaboratorii lui Clarke, Ross, 
Nixon, Sluckey, White, Snowden şi Lindsey — au respectat toate 
regulile după care este cercetat locul unde a fost comisă o crimă, 

verificând fiecare centrimetru pătrat de teren. Între timp, colegii lor 
de la Scientific Investigation Bureau de pe Central Street din 
Sydney şi laboratoarele de cercetare căutau amprente pe uniforma 
elevului. Prima amprentă a fost descoperită la 17 august. 

Cadavrul lui Greame fusese împachetat într-o pătură. Pe ea au 

fost găsite fire de păr, dar şi urme de blană de animal, la fel ca şi pe 
pantalonii copilului. Era de la sine înţeles că de pătură erau lipite 
ierburi şi plante uscate deoarece cadavrul fusese aruncat în iarbă 
sub nişte copaci. Pe partea interioară a păturii, dar şi pe uniforma 
copilului mai erau lipite resturi microscopice de pământ, dar şi 
particule uscate roşietice, de origine vegetală. Aceleaşi urme au 
fost găsite pe pieptul şi pe spatele cadavrului, constituind un punct 
de plecare foarte bun. Resturile de frunze şi de flori se lipiseră 
probabil de uniforma copilului înainte ca ucigașul să înfăşoare ca- 
davrul în pătură şi prin urmare puteau ajuta la găsirea locului unde 
fusese comisă crima. dia 

Anchetatorii au prezentat mostrele vegetale şi particulele 
microscopice de ciuperci găsite pe şosetele lui Greame lui Neville 
Hewlet White, profesor de patologie a plantelor la Universita- 
tea din Sydney. În acelaşi timp, laboranţii de la Office of the 
Government Medical Officer, conduşi de Cameron Oliver Cramp, 
au început să analizeze firele de păr găsite. Detectivul Clarke a mai 
solicitat colaborarea lui Horace Francis Whitworth de la Muzeul de 
Geologie pentru a studia particulele de pământ şi a botaniştilor 
Johnson şi Joyce Winifred Vickery de la Grădina Botanică din 
Sydney, pentru a stabili cu precizie plantele de la care proveneau 
urmele găsite pe uniforma lui Greame. Rezultatele analizelor au 
fost de-a dreptul uimitoare. 

Doctorul Cameron Oliver Cramp a stabilit că firele de blană de 
animal proveneau, după toate probabilitățile, de la un câine pechi- 
nez Şi detectivului Clarke nu i-a fost deloc greu să-și dea seama că 
ele fuseseră lipite de pătură înainte ca Greame să fie ucis. Prin 
urmare, se putea crede că făptaşul avea un câine pechinez. De ase- 
menea, au fost analizați sporii microscopici de ciuperci prinşi pe 
pantofii victimei, urmele vegetale de pe pătură şi uniforma co- 
pilului şi s-a ajuns la concluzia că proveneau de la două tipuri dife- 
rite de chiparoşi: de la unul numit Chamaecyparis pisifera, cunos- 
cut și sub denumirea de Sawara şi de la altul, numit Cupressus 
glabra. Cei doi arbori decorativi creşteau, după toate probabilitățile, 
în aceeaşi grădină. După urmele de mortar roşu găsite pe uniforma 

lui Greame Thorne se putea crede că locul unde fusese comisă 
fapta era o casă tencuită cu mortar roşu în grădina căreia creșteau 
cele două tipuri de chiparoşi. 

Seafort, Clontarf şi Manly sunt cartiere mari ale oraşului 
Sydney. De aceea, nu era deloc uşor să iei fiecare casă în parte şi 
să o cercetezi, chiar dacă cele două tipuri diferite de chiparoşi ar fi 
putut uşura această muncă laborioasă. În ziua de 20 septembrie, 
sergenţii Coleman şi Shiell au început investigaţiile, iar la sfârşitul 
lunii au ajuns la periferia Clontarf unde se aflau case ieftine locuite 
de câte o familie. Poştaşul din partea locului le-a atras atenția 
asupra casei de pe Moore Street 28, în grădina căreia creşteau două 
tipuri de chiparoşi. În plus, casa era aşezată la numai o jumătate de 
milă de locul unde fusese găsit cadavrul lui Greame. 

Casa era construită din cărămizi roşii lustruite, rostuite cu 
mortar roşu, iar în grădina ei creşteau cei doi chiparoşi căutaţi. Au 
fost chemaţi experţi de la institute de cercetare care au stabilit că 
resturile de mortar, ca şi particulele vegetale găsite pe îmbrăcă- 
mintea şi ghetele victimei erau identice cu cele luate de pe mortarul 
casei şi de pe arborii din grădina ei. 

Familia care locuise în această casă se mutase în altă parte cu 
câteva săptămâni înainte şi se părea, deci, că nu putea fi suspectată. 
Dar soţii Telford, care locuiau în imediata vecinătate, erau de altă 
părere. Ei au relatat anchetatorilor că Stephan Leslie Bradley a stat 
în acea casă împreună cu familia timp de o jumătate de an. Acest 
emigrant de origine maghiară avea două maşini, iar pe soția lui o 
chema Magda. 
Aveau trei copii, i-a spus Kathleen Telford sergentului 


Clarke. 

— Dar cum de aveau două maşini? Câştiga el atât de bine? 
întrebă sergentul Clarke. 

— Nu ştiu ce venituri avea, răspunse William Telford. Mergea 
la serviciu ca toată lumea, dar nu cred că avea bani foarte mulți. 

— Ce marcă erau? | 

— Una era un goggomobil german mai vechi. Cred că e un tip 
care nu se mai fabrică. 

— Şi cealaltă? 

— Un Ford. 

— Nu aţi observat să se fi întâmplat ceva mai special în jurul 
datei de 7 iulie? 

— Chiar pe 7 iulie, familia care se mutase de aici a venit să-şi 
care mobila. Iar cu puţin timp după aceea Magda Bradley plecase 

cu copiii la aeroport. Toată povestea mi s-a părut cam ciudată, 
răspunse doamna Telford. 

— De ce? 

— Fiindcă doamna Bradley mi-a spus că pleacă în concediu la 
Queensland. Nu vi se pare ciudat că, în aceeaşi zi, te muţi din casă 
şi totodată pleci în concediu? 

— In tot acest timp, Bradley lipsise de acasă. De fapt, a apărut 
abia când toți erau deja plecaţi, spuse William Telford. Iar în 17 
iulie dimineața a cărat din casă tablourile. L-am văzut cum le 
încărca în Ford. 

— V-au spus unde se mută? 

— Nu. Tocmai că nu ne-au spus. 

— Şi nici poştaşului nu i-au spus? 

— Nu ştiu. 

— Toată povestea asta nu vi s-a părut puţin cam ciudată? 

— Cum să nu. De aceea mi-am şi notat numărul maşinii şi am 
anunțat-o la poliţie. 

— Vă aduceți aminte numărul? îl întrebă sergentul Clarke. 

— AYO-382. Dar am anunțat poliţia abia la 19 iulie. 

Pare incredibil, dar nu este pentru prima oară în istoria 
criminalisticii când poliția primeşte un anunţ important care este 
îngropat în arhive, deşi ar fi putut ajuta la depistarea unui criminal. 
In cazul uciderii micuțului Greame Thorne, poliţiştii au avut totuşi 
o scuză, deşi foarte şubredă. În ziua de 21 iulie, sergenţii Ettalong 
şi Kelly au oprit un Ford albastru cu numărul de înmatriculare 
AYO-382 şi au notat adresa proprietarului lui. Bradley locuia în 
Manly, Osborne Road 49. Anchetatorii l-au vizitat în 21 iulie la 
serviciu şi l-au întrebat ce a făcut în ziua de 7 iulie. Bradley le-a 
răspuns că în ziua aceea tocmai s-a mutat şi poliţiştii au exclus 
posibilitatea ca tot atunci să-l fi răpit pe băiat dintr-un loc aflat la 
11 mile depărtare şi apoi să-l fi ucis. De aceea, au şters numele lui 
de pe lista persoanelor suspecte. 

După ce au făcut această gafă imensă, poliţiştii au mai comis 
încă o neglijență. Neville Atkin Browne era un alt vecin al 
emigrantului Bradley care locuia în cartierul Manly pe Osborne 
Road. La 26 septembrie, el a sunat la comisariatul de poliţie din 
Manly. 

— Aş dori să vă anunț că toată chestia asta nu-mi place, spuse 
el sergentului de serviciu. Nu spun că Bradley ar fi un individ 
suspect. Dar am citit în ziar că sunteţi în căutarea celei mai mici 

urme sau bănuieli şi de aceea m-am hotărât să vă sun. Nu vi se pare 
anormal că familia Bradley şi-a cărat mai întâi toată mobila, apoi a 
vândut Fordul, după care au dispărut toţi? 

— Când au dispărut? întrebă polițistul. 

— Astăzi. 

Abia la 4 octombrie aparatul polițienesc a început să 
funcționeze din plin. La posturile de radio şi de televiziune au fost 
transmise apelurile comisarului şef al poliției ca toată populaţia să 
ajute la găsirea unui Ford de culoare albastră AY O-382. Imediat au 
primit telefon de la patronul unui magazin de maşini vechi, 
Christy's Auto Auctions din Grandville, care a anunţat că la 20 
septembrie a cumpărat de la un anume Bradley o maşină veche 
pe care a plătit 28 de lire preluând şi ceva datorii ale acestuia. 
Grandville este aşezat la circa 30 de kilometri de Sydney. Imediat 
polițistul s-a deplasat la faţa locului ca să vadă Fordul şi a găsit tot 
ce căuta: urme de mortar roşu, fire de blană de pechinez, spori de 
ciuperci şi particulele uscate ale celor doi chiparoşi. 

— Există două posibilităţi, a declarat detectivul Clarke. Fie 
ucigaşul l-a omorât pe micuțul Thorne în portbagajul maşinii, fie 
l-a ucis în garajul aflat în grădina casei din Clontarf, după care l-a 
înfăşurat într-o pătură şi l-a cărat cu geamantanul în maşină. 
Autorul crimei este Bradley, spuse el, după care adăugă: sau în cel 
mai rău caz el este unul dintre autorii crimei. Oricum trebuie adus 
aici. 

Casa de pe Osborne Road 49 era goală. Administratorul casei, 
Harry Peachey, a declarat că primise o scrisoare de la Bradley prin 
care îl anunţa că este obligat să plece imediat şi că eliberează 
locuinţa din momentul acela. 

De două luni Bradley îi ducea de nas pe poliţişti. Acum, în 
sfârşit, puteau să-l aresteze, cu condiția să-l găsească. Emigrantul 
ungur Bradley, pe numele lui adevărat Istvân Barânyi, îşi pregătise 
cu grijă retragerea. Încă din 25 august, Magda Bradley comandase 
la Union Steamship Company din Sydney două bilete pentru ea şi 
unul din băieţi, pe vaporul Himalaya, care naviga spre Marea Brita- 
nie. Câteva zile mai târziu, Stephan Bradley rezervase, pe acelaşi 
vapor, trei locuri, unul pentru el şi alte două pentru celălalt băiat, 
Robert şi fiica lor, Ellen. Apoi a vândut mobila unui negustor de 
lucruri vechi contra sumei de 260 de lire, a vândut cele două maşini 
şi l-a retras pe Robert de la şcoală, spunându-i directorului că se 
mută cu întreaga familie la Brisbane. Pentru o mai mare siguranță, 

a făcut şi o manevră de camuflaj: l-a vizitat pe fostul bărbat al soției 
lui, George Whitmann, zicându-i că vrea să-şi ia rămas bun de la el 
înainte de a pleca cu toată familia la Melbourne. A donat şi pechi- 
nezul unui cabinet veterinar, cu rugămintea de a-l trimite mai târziu 
la Londra la o adresă pe care o va comunica ulterior. În sfârşit, în 
ziua de 26 septembrie, s-a îmbarcat discret, cu întreaga familie, la 
bordul vaporului Himalaya, având ca destinație Colombo, capitala 
insulei Sri Lanka. 

Tehnicienii poliţiei au percheziţionat casa din Manly şi au găsit 
noi probe, dar cea mai convingătoare a fost proba descoperită în 
casa din Clontarf: un franj care lipsea de la pătura în care fusese 
învelit cadavrul micutului Greame Thorne. Judecătorul a emis man- 
dat de arestare pe numele suspectului. Poliţia a trimis o telegramă 
poliţiei din Sri Lanka, cerându-i să-l rețină pe răpitor şi criminal, 
iar la 14 octombrie poliţiştii Coleman şi Bateman au aterizat pe 
aeroportul din Colombo. Bradley-era deja în spatele gratiilor. Trata- 
tivele privind extrădarea ucigașului au durat până la 19 noiembrie, 
când toți trei s-au putut reîntoarce la Sydney. 

Bradley era un tip mic de statură, solid, cu părul negru şi pielea 
smeadă. Era politicos ca orice comis-voiajor şi încerca să joace 
rolul omului de afaceri înstărit. Şi-a recunoscut vina încă din avion. 

— Da, eu l-am ucis pe băiatul lui Thorne, a mărturisit el într-o 
engleză stricată. : 

— Trebuie să vă atrag atenţia că orice afirmaţie poate fi folosită 
împotriva dumneavoastră ca probă, a rostit Coleman fraza 
obligatorie. Dacă doriţi, după aterizare, puteţi da această declaraţie 
în scris. 

— Mă aflam într-o situaţie financiară îngrozitoare, a mărturisit 
mai târziu Bradley. Între timp citisem în ziar că Bazil Thorne a 
câştigat lozul cel mare la loterie și m-am hotărât să-i răpesc băiatul 
ca să-l oblig să-mi dea o sumă mare sub formă de răscumpărare. 
Câteva zile am urmărit casa şi am observat când şi cum merge 
băiatul la şcoală. La 7 iulie dimineața, am parcat maşina pe 
Wellington Street şi, cu puţin timp înainte să apară doamna Phyllis 
Smith, i-am spus micuţului Thorne că în ziua aceea îl voi duce eu 
la şcoală în locul ei. Băiatul nu s-a mirat deloc şi s-a urcat liniştit 
în maşină. Am trecut pe lângă două blocuri şi am oprit în faţa unei 
cabine telefonice. L-am sunat pe tatăl băiatului şi i-am adus la 
cunoştinţă că, din momentul acela, băiatul se află în mâinile mele 
şi că pretind 25 000 de lire în schimbul eliberării lui. După aceea, 

m-am întors cu maşina acasă. Cu ceva timp înainte, soția se mutase 
împreună cu cei trei copii la Queensland şi eu aşteptam din clipă în 
clipă să vină oamenii care să mă ajute la cărat. Am băgat maşina în 
garaj şi i-am spus lui Greame să iasă afară, fiindcă trebuia să 
aşteptăm puţin. Băiatul a început să țipe atât de tare încât nu l-am 
mai suportat şi l-am legat. Apoi i-am astupat gura şi l-am băgat în 
portbagaj, deoarece mi-era frică să nu apară oamenii care urmau să 
mă ajute la căratul lucrurilor. După ce ei au încărcat mobila şi au 
plecat, am intrat în garaj şi am deschis portbagajul: băiatul se 
asfixiase. L-am înfăşurat într-o pătură şi am aruncat cadavrul în 
locul unde l-aţi găsit. +4 

La 20 martie 1961, Bradley a fost tradus în fața instanței şi 
acuzat de omucidere. 

— Vă simțiți vinovat, îl întrebă judecătorul Clancy de la 
Tribunalul Federal din Sydney. 

— Nu, declară acesta hotărât. MEDE 

— Atunci, ne puteți spune de ce ați scris şi ați semnat 
depoziția? l Pi 

— Din cauza presiunii la care am fost supus şi a panicii care 
m-a cuprins. 

— Ce v-a făcut să intraţi în panică? | 

— Precis, nu ştiu ce anume. Uneori mi se face o frică îngro- 
zitoare, explică el într-o engleză stâlcită. „Eu sunt evreu. Mai 
precis, sunt pe jumătate evreu. Când aveam 13 ani, nemții m-au 
condamnat la moarte în Ungaria. Am scăpat, sărind în Tisa. Apoi, 
ca printr-o minune, am reuşit să fug în Italia. Numai că toate gro- 
zăviile naziştilor m-au marcat pe viaţă şi nu-mi pot stăpâni groaza 
care mă cuprinde ori de câte ori văd poliţişti. Şi de data asta m-a 
cuprins frica şi am semnat o mărturie care nu e adevărată. 

Poliţiştii australieni nu au avut posibilitatea să verifice dacă 
Bradley a fost sau nu urmărit de nazişti. In schimb, au aflat cu ce 
s-a ocupat după ce a pus piciorul pe pământul continentului 
australian. Depoziţiile martorilor care veniseră în contact cu el în 
această perioadă nu-i erau deloc favorabile. Majoritatea lor au 
relatat că Bradley era un tip lipsit de scrupule şi ahtiat după bani. 
Vroia să câştige cât mai mult, deşi toată viaţa lui nu a fost decât un 
lanț de eşecuri. Îi lipsea spiritul comercial al evreilor şi toate 
afacerile lui au dat faliment. Apoi a aflat despre răpirea fiului 
miliardarului Peugeot, magnatul francez al automobilului şi s-a 
hotărât să facă rost de bani în acelaşi mod. 

Bradley avea un trecut dubios. După ce a emigrat în Australia, 
s-a însurat la Melbourne. Soția lui, Eva, s-a sinucis în împreju- 
rări suspecte şi neelucidate în urma unui accident de maşină, iar 
Bradley a moştenit casa ei. În acelaşi timp, şi-a cumpărat la 
Katoomba un mic hotel, a plătit o poliţă mare de asigurare şi a 
început să lucreze ca recepţioner la propriul său hotel. În 1959, 
hotelul a ars până în temelii. Casa de asigurări i-a plătit polița, dar 
Bradley a tocat banii într-un timp foarte scurt, ajungând din nou 
lefter. 

Toate argumentele invocate în faţa instanței nu l-au ajutat la 
nimic. Curtea cu juri l-a declarat vinovat şi la 29 martie 1961 
judecătorul Clancy a rostit sentința de condamnare la muncă silnică 
pe viaţă. In felul acesta, cazul elevului australian s-a încheiat, dar 
epoca folosirii cu succes a rezultatelor analizelor biologice şi 
botanice în criminalistică abia a început. ă 


Răpirea profesorului de matematică 
esa ass mesei sepia eo tc it ec lada 


După ce au băut împreună o sticlă de Pernod într-un restaurant 
de pe Rond Point des Champs Elysces, cei doi au ieșit afară şi au 
chemat un taxi. Mahdi Ben Barka, un tip cu pielea smeadă şi ochi 
căprui îi spuse şoferului: 

— Brasserie Lipp. 

— De pe bulevardul Saint-Germain? îl întrebă taximetristul. 

— Lângă monumentul lui Diderot. 

Şoferul făcu un semn din cap că a înțeles şi se înscrise în fluxul 
de maşini. 

— Îmi pare foarte bine că m-aţi ales tocmai pe mine ca 
scenarist, spuse Thamir El Azemmuri. 

Marocan de origine, ca şi Mahdi Ben Barka, fost profesor de 
matematică, El Azemmuri studia istoria la Sorbona. Mai tânăr 
decât Ben Barka, purta ochelari cu rame aurite, avea fața rotundă, 
buze groase şi părul uşor ondulat. 

— Filmul va fi regizat de Frania. 

— Minunat, exclamă studentul. 

— E minunat că poate fi turnat un film despre decolonizarea 
Africii. Frania, Figon şi Bernier ne aşteaptă la Lipp. 

— Publicistul acela! Am auzit că nu se bucură de o faimă prea 
bună. 

— Editorul Figon, împreună cu el, vor finanța filmul. Prietenii 
ti-i alegi, dar partenerii de afaceri... 

De la un capăt la celălalt al bulevardului Saint-Germain rula un 
flux nesfârşit de maşini. Era vineri, 29 octombrie 1965, ora 12.30, 
când se înregistrează traficul maxim înainte de weekend. Mahdi 
Ben Barka se uită la ceas. La 100 m de biserica St. Germain des 
Pres era parcat un Peugeot negru 403, iar bărbatul care aştepta în el 
urmărea atent acul minutarului. 

În momentul când taxiul s-a apropiat de monumentul lui 
Diderot şi a oprit la stopul de la intersecţia de Rennes, Mahdi Ben 
Barka a plătit şi a coborât împreună cu celălalt. Au făcut câţiva paşi 
pe trotuar şi s-au oprit în fața anticariatului La Pochande. Între timp 
a oprit şi maşina Peugeot 403 şi din ea au sărit doi bărbaţi. Nu 

departe de intrarea în braseria Lipp aştepta un domn cu un nas 
foarte coroiat care făcu un semn cu mâna. Dacă unul dintre 
superiorii lui l-ar fi văzut, s-ar fi mirat ce rol joacă Antoine Lopez. 
În mod oficial era directorul agenţiei Air France de pe aeroportul 
Orly din Paris, dar puţini ştiau că, în acelaşi timp, era agent secret 
al serviciului francez de spionaj. 

Mai făcu un semn cu mâna şi doi bărbaţi îmbrăcaţi în civil se 
apropiară de Mahdi Ben Barka. 

— Poliţia, spuse unul dintre ei. Avem ordin să vă invităm la o 
întâlnire. Vă rugăm să ne urmaţi în linişte. Nu trebuie să atragem, 
în mod inutil, atenţia celor din jur. 

— Vă rog să vă legitimaţi, domnilor, replică Mahdi Ben 
Barka. 

S-au uitat atent în jur, după care au intrat într-un pasaj. 

Aici, cei doi poliţişti s-au legitimat. Unul se numea Louis 
Souchon şi avea funcţia de comisar de criminalistică, iar celălalt 
era asistentul de poliție Roger Voitot. Mahdi Ben Barka făcu 
semn că a înțeles cu cine stă de vorbă şi îi urmă spre Peugeot-ul 
negru. 

Studentul Azemmuri urmărea scena de la distanță. Nu ştia 
despre ce e vorba şi de aceea a încercat să fie discret. Când a înţeles 
însă că prietenul lui este băgat într-o maşină care se pregătea să 
demareze, s-a apropiat şi el -de acel Peugeot, încercând să intre. 
Unul dintre poliţişti i-a barat drumul şi cu un gest discret, dar foarte 
hotărât, l-a împins într-o parte. Apoi portiera maşinii s-a închis şi 
maşina a dispărut în fluxul circulaţiei. 

| Altul în locul lui Mahdi Ben Barka ar fi întrebat unde este dus 
şi de ce tocmai poliția secretă pariziană l-a invitat la o întâlnire. El 
era însă liniştit. Nu-l surprindea nici măcar modul în care fusese 
abordat. În altă situaţie, Thamir Azemmuri ar fi alarmat imediat 
rudele lui Ben Barka şi, probail, s-ar fi dus la cel mai apropiat post 
de poliţie ca să anunţe răpirea. Dar nimic din toate astea nu s-a 
întâmplat. Cel puţin, nu atunci imediat. 

Intre timp, maşina în care se afla Ben Barka rula pe bulevardele 
din Paris. Mai întâi, s-au îndreptat spre aeroportul Orly. Lopez 
stătea lângă şofer, iar poliţiştii Voitot şi Souchon tăceau pe bañ- 
cheta din spate. După cum a rezultat din depoziţiile ulterioare, 
Ben Barka a avut impresia că este dus la aeroport ca să fie urcat 
într-un avion şi obligat să părăsească Franţa. De aceea, a început să 
protesteze, invocând motivul că şi-a lăsat geamantanul la hotel. Nu 

au oprit însă la aeroport, ci au intrat pe autostrada care ieşea din 
Paris. 

— Ne vom întâlni cu şeful, spuse Antoine Lopez. 

După câteva clipe de tăcere, Ben Barka a început un fel de mo- 
nolog, amintind despre audiența în care fusese primit de preşedin- 
tele De Gaulle şi nu uită să menţioneze că în nici un caz nu se 
opune legilor franceze, ci dimpotrivă, aprecia ordinea şi politica lui 
De Gaulle. 

— Nimeni nu vă reproşează nimic, spuse unul dintre poliţişti. 

— Întâlnirea va avea loc într-o casă la ţară, adăugă Lopez. 

Maşina a intrat în Fontenay-Vicomte şi a oprit într-o grădină 
care înconjura o vilă mare. Mai târziu, s-a dovedit că proprietarul 
ei era gangsterul internațional Georges Boucheseiche. 

Mahdi Ben Barka a fost introdus în vestibul şi rugat să aștepte 
puţin. l-au arătat că pe o masă sunt reviste ilustrate, iar într-un colț 
televizorul, urmând ca peste câteva clipe să primească mâncare şi 
ceaiul lui preferat de izmă. Cam după o oră a sosit prânzul, un 
kuskus în stil marocan, care i-a făcut plăcere. 

Între timp au avut loc câteva discuţii telefonice, în urma cărora 
Antoine Lopez împreună cu cei doi poliţişti s-au întors imediat la 
Paris. La ora 16.19 Lopez a format numărul centralei internaţionale 
şi a cerut Rabat 240-11, telefonul Ministerului marocan de Interne. 
Mai târziu s-a aflat că şi proprietarul vilei unde fusese transportat 
Ben Barka, gangsterul Boucheseiche, dăduse un telefon în Maroc, 
dar nu ca să discute cu unul din cei doi directori ai hotelurilor lui 
din Maroc, ci ca să pronunţe o singură frază ciudată: „Comunicaţi 
generalului că morcovul a fiert“. 

După o oră de la prima discuţie telefonică, Antoine Lopez a mai 
sunat o dată la Rabat, de data aceasta din biroul său aflat în incinta 
aeroportului Orly. La numărul 240-11 i-a răspuns şeful de cabinet 
al ministrului de interne Ufkir, căpitanul Ben Sliman. Convorbirea 
a fost interesantă cu atât mai mult cu cât un funcționar al companiei 
aeriene Air France i-a transmis ministrului marocan de interne să 
lase tot şi să vină imediat la Paris, urmând să primească pe dată şi 
aprobarea de aterizare pe Orly. 

Generalul Ufkir care nu se afla la Rabat, ci la Feza, unul dintre 
cele cinci mari oraşe marocane, a fost anunţat că a primit telefon de 
la Paris tocmai când se pregătea să plece. De aceea, a transmis la 
vila lui Lopez din Ormoy mesajul să fie sunat de urgenţă la 
Meknes, pe unde urma să treacă. Seara când a venit acasă de la 

serviciu, Lopez a vorbit direct cu generalul Ufkir. La ora două 
noaptea, deci la 30 octombrie, la vila Ormoy, telefonul a mai sunat 
o dată. Ministrul marocan de interne, generalul Ufkir anunța că va 
sosi la aeroportul Orly la ora 17.00. Antoine Lopez, agent secret al 
serviciul francez de spionaj, a mai primit încă un mesaj telefonic, 
tot din Maroc şi anume de la şeful adjunct al securității statului, 
Ahmed Dlimi, care, la rândul său, îl anunţa că va ateriza la Orly în 
jurul orei 17.00. 

Sâmbătă, 30 octombrie, la Paris, a sosit mai întâi Ahmed Dlimi, 
urmat la scurt timp de generalul Ufkir. Maiorul Dlimi era un tip 
specific de marocan, pe când generalul Ufkir se pierdea uşor 
printre francezi. În afara lui Antoine Lopez, oaspeţii au mai fost 
aşteptaţi de comisarul marocan de poliţie El Mahdi, vărul lui Ufkir 
şi omul lui de încredere, care în formularele de la hotel menţiona 
că e student. 

In timp ce era transportat cu maşina de la aeroport în oraş, 
generalul Ufkir a aflat că Lopez se pregătea să plece în weekend cu 
toată familia. Deoarece se cunoşteau bine, Ufkir l-a rugat să-i lase 
cheile de la vila din Ormoy şi Lopez i-a satisfăcut dorința, sperând 
că în felul acesta poate se va remarca în fața generalului. Apoi şi-a 
făcut geamantanul şi a plecat cu familia la Bellegard, în departa- 
mentul Loire. Era bine dispus, fiindcă acţiunea se desfăşurase 
conform planului. - 

Studentul în istorie Thamir El Azemmuri ştia foarte bine că Ben 
Barka trăieşte în Franța ca emigrant, deoarece în Maroc fusese 
condamnat la moarte. Cu toate acestea, nu a fost conştient de la bun 
început de amploarea incidentului. Aşa se explică de ce abia spre 
seară i-a comunicat fratelui lui Ben Barka, Abdelkadr, cele întâm- 
plate cu o zi înainte. 

Dar nici acesta nu s-a dus imediat la poliţie. Abdelkadr Ben 
Barka ştia că însuşi regele Marocului încerca din motive tactice să 
intre în legătură cu opoziţia din emigrație şi că aceste tratative se 
desfăşurau în cel mai mare secret. Din această cauză, autorităţile şi 
opinia publică au aflat abia luni că Ben Barka a fost răpit în plină 
zi, în centrul Parisului. Miercuri, 3 noiembrie 1965, preşedintele 
Republicii Franceze, generalul Charles de Gaulle, a primit o tete- 
gramă de la mama lui Ben Barka care îl ruga să intervină pentru 
salvarea fiului ei. 

De ce mama lui Ben Barka i-a trimis o telegramă tocmai 
preşedintelui Franței? Deoarece Mahdi Ben Barka locuia la Paris 

cu acordul tacit al oficialităților franceze, inclusiv al poliţiei. Dar în 
loc să-l apere, poliţia a contribuit la răpirea lui. Se pune acum 
întrebarea, dacă poliția a acţionat astfel în mod premeditat sau în 
mod inconştient? Ştiau, oare, comisarul Souchon şi asistentul lui, 
Voitot, despre ce este vorba? Desigur, că nu. Ei nu au primit decât 
un singur ordin de la agentul secret Lopez, care la rândul său i-a 
asigurat că totul este în perfectă regulă. 

Scandalul provocat de dispariţia lui Ben Barka l-a deranjat pe 
preşedintele De Gaulle, care primise telegrama de la mama 
acestuia cu câteva ore înainte de a-şi anunţa o nouă candidatură la 
postul de preşedinte. 

În „Cartea albă“ publicată de guvernul marocan, care cuprinde 
şi un capitol despre răpirea lui Ben Barka, se menţionează că 
liderul opoziţiei marocane a organizat împreună cu reprezentanții 
guvernului francez un puci pentru răsturnarea dictaturii absolutiste 
a lui Hassan care încerca să iasă tot mai mult din sfera de influență 
franceză şi să intre în sfera de interes a SUA. 

Franţa avea mai multe motive ca să dorească ca aceste tratative 
să se desfăşoare în cel mai mare secret. Pe de o parte, era vorba 
despre scăderea influenţei franceze în Maroc, țară pe care francezii 
au revendicat-o de când lumea, iar pe de altă parte, conform „Cărţii 
albe“ marocane, se afla în joc chiar prestigiul preşedintelui Franţei, 
care, din principiu, era pentru reducerea influenţei americanilor 
asupra politicii europene. 

Conform afirmațiilor oficialităților marocane, serviciul secret 
francez intenţiona să simuleze răpirea lui Ben Barka, în aşa fel 
încât să creeze impresia că liderul opoziţiei marocane a fost răpit 
de înşişi conaţionalii lui. În culise trebuia să se inducă ideea că o 
influenţă mare a exercitat ministrul de interne, generalul Ufkir. În 
plus, răpirea trebuia să aibă loc exact în perioada când acesta din 
urmă se pregătea să facă o vizită oficială la Paris. Se avea în vedere 
izbucnirea unui scandal, când poliţia ar fi căutat ascunzătoarea răpi- 
torului liderului opoziției marocane şi l-ar fi eliberat. Imediat Ben 
Barka ar fi organizat o conferință de presă şi o campanie de propa- 
gandă politică ce ar fi zdruncinat din temelii monarhia lui Hassan, 
creându-se astfel toate premisele pentru ca Marocul să fie decretat 
republică, iar Ben Barka să fie ales preşedintele ei, un preşedinte 
care ar fi fost întotdeauna dispus să colaboreze cu Franţa. 

Persoanele iniţiate nu au crezut nici un cuvânt din aceste decla- 
raţii, iar opinia publică mondială, care urmărea evoluţia zilnică a 

incidentului, a ajuns la aceleaşi concluzii cu cele vehiculate pe stră- 
zile din Marrakes, Rabat, Casablanca sau Feza. Mahdi Ben Barka 
era singurul politician marocan care se bucura de un credit atât de 
mare în fața opiniei publice, încât putea clătina tronul lui Hassan. 
Din această cauză, regele, împreună cu ministrul de interne, au pus 
la cale o acţiune în interesul lor comun şi, bineînţeles, că au găsit 
şi agenţi secreți buni. 

Directorul agenţiei companiei aeriene Air France de pe aero- 
portul Orly, Antoine Lopez, lucrase cândva ca inspector al liniilor 
aeriene la Tanger. Poate că pe vremea aceea încă nu colaborase cu 
serviciul de criminalistică, dar cert este că fusese colaborator al 
serviciului secret francez, după cum a mărturisit chiar el însuşi. De 
la acest serviciu el a aflat că de pe aeroportul din Tanger tocmai a 
seal avionul la bordul căruia se aflau Ben Barka şi colaboratorii 
ui. 

Cine a fost de fapt acest Mahdi Ben Barka, care a suscitat atâtea 
intrigi pe plan internaţional, iar răpirea lui a provocat un adevărat 
scandal care a ajuns până în biroul preşedintelui Franţei? 

Numele lui era simbolic. În limba arabă El Mahdi înseamnă 
solul Domnului, adică Mântuitorul. Dar Ben Barka nu semăna 
deloc cu un sfânt în concepția europeană a cuvântului, ci, dimpo- 
trivă, era un tip energic, puternic şi dur, care ştia ce vroia. Se năs- 
cuse în familia unui mic grefier şi de aceea a avut acces mai de- 
grabă la cultură, decât la bogăţie. Încă din tinereţe a intrat în rându- 
rile Partidului Popular Marocan şi a militat pentru independența 
țării sale. 

Şi-a terminat studiile în 1944 şi a fost unul dintre tinerii intelec- 
tuali care a semnat, alături de Abderrahim Buaibd şi Abdelkebir 
Fassi, „Manifestul de independență“ lansat de Ahmed Balafredj, 
fondatorul partidului Istiklal. În anii când mişcarea pentru indepen- 
dența Marocului fusese suprimată, iar sultanul Mohammed avea 
domiciliu forțat în propriul palat, Mahdi Ben Barka a fost singura 
persoană căreia mareşalul Juin nu i-a putut interzice accesul în 
palat. Profesorul Mahdi Ben Barka era profesorul de matematică al 
prințului moştenitor, Mulay Hassan, regele de mai târziu al 
Marocului. š 

In 1952 a fost deportat, dar nu a rămas în pustiul neospitalier 
foarte multă vreme. La 22 august 1955, în ziua când se sărbătorea 
al doilea an de la detronarea lui Mohammed, luptătorii marocani 
pentru eliberare, împreună cu liderii algerieni ai Frontului de 

eliberare națională, au inițiat o ofensivă. În această luptă au căzut 
peste o mie de francezi. Franța a capitulat şi Mohammed al 5-lea a 
fost readus pe tron, Marocul devenind un stat independent. 

În pustiul neospitalier al Atlasului central se află satul Imilsil, 
înconjurat de culmi muntoase înalte de peste 3000 de metri. Iarna 
aici este un ger năpraznic, iar vara — o plictiseală cumplită. 
Aşezarea seamănă cu o închisoare fără zăbrele, care în loc de 
sârmă ghimpată este înconjurată de zeci de kilometri de pustiu. În 
acest sat, Ben Barka a trăit în emigrație. Şi tot aici, în februarie 
1954, a cunoscut un om interesant. Ofiţerul marocan, înalt şi slab, 
cu pièlea albă, era prietenul deținuților. Curând discuțiile lor au 
devenit zilnice şi temele cele mai dezbătute erau politica şi viitorul 
Marocului. Acest ofițer marocan avea în spatele lui o carieră 
furtunoasă și călătorise mult. Servise în armata franceză, trăise un 
timp în Italia, făcuse parte dintr-un corp expediționar al armatei 
franceze în Vietnam şi nu demult se întorsese din Indochina. Acum 
servea în armata marocană. Numele lui era Muhammad Ufkir. Mai 
târziu, a fost numit adjutant al noului rezident general în Maroc, 
respectiv al generalului francez Boyer de la Tour, sub comanda 
căruia servise cândva în Indochina. Prin urmare, Muhammad Ufkir 
era un colaboraţionist. 

A fost un colaboraţionist inteligent, care a menţinut legătura cu 
liderul opoziţiei, Ben Barka. După ce a înţeles că zilele sultanului 
Ben Arafa, numit de francezi, erau numărate, deoarece mişcarea de 
eliberare națională cuprinsese toate coloniile, iar francezii erau 
obligaţi să-şi schimbe politica colonială, el a început să vorbească 
şi mai deschis cu Ben Barka, iar în cele din urmă, i-a propus să 
colaboreze. În felul acesta, Muhammad Ufkir a început să 
furnizeze mişcării de rezistență marocane informaţii prețioase la 
care avea acces ca urmare a poziţiei lui sociale, dar şi a prieteniei 
cu căpitanul francez Leroy. 

După lovitura de stat din 1956, Marocul a fost declarat țară 
liberă, iar Mohammed al 5-lea a devenit rege. Mahdi Ben Barka era 
liber, iar căpitanul armatei marocane, adjutantul reprezentantului 
ocupanților a supraviețuit loviturii de stat cu obrazul curat. Mahdi 
Ben Barka a adus probe clare care dovedeau că Ufkir colaborase cu 
partizanii mişcării de eliberare, furnizându-le informaţii preţioase, 
ceea ce l-a ajutat pe „patriotul“ Ufkir să ajungă direct în cabinetul 
militar al lui Mahommed al 5-lea şi să aibă toate premisele de a 
face carieră. 


== 

Se cuvine însă să mai atragem atenția asupra unui aspect. 
Prietenul lui Ufkir, acel căpitan francez care se mutase în Franța 
unde a devenit colonelul Leroy poreclit şi Finville, a fost, în acelaşi 
timp, ofiţer al serviciului secret francez şi a jucat un rol important 
în evenimentele de mai târziu. 

La sfârşitul anului 1955, partidul burghez progresist Istiklal a 
convocat primul său congres, la care a fost lansată lozinca „Să dăm 
pământ țăranilor“. Ben Barka a devenit un lider influent şi popular, 
iar regele Mohammed al 5-lea, la intervenţia unor consilieri ai săi, 
l-a trecut pe un plan secund numindu-l preşedinte al Adunării 
naţionale consultative. Dar Ben Barka nu s-a lăsat. Până la urmă a 
fost ales secretar al partidului Istiklal şi a păstrat permanent 
legătura cu sindicatele, cu studenții şi cu țăranii. Este de la sine 
înțeles că a început să manifeste tendințe de stânga, până s-a 
despărţit de partidul Istiklal, iar în anul 1959 a înfiinţat Uniunea 
naţională a forțelor populare (UNFP}= Noul partid, care putea fi 
considerat un partid de avangardă, şi-a câştigat repede alegători. 

Speranţele Marocului de a deveni o ţară democratică au avut 
însă o viaţă scurtă. Generalii au descoperit puciul din iulie, ceea ce 
a costituit un pretext pentru declanşarea unui atac împotriva 
forțelor progresiste. Mahdi Ben Barka a plecat în exil şi a fost 
condamnat la moarte în contumacie. După moartea regelui 
Mohammed al 5-lea, în 1961,:în împrejurări care nu au fost până 
acum elucidate, pe tron a urcat elevul lui Ben Barka, Mulay 
Hassan, care a primit numele de Hassan al 2-lea. Fostul profesor de 
matematică a criticat în public politica elevului său de altă dată, 
ceea ce bineînţeles i-a displăcut regelui Hassan al 2-lea. Mahdi Ben 
Barka a fost condamnat la moarte în contumacie pentru a doua 
oară, ceea ce l-a făcut să devină conştient că nu mai trebuia să 
încerce să intre în Maroc. 

În primele zile ale lui 1966, la Havana a avut loc o conferință la 
care reprezentanţi din Asia, Africa şi America Latină au discutat 
problemele cele mai actuale ale mişcării de eliberare națională. 
Mahdi Ben Barka a fost unul dintre principalii iniţiatori ai acestui 
important for politic la care nu a mai putut să participe. 

Să revenim însă la luna aprilie 1965, când situația din Maroc 
s-a agravat. Regele Hassan al 2-lea se hotărâse să conducă țara în 
forţă şi, cu toate acestea sau poate tocmai de aceea, s-a izolat din 
punct de vedere politic. Ca să-şi menţină autoritatea el a trebuit să 
se sprijine pe armată, să abroge Constituţia şi să dizolve parla- 

mentul. Majoritatea liderilor opoziției au boicotat însă politica 
regelui şi nu l-au simpatizat nici pe ministrul de interne. Hassan al 
2-lea, care nu era nici pe departe un diletant politic, şi-a dat seama 
că e mult mai simplu să întindă o mână opoziţiei, decât să o ame- 
ninţe cu represalii. De aceea, a pus la punct un plan de grațiere a lui 
Ben Barka, liderul mişcării populare şi l-a prezentat consilierilor 
săi politici fără să-l consulte însă pe ministrul de interne, Ufkir. A 
fost o simplă întâmplare sau, pur şi simplu, un act premeditat? 

Oamenii generalului Ufkir se aflau peste tot, iar la palatul regal 
din Rabat până şi pereţii au urechi. Ministrul de interne era de 
acord cu politica regelui şi a încercat să-l convingă să nu se alieze 
cu trădătorul. Regele Hassan ştia că Ben Barka este un adversar 
înverşunat al lui Ufkir şi poate tocmai de aceea a neglijat sfaturile 
lui. Acesta a fost şi motivul pentru care generalul Ufkir s-a hotărât 
să acţioneze pe cont propriu, mai ales după ce, în aprilie, regele 
Hassan revocase cele două sentințe de condamnare la moarte 
pronunțate împotriva lui Ben Barka. Omul de încredere al regelui 
şi agentul secret al lui Ufkir i-au raportat acestuia că regele 
Marocului s-ar fi exprimat astfel despre conducătorul mişcării de 
eliberare națională: „Nu pot să uit că Ben Barka a fost profesorul 
meu de matematică, cel care m-a educat în spirit patriotic“. Dar nici 
aceasta nu a fost ultima picătură care a umplut paharul. Regele 
Hassan al 2-lea i-a dat ordin ambasadorului Marocului la Paris, 
Mulay Alim, să ia legătura cu Ben Barka, să-i explice care e 
situaţia şi să încerce să afle ce părere are. Cei doi s-au întâlnit la 
Frankfurt, în apartamentul fratelui lui Ben Barka, Abdelkadr, în 
mai 1965. Ufkir a aflat însă despre această întâlnire. 

Şi în zilele noastre, orăşelul Buodenib constituie o oază de 
verdeață la marginea deşertului. În 1924, când Muhammad Ufkir 
s-a născut aici, într-o veche familie marocană, în sat nu exista nici 
măcar un singur drum asfaltat. Tatăl lui Muhammad, un latifundiar 
local era un înfocat naţionalist. Cu toate acestea, şi-a trimis fiul să 
înveţe la şcoala militară franceză din Meknes. Tânărul nu şi-a 
decepţionat tatăl. A absolvit şcoala cu diplomă de merit şi la 18 ani 
s-a întors acasă cu gradul de locotent-major. 

Cel care pe atunci avea o asemenea pregătire militară, putea 
face carieră. Drumul parcurs de Ufkir pentru a ajunge general a fost 
deja evocat. Dar pentru ca portretul lui să fie complet, mai trebuie 
menționat războiul din Vietnam, unde s-a „distins“ ca un mercenar 
dur şi necruţător. 

După ce din colaboraționist francez a ajuns consilierul regelui, 
Muhammad Ufkir a dovedit, în câteva rânduri, că poate fi şi un 
călău lipsit de scrupule. După izbucnirea răscoalei triburilor kabi- 
lilor în ținutul Rifa, în 1958, el a fost unul dintre cei care au contri- 
buit la înăbuşirea ei în sânge. 

| După această faptă „eroică“, Ufkir s-a dedicat organizării servi- 
ciului secret, alegându-şi în acest sens profesori buni. Unul dintre 
ei a fost un vechi colaborator al gestapoului nazist, iar altul un 
ofițer de poliţie francez. Muhammad Ufkir a devenit şef al servi- 
ciului secret şi, în această calitate, i-a mobilizat pe toți agenții lui 
secreți să lupte împotriva Uniunii naţionale a forțelor populare, 
condusă de Ben Barka. Ben Barka a fost desemnat inamicul public 
numărul | tocmai de către magnații feudali, cei cu care colaborase 
şeful serviciului secret, Ufkir. 

Poate că cea mai mârşavă faptă a lui Ufkir înainte de cazul 
Mahdi Ben Barka a constituit-o intervenţia de la Casablanca din 
1964. In timpul dictaturii politice instaurată de regele Hassan al 
2-lea fusese îngrădit dreptul de a studia la institutele de învățământ 
superior. Studenţii din Casablanca au ieșit în stradă şi au de- 
monstrat împotriva acestei măsuri samavolnice. Generalul Ufkir 
s-a urcat într-un helicopter militar şi a ordonat pilotului să survo- 
leze străzile pe care demonstrau studenţii. Apoi s-a aşezat în 
spatele mitralierei de la bordul aparatului şi a tras în tinerii lipsiţi 
de apărare. Pe străzi au rămas aproape 100 de cadavre. În urma 
acestei acțiuni, generalul Ufkir nu a fost însă tradus în fața instanței 
ca ucigaş, ci, dimpotrivă, a fost numit ministru de interne. 

Ministrul de interne marocan avea, desigur, în mâinile sale toate 
atuurile în lupta împotriva politicianului Ben Barka, dar era un 
intrigant mult prea iscusit şi cu o poziţie socială mult prea înaltă ca 
să-şi mânjească mâinile. De aceea, în iulie 1965, la ambasada 
Marocului din Paris a apărut un nou diplomat pe nume Larbi Stuki. 
In realitate se numea Naimi Mulud, avea 28 de ani, era ofiţer de 

poliție şi agent al serviciului secret marocan şi plecase în străinătate 
ca să organizeze un comando care să pregătească răpirea lui Ben 
Barka. Deocamdată se părea că Ufkir plănuia să-l aducă pe adver- 
sarul său pe teritoriul Marocului, unde în calitatea lui de ministru 
de interne, ar fi avut anumite posibilități, în ciuda amnistiei decre- 
tată de rege. 

Stuki era un tânăr inteligent şi bun cunoscător al lumii interlope 
pariziene. Primul lui colaborator a devenit specialistul în proble- 

mele Maghrebului, Philippe Bernier, care în acelaşi timp era un 
ziarist cu o faimă destul de dubioasă. Aşa, de pildă, avea la activul 
său o urmărire penală de care fusese eliberat pe „cauţiune“ din 
cauză că era „diplomat“. Stuki cunoştea toate aceste amănunte Şi 
poate tocmai de aceea a apelat la sprijinul lui. Pe deasupra, mai ştia 
că monsieur Bernier era întotdeauna lefter şi că dorinţa lui cea mai 
mare era să câştige mult şi uşor. 

Nici astăzi nu există dovezi care să probeze dacă emisarul Stuki 
s-a întâlnit la Paris cu reprezentantul serviciului secret francez, 
SDECE, sau a DST (Direction de la Surveillance du Territoire), o 
organizaţie de contraspionaj foarte puternică în cadrul serviciului 
de securitate. Conform declarației colonelului de contraspionaj 
Leroy, poreclit Finville, care a depus mărturie mai târziu în fața 
judecătorului Zolliger, la 8 octombrie 1965 a avut loc o consfătuire 
foarte importantă. Colonelui Leroy-Finville a ajuns la centrala ser- 
viciului secret francez de pe bulevardul Mortier nu departe de Porte 
Lilas şi l-a vizitat pe generalul Paul Jacquier, directorul acestui 
serviciu, în biroul lui de la primul etaj. Deoarece era vorba despre 
o anumită coordonare cu celelalte servicii secrete de informaţii, la 
întâlnire a fost prezent şi colonelul Mareuil, care se ocupa de 
resortul respectiv. În urma acestei consfătuiri s-a luat hotărârea să 
nu se lase mână liberă agentului secret-Stuki, ci, dimpotrivă, să se 
colaboreze cu el. 

Această hotărâre este dovedită de următoarele împrejurări: pe 
vremea aceea, Ben Barka locuia la Geneva. În mai aici sosise 
ziaristul Philippe Bernier, care primise biletul de avion de la Stuki, 
după cum s-a dovedit mai târziu. Ziaristul l-a vizitat pe Ben Barka 
şi i-a făcut o propunere ispititoare. Un grup de artişti parizieni 
lucrau la un film despre lupta anticolonială africană, film care urma 
să se numească Basta. Ziaristul i-a propus lui Ben Barka să 
colaboreze cu George Figon, autorul scenariului, în calitate de 
consultant politic. Dacă Ben Barka era de acord, puteau să se 
întâlnească toţi trei la Paris, pentru a pune la punct un plan 
organizatoric. Ben Barka a fost încântat de ofertă şi în general de 
perspectiva acestei colaborări. 

În timp ce Bernier discuta cu Ben Barka la Geneva, în oraşul de 
pe malul lacului Leman a apărut şi agentul secret marocan Stuki. El 
nu s-a întâlnit cu Ben Barka, ci cu un francez care sosise la Geneva 
cu zborul Air France. Acesta era cunoscutul spion şi colaborator al 
serviciului secret francez, Antoine Lopez. În ambianța plăcută şi 

liniştitoare a unui hotel de pe Quai du Mont Blanc din Geneva, cei 
doi au pus la punct detaliile răpirii. Agentul Lopez trebuia să se 
ocupe singur de toate acestea, deoarece avea o mare experiență în 
domeniu. Imediat după ce s-a întors la Paris, el l-a sunat pe Souchon 
care era un bun prieten al lui şi comisar de poliţie al serviciului 
Sûreté. Cei doi s-au întâlnit în biroul lui Lopez, de pe aeroportul 
Orly. Noul individ care apăruse pe scenă se numea Georges Figon. 
Era un bărbat de vârstă medie şi cu o înfăţişare foarte sobră. Deşi 
provenea dintr-o familie onorabilă, avea la activul său un trecut 
bogat de gangster, fiind cunoscut în lumea interlopă sub numele de 
„Eu, Trăgătorul“. În copilărie suferise mai multe depresiuni ner- 
voase, iar în tinerețe fusese internat 3 ani într-o clinică de psihia- 
trie. În 1955 a fost tradus în faţa instanței sub acuzaţia de crimă Şi 
condamnat la muncă silnică pe o perioadă de 20 de ani. A ispăşit 
însă numai 6 ani, după care a fost eliberat condiționat, din cauza 
comportamentului bun. În cazul răpirii. lui Ben Barka, Georges 
Figon este un personaj contradictoriu, după cum şi toată viaţa lui 
este destul de bizară. Pe de o parte, Figon a fost un gangster care 
nu s-a ferit să comită crime, fiind membru al unităţilor paramilitare 
numite de francezi Les Barbouzes. Pe de altă parte însă, el a fost un 
literat sau cel puţin a încercat să fie prin cele câteva romane gen 
comicsuri pe care le-a scris. A apărut de două ori la televiziune Şi 
a scris scenariul unui film intitulat Omul din umbră. Pe lângă 
aceasta, era un cunoscut contrabandist de valută din Algeria în 
Elveţia şi editorul unei reviste pentru protecţia animalelor. Acum 
urma să devină producător de film şi imediat a înțeles câte milioane 
de franci vechi îi va aduce nu atât filmul despre lupta anticolo- 
nialistă din Africa, cât mai ales pregătirea răpirii lui Ben Barka. 
Dacă analizăm activitatea lui Figon înainte de răpire, sprijinin- 
du-ne pe unele date care ne ajută să reconstituim evenimentele pre- 
mergătoare răpirii, apare o contradicţie. Pe de o parte, se manifestă 
tendința de a-l aduce pe Ben Barka în Maroc, urmând ca încheierea 
socotelilor cu el să se producă acasă, iar pe de altă parte, iese în 
evidență cealaltă alternativă, respectiv tendința de a scăpa de el cu 
orice preț, chiar şi prin organizarea unui atentat împotriva lui. 
Politicianul marocan trecuse deja prin câteva experienţe” 
similare neplăcute. De mai multe ori, fusese ținta unor atentate 
nereuşite şi recent numai prezența lui de spirit îl ajutase să scape de 
o răpire pusă la cale la Geneva de membrii marocani ai serviciului 
secret al lui Ufkir, îmbrăcaţi în haine civile. 


Răpiri care au zguduit lumea 115 


Altă dată, cu ani în urmă, în timp ce depăşea o maşină a po- 
liției, care rula pe şoseaua ce duce spre Casablanca, şoferul aces- 
teia l-a obligat să iasă de pe şosea. Maşina s-a răsturnat, dar Ben 
Barka a scăpat nevătămat şi a reuşit chiar să-l vadă pe ucigaşul din 
maşina poliţiei care a luat-o imediat în sens opus. Ben Barka a 
făcut semn cu mâna felahilor care lucrau pe câmpul din apropiere, 
le-a spus cum îl cheamă şi că a fost victima unui atentat ne- 
reuşit. Oamenii au ridicat lopeţile şi s-au grăbit să-i dea primul 
ajutor. Ben Barka a fost transportat la spital, unde a rămas în 
tratament câteva săptămâni deoarece suferise leziuni ale coloanei 
vertebrale. ea 

La Alger a reuşit să scape de un alt atentat, numai fiindcă 
autorul atentatului l-a confundat cu o altă persoană, iar la Tunis a 
fost ajutat de un concurs fericit de împrejurări. Aceeaşi situație s-a 
repetat şi la Cairo. d SALA 

Desigur că generalul Ufkir nu putea să aştepte la nesfârşit până 
îl va elimina pe adversarul său de pe arena politică şi de aceea 
agenţii săi au primit ordin să se grăbească. La indicația agentului 
secret francez Lopez, la 1 septembrie Georges Figon şi ziaristul 
Bernier au zburat la Cairo pentru a relua, chipurile, discuţiile cu 
Ben Barka în legătură cu proiectatul scenariu al filmului. Se aflau 
deja pe aeroportul Orly, când Bernier a constatat că are paşaportul 
expirat. În urma intervenţiei prietenului său, „Lopez, cata oa 
reprezentantei Air France de pe aeroport, poliția i-a prelungit pe loc 
valabilitatea paşaportului, astfel încât amândoi s-au îmbarcat la 
timp în avionul care zbura spre Cairo. 

De la bun început, urmărirea lui Ben Barka a fost presărată cu 
obstacole, dar acestea nu au constituit o piedică. S-au întâlnit la cel 
mai bun hotel din Cairo, pe malul Nilului. Numai că Ben Barka era 
cu ochii în patru, fiindcă cu o zi înainte poliţia egipteană îi atrăsese 
atenţia că pe aeroportul Heliopolis a sosit un individ dubios pe 
nume Stuki, având cetăţenie de stat marocană. Egiptenii l-au ajutat 
pe Ben Barka să-şi mute familia de la hotel într-un apartament. 
Apoi, el singur s-a întâlnit cu negociatorii în holul hotelului Hilton 
Nile unde aceştia se cazaseră, dar nici Figon, nici Bernier nu au 
reuşit să amplaseze în camera lui Ben Barka valijoara cu bombă cu 
explozie întârziată. Când s-au întâlnit cu patronul lor, Stuki, la 

lumina lunii, pe malul Nilului, sub turnul de pază, nu le-a mai 
rămas altceva de făcut decât să arunce valijoara cu maşina infernală 
în apele tulburi ale fluviului. 

Generalul Ufkir era furios din cauza norocului care îl ajuta de 
fiecare dată pe Ben Barka. Ministrul marocan de interne ştia foarte 
bine că nu-şi poate măsura forțele cu adversarul său. Ben Barka era 
o personalitate puternică ce se bucura de sprijinul opiniei publice şi 
care avea toate şansele să realizeze o lovitură de stat în Maroc şi să 
devină prim-ministru şi omul numărul 1 din această țară. În această 
situaţie s-ar fi străduit cu siguranță să dea ţării ceea ce promisese 
— un sistem democratic, reforma învățământului, răspândirea 
culturii la sate, modernizarea agriculturii, industrializarea zonelor 
sărace, libertate, cultură şi egalitate în drepturi între populația 
migratoare şi bogătaşi. Generalul Ufkir ştia foarte bine toate 
acestea şi încerca din toate puterile să-l elimine. 

Pe scenă au apărut şi alte personaje. Una dintre ele a fost 
gangsterul internaţional Boucheseiche, proprietarul a două hoteluri 
şi a mai multor localuri de faimă îndoielnică în Maroc. Visul lui cel 
mare era să deschidă la Casablanca un bordel uriaş şi modern unde 
să fie respectate toate regulile de igienă şi care să fie condus cu 
măiestria proxeneţilor arabi şi cu eleganța discretă a cluburilor 
londoneze. Generalul Ufkir i-a promis că-i va da o autorizaţie în 
acest sens. O altă figură a fost avocatul şi deputatul Pierre 
Lemarchand, care trebuia să apară la Geneva cu totul întâmplător 
în timpul răpirii. Ufkir l-a mai trimis pe scena acţiunii şi pe 
comisarul El Gholi El Mahdi, un alt om de încredere al lui. Acesta 
trebuia să se dea la Paris drept student, dar de fapt se pare că era o 
rudă a lui Ufkir, dacă nu chiar fiul lui adoptiv. Şi deoarece actorii 
acestei piese erau de fapt gangsteri şi membri ai lumii interlope 
pariziene, ei au mai apelat şi la ajutorul confraţilor lor, respectiv al 
criminalilor de profesie: Dubail, poreclit Petricek, Le Ny, zis André 
sau Le grand Dédé şi Monsieur Jean, pe numele său adevărat, 
Paliss€. Dirijorul acestui ansamblu era Antoine Lopez, una şi 

aceeaşi persoană cu informatorul colonelului Leroy, cunoscut sub 
numele de Don Pedro. 

După ce s-a întors de la Cairo la Geneva, Ben Barka a observat 
că este urmărit. Generalul Ufkir solicitase colaborarea serviciului 
secret francez şi este foarte probabil că SDECE i-a satisfăcut 


cererea, trimițându-şi agenții secreți pe urmele lui Ben Barka. - 


Generalul Ufkir dorea însă să fie sigur de dispariţia incomodului 
politician, drept care, la sfârşitul lui 1964, l-a rugat pe ambasadorul 
Statelor Unite la Rabat, Henry J. Task, să transmită şefilor lui că 
solicită sprijinul CIA în acţiunea de urmărire a lui Ben Barka. 

Dar nici acum generalul Ufkir nu s-a arătat liniştit. Pentru orice 
siguranță a mai luat legătura cu şeful serviciului secret israelian 
Mossad, generalul Meir Amit, pe care l-a rugat să trimită la Geneva 
un comando de elită pentru a-l lichida pe Ben Barka. Pe vremea 
aceea, serviciul de informaţii al generalului Ufkir întreținea relații 
bune de colaborare cu Mossadul, iar la Rabat şi Casablanca acțio- 
nau chiar instructori de la Tel Aviv, care îi ajutau pe confrații lor 
marocani să-şi făurească un serviciu secret propriu. Consilierii 
israelieni îi antrenau pe agenții secreți marocani şi livrau arme 
Marocului. i : : 

Răspunzând acestei solicitări, şeful Mossadului, Meir Amit, a 
trimis la Geneva câţiva agenţi secreți. După ce l-au urmărit un timp 
pe Ben Barka, ei au constatat că de fapt aceeaşi persoană era 
urmărită şi de agenții marocani şi de agenţii francezi. Au raportat 
acest lucru la Tel Aviv şi au fost imediat rechemaţi. Generalul Ufkir 
nu vroia însă să renunţe prea uşor şi l-a rugat pe colegul său, Amit, 
să-i procure o otravă foarte eficientă pentru a înlătura în mod 
discret un politician, al cărui nume nu a vrut să-l dezvăluie. Con- 
ducerea Mossadului a refuzat să-l ajute. | 

Prin urmare, Ben Barka se plimba pe străzile Genevei urmărit 
de un cârd de agenţi secreți. Apoi Lopez a fost informat că Ben 
Barka se pregăteşte să sosească la Paris, la 29 octombrie. l-a 
anunţat, la rândul său, pe cei doi poliţişti Voitot şi Souchon şi le-a 
ordonat să fie pregătiți pentru orice intervenţie. Comisarul Souchon 
nu era deloc un novice, ci, dimpotrivă, lucra de 20 de ani în poliție. 
De aceea, nu s-a mulțumit cu cele aflate, respectiv că trebuie să-l 
aducă la o întâlnire pe un anume marocan, ci a solicitat, mai întâi, 
anumite garanţii. Şi în clipa aceea a auzit de la Lopez celebra frază 
care i-a incitat curiozitatea: „Foccart ştie despre asta“. Era ca o 
lovitură de baghetă magică şi dintr-odată situația a devenit clară. 

Cu Jacques Foccart, eminenţa cenușie a palatului Elysée, ne-am 
mai întâlnit în cazul uciderii politicianului progresist camerunez, 
doctorul Moumie. Se ştie că scena de acțiune al lui Moumie era 
regiunea Africii de nord. De aceea este foarte probabil că acest 
personaj s-a aflat şi în culisele răpirii lui Ben Barka. Poate pentru 
ca Souchon să nu pună la îndoială veridicitatea afirmațiilor lui 
Lopez, un anume Aubert, de la cabinetul ministrului francez de 
interne Frey, a sunat în dimineaţa aceleiaşi zile la comisariatul de 
poliție şi l-a întrebat pe comisar dacă „va veni la întâlnirea 
planificată“. În timpul anchetei de mai târziu, întrebat dacă a dat 

telefon, Aubert a negat, declarând că probabil numele lui fusese 
folosit de o terță persoană. 

Răpirea lui Mahdi Ben Barka s-a produs în plină zi. Polița a 
declanşat imediat urmărirea: Antoine Lopez, marocanul El Mahdi 
şi cei doi poliţişti, Souchon și Voitot, au ajuns în spatele gratiilor. 
De asemenea, au fost emise mandate de arestare împotriva lui 
Boucheseiche, Dubail şi a altor gangsteri. Aceştia se aflau însă de 
multă vreme la adăpost în străinătate. 

Preşedintele Charles de Gaulle se afla în plină campanie pre- 
electorală, iar incidentul ar fi complicat situația. Preşedintele care 
a fost informat despre răpire de ministrul de interne, Frey, şi de 
consilierul Foccart, a ordonat imediat anchetarea incidentului. În 
acelaşi timp, i-a trimis o scrisoare mamei lui Ben Barka, asigurând- 
O că va face tot ce îi va sta în putință pentru ca dreptatea să învingă. 
În Maroc a fost trimis un înalt funcționar guvernamental, însărcinat 
cu o misiune specială pe lângă regele Hassan al 2-lea al Marocului. 

Intre timp, unii făptaşi se aflau'îi spatele gratiilor, alţii fugiseră 
în străinătate. Unul singur constituia o excepţie: Georges Figon. 
Umbla pe străzile din Paris, frecventa Café des deux Magots și 
continua să se întâlnească cu iubita lui, actriță la Theatre Edouard 
VII, Anne-Marie Coffinet. Prin urmare, era suficient ca fermecă- 
toarea domnişoară să fie urmărită pentru a ajunge, mai devreme sau 
mai târziu, pe urma căutatului Figon. 

Este interesant că Anne-Marie Coffinet a început să fie urmărită 
nu de poliţia pariziană, ci de un reporter al săptămânalului 
„L Express“. Acesta i-a garantat gangsterului care se ascundea o 
discreție absolută şi a înregistrat pe bandă de magnetofon toată 
depoziţia lui. Publicarea textului a avut efectul unei adevărate 
bombe şi a determinat chemarea ambasadorului francez din Maroc. 
Serviciile secrete franceze au fost reorganizate şi guvernul francez 
a solicitat emiterea unui mandat internaţional de arestare împotriva 
ministrului marocan de interne, generalul Muhammad Ufkir. 
Devenise foarte clar că Mahdi Ben Barka nu fusese numai răpit, ci 
şi omorât, şi mai mult decât probabil, ucigaşul lui era tocmai 
generalul Ufkir. Incidentul l-a tulburat în asemenea măsură pe 
preşedintele Franţei, Charles de Gaulle, încât acesta a numit un nou 
director în fruntea serviciului francez de spionaj — generalul de 
divizie Eugen Guibaud. 


Avionul în care zbura ministrul marocan de interne, generalul 
Ufkir, a aterizat pe aeroportul parizian Orly în ziua de sâmbătă, 30 

octombrie 1965, în jurul orei 17. Pe vremea aceea, Mahdi Ben 
Barka era închis în casa gangsterului Boucheseiche şi mai trăia 
încă. Gangsterul Dubail, care, în timp ce Ben Barka dormea, vor- 
bise la telefon cu Rabatul, l-a asigurat pe ostatic că totul este în 
perfectă ordine, dar că din motive de ultimă oră, întâlnirea planifi- 
cată se amână cu o zi. l Aig 
Sâmbătă, o dată cu sosirea reprezentantului securității de stat 
marocane, maiorul Ahmed Dlimi, care era însoțit de un anume 
Achachi, gangsterii au început să discute despre soarta ec tara 
După felul cum a reacționat, Dlimi trebuie să fi fost un ucigaş de 
profesie. El a declarat în faţa martorilor, cu mult sânge rece, că Ben 
Barka va fi lichidat şi cadavrul lui îngropat într-o pădure. Dar 
înainte de a se trece la fapte, trebuiau cântărite consecințele şi 
eventualele riscuri. De aceea, ca măsură de prevedere, s-au hotărât 
să-l coopteze în această acțiune şi pe Antoine Lopez, care era agent 
secret francez şi nu ar fi fost lăsat să se înece dacă i s-ar fi întâmplat 
ceva. | A 
O parte din depoziţia lui Figon este confuză şi neverosimilă. 
Aşa, de pildă, el a declarat că un gangster a pus un somnifer în 
paharul lui Ben Barka, a aşteptat puţin şi apoi s-a apropiat de 
victimă. Ben Barka nu a băut apa care conținea Phenergan şi a 
azvârlit cartea pe care o citea. Până la urină s-au luat la bătaie şi în 
faţa superiorității numerice a cedat. L-au legat şi l-au aşezat pe un 
ela aceea, în pragul uşii a apărut un bărbat cu ochelari 
fumurii şi cu o pălărie cu boruri largi. Era generalul Muhammad 
Ufkir. L-a urmărit o clipă atent pe ostatic, apoi, chipurile, a scos o 
sabie încrustată cu pietre prețioase şi cu lovitura profesionistă a 
călăilor orientali i-a tăiat pielea de pe gât şi piept. Ben Barka a 
încetat să mai opună rezistență. i i i 
I-au pus un căluş în gură, l-au înfăşurat într-o pătură şi l-au 
cărat într-o maşină. Ulterior, martorii au declarat că în noaptea 
dinspre sâmbăta spre duminica zilei de 31 octombrie, în jurul orei 
2.20, în fața vilei directorului agenției Air France a apărut o 
limuzină neagră cu număr diplomatic şi câțiva bărbați au cărat 
înă colet mare şi greu. 
* TA ecke vilei din ep Ben Barka a fost legat de conducta 
cazanului de încălzire centrală şi torturat până când a murit. 
Epilogul tragediei este tipic. Generalul Ufkir a promis gangste- 
rilor care îl răpiseră pe Ben Barka 100 de milioane de franci vechi, 

dar după ce totul s-a terminat, le-a spus că trebuia să părăsească 
Marocul în mare grabă şi nu a avut timp să ridice banii de la bancă. 
Prin urmare, gangsterii trebuiau să mai aştepte până vor primi 
banii. Şi pentru a întrerupe liniştea de mormânt care se aşternuse, 
el a mai declarat patetic că „Ben Barka nu a fost numai duşmanul 
lui, ci al întregii Franţe şi al omenirii în general“. 


Cadavrul lui Ben Barka nu a fost găsit, chiar dacă în presa 
franceză şi în cea internaţională a apărut ştirea că în beciul vilei lui 
Lopez poliția a găsit cadavrul unui necunoscut. 

Ramadanul arab este poate cea mai lungă sărbătoare din lume. 
Ea durează mai mult de o lună. După apusul soarelui, posturile din 
timpul zilei sunt înlocuite de chefuri şi distracţii care durează toată 
noaptea. Se lucrează numai atât cât este strict necesar. De aceea, a 
fost un fapt cu totul ieşit din comun convocarea de către regele 
Hassan al 2-lea al Marocului, la 19 ianuarie 1966, în toiul rama- 
danului, a unei şedinţe operative de cabinet. Motivul întrunirii îl 
constituia prezentarea de către şeful cabinetului regal a comuni- 
catului francez în legătură cu incidentul Ben Barka. Printre mi- 
niştrii care au respins orice suspiciune privind un eventual amestec 
al Marocului în această răpire s-a numărat şi ministrul de interne, 
generalul Ufkir. 

Ştiind că are nevoie de un alibi, generalul a declarat că în 
perioada respectivă s-a aflat: în Europa, departe de ţara sa. În 
realitate, trecuse numai prin Paris, iar în timpul transbordării 
dintr-un avion în altul zăbovise un timp oarecare pe Orly. Apoi 
zburase la Geneva unde îi vizitase pe cei doi copii ai săi care erau 
studenţi în Elveţia. 

Ministrul de interne ținea bine în mână nu numai poliţia, dar şi 
serviciul secret marocan. Prin urmare, putea să declare tot ce dorea. 
Interesantă a fost însă reacția regelui Hassan al 2-lea, care abia 
atunci Şi a i seama cu cine are de-a face. Imediat a dat ordin ca 
e lui călătorii particulare, indiferent i locul de 
ă secrete pentru toată lumea. Regele Hassan al 
dușmanul lui 


d CE 1 s-au Gu 


ochelari fumurii şi 

mutat în casa cu numărul 14 de pe strada Renaudes unde a declarat 
că îl cheamă Lenormand. Între timp, continua să fie căutat de 
poliție. În seara zilei de 10 ianuarie 1966, doi poliţişti l-au întrebat 
pe proprietarul casei dacă îl cunoaşte pe un anume Figon. 
Administratorul le-a răspuns că acolo nu locuieşte nimeni cu acest 
nume. 

Poate nu aflase nimic despre vizita poliţiştilor sau poate că nu 
i-a păsat de ea. Cert este că, imediat a doua zi, Figon s-a dus la 
repetiţia generală a piesei „Lisistrata“, în care juca iubita lui, 
Coffinet. Nici acolo nu a fost recunoscut de nimeni. 

Între timp poliţia îşi continua cercetările, iar Figon începea 
să-şi piardă răbdarea. Disperat, l-a sunat pe avocatul său, Lemar- 
chand şi i-a cerut un sfat. Dar prietenul acestui avocat, comisarul 
Caille, șeful secţiei pentru probleme politice din cadrul poliţiei 
pariziene era tocmai cel care conducea urmărirea lui Figon. 

În ziua de 17 ianuarie, după ora 20.00, comisarul Caille a fost 
anunţat la telefon că poliţia a descoperit ascunzătoarea lui Figon. 
Comisarul a predat cazul brigăzii criminalistice şi nu după multă 
vreme locuinţa lui Figon de pe strada Renaudes a fost înconjurată. 
Tocmai în clipa când poliţiştii îi cereau administratorului să le 
deschidă uşa, s-a auzit de la etaj o împuşcătură. Poliţiştii au luat-o 
la fugă spre primul etaj. Cadavrul lui Figon-era întins pe pardoseala 
din baie. Lângă trupul lui neînsufleţit se afla pistolul. Medicul 
legist a constatat moartea. În cameră, poliţiştii au găsit două gea- 
mantane pline, dar întreaga avere a lui Figon se afla într-un por- 
tofel. Era clar că se pregătea să plece. Din această cauză, comu- 
nicatul poliției potrivit căruia Georges Figon s-ar fi sinucis nu a 
părut foarte convingător. Dar ce au dovedit probele? 

Figon a fost împuşcat de un glonte tras dintr-un pistol cu 
amortizor. Nici un sinucigaş nu-şi alege un ari cu amortizor. 
Bineînţeles că pistolul găsit de poliţişti lângă trupul lui neînsuflețit 
era un pistol obişnuit de poliție şi şi, deşi Figon nu avea mănuși, 
boratorul poliţiei nu a găsit nici un fel de amprente pe el. Pistolul 
se curăţat cu cea mai mare grijă. 

Í i au con dale joartori aiora 
ă părerea ei, Figon nu avea de ç & 
imporrivā urzea iar precise pentru 

nsă să nu fie închis sau îi era frică de răzbunarea 
ces ace În dimineaţa zilei când a murit, 

ri să >nul său, Christian Monory, proprietarul 

cabaretului Sloopy şi de la local a comandat la telefon o camionetă 
care să-l ajute să se mute a doua zi. A rămas la bar de dimineață 
până la nouă seara. Era plin de elan, toată ziua îşi aranjase la tele- 
fon afacerile şi în toată comportarea lui nu se văzuse nici un pic de 
proastă dispoziţie, aşa cum o au sinucigaşii. 

Orice om mai puţin iniţiat putea să-şi dea seama că Figon a 
trebuit să moară fiindcă vorbise şi a murit ca să nu mai poată vorbi. 
A apărut chiar ipoteza că ar fi fost ucis de unul dintre cei care aveau 
legături foarte strânse cu serviciul secret francez sau cu Sûreté. 
Comisarul Caille de la poliţia criminalistică pariziană fusese închis 
şi se afla de câteva zile în arest preventiv. Oare să fi fost bănuit de 
uciderea lui Georges Figon? Nimeni nu a aflat nimic despre 
conținutul depoziţiilor. Un lucru era însă sigur şi anume că unitatea 
de atac a poliţiei, care intrase în locuinţa lui Figon, fusese condusă 
de comisarul Caille. 

Răspunderea juridică pentru moartea lui Ben Barka a revenit 
autorităţilor franceze, dar bănuielile privind autorul crimei au 
condus în altă direcţie. Intre Franţa şi Maroc s-a creat o situaţie de 
mare încordare politică. Vizita de stat a regelui Hassan al 2-lea al 
Marocului, planificată pentru 11 noiembrie a fost amânată, la fel şi 
vizitele miniştrilor francezi în Maroc. Gangsterul Boucheseiche se 
ascundea undeva în Maroc, iar Franţa cerea zadarnic extrădarea lui. 
In cele din urmă, au început să apară şi speculaţii, conform cărora 
generalul de Gaulle i-ar fi recomandat regelui Hassan să-l 
concedieze pe ministrul lui de interne, Ufkir. Nimic din toate astea 
nu s-a întâmplat însă. 

Nimeni dintre persoanele informate nu au aşteptat ceva 
senzațional de la acest proces. Atunci când serviciile secrete sunt 
parteneri de joc, cărțile nu se arată pe masă nici în faţa curţii cu juri. 
Iar în cazul răpirii şi uciderii lui Ben Barka, alături de centrala de 
spionaj franceză SDECE şi de serviciul marocan de spionaj a mai 
apărut încă un jucător: centrala americană Central Intelligence 
Agency. După cum s-a arătat, iar evoluţia ulterioară a evenimen- 
telor avea să confirme, ministrul marocan de interne colaborase şi 
cu această organizație de spionaj. 

Preşedintele completului de judecată, Perez, a început procesul 
la Palatul de Justiţie din Paris, în septembrie 1966. Pe banca 
acuzaților au luat loc Louis Souchon şi colegul lui Roger Voitot, 
ziaristul de proastă reputaţie Philippe Bernier, ofițerul serviciului 
secret Marcel Leroy, poreclit Finville şi informatorul a cel puţin 


Râpiri care au zguduit lumea 123 


două, dacă nu chiar trei servicii secrete, Antoine Lopez. Au fost 
judecaţi în lipsă Muhammad Ufkir, ministrul de interne al Maro- 
cului şi maiorul Ahmed Dlimi, şeful poliției secrete marocane. 

Procesul s-a tergiversat la nesfârşit şi s-a ţinut într-o atmosferă 
neobişnuită. Fiecare din cei prezenţi în sală era conştient că ade- 
vărul nu va ieşi la lumină. Între timp, în culisele scenei politice se 
purta o altă luptă invizibilă. Indiferent de sentinţele care urmau să 
fie rostite la proces, abia după mult timp avea să devină clar cine 
cu cine luptă. Pronunţarea sentinței nu a avut darul de a încheia 
incidentul Ben Barka. 

În timpul dezbaterilor judiciare a ieşit la iveală că răpitorii lui 
Ben Barka acţionaseră cu concursul, dacă nu chiar şi din iniţiativa 
unor membri necunoscuţi până în prezent ai serviciului francez de 
spionaj SDECE. Patru agenţi secreți francezi au fost condamnați la 
închisoare pe viață, iar alți doi au primit ani grei de închisoare. 
Aceasta a constituit partea oficială a procesului. Cea de-a doua 
parte a avut loc în culise. Câţiva conducători ai serviciului de 
spionaj francez SDECE au fost destituiţi. Generalul De Gaulle a 
ordonat reorganizarea totală a acestui serviciu secret şi aproape 40 
de agenţi au dispărut într-un mod misterios. De fapt, cazul nu a fost 
închis nici până în zilele noastre. 


Regele Hassan al 2-lea al Marocului avea câteva palate 
somptuoase în care locuia pe rând. Două se aflau la Rabat. În ziua 
de sâmbătă 10 iulie 1971, când regele aniversa împlinirea vârstei 
de 42 de ani, la unul din palate au fost invitaţi aproape 12 000 de 
oaspeţi. Printre ei se aflau reprezentanți diplomatici acreditați la 
Rabat, notabilităţile locale, prieteni şi cunoscuţi din întreaga lume. 

Nu a fost organizată o recepție oficială, ci o întâlnire priete- 
nească neconvenţională. De aceea, la orele după amiezii, unii 
oaspeţi făceau plajă, iar alţii jucau, de pildă, golf. Alte grupuri 
stăteau la umbra palmierilor în uriaşa grădină a palatului, iar 
mesele erau acoperite cu tot felul de delicatese. Ospătarii îmbrăcați 
în uniforme colorate serveau băuturi reci. Împuşcăturile au răsunat 
la ora 17.45. 

În fiecare sâmbătă şi duminică oraşele Casablanca şi Rabat sunt 
pustii, toată lumea petrecându-şi timpul liber pe țărmul mării. Unii 
locuitori au aflat vestea în drum spre casă, alții în timp ce se aflau 
la masă. Postul de radio marocan anunța la intervale scurte de timp: 
„Regele Hassan al 2-lea a murit. În numele poporului, armata a 
preluat puterea în ţară. Regele a murit, trăiască republica“. 

Nu s-a creat deloc panică, iar oamenii nu au năvălit pe străzi, ci 
au aşteptat liniştiţi să vadă ce se întâmplă. Apoi la radio au început 
să se facă auzite comunicatele agenţiei marocane Maghreb Arabe 
Press: „Regele a supravieţuit atentatului şi este sănătos“. 

Oamenii se întrebau ce s-a întâmplat, dar nu au reușit să afle 
mare lucru. Abia mult mai târziu a putut fi reconstituit firul eveni- 
mentelor în succesiunea în care acestea s-au produs. Când s-a auzit 
prima împuşcătură, nici unul dintre oaspeți nu i-a dat o prea mare 
importanță. Mulţi dintre ei au crezut că este vorba despre un foc de 
artificii, care trebuia să constituie una din numeroasele surprize ale 
acelei seri. Abia după ce unii dintre invitați au căzut la pământ, 
loviți de gloanţe de mitralieră, s-a creat o adevărată stare de panică. 
Ulterior, comunicatele oficiale au indicat cifra de 100 de morți şi 
130 de răniţi. Imediat palatul a fost înconjurat de parașutiști. 
Aceştia au intrat în camerele palatului cu armele pregătite să tragă, 
au ocupat grădina şi i-au somat pe-oaspeți să-şi păstreze calmul, 
anunțându-i că pot urca în camioane care îi vor transporta în oraş. 
Oaspeţii au primit garanţia că nimeni nu va păţi nimic, ceea ce 
părea destul de neverosimil, deoarece existau deja câţiva zeci de 
morți. 

Un grup de paraşutişti l-au înconjurat pe regele Hassan. Mo- 
narhul, în vârstă de 42 de ani, şi-a păstrat calmul. Simula că este 
deja resemnat cu destinul, dar ca fiecare osândit la moarte, şi-a 
exprimat ultima dorință înainte de a muri; aceea de a-şi lua rămas 
bun de la familie. 

Răzvrătiții, surprinşi, au fost de acord. Regele Hassan s-a în- 
dreptat spre camerele unde locuia familia lui. În urma sa mergeau 
paraşutiştii. Regele a dispărut după prima uşă. Apoi s-au auzit pri- 
mele împuşcături. S-a produs un schimb de focuri între insurgenți 
şi garda palatului. Comandantul gărzii palatului, generalul Medhub 
a fost unul dintre primii căzuți. Ulterior, s-a spus despre el că ar fi 
fost iniţiatorul revoltei. Morţii sunt întotdeauna vinovaţi. Mai ales 
atunci când, imediat după acest schimb de focuri, regele Hassan 
l-a numit pe generalul Ufkir comandant suprem al armatei şi 
poliţiei. 

Generalul Ufkir, care s-a aflat probabil în spatele puciului, a 
ştiut să profite de pe urma atentatului nereuşit. Imediat a trecut la 
măsuri de represalii. O comisie de anchetă, instituită din iniţiativa 
şi sub conducerea sa a stabilit că generalul Medhub a fost 

conducătorul rebeliunii, înconjurându-se, în acest scop, de 100 de 

paraşutişti şi de 14 000 de membri ai academiei militare. Printre 
insurgenți se aflau 4 generali, 5 colonei şi un locotenent-major. An- 
chetatorii nu au aşteptat judecarea procesului şi nu au încercat să 
simuleze joaca de-a justiţia. Le-au smuls puciştilor petliţele şi i-au 
aşezat în fața detaşamentului de execuţie. Agenţia de presă 
Maghreb Arabe Press a transmis un comunicat foarte elocvent 
pentru situaţia internă din Maroc, în care se spunea că opinia pu- 
blică a primit vestea execuției cu satisfacție. Execuţia a avut loc în 
prezența unităţilor reunite ale infanteriei, marinei şi aviaţiei. Mulţi 
dintre soldaţii care au asistat la execuţie s-au grăbit imediat după 
aceea să-i scuipe în obraz pe cei morți. 

Ministrul de interne și-a manifestat din nou recunoştinţa în 
stilul său propriu. Dar regele Hassan nu putea fi mulțumit de acest 
rezultat. Reacţia locuitorilor nu fusese prea caldă, ceea ce nu 
constituia o carte de vizită prea bună pentru suveran, care, în 
Maroc, este şi cel mai înalt reprezentant al bisericii musulmane. 

Regele Hassan a perceput ecoul rece al opiniei publice şi a 
încercat să salveze ceea ce se mai putea salva. A rostit un discurs 
oficial împotriva corupției care pătrunsese în rândul guvernanţilor, 
a ordonat să fie reduse prețurile unor alimente de bază şi a unor 
produse de larg consum, ca de pildă ale televizoarelor şi 
bicicletelor. De asemenea, a iniţiat un dialog politic cu partidele 
adunate în frontul naţional Kutla-al-Vatanija şi a discutat cu 
partidul lui Ben Barka despre participarea lui la guvernare. Toate 
acestea erau însă numai gesturi lipsite de conţinut şi reprezentanții 
forţelor progresiste ştiau asta foarte bine. Un eveniment deosebit a 
avut loc în vara anului 1972. În ziua de 16 august, regele Hassan al 
2-lea s-a întors la bordul avionului său special, un Boeing 727, 
dintr-o vizită particulară în Franța. Făcuse o escală la Barcelona, 
unde luase dejunul cu ministrul spaniol al afacerilor externe. În 
după amiaza când avionul său zbura spre Rabat, la circa 300 de km 
de capitală, alături de avionul regelui au apărut trei avioane de 
vânătoare cu reacţie ale aviaţiei marocane. Crezând că ele 
formează o escadrilă de onoare care a venit să-l întâmpine pe rege, 
pilotul-şef al avionului regal a încercat să intre în legătură radio cu 
unul din ele. Nu a primit nici un răspuns, ci, dimpotrivă, unul din 
avioane a deschis foc de mitralieră asupra Boeing-ului 727. 

Gloanţele au pătruns în cabină, străpungând carcasa de 
aluminiu a aparatului şi au rănit câțiva membri ai suitei regale. 
Regele Hassan a înţeles că se încearcă din nou un atentat asupra lui. 

Cu multă prezență de spirit, s-a aşezat în locul navigatorului şi a 
început să vorbească la microfonul emițătorului cu vocea 
monotonă a transmisionistului profesionist. 

„Regele a murit, opriți tirul. Nu mai trageţi, regele Hassan este 
mort. Vom ateriza pe aeroportul Sale din Rabat, având la bord 
trupul neînsufleţit al regelui. Regele Hassan este mort, opriţi tirul. 
Nu mai trageţi.“ 

Trucul a reuşit. Piloții avioanelor de vânătoare au crezut că au 
reuşit să-l împuşte pe rege de la prima salvă de mitralieră şi au 
însoțit avionul regal până la aterizare. Dar aici s-a văzut foarte clar 
că aeroportul nu se afla în mâinile insurgenților. Traficul civil se 
desfăşura normal, iar pe traseu aşteptau pasagerii. Din clădirea 
aeroportului au ieşit o delegaţie oficială şi membrii familiei regale, 
ca să-i ureze bun venit suveranului marocan. 

Fără să stea prea mult pe gânduri, regele Hassan s-a hotărât 
imediat. A coborât din avion şi a intrat repede în salonul oficial al 
aeroportului unde a comunicat succint fratelui şi miniştrilor 
prezenţi cele întâmplate. Apoi a ordonat ca armata să ocupe ime- 
diat ministerele, instituţiile publice şi toate punctele de importanță 
strategică ale oraşului. Intre timp, deasupra aeroportului continuau 
să zboare cele trei avioane militare de vânătoare. Suveranul ma- 
rocan a refuzat să plece la reşedinţa sa în suită oficială, preferând o 
altă tactică. 

Aeroportul Sale din Rabat se afla într-o câmpie acoperită cu 
nisip şi cu multe tufişuri de eucalipți. În faţa ieşirii din clădirea 
aeroportului, pe partea cealaltă a şoselei, se afla un mic parc, iar în 
spatele lui o pădure adâncă de câţiva zeci de metri. Şoseaua din faţa 
aeroportului are două benzi care sunt despărțite de un răzor lat de 
2 metri în care cresc portocali. Regele Hassan a ieşit repede din 
incinta aeroportului şi însoţit de fratele său, prinţul Mulaj 
Abdallah, împreună cu alți miniştri şi apărat de garda regală civilă 
a dispărut în spatele copacilor. In clipa aceea, avioanele de vână- 
toare au deschis foc asupra aeroportului. 

După atac, în salon şi pe pista de beton a aeroportului au rămas 
mulți morți şi răniți. Maşinile care făceau parte din escorta regală 
erau mistuite de flăcări. Între timp, piloţii se pregăteau să atace din 
nou. Abia după 10 minute au renunţat şi au zburat spre nord, în 
direcţia bazei aeriene Kenitra. 

Regele s-a urcat în maşina blindată a coloanei militare care s-a 
deplasat imediat de la Rabat şi apărat de un detaşament armat a 

ajuns la palat. În jurul orei 18 în biroul lui Hassan a fost convocată 
o consfătuire secretă a cabinetului şi a consilierilor regelui. În timp 
ce Hassan al 2-lea discuta împreună cu ei măsurile represive care 
trebuiau luate, palatul regal a fost survolat de un avion de vânătoare 
F 5 Northrop care a început să-l bombardeze. Trăgătorii antiaerieni 
amplasați în spatele zidurilor înalte ale palatului, dar şi prin arborii 
exotici din grădină au deschis imediat focul. Dar între timp 
bombele loviseră câteva corpuri de clădiri ale palatului regal şi ale 
reședinței prințului Mulaj Abdallah. Lupta a durat 15 minute, iar 
regele Hassan al 2-lea nu a suferit nici cea mai mică zgârietură. 

Poliţia şi serviciul de spionaj al armatei au aflat curând după 
aceea că insurgenții au decolat de la baza aeriană din Kenitra 
(aflată la 40 km nord de Rabat). Atentatorii au fost conduşi de 
însuşi comandantul bazei, Kouer. În vârstă de 35 de ani, acesta stu- 
diase în Spania şi la Academia Militară din Statele Unite, fiind 
numit cu puțin timp înainte comandantul aeroportului. În aceeaşi 
seară, infanteria motorizată, fidelă regelui Hassan, a ocupat baza 
militară Kenitra şi i-a arestat pe pucişti. 

Cu această ocazie a ieşit la iveală un lucru demn de toată 
atenţia. La baza aeriană Kenitra lucrau aproximativ 700 de consi- 
lieri americani pentru aviația civilă şi militară şi pentru personalul 
tehnic. Or, în această situaţie 4 avioane cu reacție nu puteau să 
decoleze fără ca experții americani să nu observe. O întâmplare 
mult prea flagrantă poate fi considerată şi împrejurarea că, în ziua 
atentatului, în golful Casablanca au acostat 2 torpiloare ale forțelor 
maritime americane, Stribling şi Ingram, şi, în aceeaşi zi, ofițerii 
americani de la baza militară Kenitra au primit ordinul strict secret 
de a nu furniza nici un fel de informaţii ziariştilor, inclusiv 
corespondenţilor de presă americani. La câteva zile după aceea, 
ambasada Statelor Unite la Rabat a transmis un comunicat, prin 
care opinia publică era asigurată că „CIA nu este preocupată de 
evenimentele care se petrec în Maroc“. Acest comunicat a provocat 
o mare nelinişte. S-a zvonit chiar că, în ziua atentatului, însuşi 
ambasadorul SUA ar fi vizitat baza militară. Să fi fost aceasta o 
pură întâmplare? 

Momentul final după atentatul nereușit asupra regelui Hassan al 

2-lea şi după crima politică a cărei victimă fusese Mahdi Ben 
Barka, l-a constituit moartea generalului Ufkir. Încă în ziua aten- 
tatului, la scurt timp după miezul nopții, de la Rabat s-a răspândit 
vestea că ministrul de interne al Marocului, generalul Ufkir s-a 

sinucis. Cu multă vreme înainte de asasinarea lui Mahdi Ben 
Barka, acesta întreținuse legături cu serviciul american de spionaj 
Central Intelligence Agency. În culisele evenimentelor din 16 
august 1972 s-au aflat agenții unei organizații străine de spionaj. 
Generalul Ufkir nu făcea parte dintre cei care se lasă uşor bătuţi în 
cazul unui eșec. Mai ales atunci când avea în spatele lui sprijnul 
puternic al unor „consilieri“ străini. De aceea, vestea sinuciderii lui 
a părut neverosimilă. 

Chiar şi împrejurările în care s-a produs această moarte dove- 
desc lipsa de veridicitate a comunicatului. S-a spus că ministrul de 
interne s-ar fi sinucis în palatul regal, imediat după terminarea 
discuţiei cu regele Hassan. În comunicatul medical se menționează 
că defunctul a avut craniul străpuns de trei gloanțe. Dar este un fapt 
bine cunoscut că şi sinucigaşilor diletanţi le este suficient un singur 
glonte ca să-şi ia viaţa. 

De aceea, rămâne valabilă o singură explicație: comandantul 
insurgenților a fost însuşi ministrul de interne, generalul Ufkir. 
Imediat după nereuşita atentatului, regele Hassan l-a acuzat de 
organizarea puciului, l-a condamnat la moarte şi, probabil, l-a 
executat cu propria lui mână. Dacă aşa s-au petrecut lucrurile, 
înseamnă că s-a ajuns la situaţia paradoxală în care regele Hassan 
al 2-lea a răzbunat moartea fostului său profesor de matematică. 


O noapte vieneză 


Căpitanul Slim, pe numele său adevărat Rosenbaum, era agent 
secret al serviciului de spionaj israelian Mossad şi acţiona la Viena. 
Era înalt şi blond, semănând mai degrabă cu un jucător englez de 
baschet sau cu un schior austriac. Vorbea pe un ton liniştit, de parcă 
i-ar fi povestit ambasadorului Patish o întâmplare obişnuită. Şi cu 
toate acestea, într-o zi călduroasă de septembrie a anului 1973, pe 
aerodromul Schwechat din Viena a avut loc un episod dramatic din 
istoria terorismului, neobişnuit mai ales prin implicaţiile lui 
psihologice. 

— Câţi sunt? întrebă ambasadorul Patish. 

— Doi şi au paşapoarte libaneze, răspunse căpitanul Slim. 

— Cum se numesc? 

— Au nume obişnuite şi cu siguranţă fictive. Pe unul îl cheamă 
Muhammad Haldi, iar pe celălalt Sveidani. 

— Fac parte din organizaţia „Al Fatah“? SE 

— Mă îndoiesc. Am impresia că acționează pe cont propriu, în 
cadrul grupării autoîntitulate „Vulturii revoluției palestiniene“. 

— Câţi ostatici sunt? întrebă ambasadorul. 

— La început au fost cinci şi un vameş austriac. 

— Cum adică la început? 

— Femeia împreună cu copilul au reuşit să dispară la gară. 

— Nu au tras după ei? 

— Nu, fiindcă era lume multă. 

— Şi-au ales în mod special o familie de evrei? întrebă amba- 
sadorul. 

— Au urcat în tren la graniţă... 

— Am informaţii că s-au urcat în tren pe teritoriul Cehoslo- 


vaciei, îl întrerupse ambasadorul. 

— Mă îndoiesc. Cehii sunt foarte vigilenți şi nu ar fi lăsat să 
treacă neobservaţi doi arabi cu mitralierele ascunse sub haine. De 
fapt, cred că lucrul acesta nu are nici o importanță. 

— Din punct de vedere al relaţiilor politice internaționale... 

— Bănuiesc că la mijloc e altceva, spuse căpitanul Slim liniştit. 
Cred că e vorba de un atac asupra castelului Schönau, domnule 
ambasador. 

— Ce legătură are castelul cu această afacere? 

. — Una din condițiile puse de teroriști a fost lichidarea lagărului 
din castelul Schönau. 

AR In acest caz problema se complică, spuse ambasadorul 
Patish, ridicându-se de la biroul său imens. Apoi apăsă pe un 
buton: 

— Fă-mi legătura cu ministrul de interne şi apoi cu doctorul 
Kreisky, îi spuse consilierului. 


Evenimentele din acea zi de septembrie au avut un început 
deloc agitat. În trenul în care călătorea un grup de emigranţi evrei 
din Uniunea Sovietică au urcat doi tineri cu părul negru şi ten 
măsliniu, care s-au instalat în compartiment şi au început să-i 
întrebe discret pe cei din jur cine sunt şi încotro călătoresc. După 
ce trenul a oprit în gară, au scos de sub mantalele de ploaie două 
mitraliere şi au obligat o familie de evrei cu un copil şi doi bătrâni 
să coboare. Pe drum li s-a alăturat un vameş austriac. În gară, 
tinerii au împrăştiat un teanc de manifeste în care erau expuse 
mobilurile acțunii lor: „Am ales această cale nu pentru că suntem 
ucigaşi, ci pentru că ne revoltă crimele sioniştilor“. 


— Castelul Schönau, castelul Schănau...gândea cu voce tare 
ambasadorul Patish. 

— In caz contrar, ostaticii vor fi împuşcaţi, adăugă căpitanul 
Slim. 

— In ultimă instanță, le putem promite că vom da curs acestei 
revendicări. Lichidarea taberei de refugiaţi este o chestiune de 
lungă durată. 

— Teroriştii mai pun încă o condiţie. 

— Care anume? 

— Eliberarea deţinuţilor palestinieni şi, în general, a Palestinsi 
de sionişti. 

— Nu cumva intenționează să declare război şi Statelor Unite? 
întrebă ambasadorul iritat. Cum au ajuns la aeroport? 

se La gară au închiriat un microbuz de la un individ de origine 
austriacă. 

— Ştia ce urmăresc cei doi tineri? 

— Mă îndoiesc. Dar în timp ce urcau, tânăra femeie a reuşit să 
fugă împreună cu copilul. Microbuzul s-a îndreptat spre Viena, 
după care a cotit pe drumul spre aeroport. 

— Dar cum a reacționat poliţia? întrebă ambasadorul. 

— Au fost urmăriți de câteva maşini ale poliției care au dat 
alarma în toată regiunea, dar la ce folos? Teroriştii au intrat pe pista 
aeroportului şi au cerut să li se pună la dispoziţie un avion. 

— Au primit? 

— Nu. Din fericire, nu exista nici un avion disponibil. 

— De aceea, au rămas să aştepte în microbuz? 

— Întocmai, domnule ambasador. 

— Cu ce sunt înarmaţi? 

— Cu mitraliere moderne, exploziv şi grenade de mână cu 
aprinzătoare speciale. La cel mai mic semn, totul poate sări în aer. 

— Vă propun să plecăm, căpitane! 

— Unde, domnule ambasador? 

— La aeroportul Schwechat. 

Microbuzul aştepta într-un colţ pe pista de beton a aeroportului. 
Haldi şi Sveidani au mai împrăşitat câteva manifeste în care erau 
prezentate condiţiile lor: „Vom pleca cu ostaticii într-o ţară arabă, 
precis încă nu ştim unde anume şi vom proceda la schimbul de 
ostatici cu palestinienii deţinuţi în penitenciarele din Israel. 
Ostaticii vor fi eliberaţi numai după ce vom primi garanţii oficiale 
că evreii care emigrează în Israel nu vor mai tranzita teritoriul 
Austriei“. 

Teroriştii au ajuns la aeroport la ora 13.30. Treizeci de minute 
mai târziu, comandantul poliției austriece a început tratativele cu 
cei doi tineri care cereau un avion pentru a-i transporta pe ostatici 
într-un loc sigur. În cele din urmă, au fost constrânşi să amâne acest 
ultimatum de mai multe ori. 

Pe aeroport s-au adunat miniştri, ofiţeri superiori de poliţie, 
membri ai ambasadelor ţărilor arabe, precum şi doi cunoscuți 
psihologi americani, specializați în probleme de terorism: profe- 
sorul psihiatru doctor Frederick J. Hacker şi doctorul Sluga. Sar- 
cina lor era una deloc uşoară şi anume aceea de a-i convinge pe 
terorişti să renunțe la planurile lor. Deocamdată, însă, ofițerii servi- 
ciului de contraspionaj au încercat să intre în legătură cu teroriştii, 
alegând tactica de a-i ţine de vorbă pentru a le slăbi atenţia şi 
puterea de concentrare. 

Poliţia austriacă a acordat o atenţie deosebită incidentului care, 
de fapt, nu era primul provocat de rezistența arabă în semn de 
protest faţă de tranzitarea pe teritoriul Austriei a emigranților evrei 
ce plecau în Israel. Încă din luna ianuarie, într-un hotel din centrul 
Vienei fuseseră arestaţi trei arabi înarmaţi până în dinți, care aveau 

asupra lor paşapoarte israeliene false. Funcţionarul care le-a emis 
sau falsificat făcuse o mare greşeală, consemnând ca dată a elibe- 
rării lor ziua celei mai mari sărbători evreieşti— Yom Kippur, când 
nimeni nu lucrează. l 

Ulterior, s-a constatat că cei trei arabi nu au acționat singuri, ci 
au făcut parte dintr-un comando care se pregătea să atace fostul 
castel de vânătoare al arhiducelui Otto, pe care Jewish Agency îl 
transformase într-un punct de tranzit pentru emigranții evrei în 
Israel. Alți trei arabi au fost arestați în Italia şi, pe lângă arme, 
asupra lor au fost găsite planurile detaliate ale castelului Schönau 
şi ale operațiunii ce se punea la cale. 

Pe aeroportul Schwechat, unde se strânseseră ziariştii, au în- 
ceput să fie emise păreri contradictorii în legătură cu apartenența 
teroriştilor. Mai târziu, a ieşit la iveală că nu aveau nimic în comun 
cu Organizaţia pentru Eliberarea Palestinei sau cu organizația Al 
Fatah, ci făceau parte din gruparea radicală „Revoluţia vulturilor 
palestinieni“. Işi cunoşteau foarte bine scopurile şi erau convinşi că 
folosesc cele mai bune mijloace pentru a le atinge. De la bun 
început, i-au avertizat pe reprezentanţii poliţiei austriece să nu 
aplice tactica folosită de colegii lor vest-germani la Olimpiada de 
la Miinchen, fiindcă erau hotărâți să-şi sacrifice propria lor viaţă şi 
pe cea a ostaticilor. i 

Ministrul austriac de justiție şi ministrul de interne au declarat 
însă că reprezentanții guvernului nu vor să discute în nici un caz cu 
teroriştii şi că nu le vor permite să părăsească Austria cu un avion, 
având ostatici la bord. Desigur, teroriștilor nu le-au spus nimic, ci, 
dimpotrivă, au simulat că tratativele privind acceptarea condiţiilor 
lor se află pe calea cea bună. O hotărâre atât de importantă nu putea 
fi luată însă în pripă şi se aştepta acordul guvernantilor. 

Ambasadorul Israelului la Viena, Patish a fost de acord cu decla- 
rația autorităților austriece, dar a vorbit totuşi la telefon cu primul 
ministru Golda Meir şi cu viceprim-ministrul guvernului de la Tel 
Aviv, Jigal Alon. Căpitanul Slim s-a amestecat printre ziarişti. 

Deşi nu este unul dintre cele mai mari aeroporturi din Europa, 
aeroportul Schwechat din Viena are un trafic intens. În acea zi a 
fost închis şi înconjurat de poliţie, care îi ţinea pe curioşi Fa 
distanță. La fel ca în timpul incidentelor de la Olimpiada de la 
Miinchen, trăgătorii de elită au ocupat poziţii strategice. La între- 
barea lui de ce au fost aduşi aici, căpitanul Slim a primit un răspuns 
evaziv: 


wo 

— Pentru o mai mare siguranță. 

Teroriştii au refuzat să discute cu ambasadorii țărilor arabe sau 
cu emisarii lor, repetând de mai multe ori că nu doresc să stea de 
vorbă cu nimeni. 

Căpitanul Slim s-a întâlnit cu şeful lui în salonul aeroportului. 

— Au discutat despre un eventual atac, i-a raportat Slim. 

— Cine? 

— Aproape toți. În plus, s-a mai vorbit despre posibilitatea de 
a introduce în microbuz gaze toxice, ţigări otrăvite şi cafea ameste- 
cată cu droguri. Totul însă a căzut. 

— Noroc că le-a mai rămas puţină minte. 

— Ar fi făcut-o, dar teroriştii au acceptat să primească băutură 
şi alimente numai de la ambasada Irakului. Aşa încât totul a rămas 
doar o iluzie. 

Bănuind parcă ce se întâmplă în culisele scenei aparent liniştite, 
teroriştii au ridicat grenadele deasupra capetelor pentru a fi văzute 
de toată lumea şi au declarat că una singură ar putea arunca 
microbuzul în aer. 

La statul-major al poliţiei s-a hotărât adoptarea unei alte tactici, 
respectiv aceea a muncii de-convingere. lată ce a scris dr. Hacker 
în comunicatul oficial, aprobat de parlamentul austriac şi publicat 
în 1973: 


„Eu şi colegul meu, medicul psihiatru dr. Willibald Sluga am 
fost invitați să însoțim doi miniştri la aeroport. Dr. Christian 
Broda, un socialist convins şi vechi membru al guvernului, era un 
bun teoretician şi un politician abil, cu vederi pragmatice. În ziua 
de 28 septembrie 1973, el, împreună cu dr. Sluga, au participat la 
o conferință pe probleme juridice, lângă Viena. Aflând despre 
răpire, s-au întors imediat cu helicopterul. Dr. Sluga era un 
psihiatru specializat în cunoaşterea psihologiei delincvenţilor, 
fiind prin urmare omul cel mai potrivit pentru situația creată. Ulti- 
mul lui succes fusese acela când a convins trei ucigaşi înarmați, 
care evadaseră din închisoare şi luaseră ostatici, să se predea de 
bună voie, fără să tragă nici un foc. 

Ministrul de interne, Otto Rösch, era o personalitate oficială, 
care avea dreptul de a lua hotărări în probleme de securitate. 
Lucid şi energic, Rösch îşi câştigase faima unui politician cu sânge 
rece, a cărui simplă prezenţă avea un efect liniştitor 

Pe drum am reflectat din nou asupra căilor de ieşire din 
situația creată. Ştiam că de data aceasta vom avea de-a face cu un 

alt gen de oameni, diferiți de criminalii care evadaseră din 
închisoare“. 


Odată ajunşi la aeroport, s-au convins care e situația, au ascultat 
părerile şi propunerile ofiţerilor superiori de poliţie, ale observa- 
torilor şi mediatorilor, dându-și seama că nu pot folosi minciuna şi 
forța, ci numai tactica convingerii. Trebuia să îi liniştească pe 
terorişti, să le capteze şi să le distragă atenţia, să le submineze 
încrederea în propriile lor forţe şi să le însămânţeze germenul 
neîncrederii. 

Reprezentanţii guvernului austriac i-au rugat pe ambasadorii 
țărilor arabe la Viena să colaboreze, astfel încât, în cele din urmă, 
teroriştii i-au lăsat pe câţiva dintre ei să se apropie de microbuz. Cu 
un ambasador arab au discutat mai mult, în timp ce mediatorii au 
încercat să stabilească un contact permanent cu teroriştii. 

Seara, guvernul s-a întrunit într-o şedinţă extraordinară, iar mi- 
nistrul de justiţie i-a întrebat la telèfon pe cei doi psihiatri, Hacker 
şi Sluga, dacă sunt dispuşi să stabilească un contact direct cu 
teroriştii. Cei doi au fost de acord şi s-au lăsat transportaţi din nou 
la aeroport cu maşina poliţiei. 

Era trecut de ora zece seara. Microbuzul se opri pe pista aero- 
portului luminată de reflectoare, iar doctorul Sluga şi doctorul 
Hacker se apropiară încet de teroriști. 

— Staţi! Opriţi-vă imediat. Ce doriţi? îi întrebă Muhammad 
Haldi. 

— Dorim să stăm de vorbă, răspunse doctorul Hacker. 

— Dar eu nu vreau să discut cu voi, replică Haldi. 

Se opriră privind către microbuz. 

— Cine sunteți, de fapt? întrebă Haldi. 

— Medici. 

— Ce fel de medici? 


— Medici. Doctori în medicină. Vrem să stăm puţin de vorbă 
împreună. 


— Despre de? 

— Despre oamenii care sunt în maşină şi despre voi. 

— Nu cred. Nu sunteți medici. Ce rost ar avea să fiţi medici? 
Sunteţi poliţişti, răspunse evaziv Haldi, după care se întoarse către 
cei doi mediatori austrieci cu care vorbise puţin mai înainte. 

— Cine sunt cei doi? îi întrebă. 

— Nu ştim. Nu-i cunoaştem, răspunse unul dintre ei. 

— Sunt poliţişti, continuă Haldi. 

— Nu sunt, fiindcă dacă ar fi, i-am cunoaşte, răspunse unul 
dintre austrieci. 

— Ştim că discuţiile cu toți aceşti oameni v-au folosit, adăugă 
celălalt austriac. 

— Cum îmi puteţi dovedi că sunteți medici? îi întrebă Haldi. 

— Nu vă putem dovedi în nici un fel, răspunse doctorul Hacker. 
Pur şi simplu trebuie să aveţi încredere în noi. Aţi vorbit cu atâta 
lume, daţi-ne şi nouă acum o şansă. = 

Teroristul se foi puțin pe scaunul din față, apoi lăsă mai jos 
geamul, zicând: „Bine. Dacă sunteți într-adevăr medici, atunci 
spuneti-mi dacă sunt sănătos“. 

— Ar trebui să vă consult. Dezbrăcați-vă! 

— Nu pot, dar uitați-vă în ochii mei. Poate o să vă ajute. 

— Bine, dar trebuie să ne apropiem, spuse doctorul Hacker. 

— Veniti, fu de acord pe neaşteptate teroristul. 


Făcură încet câțiva paşi înainte. Haldi scoase capul pe fereastra 
microbuzului: avea ochii măriţi şi strângea între dinţi siguranța 
grenadei de mână. Sveidani zâmbea şi urmărea scena cu mitraliera 
în mână. Nici Haldi nu renunţase la armă. Doctorul Hacker se 
apropie şi îl privi în ochi. l 

— Strălucesc, dar cred că nu aveți nimic, îi puse el un diag- 
nostic ciudat. l 

— Sigur că nu am nimic, zise Haldi. Mă simt foarte bine. 
Dumneavoastră ca medic puteți să-mi confirmaţi acest lucru. f 

— Mulţi oameni par sănătoşi. Te uiţi la ei şi ai impresia că 
nu suferă de nimic. Dar dacă îi consulți mai serios şi stai de 
vorbă cu ei, constați că te-ai înşelat. La prima vedere nu poţi sta- 
bili un diagnostic foarte corect, reflectă cu voce tare doctorul 
Hacker. 

— Nu încape nici o îndoială. Sunt perfect sănătos. Sau nu 
sunteți convins de acest lucru? 

— Nu ştiu. Nu am stat încă de vorbă. 

— Despre ce doriţi să discutăm? De ce vă preocupă atât de mult 
persoana mea? 

— Fiindcă în general soarta oamenilor mă preocupă. Viaţa 
dumneavoastră se află în pericol, întrucât aţi pus în pericol viaţa 
celor pe care i-ați luat ostatici. Vrem să vă ajutăm pe dumnea- 
voastră şi pe ostatici şi de aceea cred că ar trebui să ne sfătuim ca 
să găsim împreună o soluție. 

— Nu am nevoie de ajutorul dumneavoastră, răspunse Haldi pe 
un ton hotărât. Nu am nevoie de nimeni şi de nimic. Doresc numai 
să se facă dreptate. 

— Bine, admise doctorul Hacker. Dreptate. Dar e drept să ucizi 
oameni nevinovaţi? 

— Este! răspunse Haldi răstit. Bandiţii de sionişti ne-au jefuit 
țara. Din lagărul unde m-am născut şi am crescut vedeam satul în 
care trăia înainte familia mea. Părinţii au fost obligaţi să-şi pără- 
sească vatra şi acum sunt morți. Au fost uciși de sionişti. Sioniştii 
sunt adevărații criminali şi ucigaşi. Aceşti bandiți râvnesc la tot 
mai mult şi ne ucid fără scrupule femeile şi copii, iar lumea nu 
încearcă să-i împiedice. Toţi trimit arme israelienilor pentru ca 
aceștia să tragă în civilii neînarmați. Sioniştii sunt oameni răi, 
foarte răi! Adevăraţi bandiți şi ucigaşi! 

— Vorbiţi-mi ceva despre dumneavoastră, îi propuse doctorul 
Hacker, după ce teroristul se mai linişti puţin. 

— Despre mine? Eu nu sunt o persoană importantă; sunt un biet 
soldat, membru al unui comando şi ca mine sunt şi alţi o mie de 
inşi. Primim ordine şi suntem pregătiţi să ne jertfim viaţa. Pentru 
noi nu contează dacă murim pentru Palestina. Eu şi prietenul meu 
ştim că probabil aceasta este ultima zi din viaţa noastră. Suntem 
pregătiţi să ne sacrificăm viaţa, iar comandantul nostru ştie asta. 

— Cine e comandantul. vostru? întrebă doctorul Hacker. 

— Comandantul. E pur şi simplu comandantul. Luni de zile am 
făcut antrenamente şi în general suntem pregătiți pentru orice. Ştim 
foarte bine că vreți să ne ţineţi de vorbă ca să ne obosiţi, numai că 
nu veți reuşi. Niciodată. Avem pilule care ne ţin treji 
nouăzecişipatru de ore. Mi-aţi văzut ochii şi cred că aţi înțeles totul. 
Deocamdată ajunge. Nu mai avem ce discuta. Ap 

Se întoarse şi închise ferăstruica. Doctorul Hacker se ridică pe 
vârfuri, sprijinindu-se cu mâinile de microbuz. 

— Ce pilule ați luat? 

= Dacă sunteți într-adevăr medic, trebuie să ştiţi despre ce 
pilule este vorba. Am sute de asemenea pilule şi mai avem alte 
câteva sute de rezervă. Vom rezista nouăzecişipatru de ore, poate şi 
mai mult. 

ia: Ce culoare au? întrebă doctorul Sluga, apropiindu-se de 
microbuz. Câte aţi luat până acum? 

— Nu vă prefaceţi că nu ştiţi nimic. Am înghiţit multe, foarte 
multe pilule. Totul a fost dinainte planificat, am urmat cursuri, am 

făcut exerciţii, antrenamente şi avem deja experienţă. Aduceți-vă 
aminte cum ne-au tras pe sfoară israelienii care i-au luat ostatici pe 
oamenii noştri într-un avion al companiei Sabena la Miinchen. 

Doctorul Hacker îşi aduse aminte de cazul deturnării avionului 
companiei belgiene Sabena, când poliţiştii israelieni îmbrăcaţi în 
salopete de mecanici au intrat în avion şi i-au împuşcat pe agresori, 
ucigând chiar şi un pasager. Hacker şi-a dat seama că teroriştii 
arabi cu care stăteau de vorbă erau bine informaţi, iar desfăşurarea 
ulterioară a discuţiei avea să confirme această bănuială. Haldi 
continua să gândească cu voce tare: 

— Ştim foarte bine ce urmăriţi. Vreţi să ne insuflaţi încredere 
în voi, să ne potoliţi şi în cele din urmă să ne epuizați nervos. Aveţi 
impresia că vom sfârşi prin a avea încredere în voi. Niciodată! Nu 
o să aţipim şi nu vom adormi. O să rămânem tot timpul treji. 
Suntem pregătiți să murim, dar împreună cu noi vor muri şi ceilalți 
care sunt în microbuz. O să vedeţi. Am primit ordine precise şi 
vrem să le ducem la îndeplinire. 

— Ştiţi în ce țară vă aflaţi? îi întrebă doctorul Hacker. 

— Desigur. În Austria. Nu avem nimic împotriva Austriei, dar 
nu înțelegem de ce oficialităţile austriece permit ca țara lor să fie 
tranzitată de sionişti care vor să ajungă în Israel unde apoi se înro- 
lează în armată şi ne ucid femeile şi copii. 

— De ce vreţi să luptaţi tocmai aici pentru libertatea țării 
voastre? 

— Exact asta am vrut să vă explic. Evreii mint, nu spun 
adevărul în faţa lumii întregi. Nu avem nimic împotriva lor, în țara 
noastră orice cetăţean ar fi putut să trăiască în linişte şi pace. Dar 
ei nu trebuiau să ne ocupe şi să ne jefuiască țara, după care să spună 
minciuni. Lumea a uitat de noi. Ne ucid şi nimeni nu ştie nimic. 

— Acum toată lumea a aflat, răspunse doctorul Hacker. Se ştie 
că v-aţi dus la bun sfârşit misiunea şi de fapt asta aţi urmărit. Dacă 
ati elibera ostaticii aţi face un mare serviciu cauzei pentru care 
luptaţi. Guvernul austriac v-ar garanta plecarea dumneavoastră în 
deplină securitate. Vă asigur că se va ține de cuvânt. 

— Suntem sătui de atâtea promisiuni. Nu vă puteţi închipui câte 
atrocități au comis. 

— Cine? 

— Sioniştii! Pe toți i-au omorât. Prima oară au ucis-o pe mama, 
iar două săptămâni mai târziu pe cele două surori ale mele. Trebuie 
să facem ceva împotriva lor! Trebuie să punem capăt acestor acte 


138 V.P. Borovička 


ucigaşe. Avem ordine precise. Să nu credeți că ne puteți înfrânge. 
Dacă unul dintre noi va obosi, imediat îl va înlocui un altul care 
poate să arunce totul în aer. 

— Ce rost ar avea? obiectă doctorul Hacker. V-am spus că v-aţi 
atins deja scopul. Acum toată lumea a aflat că acţiunea voastră a 
fost încununată de succes şi aţi putea deveni chiar eroi. 

— Noi? De ce? Nimeni nu se poartă frumos cu noi. Ani de-a 
rândul am rugat să fim şi noi ascultați. Nu vă puteți imagina ce 
înseamnă să creşti în condiţii mizerabile, într-o tabără de refigiaţi. 
Fiecare aşteaptă clipa când va ieşi afară ca să poată lupta împotriva 
hoţilor care ne-au prădat ţara. 

— Pot să vă întreb de ce aţi organizat această acţiune exact 
acum? interveni în discuţie doctorul Sluga. 

— Totul a fost bine planificat şi pregătit în cele mai mici 
amănunte. Mulţi au fost înaintea noastră şi mulţi vor mai veni după 
noi. Dacă veți încerca să ne înşelaţi;:sute şi mii de tovarăşi de-ai 
noştri ne vor răzbuna. Suntem soldaţii unei armate revoluţionare 
puternice şi ne sacrificăm voluntar pentru cauza noastră. Probabil 
vom muri astăzi. 

— Dar nu trebuie să muriţi deloc, obiectă doctorul Sluga. Aţi 
repurtat un mare succes, v-aţi comportat bine, aţi obținut tot ce-aţi 
dorit. 

— Trebuie să îndeplinim ordinele pe care le-am primit. Nu ne 
puteți induce în eroare. Am discutat şi am negociat împreună, dar 
să nu credeți că am obosit. Vom rezista la orice încercare. Dar 
ajunge atâta vorbă. Nu mai avem chef să vorbim cu voi. 

Doctorul Hacker a relatat mai târziu că în tot timpul discuţiei, 
Haldi ţinea în mâna stângă o grenadă, iar în dreapta— mitraliera. 
Îşi puse grenada în poală, după care îşi aprinse o ţigară. 

— Şi eu vreau să fumez, spuse doctorul Hacker, băgând mâna 
în buzunar. Numai că eu fumez pipă. 

— Să nu puneţi mâna pe pistol, ţipă Haldi. 

— Nu am nici un pistol, răspunse liniştit Hacker, arătându-i lui 
Haldi pipa. O vezi, nu? V-am spus că sunt medic. Nu am şi nu am 
avut niciodată pistol. Nici n-aş şti ce să fac cu el. Sunt medic şi 
datoria mea e să salvez vieţile omeneşti, nu să le distrug. Dumneata 
nu eşti medic, dar ar trebui să procedezi la fel ca mine. 

— Chiar dacă nu sunt medic, ţin la oamenii mei şi iubesc pacea. 
Dar sioniştii nu ne lasă să trăim în linişte. De aceea, mai întâi, 
trebuie curăţaţi toți. 

— Povestiţi-mi ceva despre dumneavoastră, îi propuse din nou 
doctorul Hacker. 
— Ce vreţi să aflaţi? 

— Ceva despre familia dumneavoastră, răspunse doctorul 
Hacker. - 

— Despre mine? Sunt palestinian şi v-am mai spus o dată că 
toată familia mea a fost ucisă. Toţi au murit. Acum țara şi armata 
sunt familia mea. 

- Ce aţi făcut înainte de a vă înrola în armată? 

—— Am crescut într-o tabără de refugiaţi palestinieni, în Liban, 
nu departe de Beirut. 

— Anul trecut am fost la Beirut, spuse doctorul Hacker şi am 
vizitat câteva tabere. În care aţi locuit? 

— Nu are importanţă, răspunse Haldi apatic. Toate sunt la fel. 
În realitate noi nu suntem terorişti, ci luptători pentru libertate. Nu 
contează de unde am venit şi ce nume purtăm. De aceea, ne schim- 
băm des şi numele. Singurul lucru cu adevărat important pentru noi 
este să ne eliberăm ţara. 

- Sunteţi foarte inteligent, constată doctorul Hacker. Unde aţi 
învăţat? l 

— Am mers la şcoală, de fapt la mai multe şcoli şi am absolvit 
facultatea de drept. Nu am însă practică de jurist. 

— Aveţi prieteni? | 

— Am mii de prieteni în organizaţia şi în mişcarea noastră. Toţi 
suntem soldați şi luptăm pentru o cauză comună. 

— Vă interesează fetele? schimbă subiectul discuţiei doctorul 
Hacker. | 

— E firesc să mă intereseze. Le iubesc, răspunse Haldi pe un 
ton pasional, după care adăugă cu nostalgie: Am avut multe iubite. 

— Şi acum? Acum nu mai ai? 

— Acum nu mai am timp. Aş vrea să am o prietenă, să mă însor 
şi să am copii. Dar toate vin la timpul lor. Acum trebuie să luptăm 
cu toate puterile şi să aşteptăm ca țara noastră să fie liberă. Aceasta 
este cea mai importantă misiune a noastră. Ne-am logodit şi ne-am 
însurat cu Palestina. 

Haldi stătea lângă şofer, iar prin fereastra închisă, se vedea o 
bătrână care stătea în spatele lui. Capul îi cădea în piept de 
oboseală, respira greu şi din când în când gemea încet. Sveidani 
încercă să o potolească, dar bătrâna începu să lovească în jur 
cu pumnii. Doctorul Hacker, care o urmărise în timpul discuţiei 

cu Haldi, îşi dădu seama că e pe pragul de a face o criză de 
nervi. 

— Uitaţi-vă la ea! zise Hacker. E o bătrână neajutorată care ar 
putea să vă fie mamă. Este clar că nu-şi dă seama ce se întâmplă. 
Ce vină are ea? De ce nu o lăsaţi să plece împreună cu ceilalţi? 

— Personal nu am nimic contra lor, dar sunt evrei. Vor fi recru- 
taţi în armata sionistă şi ne vor ucide fraţii şi familiile, răspunse 
Haldi cu duşmănie. 

— Nu vă e milă de ei? 

— Nu. Conaţionalii lor n-au avut pic de milă când ne-au omorât 
semenii. 

— Dar oamenii aceştia cu ce s-au făcut vinovaţi? Nici măcar nu 
au fost în Israel, obiectă doctorul Hacker. De ce îi învinuiți pe ne- 
drept? De ce nu-i lăsaţi să plece? V-aţi dus la îndeplinire misiunea. 

Haldi căzu pe gânduri, în timp ce doctorul Hacker îl urmărea cu 
atenţie. Avea senzaţia că reuşise „să facă o breșă în armura de 
nepătruns a teroristului. Amuţi, lăsându-l să reflecteze în linişte şi 
curând îşi dădu seama că nu s-a înșelat. Îi puse din nou aceeaşi 
întrebare: 

— De ce nu-i lăsaţi să plece? 

— Poate că o să-i las, răspunse Haldi, coborându-şi privirea. 
Doctorul Hacker îşi continua munca de convingere. 

— De ce nu-i lăsaţi liberi? Acum. Imediat. Vă promit că nu o 
să vi se întâmple nimic. Nimeni nu o să vă facă nici un rău şi nu o 
să încerce să vă atragă în vreo cursă. Chiar în noaptea asta veţi 
putea zbura mai departe. V-aţi îndeplinit misiunea. Lăsaţi-i să 
plece! 

— Incă nu pot, răspunse încet Haldi, de parcă s-ar fi ruşinat de 
Sveidani. Poate ceva mai târziu. Acum aştept o veste de la ambasa- 
dorul Irakului. 


Era o informaţie prețioasă. La început, teroriștii au refuzat orice 
fel de discuţie, dar, după un timp, câţiva reprezentanţi diplomatici 
ai țărilor arabe au avut voie să se apropie de maşina lor. Multă 
vreme au discutat cu ambasadorul irakian şi a devenit clar că îl 
aleseseră ca intermediar. In felul acesta, ambasadorul Irakului; a 
ajuns în situaţia privilegiată de a vorbi cu teroriştii singur şi în 
limba arabă. 

Căpitanul Slim de la serviciul secret israelian Mossad urmărea 
cu binoclul aceste întâlniri, dar nu ştia nimic despre ceea ce se 

discută. Îi era frică să folosească orice fel de aparat şi nici măcar nu 
fixase pe caroseria maşinii un miniemiţător care ar fi putut repro- 
duce orice cuvânt. Pericolul ca teroriștii să-l audă şi să-l interpre- 
teze ca pe un atac era mult prea mare, iar posibilitatea de ascultare 
silențioasă a convorbirii — minimă. Poliţia austriacă a înconjurat 
aeroportul pentru ca nimeni să nu intervină în convorbirea dintre 
psihiatri şi terorişti. Prin urmare, căpitanul Slim şi ambasadorul 
israelian Patish urmăreau de la distanţă evoluţia situaţiei, care nu-i 
liniştea deloc. După multe ore au comunicat la Tel Aviv aceeaşi 
veste care nu era deloc îmbucurătoare: „Situaţia a rămas 
neschimbată“. 


— Cu o clipă înainte aţi spus că i-aţi putea elibera pe ostatici, 
îşi continuă ofensiva psihologică doctorul Hacker. 

— Da. Aşa am zis fiindcă aşa am gândit. Deocamdată nu este 
însă posibil. Despre asta vom discuta ceva mai târziu. Să nu credeți 
că ne veţi înfrânge. Nu vom adormi deoarece mai putem sta treji 
încă multe ore. Veniţi mai târziu ca să reluăm discuția. 

— Despre eliberarea ostaticilor? întrebă doctorul Hacker. 

— O să vedeţi. 

Doctorul Hacker întinse mâna spre fereastră, de parcă ar fi vrut 
să-i strângă mâna lui Haldi, dar se răzgândi: „Bine, o să plecăm. 
Cred că discuţia noastră a fost utilă. La revedere“. 

— Mi-a făcut plăcere să stăm de vorbă. La revedere, răspunse 
Haldi. 


În salonul aeroportului erau aşteptaţi de reprezentanții 
guvernului, de şeful poliţiei vieneze, precum şi de ambasadorul 
Israelului şi de colaboratorii lui. 

— Îmi închipui că sunteți foarte obosiţi, zise căpitanul Slim, 
oferindu-le doctorului Sluga şi colegului lui, Hacker, două pahare 
cu whisky cu cuburi de gheață. „Ştiţi că aţi vorbit cu ei treizeci şi 
opt de minute?“ 

— Am avut impresia că a durat mai mult, zâmbi doctorul Sluga. 
„De fapt, eu am fost numai pe post de observator, fiindcă toată 
discuţia a purtat-o colegul meu.“ 

— Şi care sunt concluziile? întrebă căpitanul Slim. 

— Sunt oameni cu o inteligenţă ieşită din comun şi cu o 
disciplină de fier. Probabil că au primit o instrucție militară foarte 
dură. În orice caz, sunt pregătiţi să reziste. 

— Cum adică? întrebă căpitanul Slim iritat. 

— Sper că vă e clar că vor continua rezistența, răspunse doc- 
tcrul Sluga, căruia nu-i plăcuse tonul provocator al lui Slim. Starea 
de spirit a teroriștilor este în deplină concordanță cu situaţia reală. 
Vor să înfăptuiască un act de eroism, având motivația ideologică de 
a duce la bun sfârşit operația militară pentru care s-au pregătit. 

— Au păreri bine înrădăcinate şi fireşti din punctul lor de 
vedere. Sunt mândri că tocmai ei au fost aleşi să ducă la îndeplinire 
această misiune şi vor să devină eroi, riscând chiar propria lor viață 
şi pe cea a ostaticilor, adaugă doctorul Hacker. ; 

— Se poartă astfel din convingere? întrebă căpitanul Slim. 

— Desigur. Au şi motive. De fapt, cred că propaganda i-a influ- 
entat foarte mult. 

— Doctore Hacker, vorbiţi de parcă aţi vrea să le justificaţi 
comportarea, spuse căpitanul Slim. 

Si Incerc să apreciez situația în mod obiectiv. Este evident că 
acționează sub influența drogurilor. zx- 

— Au folosit heroină, marihuana? întrebă căpitanul Slim. 

— Mai degrabă amfetamină care provoacă o stare de exacer- 
bare a posibilităților reale. 

— Au recunoscut că au folosit droguri? 

— Nu fac nici un secret din asta. Pe deasupra, au un mod spe- 
cific de a se purta: o agitație de ordin loco-motor, mişcări exage- 
rate, o stare permanentă de excitație şi repetă tot timpul crezul lor, 
de parcă vor să se autoconvingă că procedează corect. 

— Asta măreşte gradul de pericol. Aceşti oameni sunt înarmaţi, 
pot face o mişcare... obiectă căpitanul Slim. l 

ai Toţi oamenii înarmaţi sunt periculoși. În cazul lor acest 
pericol este amplificat de starea lor fizică. De treisprezece ore stau 
închişi într-un spaţiu restrâns şi într-o colectivitate de oameni cu 
care nu pot comunica fiindcă nu vorbesc aceeaşi limbă. Este un 
element care sporeşte starea de tensiune. 

— Prin urmare, sunteţi de părere că ar putea face uz de arme. 

— Nu e exclus. Mă îndoiesc că se vor preda şi că vor fi dispuşi 
să facă concesii. 

Comisarul de poliţie a transmis părerea celor doi medici repre- 
zentanţilor guvernului care, la rândul lor, l-au informat pe cance- 
larul dr. Bruno Kreisky. Microbuzul ocupat de teroriști a fost 
înconjurat de reprezentanţii diplomatici ai mai multor tări arabe. 
Ambasadorul Israelului a luat din nou legătura telefonică cu şefii 
de la Tel Aviv. Puțin timp după miezul nopţii, postul de radio 

austriac a anunţat că urmează un comunicat oficial important. 
Printre ziarişti s-a răspândit zvonul că în urma discuţiei şi a inves- 
tigaţiilor celor doi psihiatri s-a ajuns la concluzia că teroriștii repre- 
zintă un pericol grav, care sporeşte o dată cu scurgerea timpului, iar 
guvernul s-a hotărât să adopte o soluţie de compromis. Era vorba 
totuși de salvarea vieţii unor oameni, ceea ce impunea luarea unor 
măsuri urgente. 

La puţin timp după miezul nopții s-a produs un eveniment 
ciudat. Pe pista aeroportului a reapărut maşina poliţiei, din care a 
coborât grăbit comisarul. S-a apropiat de microbuzul înconjurat de 
reprezentanţii ambasadelor ţărilor arabe și i-a anunţat pe teroriști 
că, în curând, cancelarul Bruno Kreisky va da un comunicat oficial, 
care va fi transmis la radio în direct şi în traducere sincronă în 
limba engleză. Suspicioşi, teroriştii şi-au exprimat părerea că ar 
putea fi vorba de o înregistrare pe bandă de magnetofon. Comisarul 
de poliție a început să rotească butoanele emițătorului de radio, iar 
reprezentanții diplomatici au confirmat teroriştilor că, într-adevăr, 
cancelarul Bruno Kreisky va transmite un comunicat oficial. 

Comunicatul a fost concis şi la obiect. Guvernul austriac a ho- 
tărât să interzică teroriştilor să părăsească aeroportul împreună cu 
ostaticii, deoarece nu dorea să fie puse în pericol vieţile celor trei 
cetățeni care călătoreau din Uniunea Sovietică spre Israel. În ace- 
laşi timp, a anunţat că Austria nu intenţiona să ofere emigranților 
adăpost provizoriu în tabăra din castelul Schânau. În aceste condi- 
tii, ostaticii urmau să fie eliberaţi în mod necondiționat, iar cei doi 
terorişti aveau voie să decoleze imediat de pe aeroportul din Viena. 

La prima vedere, părea că acest episod dramatic s-a terminat. 
Guvernul austriac capitulase, acceptând condiţiile teroriştilor, iar 
vieţile nevinovate ale evreilor fuseseră salvate. Ambasadorii arabi, 
care ascultaseră comunicatul cancelarului lângă microbuz, credeau 
că misiunea lor s-a încheiat. Teroriştii erau însă neîncrezători şi 
vroiau să primească o garanţie. De aceea, comisarul de poliţie dr. 
Oswald Peterlunger a solicitat iarăşi concursul celor doi psihiatri. 
Doctorul Sluga şi doctorul Hacker s-au apropiat din nou de 
microbuz unde ambasadorul Irakului vorbea cu Haldi. 

— Aţi venit iarăşi, domnilor doctori, îşi întâmpină teroristul 
vechile cunoştinţe. 

— Nu sunt deloc doctori, zise ambasadorul Irakului. Nu îi cu- 
nosc, nu ştiu cum îi cheamă, dar au fost trimişi aici ca să constate 
dacă nu sunteți nebuni. 

r Excelența voastră, răspunse doctorul Hacker, suntem medici 
şi ne putem legitima. 

p= Bine, admise ambasadorul şi se întoarse spre Haldi. Probabil 
vor să constate dacă ați folosit droguri. Am auzit ceva în sensul ăsta 
la radio. 

) Discuţia putea acum să continue, dar nu mai era nici pe departe 
atât de amicală şi de directă ca cea anterioară. Cei doi psihiatri au 
explicat încă odată teroriştilor care este situaţia, asigurându-i că nu 
ae induşi în eroare, după care au plecat însoţiţi de ambasadorul 
Ira ului. În clădirea aeroportului au fost întâmpinați de ministrul de 
justiţie şi de ministrul de interne, care fuseseră deja informaţi de 
ambasadorul Egiptului că teroriştii au fost de acord să părăsească 
Austria la bordul unui mic avion sportiv, dar insistau să intre în 
avion cu ostaticii. 

Motivele lor erau bine întemeiate. Ştiau că la Olimpiada de la 
München teroriştii fuseseră atraşi întrzun avion gol şi împușcați. 

— Ce doresc, de fapt? îl întrebă ambasadorul israelian pe căpi- 
tanul Slim. 

— Cer să fie luate măsuri speciale. 

Sai E de neconceput. Am acceptat condiţiile lor care sunt foarte 
umilitoare şi acum vin cu revendicări noi. Voi protesta la ministrul 
de externe! 

iei Declară că îi vor elibera pe ostatici imediat după ce se vor 
convinge că avionul se pregăteşte să decoleze. 

m Baliverne! Aşa se întâmplă, când ai de-a face cu criminali, 
se enervă ambasadorul Patish. I-aş arunca în aer. Căpitane Slim 
fă-mi legătura, imediat, cu Tel Avivul. 

In salonul aeroportului se discuta despre pregătirea tehnică a 
decolării, în timp ce ambasadorul Irakului se erija în avocatul 
teroriştilor. 

= Nu trebuie să vă mire că sunt neîncrezători. Amintiti-vă ce 
s-a întâmplat în alte situaţii similare. V-aş sfătui să conveniţi cât 
mai repede asupra condiţiilor. 

l Psihiatrii vorbeau cu ministrul de justiție şi cu ministrul de 
interne. 

— Nu sunt de acord să acceptaţi condiţiile lor, zise doctonil 
Hacker. Ar fi păcat să stricăm totul exact acum. Dacă îi lăsăm să 
intre în avion împreună cu ostaticii, ratați orice posibilitate de 
dialog. Nu e exclus să le vină cheful de a repurta o victorie şi mai 
mare, vrând să zboare cu ostaticii. 

A urmat o nouă şedinţă a statului-major, a cărui hotărâre a fost 
transmisă mediatorilor arabi. Pe pista aeroportului, cordonul de po- 
lițişti care înconjura microbuzul s-a desfăcut, iar pe betonul pistei 
a aterizat un mic avion sportiv. În urma lui veneau câteva maşini 
ale poliției, două limuzine cu ambasadorii arabi şi două cu repre- 
zentanţii guvernului austriac. Acţiunea s-a desfăşurat în linişte. 
Avionul a aterizat, maşinile poliţiei s-au apropiat de microbuzul 
ocupat de terorişti şi s-au îndreptat în coloană spre avion. 

În clipa aceea pe pistă şi-a făcut apariţia o nouă maşină a 
poliţiei care rula spre microbuzul aflat în mişcare. Doctorul Hacker 
se sperie, iar căpitanul Slim puse mâna pe armă. Ambasadorul 
Patish făcu câţiva paşi înapoi. 

— Opriţi! strigă ministrul de interne Otto Rösch către şofer şi 
coborî repede din maşină, făcând gesturi disperate către maşina 
poliției. Echipajul înțelesese greșit instrucţiunile primite prin radio, 
dar teroriştii puteau interpreta altfel această intervenţie, ceea ce ar 
fi provocat un nou incident. Ministrul Rösch a reuşit să oprească 
maşina poliţiei, iar caloana în care se afla microbuzul s-a apropiat 
de avion. 

Lângă scara avionului, ambasadorii arabi au convenit împreună 
cu teroriştii ca aparatul să mai fie odată controlat. După ce au 
costatat că totul e în regulă, neîncrezător, Haldi a cerut ca în 
avion să urce şi comisarul de poliţie Peterlunger împreună cu un 
poliţist. 

— Pentru orice eventualitate, spuse Haldi. Nu am încredere în 
voi. După ce vom fi convinşi că nu ne ameninţă nici un pericol, 
puteţi pleca. 

În avion au urcat doi piloţi, doi reprezentanţi ai guvernului 
austriac și cei doi terorişti arabi. Pe pista aeroportului aştepta o 
mulţime de oameni curioşi. În cele din urmă, uşa avionului s-a des- 
chis şi în capul scărilor a apărut ministrul de interne împreună cu 
însoţitorul său, iar Haldi a scos capul, zâmbind: 

— La revedere! 

Uşa avionului s-a închis repede, iar piloţii au primit ordin să 
decoleze. În timp ce avionul îşi ambala motoarele, maşinile poliţiei 
s-au îndreptat spre clădirea aeroportului. Lumea, care urmărise cu 
sufletul la gură desfăşurarea acțiunii, a respirat uşurată. Opera- 
țiunea se încheiase cu succes fără a fi sacrificată nici o viaţă ome- 
nească. Ostaticii erau liberi şi acum deveniseră prizonierii curio- 
zităţii ziariştilor. 

— Niciodată nu o să uit mulțumirea pe care am simţit-o atunci 
când mi-am dat seama că am salvat viața acestor oameni, a declarat 
doctorul Hacker. 

Era aproape patru dimineaţa când se pregăteau să părăsească 
aeroportul. În clipa aceea, la radio s-a transmis un comunicat ofi- 
cial: Ambasadorul Israelului, Patish, a transmis ministrului de ex- 
terne că el şi guvernul său sunt indignați de modul cum s-au des- 
făşurat tratativele cu teroriştii, condamnă hotărârea guvernului 
austriac şi în semn de protest vor să părăsească Viena. 

Ministrul de justiţie, doctorul Broda, a cerut imediat legătura 
telefonică cu ambasadorul Israelului. A urmat un schimb vehement 
de cuvinte. Căpitanul Slim stătea în spatele ambasadorului Patish, 
ascultând învinuirile şi reproşurile ce i se aduceau. 

— Oare salvarea a trei vieți nevinovate nu merită luarea unor 
măsuri speciale? Austria este singura țară europeană care s-a 
hotărât să-i ajute pe emigranţi, spuse doctorul Broda. Nu ne puteti 
condamna că vrem să mergem pe această cale. Excelenţa Voastră, 
nu aveți impresia că am merita, dacă nu mulțumiri, cel puţin 
recunoştinţă pentru faptul că am salvat vieţile a trei evrei care vor 
deveni cetăţeni ai Israelului? 

Căpitanul Slim a reuşit să adoarmă abia după ora cinci dimi- 
neața. Avea impresia că acțiunea a fost ratată şi era convins că de 
la oficialităţile de la Tel Aviv se poate aştepta la orice, în afară de 
recunoştinţă. s 

Presa occidentală a reacționat în stilul ei caracteristic. Toți zia- 
riştii au protestat împotriva hotărârii guvernului austriac deoarece, 
după părerea lor, vieţile celor trei evrei nu erau atât de importante. 
Reacţia ziariştilor a stârnit un val de proteste în rândul comunită- 
ților evreiești din New York, Los Angeles, Washington, Chicago, 
Londra, Paris şi Amsterdam. Guvernul israelian şi apoi cel al SUA 
au trimis câte o notă de protest la Viena. Organizațiile evreieşti din 
numeroase ţări au declarat Austria un bastion al antisemitismului, 
iar cancelarul austriac Bruno Kreisky, care era de origine evreu, a 
fost considerat antisemit. În felul acesta s-a creat o situaţie parado- 
xală, fiindcă opinia publică austriacă era de partea cancelarului, iar 
popularitatea lui a crescut. Au început să se audă şi voci care se 
întrebau dacă este avantajos să te ocupi de emigranții străini, 
punând în pericol securitatea propriilor cetăţeni, cu alte cuvinte, 
dacă merită să periclitezi propria libertate de dragul salvării unor 
evrei pe care alte țări, în speță Israelul, ar fi dispuse să îi sacrifice. 

Episodul petrecut pe aeroportul Schwechat a avut un sfârşit 
contradictoriu, care nu e deloc întâmplător. Din nou, s-a pus pe 
tapet o problemă care a rămas fără răspuns. Ce atitudine trebuie să 
adopte puterea de stat față de atacurile teroriştilor care pun în peri- 
col viaţa unor oameni nevinovaţi? Organele de stat au sau nu obli- 
gația de a salva viața ostaticilor? Sunt sau nu justificate eventualele 
sacrificii de vieți omeneşti? Autorităţile trebuie să aleagă calea 
tratativelor sau să-şi apere cu fermitate poziţia, tratându-i pe tero- 
rişti ca pe nişte criminali periculoşi? Cum trebuie apreciată gravi- 
tatea unor situaţii şi importanţa rezultatului final obținut? 


Un pistol într-un buchet de trandafiri 


Rote Armee Fraktion a lui Baader şi Meinhof a fost o cunoscută 
organizație teroristă vest-germană, dar în nici un caz singura După 
ce majoritatea şefilor ei au ajuns în spatele gratiilor activitatea 
organizației a început să lâncezească, ceea ce a favorizat apariția 
altor grupări. Nici până astăzi nu s-a aflat dacă una dintre ele a fost 
o ramificaţie a grupării Baader sau o organizaţie rivală. În orice 
caz, moartea ciudată a doi tineri a dovedit că scopurile ei nu erau 
deloc doar teoretice. Unul dintre ei a fost tânărul student în vârstă 
de 20 de ani, Wolfgang Quante, care a decedat în locuinta sa din 
Bremen în timp ce confecționa o bombă artizanală. În documentele 
lui au fost găsite planurile mai multor acţiuni teroriste. 

Al doilea tânăr, Holger Meins, a murit în închisoare. la 9 
octombrie 1974, după două luni de grevă a foamei. Moartea lui a 
avut efectul unei adevărate bombe, iar teroristul a devenit peste 
noapte un adevărat martir. Imediat, a doua zi, câțiva prieteni s-au 
ma pi p` ua ratia La uşa apartamentului procurorului 

inului de Vest, Giint ână 
iai ine her von Drenkmann, a sunat un tânăr 

— Ce doriţi? îl întrebă Drenkmann în pragul uşii. 

r5 Doresc să vă ofer un buchet de trandafiri, a răspuns tânărul 
şi cu o mişcare bruscă a scos un pistol din buchetul de flori, ră- 
nindu-l mortal pe procuror. Nimeni nu a izbutit să afle cine a fost 
ucigașul, dar ziariştii şi poliţiştii au fost siguri că acesta făcea parte 
din banda lui Baader, iar atentatul fusese un act de răzbunare 

S-au înşelat însă, deoarece acțiunea a fost organizată de o gru- 
pare rivală, autointitulată „Mişcarea 2 iunie“, în amintirea zilei 
morții studentului Ohnesorg. La fel ca şi banda lui Baader şi 
Meinhof, „Mişcarea 2 iunie“ comitea asasinate în numele luptei 
pentru dreptate socială. După asasinarea lui Drenkmann, membrii 

Fi done declarat ee fapt, au greşit întrucât intenționau să-] 
e procuror, i i-a pi r i l-a 
i p » dar curierul şi-a pierdut autocontrolul şi l-a 
Noua generaţie de terorişti a avut un specific al ei. Teroriştii nu 
erau criminali de profesie, organizau atentate în timpul liber, erau 

mai prudenti, respectau cu grijă regulile conspirative şi nu se coa- 
lizau cu nici o altă grupare. 

Cu câteva zile înainte de alegerile din Berlinul de Vest, l-au ră- 
pit pe Peter Lorenz, unul dintre candidaţii Uniunii Creştin-Demo- 
crate. În dimineaţa zilei de 27 februarie 1975, tânărul avocat şi 
politician în vârstă de 25 de ani a ieşit din vila sa de pe Krumme 
Lanke şi a urcat în Mercedesul care îl aştepta în faţa porţii. Şoferul 
a rulat pe drumul obişnuit, dar după mai puţin de un kilometru, a 
fost nevoit să frâneze brusc, deoarece strada era blocată de un ca- 
mion. S-a auzit o ciocnitură, iar Mercedesul a fost lovit din spate 
de o altă maşină, după care totul s-a desfăşurat ca într-un film 
polițist. Cineva l-a lovit pe şofer atât de puternic încât a leşinat, iar 
altcineva l-a tras pe Lorenz într-o altă maşină, care a dispărut după 
primul colţ. Poliţia nu avea nici cel mai mic indiciu care să o pună 
pe urma atentatorilor, iar martori nu s-au găsit deoarece trecătorii 
nu au dat nici o importanță incidentului considerându-l un banal 
accident de circulaţie. 

Starea de incertitudine a durat 24 de ore. 

Abia a doua zi, la Agenţia de presă DPA (Deutsche Presse 
Agentur) cineva a adus un plic. În el se afla fotografia lui Lorenz, 
care avea agăţat de gât un carton pe care scria: „Prizonier al Miş- 
cării 2 iunie“. Lorenz fusese răpit de această organizaţie şi în cu- 
rând ea avea să-şi facă publice revendicările: eliberarea a cinci 
terorişti care fuseseră condamnaţi la închisoare pentru jefuirea unei 
bănci şi pentru atentate cu bombă asupra unor persoane şi clădiri şi 
îmbarcarea lor imediată într-un avion cu destinaţia Yemenul de 
Sud. 

După patru zile de negocieri, cei cinci deţinuţi au fost eliberaţi 
şi urcați la bordul unui avion sub supravegherea atentă a pastorului 
Heinrich Albertz, fostul primar al Berlinului de Vest. In aceeaşi 
noapte, Lorenz a fost eliberat. 

Autorităţile federale au capitulat în fața violenței, iar oamenii 
au început să se întrebe dacă aceasta era cea mai bună soluţie. In 
plus, specialiştii în probleme de terorism au înțeles de ce 
organizatorii atentatului nu au cerut eliberarea lui Andreas Baader, 
Gudrun Ensslin, Ulrike Meinhof şi a altor deținuți importanți. 

Probabil, organizaţia a vrut să se distanțeze de RAF. La început 
a trimis la redacţiile diverselor ziare declaraţii în care erau condam- 
nate metodele folosite de Rote Armee Fraktion. Noua organizație 
nu intenționa să jefuiască bănci pentru ca membrii ei să se îmbogă- 

țească peste noapte, ci dorea să contribuie la însănătoşirea clima- 
tului politic al societăţii. Evoluţia ulterioară a „Mişcării 2 iunie“ a 
dovedit că şi această nouă generaţie de teroriști avea să se trans- 
forme într-o bandă de tâlhari care furau automobile şi arme, falsifi- 
cau documente şi paşapoarte, jefuiau bănci şi organizau atentate cu 
bombe artizanale. 

In ziua de 24 aprilie 1975, la ora 11.30, doi tineri au intrat în 
clădirea ambasadei Germaniei Federale din Stockholm. A fară aş- 
teptau alți doi tineri: un băiat şi o fată. La un moment dat, din am- 
basadă a ieşit un funcţionar şi după ce au schimbat câteva cuvinte 
în limba germană, cei doi tineri au intrat şi ei. 

— Am dori să ajungem la secţia consulară, spuse tânăra oprin- 
du-se în fața unui ghișeu. 
Fe In ce problemă, vă rog? întrebă zâmbitor un functionar 
îmbrăcat în haine închise la culoare. í 

—— Ne aflăm într-o situație delicată. Suntem în călătorie de 
nuntă şi ne-au dispărut paşapoartele, răspunse tânăra cu un aer 
preocupat. 

— Bine că nu e mai rău, zâmbi funcţionarul, făcându-le semn 
să aştepte. 

In cele din urmă au reuşit să intre în ambasadă şase tineri: 
Siegfried Hausner, Karl Heinz Dellwo, Bernhard Răssner Manfred 
Lutz Taufer şi „tinerii însurăţei“ Ulrich Wessel Şi Hanna Elise 
Krabbe. 

Cabinetul ambasadorului Dietrich Stoecker şi birourile 
ambasadei se aflau la etajul trei. Spre marea uimire a secretarei 
tinerii căsătoriți au intrat în anticamera biroului ambasadorului. i 

— Cum ați ajuns aici? Secția consulară este la parter. 

Cei doi tineri nu s-au urnit din loc, iar tânărul a scos din 
buzunar un pistol, strigând: 

— Nici o mişcare! Mâinile pe masă! 

Observând că cei doi vizitatori nu se îndreaptă spre sectia 
consulară, funcţionarul de la ghişeu făcuse semn ofițerului de 
securitate care păzea ambasada. În timp ce acesta se pregătea să-i 
interpeleze pe intruşii care urcau la etajul întâi, a observat că un 
necunoscut îi ocheşte de sus cu pistolul. - 

„Imediat s-a creat panică. Teroriştii au început să tragă în pe- 
reți şi in tavan, provocând un haos şi mai mare. Câţiva funcționari 
au sărit pe fereastră de la parter, în timp ce alţii au urcat la etajul 
trei unde teroriștii îi țineau în şah pe ambasadorul Stoecker, 

pe ataşatul militar von Mirbach şi pe consilierul comercial 
Hillegaart. 

După primele împuşcături, cineva a reuşit să anunțe poliția, 
astfel încât, puţin mai târziu, parterul ambasadei a fost ocupat de un 
detaşament special de trăgători, îmbrăcați în veste antiglonț şi cu 
căşti pe cap. Teroriştii i-au somat să părăsească imediat clădirea, 
dar poliţiştii se pregăteau să atace. 

— Vorbeşte purtătorul de cuvânt al brigăzii de luptă „Holger 
Meins“. Vorbeşte purtătorul de cuvânt al... Dacă poliţiştii nu elibe- 
rează imediat ambasada, vom fi nevoiţi să-l împuşcăm pe ataşatul 
militar von Mirbach, se auzi o voce de la etaj. 

Poliţiştii au rămas la locurile lor. Puțin după ora 13.00 s-au 
auzit patru împuşcături. Apoi s-a întredeschis o uşă şi pe palier a 
fost aruncat Andreas Mirbach. Era grav rănit şi abia după două ore 
teroriştii au dat voie unor sanitari neînarmaţi să îl transporte afară. 
Din păcate, von Mirbach a murit în spital în aceeaşi noapte. 

După aceste împuşcături, poliția a capitulat, părăsind incinta 
ambasadei. În același timp, la filiala Agenţiei de presă vest-ger- 
mane DPA din Stockholm, s-a primit un telefon. 

— Aici este purtătorul de cuvânt al brigăzii de luptă „Holger 
Meins“. Vă rog să vă notaţi următorul mesaj: cei 28 de deținuți, 
inclusiv Baader, Meinhof şi toţi ceilalţi aflaţi în închisorile vest- 
germane trebuie eliberați imediat în schimbul ostaticilor şi 
transportați până la ora 21.00 pe aeroportul din Frankfurt. In caz 
contrar, vom împuşca, din oră în oră, câte un ostatic. 

Se pare că teroriștii intenționau să repete exemplul colegilor lor 
de breaslă care îl răpiseră pe Peter Lorenz, în timp ce autoritățile 
federale au lăsat opinia publică să înțeleagă că organele executive 
se tem de terorişti, evitând o confruntare directă cu ei. 

Şi de data aceasta, poliţia se afla într-o situație delicată cu atât 
mai mult, cu cât tragedia se juca în văzul lumii, deoarece televi- 
ziunea transmitea în direct din zona clădirii ambasadei ocupate. 
Ministrul de externe Genscher, care urma să decidă asupra modului 
cum trebuia procedat, avusese deja o experienţă neplăcută cu tero- 
riştii cu doi ani în urmă, când, în calitatea lui de ministru de interne, 
condusese acţiunea de pe aeroportul Fiirstenfeldbruck soldată cu 
un eşec lamentabil. 

Şedinţele comitetului de criză constituit la Bonn se țineau lanț 
pentru a câştiga timp. Tergiversarea negocierilor cu teroriștii avu- 
sese de multe ori succes. La ora 22.00, teroriştii l-au împușcat în 

incinta ambasadei pe consilierul comercial Heinz Hillegaart. Deşi 
asasinatul comis cu sânge rece a stârnit panică la Bonn, guvernul 
vest-german nu a capitulat, iar purtătorul lui de cuvânt i-a anunțat 
pe teroriști la telefon că guvernul nu acceptă condiţiile lor. 

Această hotărâre neașteptată a clătinat siguranța ucigaşilor, 
care, după cincisprezece minute, au eliberat trei femei, punând 
aceeaşi condiție: dacă revendicările lor nu vor fi îndeplinite, vor 
împuşca, din oră în oră, câte un ostatic. 

La puţin timp după miezul nopţii, în clădirea ambasadei s-a 
auzit o explozie, după care la etajul trei a izbucnit un incendiu. A 
urmat un schimb de focuri, iar din încăperile învăluite în fum au 
început să iasă în fugă ostaticii şi teroriştii. Ulrich Wessel a fost 
împuşcat, iar Bernhard Râssner, Hanna Elise Krabbe şi Siegfried 
Hausner — grav răniți. Poliţiştii suedezi i-au arestat pe teroriști, 
urcându-i la bordul primului avion care zbura în Germania. 
Hausner, care încă din 1972 o ajutase pe Meinhof să instaleze o 
bombă în birourile Agenţiei de presă-a-lui Springer din Hamburg, 
a murit după o lună, în spitalul închisorii din Stammheim. Prin 
urmare, teroriștii au fost înfrânți, iar pentru moment, membrii ban- 
dei lui Baader şi Meinhof au pierdut orice speranţă de a fi eliberaţi. 

La 7 aprilie 1977, înaintea sărbătorilor de Paşti, în centrul 
oraşului Karlsruhe a fost comis un triplu asasinat. În Joia Mare, la 
ora 9.15 dimineaţa, când străzile erau încă liniştite, Mercedesul 
condus de Wolfgang Göbel rula pe traseul lui obişnuit. Lângă şofer 
se afla procurorul general Siegfried Buback, iar în spate Georg 
Wurster, şef de serviciu la procuratura generală. 

Intr-o zi de la sfârşitul lui martie Giinter Sonnenberg s-a inte- 
resat de ultimul tip de motocicletă Yamaha 750 într-un magazin cu 
motociclete din Düsseldorf. Vânzătorul i-a răspuns la toate întrebă- 
rile, dar şi-a dat seama că pe tânăr nu-l interesau, de fapt, caracte- 
risticile tehnice ale motocicletei. 

— Mai precis, aş dori să închiriez una pentru câteva zile, zise 
tânărul, învârtindu-se în jurul unei motociclete. 

— În cazul acesta, vă rog să luați legătura cu o altă firmă, îi 
spuse vânzătorul, întinzându-i o carte de vizită cu adres 

Câteva mi 
Suzuki 
numărul 


Į 


— Mă numesc Hans-Dieter Götz, se prezentă un alt tânăr care 
intrase într-un magazin de automobile din Germersheim, şi doresc 

Vânzătorul i-a prezentat câteva modele vechi, din care tânărul 
şi-a ales o Alfa Romeo. Cu câteva zile înainte cumpărase un BMW 
vechi, plătind un avans de 2500 de mărci. Proprietarul îi demontase 
însă numărul de înmatriculare pentru a-l obliga să o înregistreze 
singur la poliţie. După câteva zile, Götz a restituit maşina, luân- 
du-şi avansul înapoi din care a cumpărat acea Alfa Romeo cu nu- 
mărul de înmatriculare GER-AM 25. 

În timp ce poliţia încerca să afle cum a reuşit Sonnenberg să 
parcurgă cei 802 kilometri înregistrați la bord, un martor şi-a adus 
aminte că în ziua de 3 aprilie văzuse aceeaşi motocicletă în fața 
Casei de Economii din Sachsenheim. Un alt martor a declarat că în 
Karlsruhe văzuse doi tineri care îşi lăsaseră bicicletele de damă în 
parcul din centrul oraşului şi se urcaseră pe o motocicletă japoneză 
aflată în parcare. Acelaşi martor şi-a amintii şi de numărul 
motocicletei. Pie fe 

Oraşul Sachsenheim este înconjurat de păduri. In zilele de 4 şi 
5 aprilie, în timp ce-şi făcea rondul ziinic, pădurarul făcea câteva 
observaţii. Mai întâi a auzit nişte împuşcături pe care atunci ie-a 
considerat simple manevre. Mai târziu, a găsit câteva tuburi de 
cartuş trase de o armă ucigaşă şi astfel şi-a dat seama că s-a ope 
În plus, în noroi se vedeau urmele anvelopelor unei motociclete, iar 
locuitorii oraşului Sachsenheim şi-au adus aminte că în zilele 
acelea văzuseră o Alfa Romeo în oraş şi în împrejurimile lui. 

În Germania există numeroase firme şi ateliere particulare unde 
proprietarii de maşini pot să comande numere de înmatriculare din 
material reflectorizant. La 5 aprilie, proprietarul unei asemenea 
firme din Ludwigshafen a primit o comandă telefonică pentru un 
număr reflectorizant LU-N L8 destinat unei motociclete. Clientul 
s-a prezentat în aceeaşi zi, a plătit suma de 17,50 mărci şi a plecat. 

În Joia Mare, Mercedesul de serviciu al lui Buback aştepta la 
stop, la intersecţia străzilor Landstrasse şi Molkestrasse. Pe banda 
alăturată, lângă Mercedes, a oprit o motocicletă Suzuki pe care se 
aflau doi tineri cu căşti metalice. Unul din ei avea atârnată de gât o 


ii 


geantă. În clipa când maşina a demarat, unul din motociclişti a scos 


un pistol din geanta de la gât şi a tras în pasageri din limuzi 
tânărul a schi 


Apoi motocicleta a trecut pe partea ce 

câteva vorbe cu şoferul maşinii care venea încet din partea op! 
a dispărut. 

i i pa i 9 FA 

Procurorul general Buback şi Georg Wur: lo 

Göbel a fost transportat la spital, unde a murit şase zile mai târ 

Atentatorul a tras 15 focuri dintr-un pistol mitralieră Heckler-Koch 

cu patul şi țeava retezate. 

Acest triplu asasinat a fost revendicat de organizaţia creată de 
Ulrike Meinhof, o ramificație sau succesoarea grupării Rote Armee 
Fraktion. Câteva zile mai târziu, redacţiile celor mai importante 
ziare şi agenții de presă au primit, spre difuzare, declaraţia acestei 
bande care, prin stilul în care era concepută, semăna foarte bine cu 
mesajele lui Andreas Baader, aflat în „cea mai bine păzită închisoa- 
re din Republica Federală“. Mai târziu a ieşit la iveală că detinutii 
erau atât de prost păziți încât puteau să întrețină legături cu mem- 
brii bandei aflaţi în libertate. În felul acesta, Baader a reuşit să or- 
ganizeze şi să conducă, direct din închisoare, acțiunile lui teroriste 

„Buback a fost direct răspunzător de moartea lui Holger Meins. 

Siegfried Hausner şi Ulrike Meinhof“, au încercat să ka justifice 
teroriştii. „In calitatea lui de procuror general, de mediator al 
acțiunilor coordonate ale organelor de justiție şi ale serviciului de 
informații vest-german, Buback a ofgăhizat asasinarea celor trei în 
strânsă colaborare cu CIA“. 

Atentatul a urmat procesului de la Stammheim, la care Andreas 
Baader, Gudrun Ensslin şi Jan Carl Jaspe au fost acuzaţi de 4 
asasinate şi 40 de tentative de asasinat şi condamnaţi la închisoare 
pe viaţă. | 

Impuşcarea procurorului general a constituit un act de răzbu- 
nare şi în același timp o provocare la adresa poliţiei şi a guvernului. 
Teroriştii vroiau să demonstreze că nu au de gând să se predea şi că 
vor continua lupta confraților lor aflaţi în spatele gratiilor. Curând 

e1 aveau să arate că nu se sfiesc să folosească orice mijloc pentru a 
zgudui opinia publică şi guvernanţii. 

A Bancherul Jürgen Ponto era directorul şi preşedintele consi- 
liului administrativ al lui Dresdner Bank, iar fina lui era fiica unui 
cunoscut avocat din Hamburg. La 23 de ani, Susanna devenise 
membră a Comitetului de sprijin al deţinuţilor politici din Germa- 
nia federală şi trăia cu teroristul Karl Heinz Dellwo, care luase 
parte la atacul asupra ambasadei Germaniei de la Stockholm 

Cazul Susannei Albrecht ocupă un loc aparte în istoria teroris- 
mului şi dovedeşte că bandele de teroriști, care îşi motivează politic 
acțiunile, nu se deosebesc prin nimic de bandele de gangsteri 
Susanna Albrecht a jucat un rol funest în acțiunea Ponto. 

Directorul Jürgen Ponto locuia într-o vilă luxuoasă în 


Oberursel. În după amiaza zilei de 30 iunie, în j i 
auzit o voce plăcută: ec sa it 


Räpiri care au zguduit lumea 155 


— Unchiule, sunt eu, Susanna, Susanna Albrecht. Aştept afară 
la portita din grădină. Am trecut pe aici şi aş vrea să te văd. 

La un semn al bancherului, șoferul a deschis portiţa, iar în 
grădină au intrat trei tineri care şi-au continuat nestingheriţi drumul 
până în vestibulul casei, unde s-au oprit, privind în jur. Şoferul 
i-a condus în anticameră, iar bancherul nu s-a lăsat prea mult 
aşteptat. 

Nu am reuşit să reconstituim modul cum s-a desfăşurat această 
acțiune cu epilog dramatic. Se pare că teroriştii intenționau să-l 
răpească pe Ponto. Acesta s-a apărat, s-au auzit împuşcături şi la 
strigătele lui au apărut soţia şi câţiva servitori. Teroriştii au fugit, 
urcându-se într-o maşină care îi aştepta după colţ. Jürgen Ponto a 
fost transportat la o clinică chirurgicală din Frankfurt, unde a murit 
peste două ore. 

Ca o încununare a cinismului lor, teroriştii au făcut publică o 
declaraţie prin care îşi revendicau atentatul, justificându-l prin 
argumente neîntemeiate. Printre semnatarii declaraţiei a apărut şi 
numele Susannei Albrecht, membră a organizației Rote Armee 
Fraktion. 

Susanna Albrecht, cunoscută sub numele de Sanna, a devenit o 
victimă a mediului în care a crescut. Dorind să devină la fel de 
celebră ca tatăl său, a încercat să se apropie de el. Curând însă avea 
să sufere o deceptie, fiindcă şi-a dat seama că departe de a fi un 
model, tatăl ei era un om obişnuit, cu multe defecte. Intre ei au 
început să apară divergențe de păreri. Simţindu-se încorsetată de 
convențiile în care trăiau aristocrații, din rândul cărora făceau parte 
şi părinţii ei, Susanna s-a revoltat împotriva modului de viață ce-i 
fusese predestinat. Psihologul Salewski citează afirmaţiile Su- 
sannei: „M-am săturat până peste cap de veşnicele petreceri la care 
se mâncau icre negre şi somon afumat“. 

Ca un prim semn al revoltei față de autoritatea părintească, 
Sanna a refuzat să mai învețe pentru examenul de bacalaureat. Pă- 
rinții au trimis-o cu forța la internat, unde a devenit o fată ascul- 
tătoare şi chiar supusă. 

Şederea la internat și-a arătat roadele deoarece, în 1971, 
Susanna a reuşit la examenul de bacalaureat şi s-a angajat ca 
educatoare la o grădiniță de copii. Această muncă i-a adus primele 
satisfacţii morale: nu mai era doar fiica unui cunoscut bogătaş, ci 
un anume Albrecht. Situaţia nu i-a displăcut, cu atât mai mult cu 
cât continua să aibă cont la bancă. Apoi, s-a înscris la universitate, 

s-a mutat într-un cămin de studenți cu concepții dubioase, după 
care a renunţat de tot la învățătură. 

Mediul în care a intrat a avut consecinţe nefaste asupra ei. 
Prima oară a fost închisă împreună cu studenţii care ocupaseră cu 
forța locuinţele goale în semn de protest față de speculanții de 
terenuri. A făcut cunoştinţă cu Marghit Schiller şi Ilse Stachow, 
membre ale grupării Rote Armee Fraktion şi le-a făcut diverse 
servicii. Apoi a devenit iubita celebrului terorist Karl Heinz 
Dellwo, care şi-a câştigat o faimă tristă în timpul atacului asupra 
ambasadei Germaniei din capitala Suediei. De când era mică, 
Sanna visase să devină eroină. Acum i se oferea acest prilej. A 
sunat la uşa naşului ei şi pur şi simplu l-a împuşcat. 

Poliţia a iniţiat o acţiune de mare anvergură pentru a prinde 
făptaşii. Opinia publică era revoltată la culme, iar membrii 
guvernului simțeau că li se clatină pământul sub picioare, întrucât 
pierduseră lupta împotriva teroriştilor. Iar în vara lui 1977, a apărut 
un alt semnal de avertizare. ii 

Vizavi de clădirea procuraturii de stat de pe Blummenstrasse 
din Karlsruhe, la numărul 9, se afla locuinţa unui pictor. La 25 
august soţia lui a primit un telefon: 

— Bună ziua, la telefon este doamna Ellwanger. Aş dori... mai 
degrabă, am dori să vă facem o vizită împreună cu soțul meu. 
Ne-am construit un bungalov nou şi vrem să cumpărăm un tablou. 

S-au întâlnit a doua zi, la ora 9.00 dimineaţa. După ce au stat de 
vorbă mai mult de două ore şi jumătate, domnul Ellwanger a scos 
brusc de sub haină un pistol, iar „soţia“ i-a urmat exemplul. 

— Executăm o acțiune a grupării Rote Armee Fraktion şi dacă 
ne veţi asculta ordinele, nu veți păți nimic. Nu trebuie să vă fie 
teamă. 

Domnul şi doamna Ellwanger i-au dus pe pictor şi pe soţia lui 
în camera alăturată unde i-au legat de un scaun cu frânghia de rufe. 
După puţin timp, soneria a ţârâit din nou. De data aceasta a deschis 
domnul Ellwanger, lăsând să intre doi indivizi care târau după ei o 
cutie mare din carton. 

Împreună, au scos din ea un lansator de rachete şi l-au montat 
spre clădirea de vizavi a procuraturii de stat, au reglat mecanismul 
de declanşare la ora 16.00, au tăiat cablurile telefonice şi au dispă- 
rut. Din fericire, la ora 16.00 nu s-a întâmplat nimic, fiindcă 
mecanismul de declanşare s-a defectat. Spre seară, pictorul şi soţia 
lui au reuşit să se dezlege şi au sunat la poliţie din apartamentul 
vecin. Teroriştii nu au fost prinşi, dar s-a aflat că cei doi erau Silke 

Maier- Witt, o prietenă a Susannei Albrecht şi Christian Klar, fost 
student la Universitatea din Heidelberg. 


La 30 decembrie 1976, poliţia rutieră a reținut pe autostrada de 
lângă Butzbach, doi indivizi suspecți care circulau într-o maşină 
furată: Siegfried Haag, fost avocat şi Roland Meyer. Cei doi tero- 
rişti aveau paşapoarte false cu nume străine, iar în maşină au fost 
găsite două pistoale şi o mitralieră. Haag mai avea asupra lui şi alte 
documente compromiţătoare, inclusiv un „plan de acţiune al co- 
mandoului de terorişti. Deşi poliţiştii au supus textul unei minuți- 
oase analize, ei nu au reuşit să-l descifreze în întregime din cauza 
abrevierilor, a criptonimelor şi a simbolurilor folosite. Acţiunile 
erau prezentate în coloane, cu detalierea sarcinilor ce reveneau 
fiecărui membru în parte. Printre alte simboluri apărea des cuvântul 
„Margarină“. - A 

Şeful Serviciului federal de criminalistică, dr. Horst Herold îm- 
preună cu procurorul general şi cu experții poliției şi-au bătut capul 
zadarnic ca să afle împotriva cui era îndreptată acțiunea „Mar- 
garina“. Au aflat prea târziu, când Siegfried Buback era deja mort. 

O altă acţiune, cunoscută sub numele „Big Money“ a constituit 
planul de răpire a bancherului Ponto care nu a fost însă pus în 
aplicare. La începutul lui iulie, la arhiva Institutului de Economie 
Mondială din Hamburg a venit un tânăr cu ochelari cu rame aurite 
care, după ce a prezentat legitimaţia de student, a cerut materiale 
biografice despre Ponto şi Schleyer. 

— Îmi pregătesc lucrarea de doctorat care are ca temă „Perso- 
nalităţi importante ale economiei vest-germane“, şi-a argumentat el 
cererea. 

Bibliotecarii de la arhivă i-au pregătit materialele pentru a doua 
zi, iar studentul le-a studiat şi le-a consultat o după-amiază în- 
treagă. Tânărul se numea Willy Peter Stoll, avea 27 de ani şi rolul 
lui încă nu se terminase. ei mid fa 

Vineri 25 iulie, într-un magazin de mașini vechi din Hürt, lângă 
Köln, a intrat un tânăr care s-a arătat interesat de un microbuz 
Volkswagen, cu numărul de înmatriculare K-C 3849. 

— Ce părere aveţi? îl întrebă vânzătorul. - 

— Merge. Îmi convine şi culoarea lui albă, răspunse tânărul. 

— Prin urmare, îl cumpăraţi? 

— Da 

— Atunci, poftiți înăuntru, domnule, ca să semnaţi contractul. 
Toate documentele se găsesc în biroul alăturat. 

l După ce s-au aşezat la o masă, iar cumpărătorul şi-a aprins o 
țigară, patronul magazinului l-a întrebat: 

— Cum vă numiţi? 

— Aici e scris tot, răspunse tânărul, întinzându-i o carte de 
vizită: Peter Borge, Köln, Luxemburger Strasse 121. După ce a 
plătit, tânărul a plecat grăbit, spre marea mulțumire a vânzătorului, 
care era fericit că reuşise să vândă maşina atât de uşor. 

Pe Weiner Weg 1B din Köln se înalță un bloc turn cu aparta- 
mente de închiriat, construit de un şeic arab, care şi-a investit petro- 
dolarii în peste 60 de imobile. Fiecare apartament are câte un garaj 
la subsol. In ziua de 27 iulie apartamentul nr. 2065 şi garajul nr. 127 
au fost închiriate de Lisa Riese care a plătit anticipat o sumă destul 
de mare. 


La 30 iulie 1977, la comisariatul de poliţie din Köln-Porz s-a 
prezentat un bărbat care a anunţat furios că i s-a furat maşina. 


brs Domnule comisar, era absolut.nouă. Ieri am cumpărat-o, 
strigă el. 


— Domnule, liniştiți-vă... Să o luăm pe îndelete. Cum vă 
numiți? 

— Arno Last. 

— Ocupaţia? 

— Electrician. Mai precis, maestru, într-un atelier. 

— Cum era maşina? | 

— Absolut nouă, domnule comisar... 

— Ce marcă? 

— Mercedes 300, galben. 

— Numărul? 

— Aşteptaţi puţin, zise Last şi scoase din buzunar documentele 
maşinii. Nici nu am avut timp să-l memorez. K-AA 6584. 

— O să vă ținem la curent cu tot ce se întâmplă, domnule Last, 
spuse comisarul, ridicându-se în picioare. 

— Şi mai avea încă ceva, îşi aduse aminte bărbatul asudat. Un 
cârlig, pentru remorcă. Intenţionam să cumpăr o remorcă fiindcă 
vroiam să plec cu familia în Italia... Intenţionam. 

— Nu trebuie să vă descurajaţi, poate o vom găsi repede. 

— Se mai întâmplă şi asemenea cazuri, domnule comisar? . 

— Uneori. 

In garajul subteran al blocului turn de pe Weiner Weg 1B apă- 
ruse o maşină străină. Şeful garajului, Friedrich Wilk, a studiat-o cu 
un aer expert: Mercedes, ultimul tip. Wilk nu ştia cui aparţine, dar 

şi-a notat numărul K-LZ 589 şi, pentru orice eventualitate, i-a 
blocat ieşirea, aşezându-şi de-a curmezişul propria maşină. 

În aceeaşi seară, tânărul cu ochelari cu rame aurite, care era 
proprietarul maşinii, a venit să-şi ceară scuze. 

— Nu este admisibil, domnule. În primul rând nu vă cunosc, iar 
în al doilea rând, în garajul meu nu are voie să parcheze nici un 
străin. Ăsta este rostul meu aici. 

— Vă înţeleg, domnule Wilk, dar eu nu sunt străin. Sunt logod- 
nicul domnişoarei Riese, care locuieşte aici. De aceea, am venit să 
vă rog... 

Wilk a primit 20 de mărci şi afacerea a fost încheiată. 
Mercedesul a putut fi parcat pe locul cu numărul 127. Domnişoara 
Riese era o tânără blondă şi plăcută, pe care şeful garajului o 
cunoscuse atunci când îi dăduse cheile de la cutia de scrisori. I s-a 
părut însă curios că, deşi plătea chirie, locuia într-un apartament 
gol. 


Dr. Hanns Martin Schleyer, preşedintele Uniunii federale a 
industriaşilor germani şi a Uniunii patronilor era un om bogat şi 
influent. În seara zilei de 14 august, se întorcea, odihnit şi bronzat, 
de la casa sa de week-end; de pe malul lacului Bodam. A doua zi, 
luni, urma să participe la o şedinţă importantă la firma Daimler 
Benz din Stuttgart din al cărui consiliu de.administraţie făcea parte. 
Aici a aflat că figurează pe o listă — întocmită de poliție — cu 
persoane a căror viață era în pericol şi trebuiau păzite. În carnetul 
teroriştilor Haag şi Meyer, arestaţi de poliţie, fusese găsită 
abrevierea „hm“ şi poliţiştii ajunseseră la concluzia că se referea la 
Schleyer, care de fapt se numea Hanns Martin. 

Acest episod nu ar fi fost atât de important şi de interesant dacă 
poliția nu l-ar fi inclus pe Schleyer în categoria persoanelor aflate 
în pericol maxim. Din clipa aceea, el a fost păzit ca un ministru: a 
primit gardă de corp, în vilă i-a fost montat un sistem de semna- 
lizare şi toate broaştele de la uşi au fost înlocuite. 

La 5 septembrie, Wilk care era portarul şi şeful garajului s-a dus 
să controleze, ca de obicei, garajul şi a văzut că Mercedesul galben 
al domnişoarei Riese era parcat la locul lui. Dar, atenţia i-a fost 
atrasă de un microbuz Volswagen cu perdele galbene pe care îl 
vedea prima oară. Curios, Wilk a privit înăuntru şi a văzut un 
cărucior albastru de copil. Şi-a notat numărul lui de înmatriculare 
ca să se intereseze al cui e fiindcă ştia că în blocul lui nu locuieşte 
nici o familie cu copil mic. 

La 5 septembrie 1977, Hanns Martin Schleyer a plecat spre casă 
în jurul orei 17.00. Mercedesul lui, 450 SEL, era condus de Heinz 
Marzisz, un șofer cu experiență, în vârstă de 31 de ani, iar în spate 
rula maşina poliţiei în care se afla garda ce-l păzea tot timpul: 
Reinhold Brăndle, în vârstă de 41 de ani, Roland Pieler, de 20 de 
ani şi Helmut Ulmer, de 24 de ani. La ora 17.15 cele două maşini 
au ajuns în dreptul stadionului Miingersdorf şi au cotit pe Vincenze 
Statze. Imediat după ce a dat colțul, şoferul a pus o frână bruscă. 
Strada era blocată de un Mercedes nou, de culoare galbenă, cu 
număr de înmatriculare din Köln, iar în faţa lui, pe carosabil, se afla 
un cărucior albastru de copil. 

Şoferul maşinii poliţiei care îl urmărea atent nu a avut timp să 
pună frână şi a lovit din spate maşina lui Schleyer. 

__ In acelaşi timp au detunat câteva împuşcături. Un grup format 
din mai mulți tineri au deschis foc de mitralieră asupra celor două 
maşini. Unul dintre terorişti a deschiș portiera din spate a Mer- 
cedesului, trăgându-l afară pe Schleyer. Şoferul Marzisz a sărit 
repede de la volan, încercând să îl salveze. S-a auzit o nouă detu- 
nătură și Marzisz s-a prăbuşit pe caldarâm cu tâmpla străpunsă de 
un glonte. 

Teroriştii au sărit repede în microbuz şi au părăsit locul faptei. 
Un BMW care se afla prin apropiere în momentul atacului, a pornit 
pe urmele microbuzului, dar aşa cum se întâmplă de multe ori, no- 
rocul le-a surâs teroriştilor. La câteva străzi mai încolo un camion 
militar belgian tocmai întorcea. Microbuzul încărcat cu terorişti a 
mai avut timp să treacă, în timp ce BMW-ul care îl urmărea a 
rămas blocat, iar șoferul lui a pierdut microbuzul din vedere. Întâl- 
nind pe drum un echipaj de poliţie, el a anunţat că a observat un 
Volkswagen care rula spre autostradă. Şoferul echipajului a preluat 
mesajul şi a alertat poliția. După cum s-a dovedit ulterior, a fost 
comisă o mare greşeală, deoarece Volkswagen-ul o luase în altă 
direcţie. 

Poliția a mai comis o greşeală atunci când, la ora 19.00, pe 
micile ecrane a făcut un apel către populaţie ca să ajute poliţia la 
găsirea unui VW-Bully alb. În jargonul polițienesc „bully“ 
înseamnă microbuz, dar nici un telespectator nu a înțeles ce maşină 

trebuia prinsă. În felul acesta, populaţia a fost împiedicată să 
colaboreze cu poliţia. 

Intre timp, la fața locului s-au adunat echipajele de poliţie din 
împrejurimi, dar poliţiştii nu i-au mai putut ajuta pe colegii lor din 

garda personală a lui Schleyer. Toți trei erau morți. Criminaliştii au 
putut doar să constate că Mercedesul galben şi căruciorul de copil 
fuseseră folosite doar drept capcană. Căruciorul fusese legat de un 
şnur, iar unul dintre teroriști îl trăsese de la distanță pe carosabil. 
Mercedesul galben era maşina furată despre care am mai amintit. 
Electricianul Last a recuperat-o mai târziu şi a reuşit să plece cu 
familia în Italia. 

După cum ştim, portarul Wilk îşi notase numărul microbuzului 
alb în care se afla căruciorul de copil. După ce a auzit comunicatul 
poliției, s-a uitat în carnet şi a constatat că microbuzul căutat era 
unul şi acelaşi cu cel parcat în garajul blocului 1B de pe Weiner 
Weg. 

În jurul orei 21.30, criminaliştii au intrat în garaj. Microbuzul 
se afla la locul lui. Au chemat un pirotehnician ca să le deschidă 
portiera, deoarece se temeau ca înăuntrul lui să nu fie o bombă. Nu 
au găsit însă nimic altceva decât un plic care conţinea fotocopia 
unei scrisori adresate guvernului de la Bonn. Probabil, teroriștii 
sperau că în felul acesta nu putea fi identificată proveniența hârtiei 
şi a maşinii de scris. Scrisoarea conţinea următorul mesaj: 


Către guvernul federal: 

Aveţi grijă ca imediat să fie sistată. acţiunea de urmărire 
publică, deoarece, în caz contrar, orice negociere va fi suspendată, 
iar Schleyer va fi împuşcat. 

RAF 

În ciuda acestui avertisment, căutarea autorilor atentatului a 
luat o amploare crescândă. Criminaliştii au aflat de la portarul Wilk 
despre domnişoara Riese, dar atunci când au sunat la uşă, nu le-a 
răspuns nimeni. De teamă ca înăuntru să nu explodeze o bombă, ei 
nu au forțat uşa, ci au adus un cărucior blindat, mic cât o jucărie, 
fabricat în Irlanda de Nord. Căruciorul putea fi dirijat prin radio de 
la distanță, avea 7 reflectoare, o cameră video şi o mitralieră. 
„Şoferul“ lui putea să stea liniştit în faţa unui ecran de televizor şi 
să urmărească terenul şi „lupta“ robotului blindat. După ce 
căruciorul a trecut prin uşa apartamentului domnişoarei Riese, pe 
ecran s-a văzut că e nelocuit. 

În timpul anchetei a ieşit la iveală că, în realitate, Riese era 
Friederika Krabbe, sora Hannei Elise Krabbe, care luase parte la 
atacul asupra ambasadei Germaniei de la Stockholm. Terorista 
locuia în condiţii modeste, deoarece tot ce s-a găsit în locuinţa ei 

au fost o saltea pneumatică, o veioză, un scaun şi un aparat de 
radio. 

Actul terorist comis ziua în amiaza mare în plin centrul oraşului 
Köln a produs stupoare, cu atât mai mult cu cât nu era primul. Trei 
poliţişti morți, un şofer împuşcat şi Schleyer răpit — acestea au 
fost rezultatele unui bilanț tragic. Guvernul federal ştia foarte bine 
cum va reacţiona opinia publică. Poliţia care se dovedise incapabilă 
să asigure protecția unei persoane despre care bănuia că ar putea 
deveni ţinta teroriștilor, ştia că nu are nici un motiv să fie lăudată. 
De asemenea, era un fapt bine cunoscut că, numai în primele şase 
luni ale lui 1977, bandele de terorişti reuşiseră să sustragă din lo- 
curi publice şi, de multe ori, din seifuri închise 332 de fişe de iden- 
titate în alb, 255 de fişe completate, 226 de paşapoarte de serviciu 
în alb, 456 de permise de şofer, 34 de ştampile oficiale şi 3 maşini 
de scris cu caractere speciale pentru completarea paşapoartelor. 
Teroriştii capturaseră 2040 pistoaleş=1463 puşti, 197 mitraliere, 6 
kilograme de material explozibil, 55 grenade şi 15 grenade de 
mână, dispunând astfel de tot arsenalul de luptă necesar activităţii 
lor. Bandele de terorişti aveau aceleaşi radioemițătoare cu cele folo- 
site de poliţie, la care se adăugau 1260 de emițătoare furate şi chiar 
un aparat special de codificare şi decodificare numit INVENTR. 
Prin urmare, poliţia nu putea să aibă conştiinţa curată din moment 
ce nu reuşise să împiedice această „supradotare“ a gangsterilor. 

Poate tocmai de aceea, conducerea acțiunii a fost preluată de 
însuşi cancelarul federal, Helmut Schmidt, care, la ora 21.30, a 
anunțat tragicul eveniment în faţa camerelor de luat vederi după 
care s-a adresat teroriştilor: 

„În mod sigur cuvintele mele sunt ascultate de făptaşi. Probabil, 
acum ei îşi gustă roadele victoriei, dar trebuie să le spun că fac o 
mare greşeală. Terorismul nu mai are nici o şansă, deoarece împo- 
triva lui luptă nu numai organele de stat, ci întregul popor.“ 

S-a creat o situaţie paradoxală, fără precedent. Timp de şase 
săptămâni un înalt reprezentant al statului a negociat viaţa ostati- 
cului, discutând cu teroriştii ca de la egal la egal. Cu toate acestea, 
nu au reuşit să obţină nici măcar o superioritate de două treimi. 

„Statul major de criză“ constituit la Bonn a pus la punct tactica 
de luptă. Scopul îl constituia eliberarea lui Schleyer, prinderea şi 
aducerea făptaşilor în faţa tribunalului şi revigorarea încrederii 
cetăţenilor în capacitatea poliţiei de a le asigura securitatea. Tactica 
aleasă de criminalişti era simplă şi încercată în numeroase rânduri: 

tergiversarea negocierilor, mizând pe faptul că, după un timp, 
teroriştii vor ceda nervos. 

A doua zi, pe la ora 15.00, la parohia bisericii evanghelice de 
pe Lehrastrasse 8, din Wiesbaden, s-a primit un telefon: 

— Aici e Neuschăfer, răspunse fata preotului, în vârstă de 12 
ani. Tata nu e acasă. Se pregătește de slujbă, a mai adăugat ea şi a 
închis, continuând să înveţe. Mai târziu, a găsit în cutia poştală un 
plic alb, pe care nu era scrisă nici o adresă şi l-a pus pe biroul 
tatălui. Când l-a deschis, acesta a găsit înăuntru un alt plic care 
avea în colţul de sus o emblemă formată dintr-o stea, o mitralieră 
şi inițialele RAF. În plic se afla o fotografie colorată Polaroid a lui 
Hanns Martin Schleyer, îmbrăcat într-o cămaşă vărgată şi ținând în 
mână un carton pe care scria: 6.9.1977, ostatic RAF. Plicul mai 
conţinea două scrisori, una de la teroriști, alta de la Schleyer. În 
timp ce preotul, uimit, răsucea scrisorile în mână, suna telefonul şi 
în receptor s-a auzit o voce de femeie: 

— În cutia dumneavoastră de scrisori se află o scrisoare către 
guvernul federal care trebuie transmisă. 

Scrisoarea conţinea revendicările teroriştilor. 


Luni, 5.9.1977, un comando condus de Siegfried Hausner a luat 
ostatic pe Hanns Martin Schleyer, preşedintele Uniunii federale a 
industriaşilor germani şi al Uniunii patronilor. Repetăm încă o 
dată condiţiile în care poate fi eliberat, condiţii ce au fost trans- 
mise deja guvernului federal, dar sunt ţinute în secret. Sistaţi ime- 
diat urmărirea, altfel, Schleyer va fi împuşcat. 

De îndată ce veţi opri urmărirea, eliberarea lui va avea loc, 
respectându-se următoarele condiţii: 

1. Schleyer va fi eliberat în schimbul punerii în libertate a 
următorilor membri ai RAF: Andreas Baader. Gudrun Ensslin, Jan 
Carl Jaspe, Verena Becker, Werner Hoppe, Karl Heinz Dellwo, 
Hanna Krabbe, Bernhard Râssner, Ingrid Schubert şi Irmgard 
Möller, care vor putea să plece în țara pe care şi-o vor alege. 
Giinter Sonnenberg, condamnal pentru rănirea unei persoane, va 


fi eliberat imedial, deoarece nu suportă condițiile de detenţie. 


Günter va pleca împreună cu ceilalți zece. 

2. Ostaticii vor fi transportați până miercuri, la ora 8.00 
dimineaţa, pe aeroportul din Frankfurt, iar până la 12.00, când va 
decola avionul, vor avea voie să vorbească între ei. La ora 10.00 
dimineața unul dintre ostatici va vorbi în direct la televiziunea 

germană şi va informa opinia publică despre modul corect în care 
se desfăşoară pregătirile de zbor. 

3. În timpul zborului până la destinaţie, ostaticii vor fi însoțiți 
de Payot, secretarul general al Federaţiei Internaţionale pentru 
Drepturile Omului şi de preotul Niemăller. Îi rugăm ca în calitatea 
lor de garanţi ai vieţii ostaticilor, să aibă grijă ca toți să ajungă 


acolo unde doresc. 
Desigur, vom fi de acord şi cu alte eventuale propuneri ale 


ostaticilor. 
4. Fiecare ostatic va primi 100 000 de mărci. 


5. Acest comunicat strict autentic — după cum rezultă din scri- 
soarea şi fotografia anexate ale lui Schleyer — va fi transmis inte- 
gral astăzi la ora 20,00 la emisiunea de actualități a televiziunii. 


Scrisoarea conţinea şi alte revendicări mai puțin importante, dar 
la fel de arogante şi era semnată de Siegfried Hausner, comandoul 
RAF. Pe o hârtie alăturată, Schleyer'ădăugase cu propria sa mână: 


Mi s-a explicat că dacă veți continua urmărirea, viața mea va 
fi în pericol. Acelaşi lucru este valabil şi dacă nu veţi îndeplini 
condiţiile sau nu veţi respecta ultimatumul. Menţionez că aceasta 
nu e decizia mea. 


Membrii „statului major de criză“ au reflectat asupra tuturor 
circumstanțelor, au analizat eventualele lor consecințe şi în cele din 
urmă s-au hotărât să nu fie de acord cu revendicările teroriştilor. La 
discuţie a participat şi directorul societăţii pe acţiuni Daimler Benz 
care i-a informat pe toţi cei prezenți că firma lui este dispusă să 
plătească prețul de răscumpărare, indiferent de suma la care se 
ridică. Era o practică curentă. Încă din 1975, firma plătise 7,5 
milioane dolari pentru răscumpărarea unuia dintre reprezentanţii ei 
care fusese răpit în Argentina. Pe vremea aceea, situaţia era dife- 
rită. Grupul Montoneros care îl răpise pe directorul Metze era 
constituit din oameni care luptau împotriva condiţiilor social-po- 
litice insuportabile din Argentina, fiind sprijinit de marea majo- 
ritate a populaţiei. Răpitorii lui Schleyer erau bandiți. Helmut 
Schmidt nu a acceptat condiţiile lor şi a avut dreptate. Dacă tero- 
riştii ar fi obținut ceea ce doreau şi ar fi încasat milioane de dolari, 
ei ar fi devenit şi mai aroganţi. Banii câştigaţi uşor i-au transformat 
pe aceşti idealişti în ucigaşi şi bandiți. 

Teroriştii au nevoie de publicitate, fiindcă altfel acțiunile lor nu 
ar stârni panică. De aceea, poliţia a interzis publicarea oricărei ştiri 

în legătură cu desfăşurarea cercetărilor, iar ziariştii au cedat. La 
consfătuirile comitetului de criză se punea însă tot mai des între- 
barea de ce poliţia comite atâtea greşeli în anchetarea Tăvadaitilo 
teroriştilor. 

Cancelarul federal a cerut ca reprezentanții poliţiei criminale, 
membrii serviciului de informaţii şi ai aparatului polițienesc să 
justifice modul cum era cheltuită suma de 90 de milioane de mărci 
alocată în fiecare an de la buget aparatului de securitate. Puterea de 
stat s-a trezit într-o situaţie dificilă; s-au făcut auzite glasuri critice 
din partea partidelor de opoziţie, iar unii politicieni au încercat să 
folosească în avantajul lor situaţia nou creată. Oamenii aveau 
senzaţia că sistemul social a intrat în criză şi că un anume „doliu de 
stat“, respectiv renunțarea la sărbătorile de toamnă, nu ar rezolva 
problema. 

Cei care au preluat conducerea acțiunii aveau un plan bine pus 
la punct, aşteptând următoarea mişcare a duşmanului. Nu au fost 
nevoiţi să aştepte prea mult. A treia zi după răpire, la 7 septembrie 
ora 18.00, şi preotul Friedrich Schuster din Mainz a găsit în cutia 
de scrisori un colet. De data aceasta, conținea o scrisoare a răpito- 
rilor şi o scrisoare a lui Schleyer, însoțită de o casetă video. 

Câteva ore mai târziu şi episcopul Wolfgang Rolly a primit un 
pachet care trebuia să ajungă la guvern. Coletul conţinea o bandă 
pe care erau înregistrate răspunsurile lui Schleyer. Teroriştii au 
mai trimis o scrisoare la redacţia ziarului „Frankfurter Rundschau“ 
care trebuia să parvină „comitetului de criză“. În scrisoare se 
menţiona că ultimatumul este prelungit până la 9 septembrie, ora 
12.00, când ar urma să decoleze avionul cu ostaticii eliberaţi la 
bord. 

Bandiţii se aflau într-o situaţie dificilă. Nu ştiau nimic despre 
rezultatele anchetei, iar poliția câştigase timp şi domina situaţia. În 
general, teroriştii comunică greu între ei, dar mai ales este foarte 
riscant să-şi transmită revendicările oficialităților prin intermediul 
scrisorilor sau al coletelor. Ei sunt conştienţi că întreaga populaţie 
este alertată şi la cea mai mică bănuială poate apela la ajutorul 
poliției. De aceea, teroriştii au cerut să poarte negocieri prin in- 
termediul avocatului Denise Payot care, după cum menţionau ei în 
scrisoare, era „secretarul general al Federaţiei Internaţionale pentru 
Drepturile Omului de pe lângă Organizaţia Naţiunilor Unite“. 

Teroriştii nu erau bine informaţi, deoarece avocatul Payot, care 
acceptase rolul de mediator propus de guvernul vest-german, nu 

era funcționar ONU, ci numai preşedintele Ligii elvețiene pentru 
Drepturile Omului. La întrebarea de ce a fost preferat un avocat 
elvețian, se poate răspunde că acesta pledase cauza unor organizații 
palestiniene, iar părinții lui Gudrun Ensslin, care fusese arestată, 
l-au rugat să scrie şi să transmită Comitetului ONU pentru Dreptu- 
rile Omului un protest împotriva tratamentului inuman la care erau 
supuşi deţinuţii în închisorile vest-germane. 

Rolul avocatului Payot este greu de definit. Deşi trebuia să 
joace rolul de intermediar, în unele momente el a apărat interesele 
teroriştilor, încercând să convingă guvernul să accepte un compro- 
mis şi să-i lase pe terorişti să plece din țară. De asemenea, el a 
reuşit să demonstreze că există unele țări care ar fi dispuse să-i 
primească pe teroriştii eliberaţi. A folosit chiar şi metoda presiunii 
asupra guvernului şi a „comitetului de criză“, atrăgând atenţia prin 
intermediul colegului său, avocatul Preti, asupra unui fapt grav: 
după răpire, Schleyer fusese injectaţ.cu seruri speciale care îi pro- 
vocaseră pierderea reflexelor. Toate declaraţiile lui erau înregistrate 
pe bandă şi cuprindeau elemente atât de importante din punct de 
vedere al politicii de culise, încât, dacă ar fi devenit publice, guver- 
nul Schmidt ar fi fost obligat să-şi dea demisia. 

Şeful serviciului federal de criminalistică, dr. Horst Herold, l-a 
rugat pe avocatul Payot să preia această funcţie la 9 septembrie; 
Payot a organizat o conferință de presă la care a anunţat că de acum 
înainte toate comunicatele privind urmărirea teroriştilor vor trece 
prin mâinile lui. 

În primele zile la acţiune au luat parte 800 de poliţişti, iar 150 
de persoane au format un comitet permanent de urmărire, ajutaţi 
de serviciul de interceptări al armatei vest-germane şi de specia- 
liştii serviciului de spionaj. După ce avocatul Payot a fost desemnat 
mediator, s-a crezut că discuţiile sau mesajele teroriștilor îi vor 
conduce pe criminalişti direct în ascunzătoarea lui Schleyer. Toate 
cele 36 de cabluri telefonice care leagă Statele Unite de Elveţia, 
prin urmare 18 000 de posturi au fost cuplate la o staţie de intercep- 
tare. În plus, poliţia a racordat 497 de cabine telefonice la sistemul 
de interceptare fiindcă bănuia că teroriştii continuau să-l ascundă 
pe Schleyer în împrejurimile orașului Köln. - 

În timpul acestei acțiuni poliția a făcut apel la populație să 
colaboreze. A primit 3826 de anunțuri, dar nici unul nu a fost 
important. Populația continua să trăiască într-o spaimă generală, 
neştiind până unde va ajunge îndrăzneala teroriștilor. 


o 

Trebuie subliniat încă o dată că agenţii de poliție nu au lucrat 
întotdeauna foarte bine, ci dimpotrivă, au comis nenumărate gre- 
şeli, devenind ținta criticilor justificate ale opiniei publice. De 
câteva ori au reuşit să depisteze o urmă promițătoare, dar de fiecare 
dată au ratat şansa. În noaptea spre 25 septembrie, poliţia a inter- 
ceptat apelul telefonic al unei femei din Köln care vroia să vor- 
bească cu avocatul Payot din Geneva. Aparatele de interceptare au 
stabilit cabina telefonică de unde s-a vorbit, iar poliția a dat alarma 
generală, pregătind imediat o maşină de intervenţie. Dar specialiştii 
au comis o gravă greşeală: în momentul conectării, în receptor s-a 
auzit un zgomot ceea ce a determinat-o pe femeie să încheie repede 
convorbirea. La numai 25 de secunde după ce a pus receptorul în 
furcă, lângă cabina telefonică a apărut o maşină a poliției. Era însă 
prea târziu, locul fiind deja pustiu. 

Teroriştii nu erau începători ci, dimpotrivă, bine instruiți. Ghe- 
rila, adică lupta de stradă, a fost inventată la început în plan teo- 
retic, dar a avut şi multe aplicaţii practice. În aprilie 1977, în 
Suedia fusese arestat teroristul vest-german Norbert Kröcher, care 
o răpise pe doamna Leijon, membră a guvernului suedez. Asupra 
lui a fost găsit un fel de manual, cuprinzând sfaturi şi indicaţii, 
unele de-a dreptul groteşti. Dacă un terorist vrea să afle, de pildă, 
dacă corespondenţa lui este deschisă de poliţie, trimite o scrisoare 
cu următorul text: 

„Dragă prietene, îţi trimit anexat un fir de păr. Cu salutări 
cordiale, al tău...“ 

Plicul nu conţine nici un fir de păr, dar dacă scrisoarea ajunge 
la destinaţie cu un fir de păr în plic, înseamnă că a trecut prin filtrul 
cenzurii. 


În centrul oraşului Köln se înalță o clădire modernă, Uni- 


Center, de 140 de metri înălțime, cu 43 de etaje şi 951 de aparta- 
mente, în care locuiesc cu chirie 2000 de persoane. După ce a 
efectuat peste 1000 de percheziţii fără a găsi nici o urmă suspectă, 
poliţia a organizat o descindere la Uni-Center, la care au participat 
300 de poliţişti. Cu acest prilej, s-a descoperit o locuință conspi- 
rativă închiriată de o persoană fictivă, Barbara Markvart. Deşi 
plătise anticipat chiria, la 23 septembrie ea a trimis adminis- 
tratorului cererea de renunțare la apartament şi cele două chei, fără 
să-i ceară înapoi suma plătită anticipat. La o cercetare mai atentă 
s-a constatat că scrisoarea era scrisă cu aceleaşi caractere de maşină 
ca şi scrisorile adresate de terorişti guvernului federal. În realitate, 

chiriaşa se numea Aldeheid Schulz și făcea parte din banda de 
teroriști, după cum avea să se confirme în urma descinderii poliţiei 
în garajul subteran. Aici poliția a descoperit mult căutata Alfa 
Romeo cu o capacitate cilindrică de 1600 cm? şi cu numărul de 
înmatriculare K-XY 847. În maşină au fost găsite documente care 
dovedeau că la 23 iulie un anume Binder o cumpărase de la ingi- 
nerul Leier. 

Inginerul Leier, care a fost găsit imediat de poliţie, le-a relatat 
că proprietarul maşinii era un tânăr serios, cu geantă diplomat, care 
venise cu un taxi. După ce a rulat puţin maşina, a plătit imediat 
suma cerută de 2900 mărci, s-a urcat la volanul maşinii şi a plecat. 
Criminaliştii l-au găsit pe şoferul taxiului şi curând aveau să afle că 
Binder era în realitate Rolf Gerhard Heissler, suspectat că ar fi luat 
parte la atentatul asupra lui Buback şi Ponto. 

Ancheta nu avansa prea repede, dar puţinele succese de până 
atunci nu erau de neglijat. Apoi a fest comisă o altă mare greşeală, 
când s-a cerut autorităților federale să iniţieze căutarea teroriştilor 
şi în afara țării, întrucât existau indicii că răpitorii ar fi fugit 
împreună cu ostaticul peste graniţă. 

Primul semn a venit din Olanda. În oraşul Utrecht, o anume 
Astrid Winter închiriase o maşină, completând actele cu adresa: 
Hamburg, Waldorfstrasse, 234. Funcţionarul care i-a prelungit 
termenul de împrumut al: maşinii a observat însă că buletinul 
domnişoarei Winter era fals. Anunţată imediat, poliţia a trimis un 
echipaj la faţa locului: 

— Mâinile sus! Predaţi-vă! l-a somat polițistul olandez, comi- 
țând astfel o mare greşeală. Teroristul în vârstă de 25 de ani, Knut 
Folkers, şoferul Volkswagenului alb în care teroriştii îl transpor- 
taseră pe Schleyer, a scos imediat pistolul şi a tras. Ceilalți poliţişti 
l-au imobilizat. Domnişoara Winter aştepta pe stradă şi văzând ce 
se întâmplă, a rupt-o la fugă şi a dispărut. Alți trei terorişti care 
aşteptau tot afară, s-au făcut nevăzuţi. După amprentele digitale, 
poliția a constatat că domnişoara Winter era cunoscuta teroristă 
Brigitte Mohnhaupt, care participase la răpirea lui Hanns Martin 
Schleyer şi la împuşcarea poliţiştilor din garda lui personală. Din 
păcate, terorista împreună cu confrații ei, au reuşit să dispară, iar 
descinderea poliţiei i-a speriat pe ceilalţi, obligându-i să devină mai 
prudenti. 

În istoria criminalisticii există câteva situații în care poliţiştii au 
apelat la ajutorul unui clarvăzător. Hanussen, ghicitorul lui Hitler, 

un excroc originar din Prostějov, a evocat câteva succese ale clarvi- 
ziunilor sale care au ajutat la descoperirea autorilor unor crime. 
Wolfgang S. Salewski, unul dintre puţinii psihologi specializaţi în 
probleme de terorism, a fost solicitat să devină consultant al „comi- 
tetului de criză“ şi al poliţiei. Salewski era un tânăr specialist ale 
cărui lucrări teoretice şi practice se bucurau de mare succes. De 
aceea, propunerea lui a avut un efect stupefiant. După ce toate 
căutările ascunzătorii lui Schleyer au dat greș, iar poliţia nu a mai 
găsit nici o pistă, el a propus să fie invitat, în calitate de colabo- 
rator, Gerard Croiset, un foarte cunoscut clarvăzător din Occident. 

Acest bătrân în vârstă de 70 de ani, dotat cu aptitudini pe care 
el însuşi le definea ca „metode de diagnosticare psihoscopică“, era 
consilierul permanent al familiei regale olandeze şi locuia la 
Utrecht, oraşul unde poliţia tocmai ratase ocazia de a o prinde pe 
terorista Mohnhaupt şi pe colegii ei. La început, ghicitorul a 
refuzat, invocând motivul că ştie foarte multe amănunte despre 
acest caz, ceea ce ar putea să-l perturbe. În cele din urmă însă a 
acceptat propunerea şi, după câteva zile, a indicat pe harta oraşului 
Köln locul unde putea fi ascunzătoarea. 

Poliţia a mers pe urme şi a avut succes. A făcut o descindere în 
blocul turn cu 1750 de apartamente din cartierul Meschenich din 
Köln şi, în garajul subteran, a descoperit Mercedesul cu numărul de 
înmatriculare BM-A812. Tăbliţa pe care era fixat numărul era 
falsă, iar în țeava de eșapament au găsit cheia de la sistemul de 
aprindere. Detectivii au ținut maşina sub urmărire câteva zile ca să 
nu-l sperie pe proprietar. Deoarece proprietarul nu şi-a făcut apa- 
riția, detectivii au controlat maşina mai atent şi, astfel, au găsit sub 
ştergător tubul cartuşierei de la o mitralieră Heckler-Koch. După ce 
a fost supusă analizelor, laboratorul de balistică a confirmat că 
acesta era identic cu cel al armei pe care teroriştii o folosiseră în 
timpul atentatului asupra lui Schleyer şi a escortei sale. Crimina- 
liştii au făcut o descoperire şi mai interesantă în portbagajul ma- 
şinii, unde au găsit un buton de manşetă cu o piatră semipreţioasă, 
un „lapis lazuli“, iar soția lui Schleyer a confirmat că era al soțului 
ei. In peretele despărțitor dintre portbagaj şi bancheta din spate se 
afla o gaură destul de mare care servea probabil ca loc de aerisire 
pentru ostaticul transportat în portbagaj. 

Maşina fusese cumpărată în Benberg, nu departe de Köln, de un 
anume Martin Klas, care era, în realitate, teroristul Willy Peter 
Stoll. Venise cu taxiul şi fără să stea prea mult pe gânduri plătise şi 

plecase. Din alte câteva detalii, criminaliştii au putut să aprecieze 
că Mercedesul furat care, împreună cu căruciorul de copil, blocase 
calea maşinilor din coloana lui Schleyer fusese condus de Angelika 
Speitel sau de Silke Maier-Witt. Cei care au tras au fost Willy Peter 
Stoll, Christian Klar, Friederika Krabbe, Clemens Wagner, Rolf 
Gerhard Heissler, iar la volanul microbuzului cu care au dispărut: 
ucigaşii de la locul atentatului s-a aflat Knut Folkers. 

Desigur că familia lui Schleyer a fost de acord cu efectuarea 
schimbului, spre deosebire de autorități, care erau de părere con- 
trarie, iar poliţia vest-germană avea deja o experiență destul de 
tristă. După ce, în urma răpirii lui Peter Lorenz, oficialitățile 
federale au consimţit la efectuarea schimbului, teroriştii au reapărut 
pe scena internaţională, organizând acţiuni noi, cu o îndrăzneală şi 
mai mare. Nici opinia publică nu era adepta compromisurilor, ci, 
dimpotrivă, vroia să se instaureze un climat de linişte şi de aceea 
soarta milionarului Schleyer o lăsa=earecum indiferentă. 

În ochii opiniei publice vest-germane, Schleyer nu era o figură 
simpatică deoarece obişnuia să apară în fața camerelor de luat ve- 
deri şi să vorbească pe un ton superior, asumându-și rolul de mare 
cunoscător al problemelor economice. Mulţi îl considerau proto- 
tipul îmbogățitului fără scrupule şi, poate, tocmai de aceea, tero- 
riştii l-au ales drept victimă. Nu trezea simpatie nici datorită 
funcţiilor pe care le avea:-preşedinte al Uniunii federale a patro- 
nilor vest-germani, membru a 15 consilii de administraţie a celor 
mai importante întreprinderi industriale, preşedinte al Uniunii 
federale a industriaşilor, constituită din 95 000 de întreprinderi 
industriale, cu 8 000 000 de salariaţi, consul onorific al Braziliei şi 
iniţiatorul acţiunii de reprimare, în 1963, a celor 400 000 de munci- 
tori grevişti din industria metalurgică, din Baden-Wiirttenberg. 

În plus, Schleyer fusese ofiţer nazist şi activase mai ales la 
Praga. În timpul ocupaţiei, SS- Untersturmfiihrerul Hanns Martin 
Schleyer sosise la Praga în calitate de şef al Uniunii federale a 
industriaşilor din protectoratul Cehiei şi al Moraviei şi încercase să 
includă industria cehă şi moravă în potenţialul de război al celui 
de-al treilea Reich al lui Hitler. Jefuirea rezervelor unor fabrici 
putea fi şi sursa averii familiei lui Schleyer care a oferit teroriștilor 
un preț de răscumpărare de 15 milioane de mărci. 

Schleyer era bine cunoscut de foştii nazişti. De aceea, nu este 
deloc întâmplător faptul că, după ce a ieşit din închisoare, Friedrich 
Flick, un criminal de război, care a preluat conducerea firmei 

Daimler Benz, l-a ales pe Schleyer drept colaborator. Deşi cunoştea 
numai câteva aspecte ale carierei lui, opinia publică vest- 
germană nu a insistat ca milionarul Schleyer să fie eliberat în 
schimbul unui grup de bandiți care terorizaseră populaţia 
Germaniei. 

Teroriştii aveau pe conştiinţă peste 50 de crime şi tentative de 
crimă, iar o eventuală victorie i-ar fi îndemnat la noi fărădelegi, 
creându-se astfel şi un precedent. 

Tactica aşteptării şi a tergiversării adoptată de „comitetul de 
criză“ vest-german era pe deplin justificată. Şederea în continuare 
a ostaticului împreună cu răpitorii, contactul lor zilnic putea să 
şteargă animozităţile dintre ei. Într-un fel, toţi se aflau într-o sin- 
gură barcă şi vroiau ca drumul lor periculos să se încheie într-un 
port liniştit. Tactica aleasă de Salewski fusese deja verificată. 

Clădirea Sveriges Kreditbank din centrul Stockholmului a fost 
atacată de un bandit înarmat, care a împuşcat un poliţist şi a pătruns 
înăuntru, luând patru ostatici: trei fete între 21 şi 32 de ani şi un 
funcţionar de 25 de ani. Gangsterul s-a închis cu ostaticii în casa de 
bani subterană a băncii, cerând în schimbul lor câteva milioane de 
mărci şi eliberarea unui confrate din închisoare. Clădirea a fost 
înconjurată imediat de 300 de poliţişti. La un moment dat, nego- 
cierile au început să treneze ceea ce l-a determinat pe primul mi- 
nistru Olof Palme să se implice în la această acțiune ca mediator. 
In timpul negocierilor care s-au purtat la telefon, teroristul i-a dat 
receptorul uneia dintre fetele răpite, Kristina. Convorbirea a fost 
înregistrată pe bandă de magnetofon: 

_— M-ai decepționat foarte tare, îi reproşă Kristina primului 
ministru. 

— În ce sens? 

— O viaţă întreagă am fost social-democrată, iar acum sunt 
pusă în situaţia să văd cum vă jucaţi cu viaţa noastră. 

— Ce vrei să spui? o întrebă Olof Palme. 

— Nu mi-e frică de bandiți pentru că nu mi-au făcut nici un rău, 
continuă Kristina, vorbind despre bandiți la plural deoarece poliţia 
îi făcuse pe plac gangsterului şi îl eliberase pe confratele lui din 
închisoare, aducându-l la bancă. 

— Am stat aici şi am discutat împreună, continuă Kristina. Ştii, 
de ce mă tem cel mai mult? De faptul că vom fi atacați de poliţişti. 
Dacă poliţiştii vor da buzna peste noi şi vor începe să tragă, s-a zis 
cu noi. 

— Poliţia nu o să facă aşa ceva, o linişti primul ministru. 

— Am înţeles, dar nu poți face ceva ca eu şi Elisabeth să fim 
eliberate? 

— Te rog să te pui în situația noastră, răspunse Palme. Gang- 
sterii au atacat şi au jefuit o bancă. Pe deasupra au mai şi împuşcat 
un polițist. 

— Dacă vrei să ştii, polițistul a fost cel care a tras primul. 

— Indiferent cine a tras primul, cert este că bandiții au deschis 
foc asupra poliţiştilor. 

— Au tras numai fiindcă poliţiştii au scos armele. 

— Polițistul care a fost rănit e un tânăr frumos. ÎI cheamă War- 
penfeld şi nu-i face nici o plăcere că a fost rănit la braț. 

— Crezi că ar fi mai bine dacă ne-ar împuşca pe toți care sun- 
tem aici? 

— Vinovaţi sunt cei care scot primii arma sau încep să tragă. 

— Ei vor începe să tragă numai după ce poliţia va deschide foc 
asupra noastră. 

— De ce nu s-au predat? o întrebă Palme. 

— Să se predea? Nu înţelegi că vor să iasă de aici! 

— Poporul suedez cere ca vinovaţii să fie împuşcaţi, iar noi nu 
vrem. Spune-le să renunţe la arme şi să vă lase liberi. 

— În nici un caz nu vor fi de acord. De ce nu vrei să înţelegi că 
luptă să-şi salveze viața? . 

— Ba, înţeleg foarte bine. 

— Eşti omul cel mai puternic din țara asta cu care pot sta de 
vorbă! Numai tu poți să-mi salvezi viaţa! Dragul meu, comoara 
mea, lasă-mă pe mine şi pe Elisabeth să plecăm împreună cu ei... 
dacă ai fi aici, aş fi în stare să-ți sărut picioarele... 

— Pot să plece numai dacă vă eliberează, spuse Olof Palme. 

— Dar ei nu au încredere în voi. De ce nu vrei să înţelegi lucrul 
ăsta? 

— Totuşi pot să dispară. 

— Nu cred, deoarece în jurul nostru sunt numai trăgători. 

— Pot să dispară, repetă primul ministru Olof Palme. 

— Pe unde? Suntem înconjurați numai de gură cască. 

— Chiar dacă nu au încredere în noi, nu înseamnă că trebuie-să 
vă târască tot timpul după ei. De fapt, asta nu e treaba mea, ci a 
poliţiei. 

— lar poliţia susţine exact contrariul. 

— Nu are dreptate. 

— Dar totuşi asta e părerea ei. Tu hotărăşti totul. 

— Unde am ajunge dacă toți puşcăriaşii... (În clipa aceea s-a 
produs o defecțiune tehnică). 

— Mie îmi e foarte clar că nu-i putem elibera pe toți deţinuţii. 
Dar ei sunt de acord să ne dea drumul (a urmat o nouă defectiune) 
dacă tu ne vei lua locul. 

— Au zis ei aşa ceva? 

— Da. Ne-au spus că dacă vii aici, ne dau imediat drumul. 

— Ar fi interesant, spuse primul ministru. 

— Şi eu cred acelaşi lucru. Dar sunt convinsă că nu o să vii. 

— Ba o să vin, însă trebuie să mai aşteptaţi puțin. 

— Dragul meu, iubitul meu, te implor în genunchi. Pe nimeni 
nu am rugat aşa până acum. 

— Vorbeşti, de parcă te-ar fi convins cineva. Trebuie să fim 
circumspecți (a urmat o nouă întrerupere). 

— Te rog să spui poliţiei să-i lase să fugă şi să le dea două 
pistoale. 

— Cum adică să dăm pistoale unor astfel de oameni? Nu ne pu- 
tem permite un astfel de risc. 

— Dar atunci ne-ar da drumul. 

— Nu cred. 

Aa Mai important e ce cred eu. De două zile stăm aici împreună 
cu ei. 

— Dar răspunderea îmi revine mie, adăugă Olof Palme. 

a Nu ai putea să mă numeşti doar pentru o singură zi prim 
ministru? 

— In nici un caz, răspunse Palme. 

= Dragul meu, dar şi eu port o răspundere. Te rog, te implor. 
Vrei să-ţi trimit ţie sau poliţiei o scrisoare prin care să fii absolvit 
de toată răspunderea? 

— Poliţia nu vrea să vă facă nici un rău. 

— Imi pare foarte rău, dar eu cred contrariul... 

— Prin urmare, consideri că poliţia este o instituţie duşmană? 

— Da. Aşa cred. Şi mai sunt convinsă că dacă mai rămânem 
mult timp aici, s-a zis cu noi. 

— Spune-mi, te rog, chiar nu vă daţi seama ce înseamnă să dai 
arme unor bandiți? 

— Dar ceea ce s-a întâmplat acum, nu se întâmplă în fiecare zi. 
Olof, de fapt, cred că nu vrei să fim eliberate pentru că în curând 
vor avea loc alegeri. 

— Nu are absolut nici o legătură. 

— Dragul meu, iubitul meu, îngerul meu, nu mai ştiu cum să te 
alint... 

Discuţia a mai continuat pe aceeaşi temă, iar mai târziu, după 
ce înregistrarea de pe bandă a fost publicată în revista vest-germană 
„Stern“, cititorilor nu le-a venit să creadă că victima a apărut în 
postură de avocat al răpitorilor. Kristina a încheiat convorbirea cu 
primul ministru pe un ton ofensat: 

— Acum vreau să-ţi spun ceva foarte neplăcut. Lasă-ne pe noi, 
fetele, să plecăm împreună cu banditul care a atacat banca. Şi, în 
plus, dă-le 1 500 000 de dolari şi două pistoale. Sau veniţi aici şi 
luaţi-ne locul. 

Fără a constitui o regulă, există multe situaţii, când între ostatic 
şi răpitor se crează o relaţie pozitivă, cu alte cuvinte duşmănia pe 
viaţă şi pe moarte care există la început se transformă într-un 
anumit fel de înțelegere. Dacă îşi petrec mai mult timp împreună, 
rupţi de firul normal al vieții, agresorul şi victima încep să aibă 
concepții asemănătoare. Amândoi se simt amenințați din exterior, 
chiar dacă din motive diferite. În plus, ostaticul se teme de orice 
situaţie imprevizibilă care l-ar putea enerva pe răpitor, deoarece 
vrea ca el să rămână liniştit pentru a depăşi momentul de criză. 

După ce au fost eliberate, cele două tinere funcționare de la 
banca din Stockholm au continuat să ia apărarea teroriştilor. Aceştia 
au rezistat însă în încercuirea poliției numai patru zile, după care 


s-au predat. 


În cazul lui Schleyer, psihologul Salewski a ales tactica tergi- 
versării, considerând că o persoană atât de abilă cum era Schleyer 
va reuşi să intre în vorbă cu răpitorii. Familia lui conta pe acelaşi 
lucru, iar fiul lui mai mare, avocat de profesie, începuse să poarte 
trative secrete cu răpitorii. Le-a oferit un preţ mare de răscum- 
părare şi a stabilit la telefon să se întâlnească la hotelul Intercon- 
tinental din Frankfurt cu un intermediar căruia să-i predea câteva 
valize conținând 15 000 000 de mărci. Tranzacţia a eşuat fiindcă 
presa a aflat din timp şi la hotel au apărut sute de reporteri cu 
camere de luat vederi. r 

Fiul lui Schleyer a propus răpitorilor să se întâlnească la Paris 
sau pe aeroportul unei alte țări. Între timp „comitetul de criză“ 
hotărâse să adopte tactica camuflajului, simulând că e de acord cu 


revendicările teroriştilor pentru a câştiga timp şi a verifica ce - 

legături întrețineau aceştia cu confrații lor aflați în spatele gratiilor. 
Poliţia s-a adresat lui Baader şi membrilor bandei lui ca să-şi aleagă 
țara unde se vor stabili în cazul că vor fi eliberați. Baader a ales 
Algeria, Libia, Vietnam, Irakul sau Yemenul de Sud, iar Jan Carl 
Jaspe a mai adăugat pe listă Angola, Mozambicul şi Etiopia. 

Am evocat deja situaţia paradoxală în care reprezentanţii puterii 
de stat poartă tratative la cel mai înalt nivel cu criminalii de rând şi 
speră că vor avea succes. În istoria terorismului rămâne însă unic 
rolul jucat pe scena internațională de ministrul vest-german Hans- 
Jürgen Wischnewski, care a primit ordin de la cancelarul federal să 
urce la bordul unui avion şi să înconjoare jumătate din globul 
pământesc pentru a juca în fața opiniei mondiale un adevărat teatru. 
Călătoria lui Wischnewski în străinătate nu a scăpat însă atenţiei 
ziariştilor care au aflat despre adevărata ei destinaţie abia după ce 
avionul guvernamental a aterizat la Alger. 

În capitala algeriană, ministrul Wischnewski a sondat posibili- 
tăţile existente pentru ca teroriștii să fie primiţi de autoritățile 
locale, dar a întâmpinat un refuz categoric. Algeria avea deja o 
experiență tristă în acest domeniu. După comiterea atacului asupra 
sediului OPEC de la Viena, cancelarul federal al Austriei, Bruno 
Kreisky, solicitase guvernului algerian să accepte condiţiile răpito- 
rilor şi să-i primească, ceea ce s-a şi întâmplat. Ulterior, guvernul 
algerian a regretat acest demers întrucât se crease impresia falsă că 
Algeria sprijină teroriștii, iar disponibilitatea guvernului algerian 
de a răspunde favorabil solicitării autorităţilor austriece a aruncat o 
lumină nefavorabilă asupra lui. Dacă, la început, Wischnewski a 
primit un răspuns negativ, ulterior refuzul s-a mai atenuat; întrucât 
guvernul vest-german solicita acest lucru din motive umanitare, 
autorităţile algeriene mai puteau reflecta asupra primirii teroriştilor 
nevrând să aibă nici o vină în eventuala moarte a lui Schleyer. 

Ministrul Wischnewski a primit acelaşi refuz categoric şi la 
Tripoli. Preşedintele Libiei, Khadaffi, nu vroia să aibă nimic comun 
cu teroriştii, cu atât mai mult, cu cât presa vest-germană scria că 
Libia finanţează acţiunile teroriste în Europa şi Orientul Mijlociu. 

Wischnewski nu s-a bucurat de o primire călduroasă nici în 
Yemenul de Sud, care avea o experienţă tristă în acest sens, deoa- 
rece în cazul Lorenz, pe aeroportul din Aden, avusese loc un 
schimb al deţinuţilor eliberaţi. Autorităţile yemenite au fost de 
acord cu primirea lor, punând însă condiţia ca imediat după ateri- 
zare să fie internaţi. Guvernul vest-german a cerut însă retroce- 

darea deţinuţilor în termen de 14 zile şi Yemenul de Sud a avut 
mari neplăceri cu teroriştii. 

Bagdadul a constituit următoarea escală. Oficialitățile irakiene 
au refuzat să-l primească şi Wischnewski a fost obligat să-şi 
continue turneul. Avionul a aterizat la baza americană de pe insula 
Guam, unde serviciul de zbor din Anchorage anunţase, în mod ero- 
nat, că la bordul avionului se află 11 ostatici. De aceea, imediat 
după aterizare, avionul a fost înconjurat de soldaţi înarmaţi cu 
mitraliere, iar comandantul aeroportului nu a putut să înțeleagă 
cum au dispărut în timpul zborului cei 11 ostatici. 

La Hanoi, avionul Boeing 707 a făcut o escală tehnică. În acest 
timp, Wischnewski s-a întâlnit la hotelul Continental cu un repre- 
zentant al guvernului vietnamez, care l-a refuzat pe un ton politi- 
cos. Acesta a fost ultimul act al unei piese care a dovedit teroriștilor 
că nici o ţară nu e dispusă să-i primească, ceea ce a fost confirmat 
de relatările din presă, radio şi televiziune. Să-şi fi atins astfel 
scopul această acţiune de convingere atât de costisitoare? Este 
puțin probabil. 

În zilele noastre există mai multe metode de a-i convinge pe 
deţinuţii recalcitranţi. Una dintre ele, metoda psihologică, a fost 
aplicată în cazul teroristului Knut Folkers pentru a-l determina să 
dezvăluie ascunzătoarea lui Schleyer. De asemenea, s-a avut în 
vedere eliberarea lui Schleyer în schimbul unor deţinuţi, care 
urmau să fie îmbarcaţi la bordul unui avion şi trimişi într-o anumită 
țară. După aterizare, aceştia urmau să fie preluaţi de agenţii CIA și 
ai Mossadului care trebuiau să-i lichideze sau să-i trimită înapoi în 
spatele gratiilor. 

Oficialităţile israeliene au venit însă cu propunerea ca agenții 
secreţi ai Mossadului să construiască în mijlocul deşertului un 
aeroport din iută şi hârtie pe care să aterizeze avionul cu terorişti la 
bord, care urmau să fie imediat neutralizați de poliţie. Nici unul 
dintre aceste proiecte nu a fost însă realizat. Următoarea mişcare în 
această partidă au făcut-o nu poliţiştii sau membrii „comitetului de 
criză“, ci înşişi teroriştii. 


În ziua de miercuri, 19 octombrie 1977, un curier necunoscut a 
adus la redacţia cotidianului „Liberation“ din Paris următoarea 
declaraţie a răpitorilor lui Hanns Martin Schleyer: 

„După 43 de zile, am pus capăt vieţii corupte a lui Hanns 
Martin Schleyer. Domnul Schmidt care de la bun început a făcut 

diverse speculații în jurul morții lui Schleyer poate să-i găsească 
cadavrul într-o maşină verde Audi 100 cu număr de înmatriculare 
în Bad Homburg care este parcată pe Rue Charlese Peguye din 
Mulhausen“. : 

Ziariştii au dat imediat telefon la poliție care s-a deplasat la fața 
locului. Cadavrul lui Schleyer a fost găsit în portbagajul unui Audi 
verde. Avea faţa desfigurată, părul alb tuns scurt şi era îmbrăcat în 
costumul în care fusese răpit cu şase săptămâni înainte. 

Încă de la prima vedere a fost clar că fusese împuşcat cu trei 
gloante trase în cap de la mică distanță. În timpul autopsiei, medicii 
au constatat că în gură îi mai rămăseseră urme de pământ şi fire de 
iarbă, iar pe haine erau lipite ace de brad. Anchetatorii au declarat 
mai târziu ziariştilor că Hanns Martin Schleyer a fost împuşcat din 
spate undeva într-o pădure stând în genunchi. Muribundul a căzut 
cu capul în jos şi, într-o ultimă sforțare, şi-a înfipt dinții în pământ. 

— Domnule comisar, se numeşte Akasha, spuse inspectorul de 
la Scotland Yard şefului său. 

— Şi ce-i cu asta? 

— L-am prins în Hyde Park. 

— Ce făcea acolo? 

— Demonstra pentru eliberarea Palestinei. 

— Şi ce-i cu asta? repetă enervat comisarul. 

— S-a luat la bătaie cu un poliţist. 

— Cine a început? 

— Nu ştiu, domnule comisar. pw- 

— După ce aflaţi, trimiteţi-l la puşcărie sau la tribunal şi cu asta 
basta. Nu mă simt bine astăzi. Cred că am făcut din nou o 
indigestie. 

— Bine. Dar vreau să vă atrag atenţia că nu e prima oară aici. 
Anul trecut s-a luat la bătaie în timpul unei demonstraţii pașnice pe 
Trafalgar Square. 

— A mai fost în faţa instanței? întrebă comisarul posac. 

— Nu, domnule. A stat aici o noapte întreagă, după care i-au 
dat drumul. Au vrut să-l izgonească, dar, până la urmă, l-au oprit 
aici până a doua zi. 

— Cu ce se ocupă? 

— Pe atunci era student... 

— Dar acum? 

— Nu ştiu, domnule. 

— Atunci găsiţi un paragraf în care să-l încadraţi. 

Zohair Jusuf Akasha a fost condamnat la şase luni închisoare, 
şi trimis în penitenciarul din Pentonvill, unde a declarat greva 
foamei. După două săptămâni a fost internat în spitalul St. Olaves- 
Hospital, iar la sfârșitul lunii, mai precis la 26 martie 1976, doi 
poliţişti în civil l-au transportat la aeroportul Heathrow din Londra 
unde l-au îmbarcat într-un avion cu destinația Beirut. La începutul 
anului 1977 a fost văzut plimbându-se din nou în piaţa Piccadilly. 
De data aceasta a locuit la Queens Hotel, un pension modest de la 

marginea Londrei, unde s-a prezentat sub numele de Ahmed Badr. 
În fiecare dimineaţă pleca şi se întorcea noaptea târziu. Peste o lună 
a dispărut. 

Akasha s-a născut la 15 iulie 1954 în tabăra de refugiaţi palesti- 
nieni Burj el-Brain, în apropiere de Beirut. Părinţii lui au emigrat 
din Palestina în urma ocupării ei de către trupele israeliene. Akasha 
era un om sârguincios, care a intrat de tânăr în rândurile Frontului 
Popular pentru Eliberarea Palestinei. 

La începutul lui 1973 a intrat la Chelsea College of Aeronau- 
tical and Automobile Engineering din Londra pe care l-a absolvit 
după doi ani şi a primit diplomă de tehnician aeronautic. 

Aparent nu se deosebea de ceilalți studenţi. Uneori se îmbăta cu 
bere sau rachiu şi colinda străzile, strigând şi desenând lozinci pro- 
palestiniene. Locuia într-o odăiță cu o chirie de 5 lire pe săptămână 
şi colecţiona articole despre „Marele şacal“, care fusese cel mai 
cunoscut terorist al acelor ani. Apoi a fost prins de Scotland Yard, 
dar a reuşit să iasă bine din acel conflict. 

A treia oară a revenit la Londra cu un paşaport kuveitian pe 
numele Abdul Hasan. La 5 aprilie 1977 s-a mutat la hotelul Robert 
House de pe Westbourne Street, vizavi de Royal Lancaster, unde 
locuia Abdulah Ahmed Hadjiri, fostul prim ministru al Yemenului 
de Sud, despre care se ştia că în timpul guvernării sale îi lichidase 
pe toţi patrioții cu vederi de stânga. 

În Duminica Floriilor, Abdulah Hadjiri şi soţia lui, Fatima, au 
chemat Mercedesul de serviciu care îl avea la volan pe şoferul 
ambasadei Yemenului la Londra. De data aceasta, Akasha nu îi mai 
urmărea de la fereastra camerei lui, ci chiar de la volanul maşinii 
parcate în spatele Mercedesului. După ce s-a convins că Hadjiri şi 
soția sa au urcat în maşină, Akasha a deschis brusc portiera din 
spate şi i-a împuşcat pe cei doi şi pe şofer. A fost un atentat care nu 
a stârnit deloc panică, deoarece Akasha a folosit un pistol cu 
amortizor, după care s-a pierdut în mulțime. 

Deşi îl cunoşteau, din motive rămase necunoscute, poliţiştii de 
la Scotland Yard au preferat să nu-l aresteze. Ucigaşul a ajuns la 
aeroportul Heatrow şi s-a îmbarcat la bordul unui avion al compa- 
niei de zbor irakiene, care a decolat la ora 16.30 şi, în aceeaşi seară, 
a ajuns la Bagdad. Nu am aflat de ce poliţia londoneză a fost atât 
de generoasă cu el, după cum nu am aflat de ce Oficiul de presă al 
Scotland Yard-ului nu a dat publicităţii nici un comunicat privind 
asasinarea fostului premier yemenit. 

Palma del Mallorca este un loc unde se intersectează drumurile 
turiştilor din întreaga lume, iar aeroportul — unul dintre cele mai 
animate din Europa. 

Hotelul cu trei stele Saragota se află în apropierea bulevardelor 
Paseo Generalissimo Franco şi Avenida Jaime III. La 10 octombrie 
1977, în jurul orei 23.00, în hotel a intrat un tânăr oacheş cu o 
geantă de voiaj şi un geamantan. 

— Bună seara, aş dori o cameră, se adresă el recepționerului 
Cardon. 

— Aveţi rezervare, domnule? îl întrebă recepționerul îmbrăcat 
în uniformă albastră. 

— Nu am. 

— Atunci, regret, domnule, spuse Cardon. 

— Chiar nu ați... 

— Tot hotelul este ocupat. Regret, domnule... 

Cardon a căzut pe gânduri, a mai răsfoit o dată registrul cu 
numele celor înregistraţi şi a căutat printre sutele de chei atârnate 
în panou, după care s-a întors către străin, zâmbind: 

— Există o singură posibilitate. O cameră cu patru paturi, 
disponibilă o singură noapte. Este tot ce vă pot oferi. Sper să nu vi 
se pară prea scumpă! 

— Nu am de ales. Iau această cameră şi poate că mâine dimi- 
neaţă o să se elibereze alta în çare aş putea să mă mut. 

Recepţionerul a citit formularul completat cu numele tânărului: 
Ali Hyderi, Iran. „M-am înşelat, fiindcă îl credeam arab“, se gândi 
el. Străinul şi-a dus singur geamantanul în camera 201, iar a doua 
zi s-a mutat într-o altă cameră cu două paturi. Înainte să plătească 
1000 de pesetas, a întrebat: 

— Sunteţi sigur că nu s-a eliberat nimic? Aş mai avea nevoie 
de o cameră, fiindcă diseară aştept o cunoştinţă. 

— Câte persoane? 

— Una. 

— Avem o cameră cu două paturi care ar putea să vă ajungă 
pentru o noapte. 

— Dar persoana pe care o aştept este de sex feminin. 

Recepţionerul s-a uitat zâmbind la tânăr. 

— Asta e treaba dumneavoastră! 

Suraia Ansari, născută în 1954, la Teheran, după cum s-a în- 
registrat, a sosit în jurul miezului nopții. Era o tânără frumoasă şi 


elegantă, care nu avea decât o geantă de voiaj şi un geamantănaş ` 

pentru cosmetice Samsonite. Au locuit în camera 419, de unde s-au 
mutat repede într-un hotel mai liber din apropiere, Jaime IH. Aici 
comportarea lor a devenit mai relaxată şi făceau impresia unei 
perechi de îndrăgostiți. 

Nu erau singurii iranieni din hotel, deoarece cu o săptămână 
înainte se cazaseră aici doi tineri care prin înfăţişarea lor au atras 
atenţia celor din jur: Hind Alami era o frumuseţe orientală, iar 
partenerul ei, Riza Abbasi, plăcea oricărei femei. Nu se duceau la 
plajă, dar în schimb vizitau agenţiile de voiaj. 

Pe una din străzile principale din Palma del Mallorca, Avenida 
Jaime III, se află agenţia de voiaj Euromar. Tânărul Abbasi, îmbră- 
cat într-un costum impecabil de culoare verde, s-a prezentat aici 
într-una din zile: 

— Aş dori un bilet de avion până la Frankfurt. 

— Frankfurt, Frankfurt, repetă funcționara, răsfoind mersul 
avioanelor. 

— Cu Lufthansa, adăugă tânărul chipeş. Cu o cursă din timpul 
săptămânii. 

— Sâmbătă nu doriți? întrebă funcționara. 

— Nu. 

— Există atunci o singură cursă LH 181, joi, 6 octombrie. 

— Nu ştiu dacă nu e prea devreme. Trebuie să mai discut cu 
prietena mea. 

A revenit a doua zi şi a început să caute o altă cursă. Domni- 
şoara din spatele ghişeului i-a propus compania de zbor Iberia, dar 
el a insistat să zboare cu Lufthansa. Funcţionara a luat legătura cu 
centrala, dar răspunsul a fost negativ: toate locurile erau ocupate. 

A doua zi dimineaţă a venit din nou şi a cumpărat două bilete 
clasa întâi la zborul Palma del Mallorca — Frankfurt pe Main. În 
aceeaşi zi, Ali Hyderi şi-a cumpărat tot două bilete de la agenţia 
Viajes Iberia pentru zborul Lufthansa LH 181 din ziua de 13 
octombrie. 

Cele două cupluri de tineri îndrăgostiţi păreau că se bucură din 
plin de ultimele lor zile de concediu. 


Ali Hyderi s-a mutat împreună cu iubita lui, Suraia, într-un 
hotel scump, Bellver, numit aşa după fortăreața medievală care 
străjuieşte oraşul. Aici şi-au închiriat un apartament luxos, cu 
balcon spre golful din Palma. Şi Abbasi împreună cu Hind Alami 
şi-au ales un hotel mai bun, Costa Azul, iar în seara zilei de 10 
octombrie, cei patru tineri s-au întâlnit într-unul din cele mai 

scumpe hoteluri Paseo Maritimo şi au fost împreună la un spec- 
tacol de flamenco. 

Unele oraşe spaniole au aşa-numitele Pueblo espanol, străduţe 
cu arhitectură tipic spaniolă de-a lungul cărora se înşiră atelierele 
meşteşugarilor, magazine de suveniruri şi vinării. În Pueblo 
espanol din Palma se găsea unul dintre cele mai îndrăgite localuri 
de noapte, „Tablao flamenco“, unde tinerii şi-au rezervat locuri. Au 
băut şampanie şi s-au distrat, de parcă i-ar fi aşteptat o viață lipsită 
de griji. În realitate, a fost ultima noapte în care s-au distrat şi au 
făcut dragoste. 

Aeroportul din Palma este plin tot anul de turişti care sosesc 
aici palizi şi pleacă bronzaţi. Sistemul de securitate este acelaşi cu 
cel de pe alte aeroporturi. Vameşii controlează bagajele de mână şi 
pipăie hainele pasagerilor. Suraia Ansari a trecut liniştită cu vali- 
joara ei de cosmetice, iar lui Hyderi vameşii i-au atras atenţia să nu 
deschidă în avion aparatul de radio Melba-Solid-State. 

Avionul Boeing 737 Landshut a decolat, conform programului 
de zbor, exact la ora 13.00, având la bord 86 de pasageri şi în cală 
două sicrie din zinc cu doi morţi. Condiţiile meteorologice erau 
favorabile, astfel încât, după treizeci de minute, avionul s-a 
apropiat de Marsilia. 

Comandantul avionului era Jürgen Schumann, un fost 
experimentat pilot militar, în vârstă de 34 de ani, copilot — Jürgen 
Vietor, iar stewardese: Hannelore Piegler, de origine austriacă, 
suedeza Anna-Maria Staringer şi Gaby Dillmann din Frankfurt pe 
Main. 

Puțin după ora 14.00, în timp ce avionul zbura deasupra ora- 
şului Marsilia, uşa cabinei piloților s-a deschis brusc, iar în pragul 
ei a apărut un individ necunoscut cu un pistol în mână. Acelaşi 
individ l-a bruscat pe Vietor, făcându-i semn cu ţeava pistolului 
spre uşă: 

— Afară! Imediat afară! În spate! ordonă el. 

Copilotul a intrat, clătinându-se, în cabina pentru turişti, unde 
aceştia erau ținuți în şah de două fete înarmate cu grenade de mână. 
Un alt terorist a strigat ceva incoerent la microfonul din cabina 
piloților şi apoi i-a ordonat lui Gaby Dillmann să traducă ce 
vorbeşte. 

— Aici e căpitanul Martyr Mahmud, au auzit pasagerii. „Din 
acest moment avionul a trecut sub comanda mea. Cine nu ascultă, 
va fi imediat împuşcat!“, a tradus stewardesa ordinul teroristului, la 

care a adăugat câteva vorbe pe care le învățase la cursurile de psi- 
hologie despre comportarea echipajului de zbor în cazul deturnării 
avioanelor companiei Lufthansa. „Vă rog, să ascultați ordinele 
căpitanului Mahmud.“ 

Au tras jaluzelele la ferestre, tacâmurile şi farfuriile utilizate au 
fost aruncate pe culoarul din mijlocul cabinei şi toți au ridicat mâi- 
nile deasupra capului. 

Căpitanul Mahmud era teroristul Zohair Jusuf Akasha, cel care 
în Palma del Mallorca se prezentase ca Ali Hyderi. Pentru ceilalți 
terorişti din avion el era numărul 31, iar numărul 32 era Hind 
Alami, o libaneză de 22 de ani, care, în realitate, se numea Sanaz 
Ghulun. 

Suraia Ansari, numărul 33, în vârstă de 22 de ani, se născuse în 
Israel de unde a emigrat împreună cu familia în Kuweit. Pe numele 
ei adevărat, Suhaila Sajjah, studiase literatura engleză la Universi- 
tatea din Bagdad. În timpul războiului civil din Liban a supravieţuit 
masacrului din tabăra de refugiaţi palestinieni Tal al-Satar. Riza 
Abbasi, numărul 18, era născut în Beirut, avea 23 de ani şi se 
numea Wabil Harb. Teroriştii au transportat armele şi explozibilul 
în geamantanul de cosmetice cu fund dublu Samsonite, iar în apa- 

ratul de radio au ascuns grenadele de mână. Akasha a ales ca nume 

conspirativ al acestei acţiuni Martyr Halima, numele de luptă al 
teroristei vest-germane Brigitte Kuhlmann, care îşi pierduse viața 
în timpul deturnării unui avion francez pe aeroportul Entebbe. În 
decurs de câteva ceasuri, comandoul Martyr Halima a devenit un 
adevărat simbol al violenței. 

Toţi pasagerii au fost supuşi unei atente percheziţii corporale: 
paşapoartele, actele personale, legitimaţiile şi toate lucrurile de 
origine israeliană pe care le aveau asupra lor au fost aruncate la 
grămadă. A urmat controlul bagajelor. Căpitanul Mahmud ame- 
ninţa pasagerii cu pistolul, ţipa şi îi lovea ca să creeze o stare de 
panică. Şi cele două fete, mai ales Suhaila Sajjah, vorbeau răstit, 
continuând să ţină în mână grenadele. 

Căpitanul Mahmud i-a ordonat pilotului Schumann să schimbe 
direcţia de zbor spre Cipru. 

— Nu avem combustibil suficient. 

— De unde ştiţi? 

— Bănuiesc. 

— Vreau date exacte! ordonă teroristul. 

— Trebuie să facem un calcul. Chemaţi copilotul. 

Jürgen Vietor a revenit în cabină şi după câteva clipe a 
declarat: 

— Nu putem zbura până în Cipru. Trebuie să facem o escală la 
Roma. 

Puțin după ora două, în timp ce Boeingul 737 Landshut survola 
oraşul Marsilia, ministrul de interne Maihofer i-a comunicat la 
telefon cancelarului vest-german Helmut Schmidt: 

-— Turnul de control din Aix-en-Provence din sudul Franţei a 
anunţat schimbarea cursului de zbor al avionului Lufthansa, 
numărul LH 181 cu destinaţia Palma del Mallorca — Frankfurt pe 
Main. Avionul se îndreptă spre Elba. Se pare că a fost deturnat. 

Căpitanul Mahmud, care absolvise şcoala tehnică de aviație din 
Londra, ştia că un Boeing poate fi pilotat de un singur om şi l-a 
trimis pe Vietor în cabina pasagerilor. 

La ora 13.50 avionul şi-a schimbat direcţia de zbor, iar la 15.45 
a aterizat pe aeroportul Fiumincino din Roma. Imediat a fost încon- 

jurat de maşinile blindate ale serviciului de securitate al aeropor- 
er şi de poliţişti cu armele în poziţie de tragere. Italienii aveau 
deja o experiența tristă în domeniul avioanelor deturnate. În de- 
cembrie 1973, pe aeroportul Fiumincino din Roma avusese loc una 
din cele mai mari tragedii din istoria terorismului, care la momen- 
tul respectiv a fost considerat un caz deosebit de dramatic. 

Duminică, 17 decembrie 1973, ora 11.46, pe aeroportul 
Fiumincino, câțiva teroriști arabi au atacat ofițerii care asigurau 
securitatea aerc oportului şi vameşii, luând câțiva ostatici şi au ieşit 
împre g cu ei pe pista de beton unde aştepta un avion al com- 
paniei Air France. Un alt grup de teroriști, trecând prin sala de tran- 
zit, se îndrepta tot în aceeaşi direcție 

Alături, în uşa unui avion etiopian, stăteau câțiva membri ai 
echipajului. Văzând ce se întâmplă, au dispărut cu excepția ingine- 
rului de bord, care a fost luat ostatic. Acţiunea s-a desfăşurat fără 
zgo mote şi aeia Dacă cineva ar fi urmărit drumul teroriștilor care 

ecut nestingheriți pe l controlul vamal şi paza aeropor- 
resia că vizionează o secvență dintr-un film 


Y 


narmaţi până în dinti s-au desprins 
A 15 şi s-au îndrepta e pista pe 
un avion al companiei americane Pan 
Š u fuseseră trase din faţa celor două intrări 
urcat prin uşa din spate, aruncând aproape concomi- 


American 
iar teroriști 

tent înăuntru grenade de mână. A urmat o explozie îngrozitoare cu 
urmări dramatice. 

În ziua aceea de iarnă, toată Europa era străbătută de un front 
de aer rece. Zborul regulat al Lufthansei LH 290 a avut 40 minute 
întârziere. Căpitanul van Haan a cerut turnului de control 
permisiunea de aterizare, fiindcă trebuia să alimenteze avionul şi să 
preia zborul LH 303 cu destinația Miinchen. Boeing- ul 737 s-a 
oprit în sectorul A 13, lângă avionul companiei Air France din 
sectorul A 14, care aştepta ordin de decolare spre Damasc. În secto- 
rul vecin, A 15, aştepta Boeing-ul 707 al companiei de zbor ameri- 
cane Pan American. 

Acest avion aterizase şi el cu mare întârziere din cauza vântului 
puternic. De la Roma avionul PA 110 trebuia să-şi continue zborul 
până la Beirut şi Teheran. La Roma se oprise pentru o escală de 
alimentare, fiindcă aici se vindea cea mai ieftină benzină de avion. 

Comandantul avionului american, Andrew Erdeck, intenționa 
să-şi petreacă Crăciunul şi Anul Nou, împreună cu toată familia, în 
Orientul Apropiat. În cabina de clasa întâi, alături de soţia lui 
Erdeck, mai călătoreau doi miniştri marocani. Cu toate că 
Boeing-ul 707 este un avion cu 199 de locuri şi zboară pe distanţe 
lungi, acum, cu o săptămână înaintea sărbătorilor de iarnă, era 
aproape gol. 

După ce teroriştii au aruncat în avion grenadele de mână, s-a 
produs o detonație, urmată de o explozie puternică. Cabina de clasa 
întâi se află la proră, astfel încât toți pasagerii au murit pe loc. În 
cabina turistică şi-au pierdut viaţa alți 28 de pasageri, iar ceilalți, 
inclusiv membrii echipajului au scăpat cu răni mai mult sau mai 
puțin serioase. 

Imediat comandantul avionului companiei Air France a dat 
ordin să fie trase scările şi să fie închise uşile în vederea decolării 
Doi dintre cei trei terorişti care au aruncat avionul american în aer, 
omorând zeci de oameni nevinovaţi, stăteau la poarta A 10 şi tră- 
geau în oamenii din jurul lor. P treilea terorist care fusese rănit 
ă -i ajungă din urmă. a poarta A 10 aştepta restul tero 
are păzeau ostaticii. Cei doi s-au alăturat grupului, iar la 
3 toţi s-au îndreptat spre Boeing-ul 737 pilotat de căpitanul 
van Haan. La bordul avionului se aflau trei bărbaţi: comandantul, 
otul A un reprezentant al securității vest-germane şi trei ste- 

roriştii i-au băgat cu forța pe toți ostaticii în avio ul 
iei bara: patru vameşi, doi poliţişti şi un inginer de 

bord îmbrăcat în uniforma companiei Ethiopian Airlines. Şeful 
teroriştilor căruia i se zicea „Tony“ i-a ordonat lui van Haan să 
decoleze. O ușă din cele două era însă defectă şi nu putea fi închisă 
din interior. Sub amenințarea pistolului, i-a ordonat lui van Haan şi 
unuia dintre vameşi să coboare împreună cu el pentru a remedia 
această defectiune. 

Toţi trei, dintre care ultimul era Tony, înarmat cu un pistol, au 
coborât scările avionului. Vameşul italian a văzut în fața lui pista 
goală a aeroportului cu un avion care ardea în flăcări. Fără să stea 
prea mult pe gânduri, a rupt-o la fugă. Imediat s-a auzit o împuşcă- 
tură. Tony ţintise bine, vameşul a căzut răpus de un glonte lângă 
scara avionului deturnat. 

Italienii îşi aduceau bine aminte de acest incident dramatic. De 
aceea, Fiumincino era unul dintre cele mai bine păzite aeroporturi 
din Europa. Avionul deturnat LH 181 a fost înconjurat de maşinile 
blindate ale unităţilor de securitate ale aeroportului. Cu ani în urmă, 
în 1973, un avion deturnat ocolise timp de 30 de ore mai mult de 
jumătate din glob. Peripeţiile aparatului LH 181 aveau să dureze 
mai mult. Dar, deocamdată, nimeni nu bănuia nimic. 

Planurile teroriştilor nu erau cunoscute, iar ministrul de interne 
vest-german Maihofer s-a pripit atunci când îi cerea colegilor 
săi italieni să tragă în anvelopele avionului. Era o solicitare 
nechibzuită, căreia nu i s-a dat curs fiindcă, în acest caz, ostaticii 
nu ar mai fi avut nici o şansă de scăpare. Unica posibilitate ră- 
mânea negocierea împreună cu teroriştii a condiţiilor de eliberare a 
ostaticilor. 

Căpitanul Schumann a făcut singurul lucru posibil: a ascultat 
ordinul noului său şef şi a alimentat avionul. Apoi s-a interesat de 
condiţiile meteorologice ale traseului spre Cipru, pregătindu-se să 
dea curs dispoziţiilor piraţilor aerului. Poate tocmai atunci când mi- 
nistrul italian de interne, Cossiga, comunica reprezentanţilor agen- 
țiilor de presă străine că autorităţile italiene nu permit decolarea 
avionului deturnat, o cisternă s-a apropiat de Landshut şi a început 
să-l alimenteze. 

În timp ce solicita permisiunea de decolare, comandantul avio- 
nului a auzit în căşti un răspuns evaziv care confirma punctul de 
vedere oficial al autorităţilor italiene. 

— Trebuie să așteptați. În aer zboară câteva aparate şi trebuie 
găsit un culoar liber. O să mai dureze câteva minute. 

— Ce spun? întrebă căpitanul Mahmud. 

— Că trebuie să așteptăm până se eliberează un culoar. 

— Decolaţi! Imediat! urlă şeful grupului de terorişti, agitând 
pistolul sub nasul celor doi piloți. Aceştia s-au înțeles repede din 
priviri. Pe locul pilotului s-a aşezat Jürgen Vietor care avea:o expe- 
riență mai mare de zbor pe Boeing 737 decât căpitanul Schumann, 
iar acesta şi-a asumat rolul de mediator, comunicând turnului de 
control dispoziţia căpitanului Mahmud. La ora 17.42 avionul a 
decolat cu destinaţia Cipru. 

Imediat după aterizarea pe aeroportul Fiumincino, căpitanul 
Mahmud a comunicat condiţiile sale: 

— Vorbeşte căpitanul Mahmud, a anunţat el la microfon, în 
timp ce turnul de control înregistra declaraţia. Avionul companiei 
germane Lufthansa se află sub controlul nostru. Grupul pe care îl 
conduc revendică eliberarea imediată a confraților aflați în 
închisorile germane. Luptăm împotriva sistemului imperialist de 
organizare a lumii. 

Era o revendicare formulată stângaci, dar totuşi inteligibilă. 
Avionul deturnat se afla în zbor spre Cipru, iar oficialitățile de la 
Bonn trebuiau să ia o hotărâre rapidă. De la început a fost clar că 
nu vor fi de acord cu eliberarea deţinuţilor, fiindcă s-ar fi creat un 
precedent care îi putea incita pe terorişti la noi agresiuni. Dar de 
data aceasta se afla în joc nu numai viaţa unui milionar, ci viața 
unui număr de 86 de ostatici, printre care se găseau pensionari, 
femei şi copii care se întorceau din concediul petrecut în Palma del 
Mallorca. 

Cancelarul Helmut Schmidt nu vroia să-şi asume o răspun- 
dere atât de gravă care se referea nu numai la viața cetăţenilor 
vest-germani, ci şi a ostaticilor de altă cetăţenie. După ce a vorbit 
la telefon cu preşedintele francez Giscard d'Estaign şi cu 
primul-ministru britanic Callaghan, a fost convenită intervenţia 
unităţii antiteroriste GSG 9 (Bundesgrenzschutzgruppe 9), iar 
ministrul de interne Maihofer a primit dispoziţie să pună în aplicare 
planul. 

Avionul deturnat zbura tocmai deasupra insulei greceşti Creta, 
iar în sens invers venea un alt avion al companiei Lufthansa. 
Căpitanul Mahmud a luat microfonul din mâna pilotului: 

— Aici este căpitanul Martyr Mahmud, conducătorul opera- 
țiunii Kofre-Kaddum a unităţii Martyr Halima din cadrul organi- 
zaţiei Lupta împotriva imperialismului. 

— Nu se înțelege, a auzit el în cască. 

Mahmud a încercat de mai multe ori să explice cine este, dar 
legătura era întreruptă şi avionul se apropia de destinație. La ora 
20.28 a aterizat pe aeroportul din Larnaca, iar turnul de control i-a 
ordonat să aterizeze pe pista cea mai îndepărtată a aeroportului. 

— Avem nevoie să fim alimentaţi...Repet... 

— Nu va fi uşor, se auzi o voce în cască. 

— Ce nu va fi uşor? întrebă pe un ton răstit Mahmud care 
ascultase discuţia. 

— Echipajul cisternei de alimentare şi-a terminat programul 
de lucru şi toţi au plecat la Nicosia. Trebuie să trimitem după 
ei. 

Au început să aştepte. Toţi aşteptau nerăbdători să vadă ce se va 
întâmpla: piraţii aerului, ostaticii şi oamenii din întreaga lume. 
Ştirea despre deturnarea avionului făcuse deja înconjurul lumii. 
După aproape o oră, becul de control al emițătorului a început să 
clipească: reprezentantul filialei Organizaţiei pentru eliberarea 
Palestinei din Cipru a încercat să-l convingă pe şeful grupului de 
terorişti să-i elibereze pe ostatici 

Mahmud era furios şi se purta ca un nebun, considerând ca o 
insultă personală apelul ce-i fusese adresat în limbile engleză şi 
arabă. Piloții şi-au dat seama că au de-a face cu un individ deosebit 
de periculos. 

Escala tehnică de pe aeroportul din Larnaca a durat aproape 
două ore şi jumătate. După ce a făcut plinul, Mahmud i-a ordonat 
lui Schumann: 

— Zburăm spre Beirut. 

— Trebuie să cer turnului de control permisiunea de decolare. 
Vom zbura cu destinaţia Beirut. 

Au urmat câteva clipe de tăcere, urmate de un fâşâit în căşti şi 
de o discuţie neinteligibilă între şeful de schimb şi colegul său aflat 
la distanță. Apoi în casca Landshutului s-a auzit: 

— Beirutul e închis. 

— Zburăm cu destinaţia Beirut, repetă căpitanul Schumann, 
ascultând ordinul lui Mahmud. 

— Aeroportul din Beirut nu ne primeşte. 

— Zburăm cu destinaţia Beirut, a repetat mecanic piratul către 
căpitanul Landshutului, iar turnul de control le-a dat același 
răspuns. 

— Aeroportul din Beirut e închis. Nu avem permisiunea de 
aterizare. 

Mahmud îşi muşca nervos buzele. Împrejurările îl obligau să 
improvizeze. Se simțea tot mai nesigur şi mai iritat, dar îşi refula 
izbucnirile de mânie, fiindcă era conştient că piloţii nu trebuie să-i 
observe starea de spirit. Era obligat să joace în continuare rolul 
şefului dur, să simuleze că nimic nu-l poate deruta, când de fapt 
pierduse controlul asupra situaţiei. 

— Vom zbura spre Damasc, a hotărât el, de parcă de mult ar fi 
avut acest plan. 

La ora 22.50 Landshutul a decolat în beznă. Piloții zburau pe 
ruta obişnuită. Legătura cu turnul de control al aeroportului din 
Beirut era întreruptă, iar pe undele medii acelaşi anunţ era repetat 
la intervale de timp regulate: 

— Aeroportul din Beirut e închis... Aeroportul din Beirut e 
închis... 

La ora 23.01 zburau deasupra turnului de control al aeropor- 
tului din Damasc. După 10-12 minute turnul de control le-a 
comunicat: 

— Aeroportul este închis. Aterizarea nu este posibilă. 

Desigur că personalul de zbor din toată zona deţinea informaţii 
precise în legătură cu aventurile aeriene ale Landshutului deturnat 
de terorişti fără să ştie însă cine şi câți pirați se află la bordul lui. 
Revendicările teroriştilor erau bine cunoscute, după cum la fel de 
bine cunoscut era refuzul autorităţilor de a le da curs favorabil. 

— Zburaţi cu destinația Bagdad, ordonă Mahmud. 

După o clipă, căpitanul Schumann a cerut permisiunea de 
aterizare, dar a primit un răspuns negativ. Nici un aeroport nu era 
dispus să primească avionul deturnat. La ora 0.23, Landshutul a 
survolat aeroportul din Bagdad, iar Mahmud a decis: 

— Zburaţi spre Kuweit! 

— Aeroportul din Kuweit este închis. În nici un caz nu puteți 
ateriza, s-a auzit în cască vocea dispecerului turnului de 
control. 

Marile avioane de pasageri sunt dotate cu sisteme radar auto- 
mate, numite Transponder care emit continuu semnale pentru ser- 
viciul de la sol. Dacă pe cadranul radarului apare numărul 75, 
sistemul emite la intervale de timp regulate cifrul „avion deturnat“. 
Deşi absolvise şcoala tehnică de aviaţie şi elaborase planul 
deturnării avionului, Mahmud nu cunoştea sistemul Transponder şi 
semnalele lui. Căpitanul Schumann a reuşit să regleze cifra 75 
avertizând asupra deturnării toate avioanele întâlnite. În felul 

acesta, turnurile de control ale celor mai apropiate aeroporturi au 
intrat în cunoștință de cauză. 

În momentul când semnalizatorul rezervorului de combustibil 
s-a aprins, indicând că devine iminentă o escală tehnică, Schumann 
s-a adresat comandantului avionului companiei de zbor australiene 
Quantas, rugându-l să intervină la turnul de control al aeroportului 
din Kuweit ca să permită aterizarea Landshutului. 

— Îmi pare rău, anunță pilotul australian. Nu vor să audă de aşa 
ceva. De ce nu încercaţi în Bahrein? 

— Pot să apelez încă o dată la bunăvoința dumneavoastră? 
întrebă căpitanul Schumann. „Vă rog să încercați să discutaţi în 
numele nostru. Nu pot stabili legătura cu ei.“ 

— Bahrein este închis, anunţă peste câteva minute radistul 
companiei Quantas. Îmi pare rău. 

Schumann nu s-a lăsat bătut. Timpul trecea, iar combustibilul 
era pe sfârşite. În cele din urmă a reuşit să stabilească legătura cu 
turnul de control care în momentul asela era deservit de un dispecer 
bun cunoscător al limbii engleze. Schumann a încercat să profite de 
această şansă explicându-i că vor fi nevoiţi să aterizeze indiferent 
dacă li se va da voie sau nu. Deşi l-a refuzat din nou, dispecerul 
i-a comunicat în cele din urmă lui Vietor frecvența sistemului de 
frânare în caz de aterizare. La 3.52, ora locală, trenul de aterizare 
al Landshutului a atins solul. Toţi au respirat uşuraţi, inclusiv 
Mahmud care vorbea ca un robot în fața microfonului: 

— Vorbeşte căpitanul Martyr Mahmud, conducătorul opera- 
țiunii Kofre-Kaddum al unităţii Martyr Halima. 


GSG 9 era o unitate militară formată din absolvenţii unor 
cursuri speciale. Fiecare avea condiţia fizică a unui atlet înainte de 
olimpiadă, cunoştea tehnicile cele mai avansate de luptă, karate şi 
judo, ştia să tragă cu pistolul, să sară cu paraşuta, să piloteze un 
helicopter şi, în general, să utilizeze orice mijloc de tehnică 
militară. Toţi fuseseră instruiți cum trebuie să intervină în cazul 
deturnării unui avion, cum se deschide uşa din exterior şi cum se 
pătrunde în interior cu aşa-numitul „deschizător de conserve“. 
Acest dispozitiv seamănă cu o foarfecă mecanică şi decupează 
orice fel de tablă metalică, fiind utilizat şi în caz de avarii ale 
automobilelor. Unitatea GSG 9 era dotată cu cele mai bune şi mai 
costisitoare arme şi tipuri de tehnică militară antiteroristă. 

Statul ei major se afla la Hangelar, iar comandantul unităţii era 
Ulrich Wegener, în vârstă de 46 de ani, al cărui grad echivala cu 

acela de comisar de poliţie. Adjunctul lui, Klaus Blătte, era cel care 
a răspuns la telefon atunci când a primit ordin de la ministrul de 
interne să se pregătească pentru a interveni în cazul avionului 
deturnat Boeing 737. 

Cei 30 de tineri selecționați s-au dotat cu tehnica de stă cores- 
punzătoare şi au intrat în stare de alertă. După 5 ani de antrena- 
mente intense ei se aflau la prima lor mare acţiune. La ora 8.45 au 
intrat pe aeroportul din Köln. Erau îmbrăcaţi în blugi, pulovăre şi 
cu adidași în picioare. Imediat au urcat în Boeingul 737, care se 
pregătea să decoleze spre Cipru. Cam în acelaşi timp, căpitanul 
Schumann alimenta avionul deturnat. 

Comandantul Wegener primise aprobarea ministrului de interne 
şi a decolat după ce i s-au dat toate asigurările că se va înţelege ușor 
cu autoritățile cipriote. Din păcate, lucrurile nu s-au petrecut aşa 
cum fuseseră planificate. În Larnaka se crease o stare de teamă în 
privința avionului care urma să sosească şi, de aceea, dispecerul de 
la turnul de control a început să se intereseze de identitatea pasage- 
rilor Boeingului, deoarece cu două ore înainte, de pe acelaşi aero- 
port decolase un alt avion al companiei Lufthansa, având la bord 
răpitori şi ostatici, iar ciprioţii erau bucuroşi că au scăpat de aceşti 
musafiri nepoftiți. 

„La bordul avionului se află experți din Republica Federală a 
Germaniei“ a comunicat pilotul, atrăgând în acelaşi timp atenția 
comandantului Wegener să aibă grijă să dispară toate armele şi 
mijloacele tehnice de luptă ascunse sub scaune şi cuverturi. „S-ar 
putea ca pe aeroportul din Larnaka la bordul avionului să urce o 
delegaţie.“ 

Comandantul brigăzii GSG 9 şi echipa sa au elaborat împreună 
un plan de acţiune. Ştiau că avionul deturnat zboară spre o ţară 
arabă şi au convenit să aştepte. Întrucât unitatea GSG 9 avea relaţii 
de prietenie cu unitatea israeliană care intervenise în atacul de la 
Entebbe, membrii ei s-au gândit să zboare la Tel Aviv şi să aştepte 
acolo. La câteva minute după decolare au primit însă ordin să se 
întoarcă pe aeroportul din Köln. 

La ora 4.00 dimineaţa ordinul a fost din nou schimbat: 

— Zburaţi în Turcia. Veţi ateriza la Ankara. 

Au aterizat fără nici o dificultate pe aeroportul din capitala 
Turciei, fără ca „experţii“ vest-germani să bănuiască ceva. 

Intre timp, avionul deturnat aterizase în Bahrein, unde atât 
piraţii, cât şi echipajul au avut o surpriză neplăcută: avionul a fost 

imediat înconjurat de autovehicule militare şi unități armate. Tur- 
bat de furie, căpitanul Mahmud a început să urle în microfon: 

— Dacă în cinci minute nu dispăreți, îl împuşc pe pilot. 

În următoarele cinci minute în cabina pilotului s-a consumat o 
dramă în care a fost pusă în joc viața unui om. Era noapte, iar în 
jurul avionului soldaţii mişunau ca într-un vis urât. Nervos, epui- 
zat, nedormit, Mahmud stătea cu pistolul lipit de tâmpla pilotului. 
S-a uitat la ceas şi a anunțat la microfon: 

— l-au mai rămas de trăit încă cinci minute. Dacă în cinci 
minute soldaţii nu dispar, s-a zis cu el. 

— Gândiţi-vă bine, spuse căpitanul Schumann. Nu puteți face 
aşa ceva. Vă daţi seama că singur, fără el, eu nu pot să zbor. Şi, în 
general, totul e o nebunie. Poate că dispecerii de la turnul de 
control nu au stabilit încă legătura telefonică cu soldaţii. 

— Au mai rămas trei minute, anunță Mahmud. 

Vietor a luat microfonul, încercând.să convingă turnul de con- 
trol să-i cheme înapoi pe soldați, dar nu a primit nici un răspuns. 

— Au mai rămas două minute, spuse Mahmud. 

Vietor își pierdu stăpânirea de sine şi începu să se lamenteze. 

— Ultimele treizeci de secunde. 

— Pleacă! strigă căpitanul Schumann. Uitaţi-vă că pleacă! 

— Nu trageţi. Soldaţii se retrag! ţipă Vietor. 

Soldaţii au dispărut în beznă, în linişte, aşa cum au şi apărut. De 
Landshut s-au apropiat cisternele, iar la ora 3.34 avionul, pilotat de 
căpitanul Vietor, a decolat cu destinația Dubai. După ce a anunţat 
turnul de control că intenţionează să aterizeze, a primit răspunsul 
deja cunoscut: 

— Aeroportul nu primeşte. Ne pare rău, dar aeroportul este 
închis. 

Mai aveau încă timp. Căpitanul Schumann s-a aşezat la mane- 
tele de pilotaj, iar Vietor s-a acoperit cu o pătură, încercând să se 
odihnească puţin. Pe măsură ce se apropiau de aeroport, căpitanul 
solicita insistent permisiunea de aterizare. Mahmud şedea prăbuşit 
în fotoliu, privind în gol şi nu dădea nici un semn de viață. Din 
când în când îşi revenea şi prolifera la microfon amenințări în 
limba arabă pe care nimeni nu le înțelegea. - 

Pista de aterizare era blocată de maşinile de pompieri. Co- 
mandantul aeroportului primise ordin de la şeicul Rashid Saida 
al-Maktum să nu permită aterizarea avionului deturnat. Între timp, 
avionul zbura la 2600 m înălțime şi avea combustibilul pe sfârşite. 


Răpiri care au zguduit lumea 193 


— Aterizează! a ordonat Mahmud care îşi revenise din letargie. 
Aterizează imediat! a țipat la Vietor, aşezându-i pistolul la tâmplă. 

Vietor s-a supus ordinului ceea ce din punct de vedere tehnic nu 
era o operaţie tocmai uşoară. Avionul a început să coboare; făcând 
viraje consecutive în căutarea unei piste libere. 

— Aterizează! Acum trebuie să aterizezi! continua să urle 
Mahmud. 

— Trebuie să găsesc o pistă liberă, răspunse scurt Vietor, 
fiindcă de asta depindem toți. 

Apoi a ordonat stewardeselor să pregătească pasagerii pentru o 
aterizare forțată şi a anunţat turnul de control: 

— Trebuie să aterizăm. Pierdem înălțime. 

Tonul pilotului care nu admitea replică l-a determinat pe mi- 
nistrul apărării Mohammed să dispună eliberarea pistei. Maşinile 
de pompieri s-au îndreptat imediat spre hangare. 

Mohammed bin Rashid, în vârstă de 29 de ani, era ministrul 
apărării al Emiratelor Arabe Unite. Comandantul aeroportului l-a 
anunțat că avionul deturnat a intrat în spațiul aerian al Dubaiului, 
în timp ce ministrul îşi admira grădina zoologică şi căuta un vultur 
pentru vânătoare. Mohammed Rashid, al treilea fiu al regelui 
Dubaiului, mare admirator al femeilor frumoase şi al maşinilor 
luxoase, absolvise Academia Militară Britanică Sandhurst şi 
avea deja o anumită experiență în domeniul pirateriei aeriene, 
aflându-se la al patrulea caz pe care încerca să-l rezolve. A urcat 
imediat la volanul maşinii şi a gonit spre aeroport cu 200 km pe 
oră. Odată ajuns aici a stat împreună cu dispecerii turnului de 
control trei zile şi două nopţi fără să închidă ochii. 

Pilotul a aterizat lin şi a decuplat motoarele, după care a respirat 
uşurat. Imediat şeicul Mohammed a cerut legătura cu şeful 
grupului de pirați aerieni. Au vorbit în arabă, dar şeicul nu a reuşit 
să-l convingă pa Mahmud să dea drumul bolnavilor, femeilor şi 
copiilor. După terminarea discuţiei, el a conchis: 

— Deocamdată nu e nimic de făcut. Omul ăsta este foarte 
nervos. Ba aş spune că nu pare să fie în toate minţile. 

Ostaticii, închişi în cabina turistică, nu bănuiau unde sunt 
fiindcă hublourile erau trase. După aterizare, un lucru devenise însă 
clar. Afară era îngrozitor de cald, ceea ce putea deveni fatal pasage- 
rilor din avion. La început şi-au împărţit restul de apă, apoi 
Mahmud a comandat mâncare şi băutură ca pentru un zbor normal. 
Abia după ce stewardesele au împărțit tăvile cu mâncare, prizo- 

nierii au aflat că au aterizat pe aeroportul din Dubai, deoarece pe 
foliile în care erau ambalate scria Airport Dubai. 

Între timp, negocierile continuau. Mahmud a comandat țigări şi 
medicamente; cei doi piloți încercau să transmită turnului de 
control informaţii în legătură cu starea de spirit a piraţilor, repetând 
mereu cifra 4. Ba mai mult, în momentul când oamenii de serviciu 
au intrat în avion ca să facă curăţenie, căpitanul Schumann a arun- 
cat la coş patru ţigări legate cu un fir de aţă. Se părea că teroriștii 
s-au potolit. Mahmud continua să le amenințe cu pistolul pe evrei- 
cele din avion, dar era clar că încerca să-şi disimuleze propria des- 
cumpănire prin accese de furie şi violență. Era singurul răspunzător 
pentru viața unor oameni complet nevinovaţi care nu-i erau absolut 
străini întrucât trăise alături de ei câtva timp la bordul avionului. 

Ulterior, psihologii au stabilit că avea recţii imprevizibile. 
Brusc i se năzărea că un pasager este evreu şi îl ameninţa cu pis- 
tolul sau vedea în emblema unei firme, de stilouri stema evreiască 
şi vroia să o împuște pe proprietara firmei. Observând că pilotul 
Vietor are un ceas marca Junghans cu o rotiță dințată ca emblemă 
a firmei, a vrut mai întâi să-l împuşte, invocând motivul că poartă 
mărfuri de fabricaţie israeliană, după care, s-a lăsat convins şi s-a 
mulțumit doar să i-l distrugă. 

Apoi s-a aşezat la microfon şi a ținut ostaticilor speriaţi un 
discurs de o oră despre istoria.poporului palestinian: 

— Ce-aţi face, voi, nemților, țipa el cu o voce răguşită, dacă în 
țara voastră s-ar aduna străini din toată lumea şi ar afirma că deţin 
o carte în care scrie că țara voastră e a lor? Nemţii ar lupta. Regimul 
sionist din Israel este o continuare a naţional-socialismului. Sio- 
nismul este vârful sabiei imperialismului în lumea arabă. În afara 
Statelor Unite, neonaziştii de la Bonn sunt aliatul lor fidel. 
Schleyer este unul dintre cei care au fost în slujba lui Hitler, iar 
astăzi tratează cu neonaziştii la Bonn şi Tel Aviv. De aceea, luptăm 
împreună cu camarazii germani împotriva imperialismului mondial 
şi vrem să-i eliberăm pe toți deţinuţii germani. Sau vom muri toți 
pentru cauza germană, aşa cum nemții au murit pentru noi la 
Entebbe. 

Cât timp au funcționat dispozitivele de aer condiţionat, în avion 
s-a putut respira. Agregatele care răceau aerul aveau însă nevoie de 
kerosen, iar rezervoarele erau aproape goale. O dată cu terminarea 
combustibilului urma să se întrerupă lumina şi aerul condiţionat, 
iar emițătoarele încetau să mai funcţioneze. 

— Trebuie să ne alimentăm, spuse Mahmud. 

— Ştiţi foarte bine că şeicul ne dă carburant numai dacă elibe- 
rați femeile şi copii. 

Căpitanul Schumann bănuia că teroristul a ajuns la capătul 
puterilor. Pentru a face o mică demonstraţie în legătură cu ce-l 
aştepta, a deconectat o clipă sistemul de aer condiţionat. În avion 
s-a făcut întuneric beznă, iar atmosfera a devenit insuportabilă. Era 
numai un avertisment. După două ore toate rezervele erau termi- 
nate, iar luminile s-au stins. 

Situaţia nou creată îi dezavantaja pe terorişti, deoarece în 
condiţii de întuneric ei nu mai puteau să deţină controlul asupra 
ostaticilor, aflați în superioritate numerică. Ulterior, psihologii au 
încercat să răspundă la întrebarea de ce nimeni nu a încercat să fugă 
sau să atace. Răspunsul este simplu: nu aveau nici o şansă. 
Mahmud se afla într-o stare de spirit atât de surescitată, încât, ori- 
când, putea să tragă, iar desfăşurarea ulterioară a tragediei avea să 
confirme această bănuială. 

Înainte de a se termina kerosenul şi de a se stinge luminile, pe 
aeroportul din Dubai a aterizat un avion al companiei Lufthansa, 
venind de la Beirut. După ce comandantul avionului, Martin Găbel, 
şi colegul său, Peter Heldt au luat legătura cu turnul de control şi 
s-au întâlnit cu maiorul britanic Temple şi cu ataşatul militar al 
Emiratelor Unite, cei patru s-au furişat spre avionul deturnat. 

Ce urmăreau? De fapt , nici ei nu ştiau. Au vrut să deconecteze 
generatorul şi să scoată din funcţiune trenul de aterizare pentru a 
împiedica decolarea avionului, dar până la urmă nu au făcut nimic 
şi au plecat pe furiş, ascunzându-se în spatele dunelor de nisip. 

Înainte de răsăritul soarelui, temperatura din interiorul avionului 
a urcat la 50*C. Câteva femei au leşinat, altele aveau dificultăţi de 
respirație. Mahmud a dat voie ca uşile avionului să fie deschise şi 
suferinzii să fie scoşi afară. Pasagerii au început să se dezbrace 
pentru a suporta mai uşor căldura deşertului. Situaţia era critică şi, 
deşi legătura cu avionul deturnat era întreruptă, șeicul Rashid 
cunoştea care e situația. 

Mahmud se afla la capătul puterilor. Se plimba în sus şi în jos 
cu pistolul în mână. „Astăzi o să împuşc pe cineva“, mormăia el. 
Apoi şi-a băgat capul în cabina turistică, spunând ostaticilor: 

— Dacă veţi auzi o împuşcătură, nu trebuie să vă fie teamă. Nu 
o să se întâmple absolut nimic. 

S-a apropiat de uşa deschisă a avionului şi a tras o rafală. 

Peste puţih timp, din parcarea aeroportului a ieşit o maşină. 
Schumann urmărea farurile ei aprinse. Deocamdată nu ştia ce se 
întâmplă fiindcă emițătorul nu funcționa. Dar în timpul zilei ceruse 
insistent să i se trimită un generator de energie care face parte din 
dotarea tuturor aeroporturilor. 

Urmărind farurile maşinii, Mahmud a observat că s-a apropiat 
la mai puţin de 100 m de avion. Maşina remorca un generator, 
însoțitori fiind cei doi piloţi ai avionului Lufthansa, Găbel şi Heldt, 
un tehnician şi un şofer. Sărind pe pista de beton, căpitanul Heldt a 
luat megafonul, ceea ce a constituit o mare greşală tactică: 

— Suntem prietenii voştri! a ţipat el. V-am adus generatorul şi 
vrem să-l conectăm. 

Putea să-şi dea seama că Mahmud va bănui de rea intenţie pe 
oricine va încerca să se apropie de avion. lar la aceasta se mai adău- 
gau accentul străin şi afirmaţia stupidă că sunt prieteni ai răpito- 
rilor. De unde puteau să apară ei înnijlocul deşertului? Afirmația 
ar fi fost mai verosimilă dacă în locul lor ar fi venit tehnicieni 
locali care şi-ar fi făcut repede treaba şi ar fi părăsit acea zonă 
periculoasă. În asemenea situaţii tensionate este greu însă să-ți 
păstrezi logica, iar comportarea piloților Schumann şi Vietor 
constituie o dovadă în acest sens. 

— Să mergem spre dreapta, ţipă Heldt la megafon. 

— Veniti aici, la stânga! ordonă Mahmud. 

— Nu are sens, ţipă Heldt. Generatorul poate fi conectat numai 
din partea dreaptă. 

— Am spus să veniţi aici la stânga! 

Omul care stătea lângă generator avea o lanternă, iar în lumina 
ei Schumann l-a recunoscut: 

— Este neamt! 

— De unde ştiţi? întrebă Mahmud. 

— Este foarte clar. Vorbeşte engleza cu accent străin, adăugă 
căpitanul Schumann. 

Mahmud s-a speriat şi nevenindu-i să creadă, a intrat în cabină: 

— Ce oameni sunt aceştia? Ce fel de accent au? îl întrebă pe 
Vietor . 

— S-ar putea fi nemți, răspunse pilotul. a 

— Sunt agenţi! Vor să atace avionul! ţipă Mahmud, descăr- 
cându-şi arma prin hubloul ridicat. Cei patru oameni care veniseră 
să monteze generatorul au rupt-o la fugă, lăsând agregatul lângă 
avion. 

Privită retrospectiv, comportarea celor doi piloţi captivi poate fi 
interpretată ca o manifestare a psihozei acestora, ca o consecinţă a 
atmosferei ce se crează la bordul unui avion deturnat, unde ostaticii 
şi teroriştii se solidarizează în fața pericolului comun. Interesele lor 
aparent asemănătoare sunt în realitate divergente, dar toţi doresc să 
scape cu viaţă din primejdia care îi amenință. 

Treptat, relaţiile dintre ostatici şi pirații aerului s-au schimbat. 
Dacă la început nimeni nu avea voie să se mişte, mai târziu ostaticii 
au început să se plimbe degajat, s-au apropiat de uşile deschise, 
mamele s-au aşezat lângă copii, iar Vietor a primit voie să iasă 
afară. Nu le mai rămânea altceva decât să pună generatorul în 
funcţiune. 

Nu era foarte uşor să ieşi afară din avion fiindcă uşile se găseau 
la o înălțime de câţiva metri. Scările din spate puteau fi acţionate 
mecanic, dar lui Mahmud i s-a făcut, deodată, teamă că scările nu 
vor putea fi coborâte, aşa încât a preferat ca Vietor să fie lăsat jos 
pe nişte pături. 

— Să nu încercaţi să fugiţi!, îl ameninţă el. 

Vietor nu a reuşit să cupleze generatorul şi câţiva ostatici l-au 
tras înapoi în avion. Devenise clar că fără aer condiționat nu vor 
reuşi să reziste mai mult de o zi. Schumann a început să semna- 
lizeze turnului de control situaţia disperată în care se aflau. După 
ce s-a crăpat de ziuă, a venit o altă maşină care a conectat gene- 
ratorul, luminile avionului s-au aprins din nou, ventilatoarele au 
reînceput să funcţioneze, iar ostaticii s-au îmbrăcat. 

În timp ce noaptea se căzneau să cupleze generatorul, în 
partea opusă a aeroportului aterizase un Boeing 707 al companiei 
Lufthansa, avându-l la bord pe ministrul vest-german Hans-Jürgen 
Wischnewski şi pe oamenii care îl însoțeau. Wischnewski a urcat 
în turnul de control pentru ca împreună cu şeicul Rashid să obțină 
acordul de intervenţie al brigăzii antiteroriste speciale GSG 9. 

— Vom face singuri tot ce va fi necesar, a declarat şeicul. Tata 
mi-a dat voie să port negocieri în numele lui. Dacă voi considera 
necesar,voi dispune intervenţia forțelor noastre armate. Vă asigur, 
domnule ministru, că ne vom strădui să îi eliberăm pe ostatici. 

Psihologul Salewski, care îl însoțea pe ministrul Wischnewski, 
şi-a dat repede seama că intenția şeicului de a purta negocieri de pe 
o poziţie de forță nu are sorţi de izbândă. Din experiență ştia foarte 
bine că cei care discută cu un asemenea gen de terorişti trebuie să 
se înarmeze cu multă răbdare, să le creeze impresia că acțiunea lor 

va fi încununată de succes și să le promită mereu câte ceva ca să-i 
epuizeze nervos. Dimpotrivă, dacă teroriştii deveneau conştienţi că 
se află într-o situaţiue disperată, se putea întâmpla o tragedie. 

Salewski l-a rugat pe şeic să-i dea voie să discute cu teroriştii 
prin radio-emiţător. Şeicul nu a fost de acord. 

— Vorbesc aceeaşi limbă cu ei, a spus şeicul. In plus, am con- 
vingerea că deoarece sunt arab mă pot adapta mai uşor mentalităţii 
lor decât un european. 

Ziua a început la bordul avionului într-o atmosferă relativ 
calmă. Toţi au respirat uşuraţi fiindcă nu mai exista pericolul de a 
muri asfixiaţi. Teroriştii nu mai erau atât de agresivi ca înainte şi nu 
îi mai ţineau sub ameninţarea grenadelor. Mai mult decât atât, 
Mahmud a comandat tort şi şampanie pentru a o sărbători pe Sta- 
ringer. „Însoţitoarea noastră de bord, Anna-Maria Staringer 
împlineşte astăzi 18 ani. Îi dorim toate cele bune.“ 

Au aprins lumânările, au tăiat tostul-în felii, au umplut paharele 
din plastic cu şampanie şi o clipă au avut senzaţia că sunt în 
excursie. 

— În sănătatea dragei noastre Anna-Maria! a toastat Mahmud, 
ridicând păhărelul de plastic. Era un mod ciudat de aniversare a 
unei onomastici. 

Între timp, pe aeroport aterizase un bimotor cu reacţie — 
Hawker Siddeley, avându-l: la--bord pe Ulrich Wegener, coman- 
dantul brigăzii speciale de antiterorism GSG 9, împreună cu consi- 
lierii săi. Ceilalţi membri au rămas la Ankara. Agenţiile de presă şi 
staţiile de radio au anunţat că un detaşament special antiterorist, 
format din tineri dotați cu un armament de tip special era pregătit 
de intervenţie. Opinia publică îşi mai amintea de acţiunea israe- 
liană de pe aeroportul Entebbe din 1976 şi aştepta să se producă o 
nouă dramă. 

Primul a vorbit cu Wegener ministrul Wischnewski, care l-a 
sfătuit să nu pomenească nici un cuvânt şeicului despre adevărata 
lui misiune. A fost un avertisment inutil, deoarece Wegener nu s-a 
întâlnit deloc cu şeicul. De pe aeroport a fost condus direct la 
hotelul Interconti unde s-a odihnit. Apoi s-a întors la aeroport unde 
s-a întâlnit cu vechile sale cunoştinţe: maiorul Morrison şi sergen- 
tul Davies. Amândoi făceau parte dintr-un detaşament special al 
forţelor aeriene britanice, specializat în acțiuni în spatele frontului. 
Tinerii paraşutişti ştiau să organizeze sabotaje pe teritorii străine, 
având o practică bogată, câştigată în Irlanda de Nord. Tinerii 

englezi fuseseră trimişi ca întărituri în urma discuţiei care avusese 
loc între cancelarul vest-german Schmidt şi primul ministru 
britanic Callaghan. 

Acest ajutor, care nu era dorit şi nici necesar, nu a putut fi acor- 
dat. Şeicul Rashid continua să-şi susțină punctul de vedere că sol- 
daţii lui pot să intervină împotriva teroriștilor, ignorând total faptul 
că nu erau pregătiți pentru un asemenea tip de luptă. Wegener ştia 
că unitatea GSG 9 din Hangelar de lângă Bonn fusese dotată cu o 
nouă armă eficientă împotriva piraţilor aerului. Era vorba de o gre- 
nadă oarbă de mână, umplută cu magneziu care în contact cu solul 
provoca o explozie îngrozitoare astfel încât timp de şase secunde o- 
mul din apropiere nu era capabil să facă nici cea mai mică mişcare. 

Aflând despre sosirea unor specialişti din Dubai, șeicul Rashid 
a hotărât să-şi antreneze soldaţii în lupta contra piraţilor aerului. 
Exerciţiile conduse de Wegener urmau să se desfăşoare pe pista de 
beton a unui aeroport militar din apropiere, unde fusese adus un 
Boeing 737. Beduinii şeicului au învățat uşor cum se deschid din 
exterior uşile de incendiu, cum se pot căţăra pe aripile avionului şi 
cum trebuie să se târască pe burtă sub fuzelajul lui. 

Aparent, în timpul nopţii nu s-a întâmplat nimic deosebit, cu 
excepția unui singur moment care a avut consecinţe serioase, deşi 
totul s-a petrecut în linişte. Mahmud, care nu putea să doarmă, 
asculta în cabina piloților ştirile transmise la radio în limba arabă. 
În felul acesta a aflat că, din avionul deturnat, căpitanul Schumann 
reuşise să transmită câteva date despre terorişti. Apoi, postul de 
radio arab a transmis o convorbire cu şeicul Rashid, ministrul 
apărării al Emiratelor Arabe Unite, care l-a elogiat pe Schumann. 
Mahmud s-a înfuriat atât de tare, încât nu a mai putut închide ochii 
până a doua zi dimineaţa. 

— Până la ora 9.00 trebuie să facem plinul, a anunţat el turnul 
de control. Dacă nu vom primi acceptul, după expirarea ultima- 
tumului, vom împuşca toți ostaticii. Primul va fi un tânăr în vârstă 
de 19 ani, urmat de altul de 23 ani, după care îi vom împușca pe 
toţi ceilalţi din cinci în cinci minute. Apoi a repetat din nou 
condiţiile în care era dispus să efectueze schimbul. 

Brusc s-a făcut linişte. La 8.45 Mahmud a ordonat unui tânăr 
olandez şi unei tinere nemţoaice să iasă pe culoarul dintre cabina 
de clasa întâi şi cabina turistică şi să îngenuncheze pe covor. Apoi 
a început să numere în faţa microfonului minutele care le mai 
rămăseseră... 

Cei doi tineri care urmau să fie executați erau oare victime alese 
la întâmplare pentru a avertiza oficialitățile de la Bonn sau 
Mahmud acționase după o strategie bine pusă la punct? 

Psihologul vest-german Wolfgang Salewski şi colegul său, 
Lanz, au evocat ulterior drama care s-a petrecut, la 17 decembrie 
1973, pe aeroportul Fiumincino din Roma, unde fusese deturnat 
avionul Boeing 737 al companiei Lufthansa. Pirații i-au ordonat 
căpitanului să zboare la Atena unde intenționau să constrângă 
oficialităţile elene să elibereze câțiva deținuți. 

Avionul a aterizat pe aeroportul Hellinikon la ora 14.48, iar 
piraţii au început imediat negocierile, avându-l partener pe un 
reprezentant al companiei elene Olympic Airways a lui Onassis. 
Oficialităţile refuzaseră să discute cu ei ceea ce i-a înverşunat, 
determinându-i să treacă la o demonstraţie de forță. În jurul orei 17 
unul din ei, un vlăjgan cu expresie tâmpă, a început să se plimbe 
printre scaune şi să-şi aleagă victimele: - 

După cum ştim, printre pasagerii avionului se aflau vameşi ita- 
lieni, un membru al serviciului de contrainformaţii german, un po- 
litist italian, un pilot etiopian care nu reuşise să fugă, trei stewar- 
dese şi un bărbat oacheș și tăcut. În rândul şase stătea un muncitor 
al unei companii italiene de zbor îmbrăcat într-o salopetă albă. 
Părea foarte speriat, nu se uita şi nu vorbea cu nimeni încercând să 
fie cât mai invizibil. Omul în salopetă albă era atât de nervos încât 
îşi mâncase unghiile până la sânge. În clipa când a trecut pe lângă 
fotoliul în care se făcuse ghem, italianul privea absent în altă parte: 

— Tu! rosti teroristul sentinţa de moarte. Tu vei merge cu mine! 

Groaza i-a paralizat picioarele. Nu era capabil să se ridice şi să 
meargă. În cele din urmă, buimac, a reuşit să intre, clătinându-se, 
în cabina stewardeselor, unde a căzut în genunchi, implorând să fie 
cruțat. Plângea că are acasă copii mici şi cerea îndurare fiindcă nu 
făcuse nimănui nici un rău. 

— Deschideţi uşa! urlă teroristul, împingându-l afară pe mi- 
cuţul italian. S-au auzit câteva detunături de mitralieră, omul în 
salopetă albă s-a prăbuşit pe jos, iar ucigaşul împreună cu doi con- 
frați au aruncat cadavrul pe pista de beton. 

Să fi fost oare o pură întâmplare faptul că teroristul l-a ales că 
victimă tocmai pe acest om speriat? Salewski crede că nu a fost 
deloc un joc al întâmplării. Astăzi există cărți în care sunt analizate 
regulile după care acţionează teroriştii şi s-a dovedit că aceştia sunt 
atraşi mai ales de ostaticii singuratici. Italianul stătea retras într-un 

colţ, iar groaza care pusese stăpânire pe el era evidentă. Era un om 
lipsit de apărare, care nu stârnea prea multă simpatie şi putea fi 
uşor ucis. 

În timp ce Mahmud număra minutele care se scurgeau, cei doi 
tineri au îngenuncheat pe covor, tremurând de frică. Erau clipe 
dramatice, în joc fiind vieţile unor oameni nevinovaţi, aşa încât toți 
au respirat uşuraţi când au văzut cisterna: 

— Soseşte cisterna! 

Cu aproape 4-5 minute înainte de ora expirării ultimatumului, 
turnul de control a trimis o cisternă cu combustibil. Starea de spirit 
s-a îmbunătăţit şi mai mult o dată cu sosirea unei alte maşini care 
transporta provizii. În timp ce avionul se pregătea să decoleze, 
şeicul Rashid a mai făcut o ultimă încercare: 

— În numele şeicului Said, preşedintele Emiratelor Arabe 
Unite şi al locuitorilor acestei țări, vă rog să eliberați toți ostaticii 
sau cel puţin femeile, copii şi bolnavii. 

— Mulţumim pentru colaborare reprezentanților guvernului 
Emiratelor Arabe Unite, răspunse Mahmud. Regretăm foarte mult, 
dar suntem nevoiți să refuzăm rugămintea dumneavoastră. Condi- 
tiile noastre vă sunt cunoscute. Până la expirarea ultimatumului, 
vom putea discuta. 

— În numele Domnului şi al întregii omeniri, vă rog să-i 
eliberați măcar pe copii, insistă şeicul Rashid. 

— Cu condiţia ca oficialitățile germane şi turce să îi pună în 
libertate pe confrații noştri. 

— Noi nu avem nici o putere asupra lor, spuse şeicul. 

— Atunci ce pretenţii aveţi de la mine? 

Unitatea de beduini, instruită de specialiştii britanici şi de 
Ulrich Wegener era pregătită de atac, dar în ultimul moment şeicul 
Rashid şi-a schimbat părerea. Primise telefon de la tatăl său să nu 
se mai amestece în această chestiune, fiindcă la bordul avionului 
deturnat se aflau cetăţeni străini, iar dacă aceştia ar păţi ceva, 
întreaga vină ar cădea asupra guvernului Emiratelor Arabe 
Unite. 

Acţiunea antiteroristă planificată eşuase înainte de a fi pusă în 
aplicare, iar piraţii se pregăteau să decoleze. Mahmud a cerut tur- 
nului de control să-i mai facă o dată legătura telefonică cu ambasa- 
dorul vest-german, Hans Joachim Neumann: 

— Germania Federală a avut la dispoziţie 60 de ore. Acum so- 
rocul se apropie de sfârşit. Vă atrag atenţia că eu, împreună cu prie- 

tenii mei, nu ne mai considerăm răspunzători de soarta victimelor. 
Helmut Schmidt îi va avea pe conştiinţă. Până acum nu a dat nici 
un semn de viaţă. Nu i-a mai rămas nici măcar o secundă pentru că 
toți ostaticii vor fi împuşcaţi, inclusiv membrii echipajului. Aţi 
avut timp suficient la dispoziţie, dar oficialităţile voastre nu au 
reacționat... Vom arunca avionul în aer înainte de a decola. A vorbit 
căpitanul Mahmud. 

Răpitorii erau dezamăgiţi. Se găseau pe pământul unei ţări 
arabe şi credeau că vor fi primiți şi sprijiniți de organele locale. De 
aceea, s-au hotărât să facă o ultimă şi disperată încercare, sperând 
că nu vor fi refuzaţi. Dar s-au înşelat fiindcă nici un guvern nu s-a 
arătat dispus să colaboreze cu ei. 

Mahmud era obosit. Nopti întregi stătuse de veghe lângă piloți 
şi stewardese, deoarece nu avea încredere în ei. Apoi le-a ordonat 
să pregătească avionul de zbor fără a le comunica destinaţia: 

— Căpitane, am nevoie de câteva” informaţii tehnice pentru a 
pregăti decolarea. În cel mai rău caz trebuie să ştiu care sunt con- 
diţiile meteorologice. 

— Solicitaţi prognoza vremii pentru zona aflată la o depărtare 
de 2000 de mile de Dubai. 

Decolarea a avut loc la 15.19, ora locală, cu destinaţia Oman. 
Aceeaşi situaţie, care ne este deja cunoscută, s-a repetat, turnul de 
control refuzând permisiunea de aterizare. 

— Aeroportul este închis. Pistele de aterizare sunt blocate. 

— Zburăm spre Aden! a hotărât imediat Mahmud. 

Piloții au început să-şi facă calculul. Boeingul 737 nu este un 
avion pentru zboruri la distanţe mari, dar dacă zboară la 11 000 
metri altitudine, consumul de combustibil este minim şi are şanse 
de a ajunge la destinaţie. 

În timp ce avionul lua înălțime, teroriştii au început să se pregă- 
tească. Au pus explozibil lângă ușile şi pereții cabinei, femeile au 
fost obligate să-şi scoată ciorapii şi dresurile, iar stewardesele au 
legat cu ele mâinile ostaticilor. Nimeni nu ştia ce planuri au tero- 
riştii, după cum nici aceştia nu bănuiau ce- i aşteaptă. 

Aeroportul din Aden a refuzat, de asemenea, să primească avio- 
nul deturnat. Căpitanul Schumann a încercat zadarnic să explice că 
este forțat să aterizeze fiindcă nu mai are combustibil. După ce a 
survolat aeroportul la o înălțime mică s-a convins că, într-adevăr, 
toate pistele de aterizare erau blocate cu blindate ale armatei şi 
aterizarea pe pista de beton era practic imposibilă. 

— Pregătiţi pasagerii pentru o aterizare forțată, spuse căpitanul 
Schumann stewardeselor. 

Au desfăcut ciorapii cu care fuseseră legaţi ostaticii, au adunat 
în saci de plastic ochelarii, pieptenii, broşele, stilourile, într-un 
cuvânt toate obiectele care la o izbitură bruscă ar fi putut deveni 
proiectile, iar bătrânilor le-au scos protezele. Toţi pasagerii şi-au 
legat centurile, şi-au rezemat capetele de genunchi, așteptând im- 
pactul cu solul. 

Vietor a survolat de două ori aeroportul la mică altitudine şi, în 
cele din urmă, s-a hotărât să aterizeze pe o fâşie de nisip. Mai târ- 
ziu, nu a reuşit să explice care au fost motivele care l-au îndemnat 
să ia o hotărâre atât de riscantă. Multe întrebări legate de reacţiile 
pe care le au oamenii în situații de maximă tensiune au rămas 
deocamdată fără răspuns. Mahmud şi-a legat centura de siguranţă, 
Vietor a făcut un viraj şi a aterizat perfect pe fâşia de nisip în 
aplauzele generale ale pasagerilor şi teroriştilor. 

Se lăsase întunericul. Fuzelajul mare al avionului se odihnea în 
nisipul înfierbântat. Piloții şi pasagerii abia reușiseră să-şi tragă 
sufletul când au avut o nouă surpriză. Avionul a fost înconjurat 
imediat de un grup de soldaţi cu armele în poziţie de tragere. 
Mahmud a observat că în spatele primului rând se formase un 
al doilea rând, apoi un al treilea, iar în spatele lor un rând de 
blindate. 

— Nu trageţi, suntem prieteni! a strigat pilotul la megafon, prin 
hubloul cabinei. Apoi a deschis larg toate uşile şi a început să țipe 
în bezna de afară: „Acesta este un avion german. Am fost obligaţi 
să aterizăm forțat. Vrem să stăm de vorbă cu un reprezentant al 
ambasadei germane“. 

Soldaţii stăteau în jurul avionului cu armele în poziţie de 
tragere. 

— Trimiteţi aici pe cineva ca să putem sta de vorbă, a încercat 
Schumann să-i convingă pe soldaţi, dar fără nici un succes. 

La rândul său, Mahmud a încercat să le vorbească în arabă, dar 
timp de aproape o jumătate de oră nu s-a întâmplat nimic deosebit. 
În cele din urmă s-a auzit o voce care anunţa ceva la megafon în 
limba arabă. Mahmud a ascultat atent, după care s-a întors resem- 
nat către piloți: 

— Nu vor să ne primească. Trebuie să zburăm în altă parte. 

Nici unul dintre piloţi nu mai considera posibilă o nouă deco- 
lare fiind convinşi că trenul de aterizare s-a defectat, iar turbinele 

s-au înfundat cu nisip. După ce Mahmud a comunicat la megafon 
aceste temeri, câţiva bărbați îmbrăcați în salopete de lucru s-au 
apropiat de avion: 

— Totul e în ordine. Puteţi să decolaţi! 

Mahmud arăta atât de deprimat, încât nici măcar nu mai avea 
putere să protesteze la obiecțiile căpitanului Jiirgen Schumann: 

— Nu ne putem baza pe ce spun ei. Trebuie să ne convingem 
singuri. 

Şeful piraţilor aerieni a dat din cap cu un aer obosit în timp ce 
căpitanul Schumann se uita întrebător la Vietor. Au folosit glisada 
forțată, iar Schumann a dispărut în întuneric.. Vietor şi Mahmud 
stăteau în pragul uşilor deschise, aşteptându-l. Lumina lanternei a 
început să strălucească într-un loc, apoi în altul şi în cele din urmă 
s-a auzit vocea căpitanului: 

— Într-adevăr, totul este în perfectă ordine. Se pare că avionul 
nu a păţit nimic. za 

Lanterna s-a stins, iar Schumann a amuţit. 

— Jürgen! îl strigă Vietor, dar nu primi nici un răspuns 

— Jürgen, unde eşti? 

Din nou s-a aşternut tăcerea. 

— Intoarce-te! Yemeniţii or să te împuşte! 

În cele din urmă, Mahmud a înţeles că Schumann fugise. A luat 
megafonul şi a început să anunțe ceva în limba arabă, dar nici de 
data aceasta nu a primit răspuns. În cele din urmă, a intrat în cabină, 
anunţându-i pe ostatici: 

— Dacă nu se va întoarce, vom arunca avionul în aer. Dacă se 
va întoarce, va fi executat. Altă posibilitate nu există. 

Mahmud nu se mai putea stăpâni şi se plimba, agitat, de colo 
colo. În cele din urmă a luat din nou microfonul şi a anunțat ceva 
în arabă pe un ton emoţionat, după care s-a aşezat în pragul uşii 
deschise şi i-a spus lui Vietor care stătea jos: 

— I-am avertizat pe yemeniţi că dacă pilotul nu se întoarce voi 
arunca avionul în aer. Mi-au promis că îl vor găsi şi dacă va refuza 
să se întoarcă, va fi împuşcat. 

Drama a durat treizeci de minute, care li s-a părut ostaticilor o 


adevărată veşnicie. Vietor şi stewardesele nu credeau că Schumann * 


a fost în stare să fugă, lăsându-i la cheremul teroriştilor, ci îşi 
închipuiau că încearcă să ia legătura cu oficialitățile vest-germane. 
Nimeni nu a reuşit să afle ce a făcut Schumann în acea jumătate de 
oră, după cum nici el nu a mai avut prilejul să povestească ceva în 

legătură cu acele momente. Cert este că cele treizeci de minute au 
fost dramatice şi au grăbit deznodământul. 

Mahmud se afla la capătul puterilor fiindcă nu dormise de 
câteva zile. Starea lui de agitaţie nu făcea decât să sporească gradul 
de risc al acţiunilor pe care le propunea. Acum şedea nemişcat în 
cabina piloților cu căştile pe urechi şi asculta: 

— L-au prins, îi spuse lui Vietor. L-au prins şi se pregătesc să 
ni-l predea. Îl vom împuşca imediat deoarece ne-a trădat. A riscat 
viaţa noastră, a tuturor şi de aceea trebuie să moară. 

Potrivit mărturiilor ostaticilor şi a stewardeselor, la puţin timp 
după aceea, avea să se consume finalul acestui episod tragic. 
Mahmud a auzit afară paşi şi voci: 

— ÎI aduc! anunţă el, după care îi strigă stewardesei Dillmann 
„Da-ţi drumul scării din spate!“ 

Afară aştepta căpitanul Schumann, iar la circa o sută de metri 
în spatele lui stătea o escortă de soldaţi. Scările din spate au atins 
pista de beton. Schumann a urcat încet, a străbătut culoarul dintre 
scaune şi s-a îndreptat spre cabina de clasa întâi unde îl aştepta 
Mahmud: 

— În genunchi! urlă el. 

Căpitanul Schumann s-a supus, îngenunchiind în faţa teroris- 
tului şi ridicându-şi mâinile deasupra capului.Mahmud stătea cu 
picioarele desfăcute, iar lângă el ceilalți teroriști cu armele. în 
mâini: 

— Acesta este tribunalul nostru revoluţionar, îl anunță Mah- 
mud. Ne-ai expus unui mare pericol. Nu e prima oară că m-ai 
trădat, dar, de data asta, nu sunt dispus să te iert. Te consideri că eşti 
sau nu vinovat? 

— Căpitane, răspunse Schumann încet. Am avut greutăți şi nu 
m-am putut întoarce imediat la avion. 

— Eşti sau nu vinovat? urlă Mahmud, îndreptând spre el 
pistolul. 

— Iartă-mă, domnule... spuse Schumann. Aş vrea să mă înțele- 
geți, că am avut greutăți... 

Mahmud se răsti din nou la el: Eşti vinovat? 

— Domnule, lăsaţi-mă să vă explic, de ce nu m-am putut în- 
toarce la avion. 

Mahmud a apăsat pe trăgaci. Căpitanul Schumann s-a prăbuşit 
pe jos. S-a făcut linişte, iar afară s-au auzit paşi de soldaţi. Apoi 
liniştea a fost întreruptă de vocea stridentă a Suhailei Sajjah: 

— Cine va face cea mai mică mişcare, va plânge sau va încerca 
să vorbească, acela va fi împuşcat! 

Mahmud şi-a aprins o țigară cu mâinile tremurânde. 

Toate luminile s-au stins, inclusiv cea de alarmă. Rezervorul nu 
mai avea nici un pic de combustibil. Trupul lui Schumann care era 
întins pe culoar fusese acoperit cu o pătură. Vietor stătea în pragul 
uşii deschise şi încerca să nu se gândească la nimic. În bezna de 
afară s-au auzit paşi şi glasul unui ofiţer care a anunţat: 

— Trebuie să decolaţi! Imediat! O să vă acordăm asistenţă teh- 
nică. Dar imediat după ce terminaţi pregătirile trebuie să decolați! 

Mahmud a ascultat ordinul fiindcă îi era frică de yemeniţi. 
Sperase că îi vor da voie să aterizeze sau cel puțin că va avea înțele- 
gere din partea lor, dar suferise numai eşecuri. 

— Pregătiţi avionul de decolare! i-a ordonat lui Vietor, după 
care s-a aplecat afară, întrebându-l pe ofiţer: Putem să aruncăm 
cadavrul? E 

— În nici un caz! 

O clipă a ezitat. S-a întors în cabină, strigând stewardeselor: 

— Împachetaţi-l într-o pătură şi aşezaţi-l în dulapul din mijloc! 

Tehnicienii serviciului de la sol l-au ajutat pe Vietor să deco- 
leze. Reflectoarele de pe aripi fuseseră sparte în timpul aterizării şi 
de aceea au chemat un autoturism care să lumineze calea pilotului. 
Era o manevră curajoasă şi în acelaşi timp primejdioasă, deoarece 
nimeni nu bănuia ce urmări ar fi putut avea înfundarea turbinelor 
cu nisip. Vietor nu avea însă de ales şi, în cele din urmă, avionul a 
ajuns pe pista de beton. 

A rulat până la capătul pistei de decolare şi aici a fost alimentat. 
Pista era înconjurată de blindate şi de soldaţi care țineau mitralie- 
rele în poziţie de tragere. În scurt timp, avionul a fost adus în stare 
de bună funcţionare, numai că Vietor nu avea curaj să se desprindă 
de pista de beton fără lumini, iar până la ziuă mai rămăseseră încă 
două ore. 

— Nu pot să decolez pe întuneric. Nu am lumini. Şi chiar dacă 
voi putea să mă înalţ, nu voi reuși să aterizez. Nu am faruri de 
navigaţie, iar turbinele sunt astupate cu nisip. Dar cel mai grav 
lucru este că nu cunosc încă ruta de zbor, răspunse Vietor. - 

— Vă ordon să decolaţi imediat, se auzi o voce din turnul de 
control. 

— Încotro vom zbura? îl întrebă pilotul pe Mahmud. 

Acesta tăcea. 


Râpiri care au zguduit lumea 207 


— Vă rog să-mi comunicaţi condiţiile atmosferice pe o rază de 
o mie de mile, transmise Vietor turnului de control. 

— Vă putem da prognoza vremii numai pentru o anumită rută 
de zbor. 

— Atunci, daţi-mi prognoza pentru zona de sud, sud-vest şi 
nord. 

— Veţi primi toate datele după decolare. 

În ziua de luni, 17 octombrie 1977, la ora trei dimineaţa, avio- 
nul a decolat de pe pista de beton a aeroportului Chormaksar din 
Aden. 

După ce au survolat munţii care înconjurau Adenul, Vietor a 
întrebat: 

— Pe ce rută zburăm? 

— Spre Mogadiscio, răspunse Mahmud. 

— Unde este acest oraş? 

— În Somalia. 

— În viaţa mea nu am fost acolo. 

Pilotul a găsit pe hartă Djibuti care trebuia survolat şi a reuşit 
să prindă semnalele de radio ale oraşului Mogadiscio. Vietor a 
făcut câteva viraje deasupra mării şi a văzut în lumina răsăritului 
pista de aterizare. Temându-se că i se va interzice din nou ateri- 
zarea, s-a hotărât să nu anunţe turnul de control. De la înălțime se 
vedeau pistele de aterizare care la acea oră matinală erau libere 
astfel încât a reuşit să aterizeze fără a cere permisiunea. În timp 
ce avionul rula încet pe pistă, Mahmud a început să țipe în 
microfon: 

— Sunt căpitanul Martyr Mahmud, operaţiunea Kofre- 
Kaddum... 

Nimeni probabil nu înţelegea nimic astfel încât Vietor s-a 
hotărât să expună motivele acestei aterizări forțate: 

— Vorbeşte copilotul avionului vest-german. Nu am intenționat 
să aterizez pe aeroportul de aici, dar sunt obligat să ascult ordinele 
căpitanului Martyr Mahmud. 

— Aici e turnul de control, aici e turnul de control, vă rog să 
aşteptaţi fiindcă trebuie să cer instrucțiuni. 

Pe pistă şi-au făcut apariția câțiva soldați care priveau curioși 
avionul, după care l-au înconjurat la o distanţă de circa zece- 
cincisprezece metri. 

Căpitanul Mahmud l-a bătut pe Vietor pe umăr, zicându-i: „Aţi 
făcut imposibilul. Din clipa asta puteţi pleca. Sunteţi liber.“ 

Vietor nu sări în picioare pentru a-i mulțumi, ci rămase cu pri- 
virea aţintită în jos. Într-o fracțiune de secundă prin cap i s-a 
perindat întreaga lui viață. Şi-a amintit de soția lui Renata pe care 
a încercat să şi-o imagineze păşind în doliu în urma unui coşciug. 
Prin minte i se perindau episoade din viaţă ca pe ecranul unui 
cinematograf: Jürgen, tânăr electromecanic, radist în Bundeswehr, 
subofițer în marina militară, cursant al unei şcoli de aviație, trei mii 
de ore de zbor pe avioane militare, apoi despărţirea de cariera 
militară şi ocuparea unui loc de pilot la compania Lufthansa. Visa 
să devină căpitan şi să-şi construiască o casă de week-end cu gazon 
în fața ferestrelor. 

— Nu vreau să plec. Rămân. 

Vietor şi stewardesele aveau impresia că oficialităţile de la 
Bonn nu sunt corect informate în legătură cu situaţia reală, deoa- 
rece de mult ar fi trebuit să întreprindă ceva. pentru a salva viața 
ostaticilor şi a echipajului. De aceea, şi-au exprimat dorinţa să ia 
legătura cu reprezentantul Republicii Federale a Germaniei în 
Somalia, dr. Michael Libal. Peste un timp acesta şi-a făcut apariţia. 

— Nu vom mai continua tratativele, l-a anunțat Mahmud. Cu- 
noașteţi condiţiile noastre. Voi arunca avionul în aer, dacă până la 
ora 17, ora locală, deținuții nu vor fi îmbarcaţi la bord. 

Mahmud i-a dat voie stewardesei Gaby Dillmann să-i explice 
ambasadorului vest-german că-la. bordul avionului erau copii şi 
oameni bolnavi aflaţi la capătul puterilor, iar cadavrul pilo- 
tului Schumann, închis într-un dulap, începuse să intre în 
putrefacție. 

Ambasadorul a dat dispoziţie să li se servească micul dejun, 
cadavrul căpitanului Schumann a fost scos afară, iar aparatul de 
zbor a fost mutat într-un colț îndepărtat al pistei de aterizare. 

Între timp, de pe aeroportul din Dubai se pregătea să decoleze 
spre Aden un alt Boeing al companiei Lufthansa, avându-i la bord 
pe ministrul vest-german Hans-Jiirgen Wischnewski, pe şeful uni- 
tăţii antiteroriste GSG 9, Ulrich Wegener şi pe psihologul 
Wolfgang Salewski. Aeroportul Chormaksar nu i-a dat însă permi- 
siunea să aterizeze. 

Radistul se afla în legătură permanentă cu sediul central al- 
companiei aeriene Lufthansa din Frankfurt pe Main. 

— Aici e centrala, aici e centrala! Mă auziţi? se auzea mereu în 
căşti. 

— Sunt pe recepție. 

— Trebuie să vă transmit un comunicat important al cancela- 
rului federal adresat ministrului de stat Wischnewski. Wischnewski 
a fost împuternicit să poarte tratative cu guvernul yemenit pe o 
perioadă de timp nelimitată. Aceeaşi împuternicire este valabilă şi 
pentru discuţiile privind acordarea de asistență tehnică Yemenului 
de Sud. 

Ministrul de stat Wischnewski a rugat turnul de control al aero- 
portului Chormaksar din Aden să transmită ministrului de externe 
că negocierile se desfăşoară cu succes. În realitate, guvernul de la 
Aden nu voia să aibă nimic comun cu această operaţiune, iar 
Boeing-ul, având la bord personalități importante s-a rotit deasupra 
deşertului până a primit permisiunea de a ateriza la Djibuti. 

Ministrul a coborât singur din avion, dar nici aici nu a avut 
succes. 

A doua zi de dimineață au aflat că avionul cu ostatici la bord 
aterizase în capitala somaleză, Mogadiscio. S-au hotărât să deco- 
leze, cu atât mai mult cu cât oficialitățile somaleze s-au arătat 
dispuse să-i primească. În plus, Wegener a aflat că unitatea lui de 
elită care urma să părăsească cu puţin timp înainte teritoriul Turciei 
se afla la bordul unui avion-care tocmai traversa Marea Mediterană. 

Aeroportul internaţional din capitala Somaliei se afla la o dis- 
tanță de 6 kilometri de centrul oraşului. Cancelarul federal Schmidt 
a luat legătura cu preşedintele republicii, Muhammed Siad Barre 
explicându-i situaţia în care se află. Ca urmare a acestei discuții, 
avionul a putut decola şi ministrul a fost aşteptat de o maşină care 
l-a condus de la aeroport la palatul prezidenţial, iar pe ceilalți la 
hotelul Curuba. 

Mai târziu, toţi s-au întâlnit cu generalul Abdullahi, coman- 
dantul poliţiei somaleze. 

— La ora 5 vor să arunce avionul în aer, spuse generalul. Ce 
măsuri putem lua ca să-i împiedicăm? 

— În nici un caz nu trebuie să dăm voie avionului să decoleze, 
spuse Wegener, şeful brigăzii antiteroriste GSG 9. Trebuie să ata- 
căm, mai adăugă el, explicându-i generalului cum îşi închipuie el 
planul de acţiune. 

— Aceste explicaţii vor trebui date soldaţilor noştri. 

Wegener a încercat să simuleze cu ajutorul unităților somaleze 
atacul asupra uaui avion, dar după o oră a capitulat fiindcă şi-a dat 
seama că aceşti tineri nu erau în stare să ducă la îndeplinire o ase- 
menea misiune. Nu le mai rămânea altceva de făcut decât să 

înceapă tratativele cu oficialitățile locale pentru a le convinge că e 
necesară intervenția brigăzii speciale GSG 9. Au convenit chiar să 
organizeze o acțiune comună germano-somaleză, la care soldații 
somalezi să participe numai formal. 

Teroriştii din avionul capturat au observat că în fața clădirii 
aeroportului a aterizat un alt avion al companiei Lufthansa. Aflând 
de la turnul de control că la bordul lui se află reprezentanți ai 
guvernului vest-german, căpitanul Mahmud a refuzat să discute cu 
ei, invocând motivul că revendicările şi ultimatumul lui sunt clare. 
Din clipa aceea, însă, Mahmud a început să aibă de-a face cu 
superioritatea politicienilor, a specialiştilor militari, poliţiştilor şi 
psihologilor, care ştiau foarte multe lucruri despre terorişti şi, în 
general, despre terorism. In felul acesta turnul de control şi cabina 
piloților din avionul deturnat au început să poarte o convorbire care 
a fost înregistrată pe bandă de magnetofon. Înregistrarea constituie 
procesul verbal al acestei acțiuni şi, totodată, o modalitate prin care 
se poate urmări substratul evenimentelâi de mai târziu, ajutându-ne 
să pătrundem în resorturile intime ale gândirii şi modului de ac- 
țiune al teroriştilor. 

— Vorbeşte generalul Abdulahi, comandantul poliţiei. As- 
cultați-mă cu atenție, s-a auzit în căştile din cabina pilotului 
Landshutului. 

— Vă ascult, generale, răspunse Mahmud. 

— Guvernul vest-german nu intenționează să fie de acord cu 
revendicările voastre. Până în momentul de față nu avem nici cel 
mai mic semn că ar fi de acord. Din această cauză, guvernul 
somalez vă roagă să eliberați pasagerii şi membrii echipajului, iar 
în schimb, noi o să vă asigurăm retragerea în condiții de absolută 
securitate. Nu vrem ca aceşti oameni nevinovaţi să sufere. Am 
încheiat ce am avut de spus. 

— Vorbeşte căpitanul Martyr Mahmud. Am înțeles ce condiţii 
ne puneţi şi refuzul guvernului vest-german de a accepta revendi- 
cările noastre. Prin urmare, nu s-a schimbat nimic. După expirarea 
ultimatumului, vom arunca avionul în aer. Repet încă odată: la ora 
15.00, după ceasul Europei Centrale, respectiv peste o oră şi 


treizecişipatru de minute, vom arunca avionul în aer. Vă mulțumim . 


pentru osteneala de până acum. Cu toate acestea, după expirarea 
ultimatumului, nu vom ezita să aruncăm avionul în aer... 

— V-am permis să aterizați pe teritoriul țării noastre, a conti- 
nuat să insiste generalul. Ar trebui să ţineţi cont de ospitalitatea cu 

care v-am primit. De aceea, vă rog, încă odată, ca din motive 
umanitare să eliberați pasagerii şi membrii echipajului. Oamenii 
aceştia nu au nici o vină.. 

— Vorbeşte căpitanul Martyr Mahmud. Eu şi brigada mea 
apreciem ospitalitatea cu care am fost primiţi şi faptul că ni s-a 
permis să aterizăm. În acest sens, vă rugăm să transmiteţi preşe- 
dintelui Siad Barre mulțumiri din partea mea şi a grupării pe care o 
conduc. Dar în momentul acesta nimic nu mai poate schimba 
hotărârea noastră de a arunca peste o oră şi jumătate avionul în aer. 

— Vă rog, totuşi, să mai reflectați la propunerea mea, răspunse 
generalul. Reluăm legătura mai târziu. 

Între timp, la bordul avionului, teroriştii făceau ultimele pregă- 
tiri: au aşezat sacii din plastic cu material explozibil lângă ușă Şi 
pereții despărțitori interiori, au strâns toate lăzile cu sticle de 
whiski, coniac şi în general toate sticlele, stewardesele au primit 
din nou ordin să strângă toți ciorapii şi dresurile şi să le taie în fâşii. 
Apoi pasagerii au ieşit pe culoarul din mijlocul cabinei şi Wabil 
Harb le-a legat mâinile la spate: 

— Ministrul transporturilor din Republica Somalia doreşte să 
vorbească cu căpitanul Martyr Mahmud. Vă rog să-l ascultați, s-a 
anunţat de la turnul de control. 

Ministrul transporturilor i-a repetat lui Mahmud ceea ce acesta 
auzise de mai multe ori. Dar în realitate, Mahmud nu-și dădea 
seama că partenerii lui de discuţie trăgeau de timp, conform meto- 
dei psihologului Salewski. 

Negociatorii erau insistenţi, răpitorii nu se lăsau bătuți, iar până 
la expirarea ultimatumului mai rămăsese doar o oră. Turnul de 
control trebuia să pregătească planul de eliberare al ostaticilor, timp 
în care ministrul transporturilor şi cel al informaţiilor din Repu- 
blica Somalia au încercat din nou să-l convingă pe şeful coman- 
doului de terorişti: 

— Domnule ministru al informaţiilor, spuse Mahmud. Din pă- 
cate, nu există nici o altă posibilitate: peste 23 de minute vom 
arunca avionul în aer. 

Pregătirile pentru moartea colectivă a răpitorilor şi ostaticilor 
continuau. Stewardesele deschideau sticlele cu băuturi alcoolice în 
timp ce teroriştii stropeau mochetele şi scaunele cu alcool pentru ca 
toate să ardă cât mai repede şi cât mai bine. Apoi au venit la rând 
flacoanele cu parfum franțuzesc şi apă de colonie. Mirosul de 
whiski scoţian şi de parfum Chanel s-au amestecat, creând o 

atmosferă sufocantă. Cele două fete care țineau în mână grenadele 
asigurate erau foarte agitate. 

Cu cincisprezece minute înainte de expirarea ultimatumului, 
emițătorul a transmis din nou: 

— Vorbeşte turnul de control din Mogadiscio. Mă auziţi? 
Conectez. 

— Vorbeşte căpitanul Martyr Mahmud. 

— Ne-au mai rămas încă cincisprezece minute şi de aceea vă 
rugăm respectuos să ne mai acordaţi o prelungire a ultimatumului 
cu 30 de minute. Trebuie să degajăm spaţiul din spatele avionului 
şi să scoatem oamenii. 

— Îmi este foarte clar că cincisprezece minute nu vă sunt sufi- 
ciente pentru a face curăţenie. Accept însă această prelungire de 
dragul domnului preşedinte Siad Barre, guvernului şi al poporului 
somalez. Vă mulțumesc, domnilor, pentru că asiguraţi buna 
funcţionare a turnului de control. Dacă nu va fi suficientă această 
prelungire, anunțaţi-ne. Mă voi consultă cu membrii grupului meu 
pentru o eventuală nouă prelungire de treizeci de minute a 
ultimatumului. 

— Vă mulţumesc, domnule Martyr Mahmud. Acum ar dori să 
vorbească cu dumneavoastră reprezentantul guvernului federal 
vest-german. 

— Sunt de acord să-l ascult numai de dragul guvernului soma- 
lez şi al preşedintelui Siad Barre. 

Pregătirile pentru moartea colectivă erau deja terminate. 
Stewardesele, teroriştii şi pasagerii numărau minutele care le mai 
rămăseseră. Dacă situaţia nu ar fi fost atât de încordată, s-ar fi putut 
spune că în avion domnea o atmosferă cordială, fiindcă soarta îi 
conciliase pe răpitori şi răpiți. Era o situație paradoxală, dar după 
cum ne-am convins, nu a fost unică. Stewardesa Gaby Dillmann îi 
povestea unui terorist despre iubitul ei, iar Suhaila Sajjah, cunos- 
cută pasagerilor ca numărul 33, le povestea aventurile ei amoroase. 
Apoi a început să pledeze pentru lupta împotriva nedreptăţii şi 
nevoia jertfei de sine pentru această cauză, discursul ei sunând însă 
fals. 


— Vorbeşte reprezentantul Republicii Federale a Germaniei, . 


doctorul Libal. Trebuie să vă fac o comunicare importantă şi de 
aceea am să vorbesc foarte rar. 

— Vă ascult, reprezentant al Germaniei fasciste imperialiste, 
răspunse Mahmud. Vă ascult mesajul. 

— După cum ştiţi, aici se află o delegaţie formată din înalte 
oficialități ale guvernului federal, condusă de un ministru de stat, 
consilierul cancelarului federal Helmut Schmidt, care a discutat 
despre situaţia creată cu preşedintele Siad Barre. M-aţi înțeles? 

— Totul e clar, răspunse Mahmud, iar doctorul Libal a con- 
tinuat după o mică pauză. Vorbea tărăgănat în mod intenționat, nu 
pentru a se face mai bine înţeles, ci pentru a câştiga timp. Statul 
major adunat în turnul de control al aeroportului din Mogadiscio 
hotărâse să adopte tactica tergiversării, iar tot ce s-a întâmplat 
ulterior s-a desfăşurat conform planului. 

— În urma acestei discuţii este necesar să luăm legătura cu 
cancelarul federal vest-german. Aţi înțeles? 

— Da, răspunse Mahmud pe un ton care nu mai părea iritat. 

— Acum nu sunt create toate condiţiile tehnice pentru această 
discuţie. Aţi înţeles? 

— Am înţeles. 

— Imediat după discuţia ministrului de stat cu cancelarul 
federal vom putea să vă anunțăm o veste nouă şi importantă. Aţi 
înţeles? 

— Da, răspunse Mahmud care devenea tot mai nervos. Aţi avut 
timp suficient, iar acum vreţi să încheiaţi discuţia în zece minute. 
Cum trebuie să interpretez această schimbare de atitudine a 
guvernului fascist vest-german? 

— După cum foarte bine ştiţi, a început să-i explice liniştit 
doctorul Libal, guvernul nostru trebuie să țină un contact strâns cu 
Excelenţa Sa, preşedintele Siad Barre, iar, în acelaşi timp, repre- 
zentantul oficial al țării mele în Somalia se află în legătură perma- 
nentă cu guvernul său. Vă rog să înţelegeți că trebuie să asigurăm 
toate condiţiile tehnice necesare în acest sens. 

— Când estimaţi că va avea loc discuţia? întrebă Mahmud. 

— Deocamdată nu ştiu. Sper că foarte curând. 

— Ar fi regretabil, dacă s-ar realiza după expirarea ultimatu- 
mului, spuse Mahmud. 

— Asta e tot ce pot să vă spun deocamdată, încheie discuţia 
doctorul Libal. Aşteptaţi, vă rog. 

Mahmud aruncă o privire afară şi observă forfota de pe aero- 
port. Apăruseră câteva camioane, jeepuri militare, iar două com- 
panii de soldaţi se plimbau dintr-o parte în alta. Mahmud nu vedea 
ce se întâmplă în spatele avionului şi de aceea a chemat turnul de 
control. 

— Soldaţii au eliberat spațiul? Ați îndepărtat avioanele şi tot ce 
aparţine guvernului şi poporului somalez? 

— Aici e turnul de control. Regretăm, dar trebuie să vă dăm un 
răspuns negativ. Ne străduim să eliberăm spaţiul, dar am vrea să vă 
rugăm să prelungiţi termenul de expirare a ultimatumului cu încă 
treizeci de minute. 

— Grăbiţi-vă, spuse Mahmud. Vă repet încă o dată că nu aş 
vrea să provoc nici un prejudiciu poporului şi guvernului somalez. 

— Aici e turnul de control, aici e turnul de control! Vă rog res- 
pectuos, domnule, să ne acordaţi încă o jumătate de oră. 

— Trebuie să mă sfătuiesc cu membrii grupului meu, răspunse 
Mahmud. 

— Vă rugăm. 

Nu ştim dacă Mahmud s-a sfătuit într-adevăr cu cineva, fiindcă 
răspunsul lui a venit neobişnuit de repede. 

— Au trecut cinci minute de la expirarea ultimatumului. Mai 
aveţi la dispoziţie încă douăzecişicinci de minute. 

— Martyr Mahmud, s-a auzit din turnul de control vocea purtă- 
torului de cuvânt. Am luat cunoştinţă de răspunsul dumneavoastră 
şi vom informa organele competente în acest sens. Vă mulțumim 
pentru colaborare. 

Negociatorii reuşiseră să zdruncine hotărârea căpitanului 
Mahmud. Dacă acesta cedase o dată, în mod sigur trebuia să cedeze 
şi a doua oară. Nici noul termen nu se respecta, iar Mahmud a 
încetat să mai amenințe cu aruncarea avionului în aer, arătându-se 
mai degrabă dispus să discute. După expirarea ultimatumului pre- 
lungit, a vorbit din nou la microfon: 

— Vorbeşte Mahmud. Noul ultimatum a expirat acum douăzeci 
de minute. Aţi închis toate pistele de aterizare? 

— Încă nu, răspunse turnul de control. Dar le vom închide 
acum. Aşteptaţi! 

— Grăbiţi-vă, domnilor, răspunse Mahmud pe un ton liniştit. 

— Bine, domnule. Vă mulţumim pentru înțelegere. 

Minutele fugeau, iar Mahmud nu avea nici cea mai mică 
bănuială despre ceea ce se întâmplă pe aeroport. În primul rând, nu 


ştia că acesta este survolat de un avion vest-german, având la bord 


două unități GSG 9, care decolase luni din Germania fără ca piloții 
să cunoască destinaţia zborului. Conform instrucțiunilor de la 
Bonn, făcuse o escală de alimentare în insula Creta, după care 
primise ordin să zboare în Djibuti, să rămână deasupra graniţei cu 

Somalia şi să aştepte până va primi permisiunea de aterizare. Deoa- 
rece rezerva de combustibil era pe sfârşite, iar piloții intenționau să 
aterizeze pe aeroportul din Djibuti, au primit ordin de la Bonn să 
zboare la Mogadiscio. Aterizarea a avut loc în jurul orei 20.00 şi 
imediat avionul a fost condus în zona militară de un automobil cu 
plăcuţa „Follow me“. Piraţii nu ştiau nimic despre acest avion. 

Comandantul Wegener a dat ordin unității sale să-şi descarce 
echipamentul şi armele. În felul acesta, pe pista de beton au apărut 
câteva zeci de tineri care transportau câteva geamantane neobişnuit 
de voluminoase. 

Între timp, Wegener a plecat în inspecţie. Se lăsase deja întune- 
ricul, astfel încât putea să înconjoare avionul de la o distanță con- 
venabilă şi chiar să traverseze dunele de nisip care îl înconjurau. 
S-a târât încet pe burtă până a ajuns sub fuzelajul avionului, după 
care s-a întors, raportându-i ministrului Wischnewski: 

— Acţiunea are şanse de izbândă. Vă rog ca deocamdată să 
nu-mi cereţi nici un fel de amănunte. 

În cabina pilotului Landshutului s-a auzit semnalul turnului de 
control. 

— Reprezentantul guvernului vest-german doreşte să vor- 
bească cu dumneavoastră. Vrea să vă transmită ultimele noutăți. 

— Sunt de acord numai de dragul vostru, al poporului somalez, 
al guvernului Somaliei şi al domnului Siad Barre. Vă ascult, 
domnule reprezentant al guvernului fascist vest-german, răspunse 
Mahmud. 

— Mă auziţi, Martyr Mahmud? Vorbeşte reprezentantul 
Germaniei. 

— Vă aud bine, am auzul foarte bun, domnule reprezentant al 
guvernului fascist vest-german. 

— Trebuie să vă fac o comunicare importantă. Tocmai mi s-a 
adus la cunoştinţă că deţinuţii din penitenciarele germane care 
doriți să fie eliberaţi, vor fi transportaţi pe cale aeriană la Moga- 
discio. Din păcate, datorită distanței mari care desparte Germania 
Federală de capitala Somaliei, vor ajunge abia mâine dimineață. În 
afară de aceasta, aşteptăm propuneri privind modul în care trebuie 
stabilită legătura cu guvernul Turciei. Dânşii nu pot intra în contact 
cu noi. În altă ordine de idei, vă rog să ne anunțați dacă doriţi 
băutură sau mâncare. 

— Vorbeşte căpitanul Martyr Mahmud. Aţi avut curajul să mă 
rugați să p:clungesc ultimatumul până mâine dimineață. 

— În principiu, da. Deţinuţii care urmează să fie transportați nu 
pot sosi mai devreme din cauza distanței mari care desparte 
Germania de Mogadiscio. 

— Care e această distanță, domnule reprezentant al guvernului 
vest-german? 

— Nu ştiu precis. 

— Răspundeţi, vă rog. Vreau să aflu care e distanța? 

— În ordine. Ne vom interesa şi o să vă dăm răspunsul. 

Martyr Mahmud le-a comunicat confraților săi că au învins, 
deoarece nemţii le vor îndeplini condiţiile, eliberându-i pe deținuții 
ceruți în schimbul ostaticilor. Hind Alami împreună cu Wabil Harp 
şi Suhaila Sajjah au început să dezlege imediat mâinile copilotului 
Vietor şi a celorlalți pasageri, în timp ce Mahmud se plimba pe 
culoarul din mijlocul cabinei: 

— În sfârşit, au înţeles! 

Apoi a intrat împreună cu Vietor în cabina piloților: 

— Ce distanţă este de aici la Frankfurt?” 

i După ce măsură câteva secunde distanța pe hartă, pilotul 
răspunse: 

— Circa 7 000 km. 

— În cât timp se poate ajunge acolo? 

— Dacă zboară un 77, gândi Vietor cu voce tare, asta înseamnă 
400 de noduri...Să spunem 8 ore, plus-minus vântul. 

Mahmud a luat legătura cu turnul de control. 

— Vreau să vorbesc cu reprezentantul guvernului vest-german. 

— Aşteptaţi, domnule, îl chem imediat. 

— Domnule, doresc să vă transmit că până la expirarea ultima- 
tumului au mai rămas 7 minute şi jumătate, anunță Mahmud uşor 
încurcat. 

— Nu am înţeles domnule, vă rog să repetaţi. 

— Spălaţi-vă în urechi şi ascultați-mă atent. Vorbeşte căpitanul 
Martyr Mahmud. În următoarele şapte minute şi jumătate trebuie să 
ne comunicaţi ce aveți de gând pentru a şti dacă trebuie să-i aştep- 

tăm aici pe deţinuţii eliberați sau ultimatumul nostru va intra în 
vigoare. Vă repet încă o dată că mai aveţi şapte minute şi jumătate. 

Ministrul Wischnewski, doctorul Libal şi psihologul Salewski 
continuau să joace partida, în timp ce specialiştii lui Wegener se 
pregăteau de acţiune. Era o noapte cu aer înăbuşitor. 

— Domnule -Martyr Mahmud, totul e în ordine. Vă rog să 
aşteptaţi. Mă auziţi? 

— Nu sunt nici un domn Martyr Mahmud. Sunt căpitanul 
Martyr Mahmud! ţipă acesta în microfon, iar din partea cealaltă se 
auzi vocea liniştită a diplomatului vest-german. 

— Bine. Voi repeta comunicarea pe care v-am transmis-o cu 
zece minute înainte. Deţinuţii ceruţi au fost eliberați şi se află deja 
la bordul unui avion. Acum se fac ultimele pregătiri tehnice pentru 
decolarea spre Mogadiscio. Deocamdată încercăm să stabilim exact 
distanţa care e între Germania Federală şi Mogadiscio. Credem că 
deţinuţii eliberaţi nu vor ajunge mai devreme de mâine dimineaţă. 

— Înţeleg, răspunse Mahmud, dar nu cred că zborul va dura 
atât de mult. Vom stabili un interval de timp conform orei locale. 
Cât este acum ceasul? 

— După ora locală e 17.25. 

— Şi dumneavoastră îmi cereţi o prelungire a ultimatumului 
până mâine la ora şase dimineața? Credeţi că zborul din Germania 
Federală până aici durează treisprezece ore? Atât durează zborul de 
la New York! Încercaţi să mă induceţi în eroare. 

— Nu v-am cerut să prelungiţi durata ultimatumului până 
mâine la ora şase dimineaţa, răspunse liniştit doctorul Libal. Am 
spus doar că pregătirile legate de transportul deţinuţilor, îmbar- 
carea lor şi zborul propriu-zis pot să dureze cel mult până mâine 
dimineaţă. Dacă va dura mai puţin, cu atât mai bine. Acum nu 
putem estima nimic cu precizie. 

— Bine, răspunse Mahmud. Ultimatumul expiră peste patru 
minute. Dacă intenţionaţi să ne induceţi în eroare sau să vă jucaţi 
cu noi, preferăm jocul cu materiale explozibile. Dacă vă gândiţi 
însă în mod serios la soarta oamenilor de la bordul acestui avion, 
suntem dispuşi să stăm de vorbă. 

— Se înţelege de la sine că suntem preocupaţi de soarta pasage- 
rilor din avionul nostru. După cum v-am spus trebuie... suntem 
pregătiţi să-i transportăm la Mogadiscio. 

— Am impresia că dumneavoastră sunteți preocupat mai mult 
decât guvernul care a avut mult timp la dispoziție, dar nu a între- 
prins nimic concret. Şi abia când a aflat ce intenţii avem, se arată 
preocupat. Dar dacă îşi închipuie că aici se produce un al doilea 
Entebbe, se înşeală. Ştiţi ce s-a întâmplat la Entebbe? 

— Sigur că da. După informaţiile pe care vi le-am transmis, 
cred că vă daţi seama că discutăm foarte serios. 

— Bine, bine. Ce durată de prelungire propuneţi? întrebă 
Mahmud. 

— Până mâine dimineață la ora 6. 

— Bine. Vorbeşte căpitanul Martyr Mahmud. Să nu vă faceți 
iluzii că voi fi de acord cu prelungirea ultimatumului şi după ora 6 
dimineaţa. Aşteptaţi puţin... Vă rog, să transmiteți această comu- 
nicare reprezentantului guvernului vest-german, fiindcă ultima- 


tumul expiră peste un minut. În privința prelungirii, trebuie să mă . 


sfătuiesc cu ceilalți membri ai comandoului. 

Probabil s-a răzgândit, întrucât după câteva minute a cerut din 
nou legătura cu turnul de control pentru a vorbi cu doctorul Libal: 

— Aşteptaţi puţin. Tocmai am aflat că distanța până la 
Frankfurt este de 3200 de mile marine, iar zborul cu avionul du- 
rează circa şapte ore. De aceea, vă mai punem la dispoziţie încă 
nouă ore, începând cu 2.30, ora Europei Centrale. Aţi înțeles, re- 
prezentant al guvernului fascist vest-german? 

— Dacă am înţeles bine, ne mai acordaţi încă şapte ore în loc 
de zece, răspunse doctorul Libal. Îmi puteţi spune la ce oră expiră 
ultimatumul? É 

— După zece ore, respectiv la 0.30. 

— Înţeleg, ce spuneți şi totodată înțeleg la ce vă gândiţi. Suntem 
preocupaţi de soarta pasagerilor şi a echipajului de la bordul 
avionului nostru şi de aceea vă mai întreb o dată dacă nu doriți 
mâncare, băutură, ţigări sau altceva de genul acesta. 

— Peste tot în avion sunt aşezate încărcături explozibile, iar 
scaunele şi mocheta au fost stropite cu alcool. Nu avem nevoie de 
absolut nimic. Dacă cineva îşi aprinde o ţigară, avionul va sări în 
aer, sfărâmându-se în mii de bucăţi. 

— Am înţeles că ne mai acordaţi timp până la 3.30, ora locală. 

— Având în vedere diferența de fus orar de 3 ore, aşteptăm 
până la 3.30. 

— Căpitane Martyr Mahmud, permiteţi-mi ca în numele guver- 
nului Republicii Federale a Germaniei, să vă comunic că acceptăm 
cu recunoştinţă prelungirea ultimatumului. 

Apoi s-a auzit vocea radistului: 

— In numele companiei noastre de zbor şi a dispecerilor 
turnului de control, vă mulțumim foarte mult că ați acceptat pre- 
lungirea ultimatumului. Vă stăm la dispoziție cu orice serviciu. 

— Adresez mulţumirile noastre guvernului somalez şi preşe- 
dintelui Siad Barre, a continuat dialogul Mahmud fără să bănuiască 
intenţiile celeilalte părți. Am acceptat să prelungesc ultimatumul 
din două motive: de dragul oamenilor care se află la bordul avio- 


Răpiri care au zguduit lumea 219 


nului şi de dragul poporului somalez şi al preşedintelui lui. 
Multumesc turnului de control din Mogadiscio. Incă o dată, 
mulțumesc. 

Mahmud continua să repete mulțumirile, în timp ce turnul de 
control încerca să-i menţină trează atenţia prin alte întrebări. In cele 
din urmă, au ajuns să discute despre WC-urile înfundate, iar 
reprezentantul administraţiei aeroportului a promis că va trimite o 
echipă de salubritate. Apoi a intervenit din nou doctorul Michael 
Libal. 

— Vorbeşte împuternicitul guvernului vest-german, Michael 
Libal. Mă auziţi bine? 

— Da. 

— Trebuie să vă comunic ceva în legătură cu deținuții aflați în 
penitenciarele din Turcia. Guvernul țării mele nu poate lua o 
decizie în legătură cu eliberarea deţinuţilor din închisorile altor 
state. Ultimatumul până la ora 0.30 este prea scurt pentru a permite 
un zbor cu escală la Istanbul. Nu puteţi să faceţi guvernul federal şi 
oamenii nevinovaţi de la bordul avionului dumneavoastră răspun- 
zători de eliberarea deţinuţilor care nu se găsesc în penitenciarele 
germane! Aţi înțeles? Asta 'e tot ce am vrut să vă comunic. Repu- 
blica Federală a Germaniei nu poate lua nici o decizie în legătură 
cu eliberarea lor. 

— Înţeleg, dar nu-mi place tonul dumneavoastră, ripostă 
Mahmud. 

— Repetaţi, vă rog. Nu am înţeles ce ați spus. 

— V-am întrebat ceva. Vă rog să-mi răspundeţi la întrebare şi 
să nu-mi distrageţi atenţia printr-o altă întrebare. 

— Ce anume m-aţi întrebat? 

— Puteţi să-l aduceţi aici pe ambasadorul Turciei? întrebă 
Mahmud enervat. Aş dori să vorbesc cu ambasadorul Turciei la 
Mogadiscio. 

Vă rog să aşteptaţi, răspunse radistul care asigura legăturile. 
Rămâneţi la aparat. Doriţi să vorbiţi cu reprezentantul guvernului 
vest-german? 

Înainte ca Mahmud să răspundă, doctorul Michael Libal s-a 
auzit din nou în căşti: 

— V-am comunicat ultima hotărâre a guvenului nostru, potrivit 
căreia deţinuţii vor fi transportaţi la Mogadiscio. Pregătirile tehnice 
sunt aproape pe sfârşite. În scurt timp, vom primi planul de zbor şi, 
dacă doriţi, vi-l putem transmite. 

— Normal că vrem. 

— În ordine. Doriţi să vă spun ceva în legătură cu problema 
turcă? Vă interesează? 

— Desigur. Vă ascult. 

— Turcia nu are ambasadă la Mogadiscio. Însărcinatul cu afa- 
ceri ad-interim al Turciei, acreditat în Somalia îşi are sediul la 
Djiddah. Încercăm să intrăm în legătură cu el. 

Reprezentantul Germaniei Federale la Mogadiscio nu i-a 
comunicat de la bun început că Turcia nu are ambasadă în Somalia 
ca să câştige timp. lar Mahmud era prea naiv ca să-şi dea seama că 
i se întinde o cursă. Djiddah se află în Arabia Saudită, la o distanță 
relativ mare şi într-o zonă unde comunicațiile nu funcționează ca în 
Europa. 

— Da, căpitane Mahmud, anunță peste câteva ore doctorul 
Libal. Tocmai am luat legătura cu guvernul vest-german şi sunt în 
măsură să vă comunic următoarele: avionul Lufthansa a decolat din 
Germania la 19.20, după ora Europei Centrale, iar după calculele 
noastre, va ateriza la Mogadiscio la 4.08, după ora Europei 
Centrale. Aştept propuneri concrete privind modul cum vom 
efectua schimbul de ostatici. 

— Dar, în acest caz, schimbul va avea loc după expirarea ulti- 
matumului, exclamă Mahmud. 

— Aveţi dreptate, dar ştiţi foarte bine că am avut greutăți de 
ordin tehnic fiindcă a trebuit să adunăm într-un singur loc deținuți 
din mai multe penitenciare. V-am transmis ultimul nostru mesaj. 
Repetăm încă o dată: 4.08 după ora Europei Centrale. Acum aș 
vrea să aud ce părere aveţi despre modul în care se va desfăşura 
schimbul dintre ostatici şi deținuți. 

— Avem ceva de comentat la ceea ce ne-aţi spus mai înainte. 
Prima informaţie pe care ne-aţi dat-o a fost falsă. Aţi înțeles? 

— Nu ştiu la ce vă referiți. Ce anume a fost fals? 

— Comunicatul pe care ni l-aţi făcut azi dimineaţă, la ora 8.50, 
nu a corespuns realităţii. Mi-aţi declarat că deţinuţii au fost trans- 
portaţi pentru a fi îmbarcaţi spre Mogadiscio. A fost o informaţie 
falsă sau nu? 4 

— Nu v-am comunicat că deținuții au fost, ci că urmează să fie 
transportaţi pentru a fi îmbarcaţi pe un avion ce îi va duce la 
Mogadiscio. Noi vă transmitem numai ceea ce avem împuternicire 
de la guvernul federal. Nu cunoaştem să fi apărut în Germania nici 
un fel de probleme în legătură cu transportul deținuților. 

— Aţi contat pe asta. Mai spuneți o dată la ce oră va ateriza 
avionul la Mogadiscio. 

— Avionul va ateriza la 4.08. 

— În regulă. Am ascultat comunicatul reprezentantului guver- 
nului fascist vest-german. Mai aşteptaţi puțin fiindcă acum vrem să 
discutăm problema schimbului de ostatici. Doresc însă ca discuția 
să se poarte în prezența unui reprezentant oficial al guvernului 
somalez. 

Căpitanul Mahmud convenise împreună cu membrii coman- 
doului să-i împartă pe ostatici în 11 grupuri a câte şapte persoane 
fiecare. Cerând din nou legătura cu turnul de control, i-a răspuns 
Mahmud Hasan Abdullahi, şeful poliţiei somaleze: 

— Vorbeşte conducătorul operaţiunii, căpitanul Martyr 
Mahmud. Aştept propunerea dumneavoastră în legătură cu schim- 
bul de ostatici. Nu am încredere în guvernul vest-german, dar în 
schimb am încredere în dumneavoastră, deoarece reprezentaţi gu- 
vernul Republicii Democrate Somaleze. Reprezentantul vest-ger- 
man ne-a comunicat că toţi deţinuţii din închisorile vest-germane 
au fost adunaţi la bordul unui avion care va ateriza aici la 0.08, ora 
locală, respectiv 4.08 după meridianul Greenwich. Doresc să ştiu 
dacă puteţi asigura o aterizare normală a avionului. 

— Ambasadorul ne-a comunicat că avionul a decolat din Ger- 
mania la 19.20, ora Europei Centrale şi va ateriza la Mogadiscio la 
4.08, a răspuns comandantul poliţiei somaleze, iar după o pauză a 
adăugat: se poate întâmpla însă anumite modificări, datorită unor 
evenimente neprevăzute. De aceea, cred că este mai înțelept să 
calculăm o oră în plus. 

— În ordine, răspunse Mahmud. Sunt de acord, dacă dumnea- 
voastră, domnule general şi întregul guvern somalez pot garanta 
ceea ce mi-a promis reprezentantul guvernului fascist vest-german. 

— Ambasadorul m-a asigurat că nu trebuie să am nici un motiv 
pentru a pune la îndoială afirmaţiile lui, răspunse imediat 
generalul. 

— Nu am încredere în guvernul fascist vest-german. Avem deja 
o experiență proastă cu acesta, spuse Mahmud. 

Mahmud se comporta de parcă ar fi simţit că ceva nu e în regulă 
şi că membrii unităţii speciale se pregătesc să atace avionul. 
Cercetaşii conduşi de Klaus Blătt s-au apropiat la o distanță de 
30 metri de avion, s-au ascuns în spatele dunelor de nisip şi în 
timp ce urmăreau cu binoclul ce se petrece noaptea în cabina 

piloților, au transmis prin radio-emițător unde se găsesc pirații 
aerului. 

În jurul orei 0.00 avionul a fost înconjurat de soldați înarmați 
cu aruncătoare speciale de grenade, conduşi de maiorul Allistair 
Morrison, care sosiseră împreună cu Wegener din Dubai. Între 
timp, prin emițătorul turnului de control se continua manevra pri- 
mejdioasă menită a distrage atenția teroriștilor şi a-i convinge că 
toate condițiile lor vor fi îndeplinite. 

— Se mai află acolo reprezentantul vest-german? întrebă 
enervat Mahmud. 

— În clipa asta tocmai lipseşte, răspunse radistul. Dar dacă 
doriți, îl putem chema... Au urmat câteva momente de linişte, apoi 
câteva pocnituri în căşti şi țiuitul îndepărtat al emițătorului. 

— Aici e Michael Libal, s-a auzit în cabina Landshutului. Aveţi 
pentru noi o veste nouă, căpitane Mahmud? 

— Doresc să aflu care este părerea ambasadei Turciei din 
Djiddah în legătură cu problema pe care am discutat-o. Ce puteți 
să-mi spuneţi nou în această chestiune? 

— Căpitane Mahmud, am încercat să stabilim legătura cu 
ambasada din Djiddah, dar din motive tehnice deocamdată nu am 
reuşit. 

— Bine, mai încercaţi. Între timp eu voi pregăti tot ce este 
necesar pentru efectuarea schimbului şi, după cum am convenit cu 
generalul somalez, o să vă transmit instrucțiuni noi după decolarea 
avionului de la Cairo. M-aţi înţeles? 

Deşi comunicarea lui Mahmud nu era foarte inteligibilă, 
doctorul Libal a fost de acord. 

— Am înţeles. După decolarea avionului de la Cairo vom 
discuta propunerile dumneavoastră. 

Mahmud începuse să-şi piardă răbdarea şi repeta tot timpul ace- 
leași lucruri, aşteptând ca turnul de control să-l asigure că opera- 
țiunea se desfăşoară conform planului şi că nu au apărut nici un fel 
de complicaţii, succesul ei fiind garantat. După ce Mahmud a 
continuat să insiste, membrii „statului major“ adunaţi în turnul de 
control au făcut o nouă mutare pe tabla de şah. 


— Căpitane Mahmud, căpitane Mahmud, aici e Michael Libal, 


reprezentantul Germaniei Federale. Acum mă auziţi? Căpitane 
Mahmud, trebuie să vă fac o comunicare importantă. Avionul a 
decolat de pe aeroportul din Cairo la 23.15. Aveţi propuneri con- 
crete privind modul cum se va proceda la schimbul de ostatici? 

— OK, răspunse Mahmud. Trebuie să aşteptaţi. Doresc ca la 
discuţie să participe şi un reprezentant al guvernului Somaliei. 

— Aşteptaţi, zise doctorul Libal. Tocmai se apropie pané 
somalez... 

— În primul rând, începu Mahmud să dicteze condiţiile, nu 
doresc ca schimbul să se producă în prezența reporterilor de la 
televiziune. În al doilea rând, vreau să vă întreb ce se întâmplă cu 
confrații ce urmează să vină din Germania. În al treilea rând, dorim 
ca oficialităţile somaleze să controleze avionul aflat pe pista 
aeroportului din Mogadiscio, pentru a se convinge că la bordul lui 
nu se găseşte nimeni. 

— Despre ce avion este vorba? 

— Despre cel care a transportat ieri delegaţia vest-germană. În 
acelaşi timp, dorim ca avionul Lufthansa să fie înconjurat de unități 
militare somaleze. 

— Avionul care a aterizat ieri? întrebă un radist de la turnul de 
control. 

— Nu, răspunse Mahmud. Mă refer la avionul care urmează să 
aterizeze. lar în al patrulea rând, vreau să vă spun că nimeni nu are 
voie să părăsească cele două avioane Lufthansa. 

— Înţeleg, răspunse operatorul. 

— În al cincilea rând, vreau să ne comunicaţi ora, mai înainte 
ca avionul vest-german să aterizeze cu confrații noştri la bord. 

— Înţeleg. 

Între timp de avion s-a apropiat, târându-se pe burtă, un grup de 
civili îmbrăcaţi foarte ciudat. Aveau fețele înnegrite cu vopsea, 
erau înarmaţi şi cărau scări şi aparatură de interceptare. S-au ascuns 
sub fuzelajul avionului şi au montat pe el microfoane speciale care 
înregistrau orice mişcare sau cuvânt din interior. Undeva în fața 
Boeingului deturnat a izbucnit un foc. Neştiind ce se întâmplă, 
teroriştii au năvălit în cabina pilotului. În clipa aceea s-a auzit o 
detonație de mare putere care i-a orbit pe toţi, în afara celor care 
aruncaseră grenadele cu magneziu şi a membrilor brigăzii anti- 
teroriste care, în semn de recunoaştere, şi-au acoperit pentru o clipă 
ochii. Au aşezat repede lângă avion scările şi au pătruns înăuntru. 
Alţii au forțat uşa de incendiu şi i-au scos afară pe ostaticii luaţi 
prin surprindere. 

Mahmud a reuşit să mai arunce două grenade în mijlocul avio- 
nului şi a căzut mort lângă scaune. Wabil Harb a fost grav rănit şi 
a murit la spital după câteva ore. Hind Alami a murit pe loc, iar 

Sajjah a fost transportată la spital. Întreaga acţiune a durat şapte 
minute, iar unitatea specială GSG 9 s-a înscris pentru totdeauna în 
istoria luptei antiteroriste. Victoria ei a determinat o serie de mu- 
taţii pe scena terorismului vest-german şi, în acelaşi timp, a fost 
preludiul unei mari tragedii. De asemenea, acest succes a constituit 
o dovadă a faptului că societatea se putea apăra împotriva violenţei, 
spulberând astfel mitul invulnerabilității teroriştilor ce luptau din 
umbră. 

Ministrul de stat Wischnewski a transmis imediat un comunicat 
oficial la Bonn. Copilotul Jürgen Vietor a devenit eroul zilei. La 18 
octombrie 1977, ostaticii eliberaţi au fost aclamaţi de mii de 
persoane care au venit să-i vadă pe aeroportul din Frankfurt pe 
Main. Odiseea avionului deturnat a durat în total cinci zile. Coman- 
dantul unităţii speciale GSG 9, Ulrich Wegener, i-a raportat can- 
celarului vest-german Schmidt că misiunea a fost îndeplinită. 
Cancelarul Schmidt i-a strâns mâna şi l-a decorat în prezenţa unuia 
dintre foştii ostatici, a pilotului Vietor şi a stewardesei Gabriela 
Dillmann. Apoi, toţi s-au lăsat fotografiaţi, iar reportajele ilustrate 
au făcut repede înconjurul lumii. Bucuria avea să dureze puţin, iar 
cancelarul federal avea să fie eroul unei singure zile. 


Dumnezeu nu ne-a ascultat 


În ziua de 16 martie 1978, cu puţin timp după ora 8.30, Aldo 
Moro, preşedintele Consiliului naţional al Partidului Creştin-De- 
mocrat din Italia a ieşit din casa aflată la numărul 79 pe via Forte 
Trionfale din Roma şi s-a urcat într-un Fiat 130 de culoare albastră. 
În spatele lui rula o Alfetta albă, în care se aflau membrii gărzii 
personale. Ca în fiecare dimineaţă, Aldo Moro vroia să se ducă mai 
întâi la biserică, după care intenţiona să treacă pe la centrul cultural 
al partidului. La 9 trebuia să fie la parlament, unde Giulio Andreotti 
urma să prezinte componenţa noului guvern. Aldo Moro a fost unul 
dintre fondatorii primului guvern creştin-democrat care fusese 
votat şi de comunişti. El nu se aliase cu aceştia din urmă din con- 
vingere, ci din considerente pragmatice. În acea zi de martie urmau 
tocmai să înceapă negocierile privind votul de încredere acordat 
noului guvern. 

Evenimentele din acea dimineață fatală de martie au început să 
se deruleze încă de la primele ore. La 6.25 poliţiştii au observat un 
Fiat 128 cu număr diplomatic parcat la circa 200 de metri de casa 
lui Aldo Moro, pe care o supravegheau. Maşina nu le-a stârnit nici 
o bănuială, o dovadă fiind faptul că nu au avut nici măcar 
curiozitatea să vadă dacă este cineva înăuntrul ei. La ora 7 fără 
câteva minute, la intersecţia dintre via Stresa şi via Fani au apărut 
doi tineri, un bărbat şi o femeie. Un martor a observat că bărbatul 
purta o geantă de voiaj cu inițialele companiei aeriene Alitalia. 
Apoi multă vreme nu s-a întâmplat nimic suspect sau important. Pe 
la 8.30 pe via Fani a oprit un Fiat 132 din care au coborât trei tineri 
îmbrăcaţi în uniforme de aviatori ai companiei Alitalia. Cel de-al 
patrulea aflat la volan era, probabil, tot pilot. Cei trei au luat-o pe 
jos spre via Stresa, iar în faţa lor mergeau alţi doi tineri în uniformă 
de aviator. O femeie grăbită i-a oprit, întrebându-i ceva despre 
zborul de la Caracas. Au evitat să-i răspundă, ceea ce nu i-a trezit 
nici o bănuială, fiindcă reprezentanţii companiilor aeriene nu sunt 
obligați să cunoască pe dinafară cursele avioanelor. 

Comandantul gărzii personale a lui Aldo Moro se numea Oreste 
Leonardi şi era un poliţist versat. Deşi primea în mod frecvent 

ordin să schimbe traseul cortegiului de maşini al lui Moro, nu avea 
prea multe posibilități. Aşa se face că şi în acea dimineață de joi 
maşinile străbăteau aceleaşi străzi pe care le străbătuseră cu o zi, cu 
două zile şi chiar cu o săptămână în urmă. Mai întâi trebuiau să 
ajungă la biserica din piața Giochi Delfici unde preşedintele Parti- 
dului Creştin-Democrat îşi începea ziua de lucru cu o rugăciune, 
după care cortegiul urma să se îndrepte spre sediul Camerei depu- 
taţilor din Montecitorio. 

Pe via Fani se afla un bar. Cu puţin înainte de ora 9, în fața 
barului a oprit o motocicletă Honda cu doi motociclişti cu căşti. 
Aviatorii în uniformă Alitalia s-au întors la intersecție. La ora 9 
Fiatul de culoare albastră şi Alfetta albă au intrat pe via Fani. Fiatul 
cu număr diplomatic nu era gol. A început să ruleze înapoi, blocând 
trecerea convoiului lui Aldo Moro. Startul lui a fost atât de brusc şi 
de neașteptat încât şoferul lui Moro, polițistul Domenico Ricci nu 
a mai avut timp să frâneze şi a intrat în.mașina care rula înapoi. 
Alfetta, împreună cu celelalte maşini, s-au izbit din spate de maşina 
lui Moro care a rămas imobilizată între ele fără ca şoferul să poată 
ieşi. A fost un exemplu de cursă perfectă pe care teroriştii au 
pus-o la cale la intersecția de pe via Stresa. 

Din maşina cu număr diplomatic au sărit doi bărbaţi, Valerio 
Morucci şi Prospero Gallinari, cum s-a dovedit ulterior, care au tras 
în garda personală din maşina lui. Moro. În fața barului se afla un 
gard viu de câţiva metri lungime. Cei trei aviatori care se ascun- 
deau în spatele lui au deschis foc de mitralieră asupra polițiştilot 
din Alfetta. Polițistul care îl păzea pe Moro, Raffaelo Lozzini, a 
sărit imediat din maşină. Dar, nu a reuşit să tragă decât două focuri, 
rănind un terorist şi a căzut răpus la pământ. Giulio Rivera şi 
Francesco Zizzi au fost răniți mortal. 

Rafael Fiore era şeful Brigăzilor Roşii din Torino, un expert în 
materie, care venise la Roma să dea o mână de ajutor. Impreună cu 
un alt terorist l-au scos pe Aldo Moro din maşină şi l-au aşezat pe 
bancheta din spate a unui Fiat 132 de culoare albastră. Teroriştii au 
luat şi două din cele trei serviete pe care le purta Moro, dovedin- 
du-se ulterior că au făcut o alegere bună: într-una se aflau medi- 
camente, iar în cealaltă — documente secrete. Cea de-a treia ser- 
vietă, cu un conținut lipsit de importanță, a fost lăsată în maşină. 
Acest amănunt nu a fost o pură întâmplare, ci demonstrează că 
teroriştii italieni, membri ai Brigăzilor Roşii, aveau informatori 
infiltraţi în cele mai înalte cercuri. 

Drama a durat numai trei minute. 

Teroriştii aveau puţin timp la dispoziţie. În momentul răpirii şi 
al schimbului de focuri s-a nimerit să treacă pe acolo polițistul 
Giovanni Intrevado. A oprit, a scos pistolul şi a tras. A avut însă 
ghinion fiindcă i s-a blocat trăgaciul. 

„Mergeam cu motocicleta pe via Stresa, a declarat Intrevado în 
fața tribunalului. Când am ajuns la intersecţia cu via Fani, nu se 
mai auzeau deloc împuşcături. Am văzut cum doi bărbaţi îmbrăcaţi 
în uniformă de aviator trăgeau pe cineva dintr-un Fiat 130 şi îl bă- 
gau într-un Fiat 132. O tânără zveltă şi cu păr lung păzea intersecția 
cu un automat în mână. După ce m-am apropiat de ea, şi-a îndreptat 
pistolul spre mine şi m-a somat: «Opreşte. N-ai voie să mai faci 
nici un pas. Întoarce-te imediat!». Am plecat. Fiatul 132 în care se 
afla Aldo Moro a dispărut de pe via Stresa. În dreapta locului unde 
erau întinşi morţii aştepta un Fiat 128 gol. Cei doi aviatori s-au 
urcat în faţă, iar tânăra în spate. În timp ce mă îndreptam spre locul 
acțiunii, pe lângă mine a trecut o motocicletă cu doi motociclişti.“ 

Aldo Moro a fost unul dintre acei politicieni italieni care aveau 
conştiinţa curată şi o reputaţie ireproşabilă. S-a născut la 23 
septembrie 1916 la Maglio, în sudul Italiei. A absolvit dreptul şi a 
devenit docent şi mai târziu profesor la Universitatea din Bari. De 
mai multe ori a fost ministru, de trei ori prim-ministru şi se spunea 
că ar fi putut deveni preşedintele republicii. După ce a fost răpit de 
terorişti, „opinia publică şi-a pierdut răsuflarea“. De data aceasta, 
Brigăzile Roşii îşi aleseseră drept victimă o personalitate din 
cercurile politice foarte înalte. Răpirea lui Moro a fost considerată 
o provocare la adresa guvernului şi, în general, a clasei politice ita- 
liene. Pe vremea aceea, Italia traversa o perioadă de adâncă criză 
economică, dar mai ales politică. Nimeni nu mai credea în „mira- 
colul economic“ şi nici în stabilitatea economiei, iar.numărul şo- 
merilor creştea de la o zi la alta. Mulţi tineri, absolvenţi de facul- 
tate, îşi pierduseră încrederea că vor mai găsi de lucru şi considerau 
că revolta poate constitui un mijloc de afirmare. 

Organizaţia teroristă Brigăzile Roşii (Brigate rosse), a fost 
înfiinţată în 1969 de Renato Curcio, un student la sociologie în 
vârstă de 28 de ani, şi de soţia lui, Margherita Cagolo. După fră- 
mântările studenţeşti de mare amploare ce au avut loc la Milano, 
Roma și Torino, gruparea s-a mărit, iar la 16 septembrie 1970 a 
organizat prima ei acțiune. Teroriştii au dat foc garajului lui 
Giuseppe Leoni, directorul fabricii SIT-Siemens din Roma. Câteva 

săptămâni mai târziu, membrii Brigăzilor Roşii l-au răpit pe Pirelli, 
unul dintre reprezentanţii marcanţi ai firmei Fiat şi, după ce l-au 
snopit în bătăi, l-au trimis acasă. Erau două cărți de vizită pe care 
această organizaţie teroristă le-a trimis opiniei publice şi apărăto- 
rilor legii sub forma unor provocări. După aceea, exploziile, răpi- 
rile şi omorurile au început să se țină lanț. 

În 1974, membrii Brigăzilor Roşii l-au răpit pe procurorul 
Mario Sossi, eliberându-l după 35 de zile în schimbul unui preț de 
răscumpărare ridicat. Depoziţia lui a zguduit opinia publică ita- 
liană: nu a fost torturat, dar în fiecare zi i s-a luat un interogatoriu 
şi timp de 35 de zile a stat într-o cămăruță de doi metri pe doi metri, 
cu o înălţime de numai un metru optzeci. Presiunea psihologică la 
care a fost supus procurorul Sossi s-a dovedit a fi insuportabilă. 
Mărturisirile pe care le-a făcut ziariştilor corespundeau intenţiei 
Brigăzilor Roşii de a stârni panică şi groază în rândul populaţiei, 
conform devizei: „Cu cât e mai rău, cu.atât e mai bine“. 

Lui Sossi i s-au dat medicamente care i-au distrus voinţa. A 
dezvăluit tot ce ştia despre planurile poliţiei îndreptate împotriva 
teroriștilor, despre colaborarea serviciilor secrete şi a poliţiei mili- 
tare în lupta de combatere a violenței. În 1976 poliţia a reuşit să îl 
aresteze pe Renato Curcio, a cărui soție şi-a pierdut viața în timpul 
schimbului de focuri. Teroriştii au început să se răzbune, ceea ce a 
marcat începutul unei perioade. eare nu poate fi ştearsă din istoria 
modernă a Italiei. Criza morală a cercurilor conducătoare care deţi- 
neau monopolul puterii, dar nu erau capabile să rezolve problemele 
sociale — a constituit una dintre cauzele terorismului italian. 
Egoismul şi dorința de câştig a straturilor avute au adâncit tot mai 
mult prăpastia dintre bogaţi şi săraci, dintre milionari şi şomeri. In 
Italia scandalurile şi afacerile de corupție erau la ordinea zilei. 

Să ne oprim puţin la escaladarea vertiginoasă a actelor teroriste. 
Se estimează că, din 1975 până în 1979, în Italia au existat 800 de 
teroriști sprijiniți de circa 100 000 de simpatizanți. În 1975 au fost 
comise 702 acte de violență, un an mai târziu numărul lor a crescut 
la 1353, iar în următorii ani la 2000. În 1976, poliţia italiană a 
înregistrat 59 de răpiri, în 1977, 80, iar în 1978, peste 100. Numai 


în 1977, în urma atacurilor teroriste, şi-au pierdut viaţa 26 de - 


oameni, iar ulterior numărul lor a crescut. 

Conducerea Brigăzilor Roşii s-a făcut auzită în 18 martie, la 
două zile după răpire. Teroriştii au revendicat public răpirea lui 
Aldo Moro şi uciderea a cinci poliţişti din garda lui personală. 

anunțând totodată că Moro va fi chemat în fața unui „tribunal al po- 
porului“. Ca dovadă că nu era vorba de nici o escrocherie, au ane- 
xat o fotografie a preşedintelui Partidului Creştin-Democrat aflat în 
captivitate. Ziarele, pe ale căror prime pagini a fost publicată: foto- 
grafia unui om trist, cu privirea obosită şi resemnată, având ca 
fundal drapelul cu însemnele Brigăzilor Roşii, au făcut repede 
înconjurul lumii. 

In aceeaşi zi, poliţia a găsit pe via Licinio Valvo cea de-a treia 
maşină pe care teroriştii o folosiseră în organizarea răpirii. Pro- 
babil, fusese adusă în timpul nopţii deoarece cu o zi înainte nu se 
afla în acel loc. Nu era un indiciu bun pentru poliţia intrată în stare 
de alertă generală. Exista şi o a doua posibilitate, poate şi mai ruşi- 
noasă, şi-anume ca acea mașină să se fi găsit în acel loc, timp de 
două zile, fără ca nimeni să o observe. De fapt, nu era singurul 
insucces înregistrat de poliţie în ultimul timp. Pe baza depozițiilor 
martorilor, poliţia a reuşit să reconstituie înfăţişarea suspecţilor, ale 
căror fotografii au fost publicate în toate ziarele şi au apărut pe 
micile ecrane. Apoi s-a constatat că doi dintre ei se aflau deja de 
multă vreme în spatele gratiilor, în timp ce un altul trăia la Paris şi 
nu se ascundea de nimeni. Prin urmare, fusese făcută o treabă de 
mântuială. 

In schimb, teroriştii se dovedeau a fi profesionişti de cea mai 
înaltă calificare. Comandoul lor acţiona după planuri puse la punct 
în cele mai mici detalii. Şi această răpire fusese pregătită cu multă 
grijă. Unul dintre şefii Brigăzilor Roşii, Alfredo Bonavita, aflat în 
spatele zăbrelelor, care declarase că nu mai vroia să aibă nimic co- 
mun cu terorismul, condamnând folosirea violenţei ca instrument 
al luptei politice, mărturisise că şefii Brigăzilor Roşii pregăteau 
încă din 1977 răpirea unui politician de vază. Aflase despre acest 
plan cu totul întâmplător. După ce a ajuns în închisoare, a crezut că 
va fi eliberat de confrații săi, dar aceştia au refuzat, pe motiv că 
pregătesc o acțiune de mare anvergură în urma căreia vor fi 
eliberaţi toți teroriştii. 

Ca şi în cazul răpirii lui Hanns Martin Schleyer în Republica 
Federală a Germaniei şi al atentatului comis asupra primului 
ministru spaniol, Carero Blanco, la Madrid, teroriştii au elaborat 
planul răpirii lui Aldo Moro în mod minuţios. Pregătirile au durat 
şapte luni. Teroriştii l-au urmărit zi de zi, au văzut ce obiceiuri are, 
au aflat că are o gardă formată din cinci oameni, dar că maşina în 
care circulă nu e blindată şi nu are geamuri incasabile. Teroriştii 

ştiau că se duce în fiecare dimineață la biserică şi, în general, îi 
cunoşteau programul zilnic. Moretti, Micaletto, Morucci, Fiore şi 
alţi şefi ai Brigăzilor Roşii au aprobat planul răpirii lui Aldo Moro, 
justificând luarea acestei decizii prin aceea că Partidul Creştin-De- 
mocrat trebuia chemat în faţa unui „tribunal al poporului“. 

Între timp, consiliul de miniştri a propus un proiect de lege prin 
care se limitau considerabil libertățile cetăţeneşti şi erau lărgite 
drepturile poliţiei. În presă a început dezbaterea acestui proiect de 
lege, dar totodată au apărut păreri contradictorii privind oportuni- 
tatea de a da publicității scrisorile şi comunicatele Brigăzilor Roşii. 
Teroriştii ţin la publicitate, fiindcă un act de violență, indiferent 
că este o răpire sau un asasinat, devine total neinteresant dacă 
mass-media nu află despre el. Teroriştii au nevoie de reclamă, iar 
ziariştii, vânători de senzaţii, le sunt de foarte mare ajutor. 

La 24 martie, teroriștii din gruparea Brigăzilor Roşii au comis 
un atentat asupra primarului oraşului Tarino, creştin-democratul 
Giovanni Picca, iar a doua zi, colegii lor din Roma au transmis 
presei un al doilea comunicat, care conţinea anumite puncte din 
„capul de acuzare“ împotriva lui Moro. În ziua de 29 martie, redac- 
torul-şef al publicaţiei „La Stampa“, Arrigo Levi, a propus pre- 
şedintelui italian în exerciţiu, Leone, să demisioneze pentru ca 
parlamentul să-l aleagă în locul lui pe Aldo Moro. Ce urmărea în 
realitate Levi? Îşi închipuia, oare, că teroriştii ar putea fi inhibaţi de 
autoritatea prezidenţială şi că l-ar respecta pe Moro ca preşedinte? 
Derularea ulterioară a evenimentelor avea să dovedească faptul că 
s-a înşelat. 

Să revenim la cauzele terorismului italian şi să analizăm bio- 
grafia unora dintre conducătorii organizaţiei teroriste Brigăzile 
Roşii. Poate, în felul acesta, vom înțelege hotărârile ei disperate şi 
duritatea lipsită de scrupule a membrilor acesteia. Din cele 2 mili- 
oane de şomeri înregistraţi în 1978, opt sute de mii erau tineri. Prin- 
tre ei se aflau tineri puțin instruiți care proveneau din provinciile 
înapoiate ale sudului Italiei, dar şi absolvenţi de facultate dezori- 
entaţi şi dezamăgiţi. Au apărut şi aşa-zişii „mântuitori“ care pro- 
povăduiau violenţa, ca principală cale de rezolvare a problemelor 


social-politice. Puţini îşi dădeau seama că edificarea unei societăţi . 


mai bune şi mai drepte necesită schimbarea climatului politic şi nu 
lichidarea unor judecători sau politicieni. O a doua motivaţie a 
acestor tineri dezamăgiți a constituit-o posibilitatea de autoafir- 
mare pe care le-o oferea aderarea la o grupare teroristă. Fiecare 

tânăr vrea să devină celebru, dar în afara sportivilor de performanță 
şi a cântăreților de muzică uşoară, au puţine şanse. 

Să urmărim puţin cariera lui Patricio Peci, unul dintre cei mai 
cunoscuți teroriști. Până în 1977, a dus o viață monotonă, în 
orăşelul San Benedetto del Tronto. Îşi petrecea timpul pe străzi, 
fumând şi înjurând alături de prietenii săi condițiile în care locuiau, 
fetele şi lipsa de bani. Işi câştiga existenţa ca piccolo şi nu a fost 
deloc instruit sau, mai bine zis, nu a fost suficient de bine instruit 
ca să se poată exprima corect în scris şi oral. Cu toate acestea, cu 
ajutorul unui agitator, a intrat în rândurile Brigăzilor Roşii. Flăcăul 
de la țară s-a mutat în Torino, oraş cu peste un milion de locuitori 
şi, la început, nu ştia de ce să se apuce. După afirmaţiile mamei lui, 
nu era suficient de capabil pentru a deveni o personalitate 
importantă a acestei organizații teroriste. Totuşi, la scurt timp a fost 
numit şeful filialei din Torino, devenind, totodată, membru al 
„consiliului strategic“ naţional, ceea ce a însemnat începutul unei 
cariere fantastice. Biografiile colegilor lui Peci seamănă ca două 
picături de apă. Se naşte, în mod firesc, întrebarea: cum au reuşit 
aceşti tineri să formeze o grupare căreia poliția nu a reușit să-i vină 
de hac? 

Patricio Peci a fost cel care a dezvăluit amănunte în legătură cu 
structura organizatorică a grupării. În fruntea ei se afla un comitet 
format din trei membri, condus de Il Grande Vecchio (Marele 
Bătrân) care nu trebuia, neapărat, să fie un om în vârstă. Acest 
comitet executiv dădea ordine consiliului strategic din care făceau 
parte şi liderii regionali. Pe lângă aceasta, mai exista o formaţiune 
logistică ce se ocupa de baza materială, procura arme şi bani, în- 
chiria locuințe, tipografii şi ateliere unde erau fabricate documente 
false. Salariul mediu al unui terorist era de 250 000 de lire, 
reprezentând bani de buzunar, restul cheltuielilor fiind suportate de 
organizaţie. Patricio Peci a declarat că pe vremea când era membru 
al Brigăzilor Roşii, stafful grupării număra circa 150 de terorişti 
profesionişti, care primeau lunar salarii. 

La răpirea lui Aldo Moro, din 16 martie 1978, au luat parte opt 
bărbaţi şi o femeie, a declarat mai târziu Patricio Peci în faţa 
anchetatorului. Acţiunea a fost condusă la locul faptei de Mario 
Moretti şi Valerio Morucci şi la realizarea ei au participat printre 
alții Prospero Gallinari, Lauro Azzolini, Franco Bonisoli, Raffaele 
Fiore şi Adriana Faranda. Ca dotare materială, teroriştii au fost 
ajutați de nouă automobile, între care şi două camioane. 

Un alt terorist, Antonio Savasta, despre care se spune că nu ar 
fi participat la răpire, a declarat că şeful grupării era Mario Moretti. 
Biografia lui seamănă cu cea a lui Peci, dar, spre deosebire de 
acesta, avea un mare talent organizatoric şi un tupeu imens. 
Conform protocolului semnat de judecătorul anchetator, Cudilla, în 
1976 a venit din nordul Italiei la Roma şi, în scurt timp, a reuşit 
să-şi construiască aici o vastă rețea de locuințe conspirative şi de 
ascunzători. În ianuarie 1977 a închiriat un apartament pe via 
Grandoli, care, timp de 55 de zile, a servit ca sediu principal al 
„Operaţiei Moro“. Alte locuinţe conspirative ale teroriştilor se 
aflau pe via Polombini, via Albornoz şi via Camillo Montalcini, 
numărul 8, unde a fost ţinut în captivitate Aldo Moro. 

După răpire, Aldo Moro a fost ascuns într-o ladă şi transportat 
cu camionul. I s-a făcut o injecție cu un calmant, aşa încât nu a 
ştiut nimic despre ce se întâmplă cu el. Casa cu numărul 8 era o vilă 
luxoasă, aşezată la periferia de sud a Romei. În ea locuiau soții 
Altobelli, care, de fapt, erau teroriştii Laura Braghetti şi Prospero 
Gallinari. Apartamentul era format dintr-un hol, o sufragerie şi 
două dormitoare, o bucătărie, anexele şi camera servitorilor. Se 
pare că tocmai în această ultimă cămăruță, care avea o izolaţie 
acustică foarte bună, a fost ţinut captiv Moro. Gallinari şi Braghetti 
au jucat rolul de temnicieri, dar şi de anchetatori. Anchetator-şef a 
fost însă un personaj din exterior, pe nume Mario Moretti. Toate 
interogatoriile lui Aldo Moro, care nu a divulgat nici un secret de 
stat şi a vorbit foarte reținut în legătură cu atmosfera din interiorul 
Partidului Creştin-Democrat, demascând însă culisele unor 
scandaluri, au fost înregistrate pe bandă de magnetofon. Cu toate 
acestea, nu a fost găsită nici o bandă cu înregistrări, iar dintre cele 

1300 de pagini ale capului de acuzare, poliţia a găsit numai câteva 
însemnări în locuinţa conspirativă de pe via Montenevoso. 

În perioada când Brigăzile Roşii dominau scena terorismului, 
iar membrii acestora îşi câştigaseră faima că sunt invincibili, s-a 
vorbit mult despre existența unui centru internaţional de coordo- 
nare a activităţii grupărilor teroriste. Modul în care s-a derulat 
cazul lui Aldo Moro a răsturnat însă această ipoteză. Teroriştii 
şi-au ales o victimă mult prea importantă şi, îmbătaţi de succes, au 
încercat să meargă mai departe. Încă de la început, răpitorii i-au dat 
voie să trimită scrisori familiei, colegilor din partid, miniştrilor. 
Moro a scris, în total, 37 de scrisori, din care teroriştii au transmis 
numai 22. Scrisorile care au apărut în presă erau menite să întrețină 

o stare de încordare în rândul opiniei publice, constituind, în acelaşi 
timp, un material de cercetare pentru experţii criminalişti. Aceştia 
erau preocupați mai ales de problema dacă Moro şi-a compus sin- 
gur scrisorile sau dacă i-au fost dictate. Una din cauzele principale 
ale insuccesului teroriştilor şi al începutului sfârşitului lor l-a 
constituit refuzul confraţilor din organizaţia teroristă Prima Linea 
de a-i ajuta. 

Poliţia italiană a făcut tot ce i-a sta în putință ca să dea de urma 
răpitorilor. Poliţiştii au vizitat zeci de mii de locuinţe, au discutat 
cu sute de mii de oameni, au percheziționat un număr foarte mare 
de automobile. Toate aceste acțiuni reprezentau un mare pericol 
pentru terorişti şi de aceea ei au recurs la o acțiune de camuflaj me- 
nită a distrage atenţia poliției. S-au întâlnit la Milano cu reprezen- 
tanții grupării teroriste Prima Linea, printre care se afla şi fiul 
ministrului creştin-democrat Marco Donato Cattini, care a reuşit să 
se salveze, fugind peste graniță. Reprezentanţii Brigăzilor Roşii 
i-au rugat pe confrații lor din Prima Linea să organizeze câteva 
atacuri cu bombe la Bologna, Milano, Torino şi Florenţa pentru a 
dispersa forțele aparatului polițienesc. În acest moment s-a produs 
însă o ruptură, care a dovedit că la nivel central nu exista nici un 
fel de coordonare. Membrii organizaţiei Prima Linea nu numai că 
au refuzat să-i ajute, dar i-au şi condamnat pentru răpirea lui Aldo 
Moro. Astfel, Brigăzile Roşii au rămas izolate şi au hotărât să-l 
lichideze pe prizonier. 

Dar, după cum a mărturisit mai târziu la interogatoriu Antonio 
Savasta, nici teroriştii nu au avut o părere unitară asupra felului 
cum trebuia comis asasinatul: 

»Valerio Morucci şi Adriana Faranda care au luat parte la pre- 
gătirea şi răpirea propriu-zisă a lui Aldo Moro încercau să-şi im- 
pună punctul de vedere potrivit căruia Brigăzile Roşii ar fi câştigat 
mai mult sub raport politic dacă l-ar fi lăsat în viață. Morucci 
afirma că, în felul acesta, ar fi putut câştiga sprijinul altor grupări, 
creându-se condiţiile politice şi militare pentru realizarea unei 
acțiuni complexe.“ 

Să fi fost vorba despre o tactică bine gândită sau pur şi simplu 
de teamă în fața consecinţelor pe care le-ar fi putut implica acest 
asasinat? Puteau să-şi dea seama că în felul acesta vor pune în 
alertă un aparat polițienesc uriaş, provocând la duel puterea de stat. 
Au optat pentru omor, poate în mod deliberat, ca să provoace 
opinia publică şi guvernul. 

„După ce i-au adus la cunoştinţă lui Aldo Moro sentința, — a 
mărturisit la proces Patricio Peci — l-au obligat să-şi aştearnă pe 
hârtie ultimele dorințe. Dar, după ce el le-a predat scrisorile, l-au 
anunțat că, din motive „umanitare“, nu vor pune în aplicare 
sentința, ci, peste câteva zile, îi vor da drumul. Apoi l-au condus 
într-un garaj, spunându-i că peste puțin timp va fi eliberat. Aldo 
Moro i-a crezut şi chiar i-a rugat să-i transmită lui Moretti salutări 
din partea lui. I-au ordonat să intre în portbagajul unei maşini 
Renault 4 şi l-au împuşcat. Aldo Moro a murit după 55 de zile de 
la răpire, în zorii zilei de 9 mai 1978. Îndată după răpire, Prospero 
Gallinari şi Anna Laura Braghetti, au petrecut lângă el câteva zile 
şi nopți întregi, ţinându-l în arest, dar având în acelaşi timp grijă de 
el. În acest lung răstimp, trebuie să fi stat de vorbă împreună Şi 
să-şi fi dat seama că au de-a face cu un om cinstit, a cărui moarte 
nu putea să rezolve nimic. Şi totuşi l-au omorât.“ 

Gallinari i-a ordonat lui Aldo Moro:să se culce pe fundul port- 
bagajului. L-a acoperit cu o cuvertură, după care a scos pistolul şi 
a tras. L-a împuşcat în piept. Rănitul a început să se zbată. Ucigaşul 
a smuls atunci din mâinile prietenei sale, Braghetti, un pistol mitra- 
lieră şi a tras de-aproape o salvă de gloanțe. 

Profesorul Franco Tritto, care era un prieten al familiei Moro, a 
fost ales de terorişti ca intermediar. A fost chemat de câteva ori la 
poliție, iar convorbirile lui au fost înregistrate. În ziua de 9 mai el 
a primit un telefon: 

— Alo, a răspuns profesorul Tritto. 

— Alo, s-a auzit o voce necunoscută. Sunteţi profesorul Tritto? 

— Cine sunteţi? 

— Doctorul Nicolai. 

— Care doctor Nicolai? 

— Vorbesc cu profesorul Franco Tritto? 

— Da. 

— Aveam impresia că vă cunosc după voce. Vă rog, să mă 
ascultați. Vă rog, să faceţi abstracţie de faptul că discuţia noastră 
este interceptată și să transmiteți familiei lui Moro un mesaj. 

— De acord, dar aş dori totuşi să aflu cu cine vorbesc. 

— Cu Brigăzile Roşii. Este clar? 

— Da. 

— Bine, a continuat necunoscutul. Nu pot vorbi prea mult. Tre- 
buie să transmiteți ceva familiei Moro, mai precis să-i faceți o 
vizită. Indiferent că telefonul este sau nu ascultat, trebuie să le 

comunicaţi următorul mesaj: „Vreau să îndeplinesc ultima dorință 
a preşedintelui şi să vă anunţ locul de unde poate fi ridicat corpul 
neînsufleţit al lui Aldo Moro“. 

— Ce trebuie să fac? a întrebat profesorul Tritto. 

— Mă auziţi? 

— Nu. Vă rog să mai repetați odată. 

— Trebuie să anunţaţi familia că poate ridica trupul lui Aldo 
Moro pe strada Gaetani, a doua stradă la dreapta de la via Botteghe 
Oscure. E clar? 

— Da. 

— Pe această stradă este parcat un Renault 4. Numărul lui de 
înmatriculare începe cu cifra cinci. 

— Cu cifra cinci? Trebuie să sun...? a întrebat profesorul Tritto 
cu o voce tremurândă. 

— Nu. Duceţi-vă acolo personal. 

— Nu pot. 

— Cum, adică nu puteţi? Trebuie să vă duceţi! E obligatoriu. 

— Bine, am înțeles. 

— Îmi pare rău. Dacă i-aţi anunţa la telefon, atunci...nu aţi 
îndeplini ultima dorință a preşedintelui. Ne-a rugat în mod 
insistent... 

Din acest moment, profesorul Tritto nu a mai fost capabil să 
continue discuţia şi l-a dat la telefon pe tatăl său: 

— Alo, s-a auzit vocea bătrânului Tritto. Ce doriţi? 

— Trebuie să faceţi o vizită familiei Moro sau să-l trimiteţi 
acolo pe fiul dumneavoastră... sau, în cel mai rău caz, să-i daţi 
telefon. l 

— Bine, a răspuns bătrânul Tritto. 

— Puteţi să vă duceți şi dumneavoastră. I-am comunicat me- 
sajul fiului. Cred că acum totul e în ordine? 

— Mă pot duce acolo singur? 

— Desigur. 

— M-aş duce eu, fiindcă băiatul meu nu se simte bine. 

— Vă puteţi duce, dar grăbiți-vă, întrucât e ultima dorință a 
venerabilului Aldo Moro. Trebuie să-i înştiințați familia pentru că 
aceasta va primi trupul lui neînsufleţit. Aţi înțeles? La revedere. 

l Teroristul necunoscut care s-a prezentat sub numele de doctor 
Nicolai îl sunase pe Tritto exact la ora prânzului. Amândoi ştiau că 
discuţia lor este interceptată de poliţie, care îi supraveghea şi casa. 
Cu toate acestea, teroristul a consumat trei minute pentru a comu- 

nica un mesaj care ar fi putut dura şi treizeci de secunde. De ce 
s-a expus teroristul pericolului ca poliția să afle din ce cabină 
telefonică sună? Pe de altă parte, se poate ca profesorul Tritto să-i 
fi dat receptorul tatălui său pentru ca între timp să anunțe poliția. 

Chiar dacă această ipoteză este valabilă, toate eforturile au fost 
inutile, fiindcă la ora 13.20, când echipajul de poliție a ajuns la 
cabina de pe strada Gaetani, aceasta era goală. 

Enigma telefonului a rămas neelucidată, după cum nu au putut 
fi strânse nici probe care să demonstreze o participare internațio- 
nală la răpirea şi împuşcarea lui Aldo Moro. Nu a fost posibil să se 
elucideze nici modul în care au colaborat sau au fost implicate 
serviciile de contrainformaţii. Cu toate acestea sau poate tocmai de 
aceea, trebuie să amintim comentariile care au apărut în presă în 
jurul morții lui Aldo Moro şi care nu s-au încheiat nici până în ziua 
de astăzi. 

Conform afirmațiilor martorilor oeutari, la răpirea de pe via 
Fani au luat parte nouă terorişti, opt bărbaţi şi o femeie. Ulterior, în 
protocoalele poliției au apărut numai şapte suspecți împotriva 
cărora au fost emise capete de acuzare. Cine au fost ceilalți doi? De 
unde au venit şi unde au dispărut? Depoziţiile câtorva martori men- 
ționează că bărbaţii îmbrăcați în uniforma Alitalia vorbeau între ei 
într-o limbă străină care ar fi putut fi germana sau engleza, dar în 
nici un caz italiana. În cotidianul „Republica“ din 9 martie 1982, 
care apare la Roma, s-a afirmat că la răpirea lui Aldo Moro, pe lângă 
membrii grupării teroriste de extremă stângă „Brigate rosse“ au 
participat şi cetăţenii unor state străine. În articol sunt citate numele 
unor agenți ai serviciului de contraspionaj american CIA, ca de pildă 
Ronald Stark şi prietenul lui „David“, despre care s-a afirmat că ar 
fi fost ucigași plătiți sau agenţi CIA care au dispărut fără urme. 

Afirmațiile nesusținute de probe concludente reprezintă doar 
simple speculaţii, care nu-şi au locul atunci când trebuie reconsti- 
tuită o situaţie. Dar în cazul nostru, nu s-a făcut doar o singură 
speculație. Mulţi politicieni italieni nu exclud posibilitatea ca în 
acest joc să fi fost implicate şi forțe internaţionale, fiindcă puterile 
occidentale nu agreau politica lui Moro de apropiere de forțele de 


stânga, inclusiv de Partidul Comunist Italian, care constituia o forță 7 


politică a cărei importanță nu putea fi neglijată de nici un politician 
înțelept. Văduva lui Moro a declarat că soțul ei era tot timpul ame- 
ninţat din cauza acestei politici. Curios este şi faptul că din maşină 
au fost sustrase servieta cu medicamente şi cea în care se aflau 

documente strict secrete. Cine le-a spus teroriştilor ce conține 
fiecare servietă? Unde au dispărut documentele secrete? 

Fiica lui Moro, Agnese, a declarat că tatăl ei a fost constrâns 

să-şi schimbe linia politică în timpul vizitei oficiale pe care a între- 
prins-o în Statele Unite. In timpul procesului a ieşit la iveală că 
secretarul de stat american de pe vremea aceea, Henry Kissinger, a 
făcut presiuni asupra lui Moro ca să-şi schimbe orientarea politică. 
La sfârşitul lui aprilie 1983, organele de justiţie italiene au încercat 
să obțină o mărturie a lui Henry Kissinger în această chestiune, în 
timpul vizitei sale particulare în Italia. Secretarul de stat a refu- 
zat orice declaraţie, iar la conferința de presă de la Milano a 
răspuns la întrebările ziariştilor privind cazul lui Aldo Moro prin 
atacuri nejustificate la adresa Partidului Comunist Italian. Restul 
timpului şi l-a petrecut în spatele uşilor închise ale ambasadei 
americane de la Roma, care a comunicat reporterilor că domnul 
Kissinger s-a întors în Statele Unite, cu mult timp înainte ca acesta 
să plece. 
„În legătură cu asasinarea lui Aldo Moro a mai apărut şi un alt 
incident. Se ştie că Brigăzile Roşii au solicitat ajutorul teroristului 
Marco Donato Cattini, din organizația Prima Linea, care a reuşit să 
fugă la timp în Franţa. In preajma Crăciunului anului 1980, poliția 
franceză l-a arestat. Cattini senior era un important politician 
creștin-democrat, iar fiul lui comitea asasinate alături de teroriști. 
In primăvara lui 1980, la Roma a izbucnit un mare scandal politic 
în urma dezvăluirii faptului că însuşi primul ministru al guvernului 
italian de atunci, Francesco Cossiga, i-a dezvăluit lui Cattini că fiul 
său, Marco, este căutat de poliţie, care vrea să-l aresteze. Tatăl şi-a 
avertizat fiul, care a fugit în Franţa. 

După descoperirea cadavrului lui Aldo Moro în portbagajul 
unei maşini, familia lui a anunţat că acesta şi-a dorit o înmormân- 
tare civilă discretă, fără doliu de stat şi fără participarea unor 
personalităţi de marcă. Imediat a doua zi a fost îngropat în cimitirul 
din cătunul Torrito Tiberino, nu departe de Roma. 

Slujba de înmormântare a fost oficiată de cardinalul Polleti în 
basilica San Giovanni in Laterano, unde s-au întâlnit toate perso- 
nalităţile vieții politice şi publice. Au lipsit văduva lui Aldo Moro 
şi copiii. Papa Paul al VI-lea a exclamat cu regret: „O, Doamne, nu 
ne-ai ascultat ruga!“ fără să presupună că, în 1983, vor ieşi la iveală 
o a din intrigile de culise care au condus la acest asasinat 
politic. 

În 1981 a mai căzut un guvern, ca urmare a deconspirării 
acțiunilor ilegale ale membrilor Lojei Masonice P2. In afacere au 
fost implicaţi mai mulţi politicieni cu funcţii importante în guvern. 
Sub presiunea opiniei publice, o comisie specială de anchetă a par- 
lamentului italian a reluat cazul răpirii şi asasinării lui Aldo Moro 
şi a dat publicităţii un raport final privind rezultatele anchetei, care 
au confirmat bănuiala că asasinarea politicianului italian a fost 
urmarea unui complot. Ă 

Răpitorii l-au ținut ascuns pe Aldo Moro aproape două luni. În 
protocolul comisiei de anchetă a apărut o învinuire ruşinoasă. 
Ofițerii de poliție superiori şi şefii serviciilor secrete italiene, care 
erau membri ai Lojei Masonice P2, nu au folosit în mod premeditat 
posibilitățile pe care le aveau pentru a preîntâmpina asasinarea lui 
Moro. În culisele complotului a reapărut centrala CIA, care se afla 
în legătură atât cu membrii Lojei Masonice P2, cât şi cu şefii gru- 
pării teroriste Brigăzile Roşii. Cazul Maro constituie o dovadă a 
faptului că, în anumite cazuri, teroriştii nu au acționat singuri şi, în 
mod paradoxal, ei au fost sprijiniți de oamenii puterii care au căutat 
să se folosească de serviciile lor pentru a-şi realiza planurile. 


Răpitorul răpit 


Timp de două decenii a băgat groaza în oameni, confirmân- 
du-şi de fiecare dată reputația că nu poate fi prins. A colaborat cu 
numeroase grupări teroriste şi servicii de informaţii în condiţii 
reciproc avantajoase. Ştia să se ascundă atât de bine, încât agenții 
secreţi care erau pe urmele lui nu se puteau apropia de el. La 
mijlocul lunii august 1994, situaţia s-a schimbat însă. La periferia 
capitalei Sudanului, Khartum, au apărut membri ai unităţii speciale 
a serviciului francez de informaţii DST, care, chipurile, l-au răpit 
pe Carlos, cunoscut sub numele de „Marele Şacal“, din vila lui 
luxoasă şi bine păzită. 

— Ştiţi ce mă fascina la el? a declarat mai târziu Hans-Joachim 
Klein, colegul lui Carlos. Prezenţa sa de spirit neobişnuită, încli- 
naţia spre lux, armele lui, talentul de a vorbi curent şase limbi, ceea 
ce îi permitea să citească în fiecare zi o mulțime de ziare străine, 
pregătirea lui politică, vila superbă ticsită de grenade de mână şi 
grenade antitanc. Pentru mine a fost cel mai cunoscut gentleman 
terorist. 

— Ceva în genul lui James Bond? 

— Da. A renunţat la viaţa lui tihnită în sânul unei familii de 
bogătaşi din Venezuela şi a ales viața periculoasă de gherilă. 
Provenea dintr-o familie înstărită şi nu ascundea deloc acest lucru, 
ci, dimpotrivă, îşi motiva astfel preferința pentru hotelurile de cinci 
stele şi restaurantele cu acces limitat. 

Cariera lui de aventurier şi criminal a început încă din 1964 şi 
a culminat, în noiembrie 1975, cu o acţiune teroristă de mare an- 
vergură la Viena. Viaţa lui constituie o ilustrare elocventă a 
afirmației că în istoria criminalisticii există puţine cazuri încheiate. 
Cazul lui este unic prin aceea că celebrul răpitor a sfârşit prin a fi 
el însuşi răpit pentru a putea fi adus în fața instanţei. 

Primul act al dramei s-a jucat însă la o mare depărtare de Sudan. 


Hamburgul are peste o mie de berării. În berăria Zum Hirschen, 
doi tineri stăteau la o masă într-un separeu şi discutau. 

— Charlie, adu-ne, te rog, două şnițele, spuse cel mai slab 
chelnerului, după care se întoarse spre celălalt: 

— Pe tine, de fapt, cum te cheamă? 

— Angie, răspunse tânărul palid cu plete şi cu mustăcioară. Dar 
pe tine? 

— Bonni. 

— E un nume neobişnuit. 

— La fel ca şi al tău. 

— Este numele meu conspirativ. Nom de guerre, cum zic fran- 
cezii. Nu am să strig totuşi pe stradă, în gura mare, că mă cheamă 
Hans-Joachim Klein. 

—- Va să zică tu eşti Klein, zise celălalt, după care se prezintă în 
şoaptă: Eu sunt Wilfried Böse. Acum trebuie să mâncăm, adăugă 
el, văzând că se apropie chelnerul. 

Tinerii aveau o înfăţişare obişnuită şi se puteau pierde la fel de 
uşor printre muncitorii care intrau în schimbul de noapte ca Şi 
printre studenţii care se întorceau de la facultate. Mâncau şi dis- 
cutau cu voce tare despre fotbal şi despre filmul pornografic 
„Emanuelle“, iar în şoaptă, ca să nu-i audă nimeni, despre prietenii 
aflaţi în spatele gratiilor şi pe care vroiau să-i ajute să evadeze. 
Bonni prefera să asculte în loc să vorbească; dar în cele din urmă 
conchise pe un ton hotărât: 

— Angie, după părerea mea, nu trebuie să ne îmbătăm cu apă 
rece. După operațiunea de la Stockholm, RAF a dat faliment şi nu 
mai putem conta pe ajutorul ei. -` 

— Dar de „Mişcarea 2 iunie“, ce părere ai? 

— Ăia au treburile lor. Trebuie să ne descurcăm singuri! 

— Noi doi? se miră Angie. 

— Nu, Angie. Pentru o acţiune atât de mare e nevoie de mai 
mulți. 

— Vorbeşti, vorbeşti într-una, dar de fapt nu spui nimic. La ce 
acţiune te referi? insistă Angie. 

— O să afli totul! 

— Când? 

— La timpul potrivit. 

— Adică, vrei să iau parte la o acțiune despre care eu nu ştiu 
absolut nimic? 

— Angie, te rog, nu te enerva! Fiecare joc are regulile lui şi 
lovitura noastră va şoca toată lumea. 

După ce termină de băut, Angie îşi reluă tirul întrebărilor: 

— De ce m-ai ales tocmai pe mine? 

— Fiindcă te-ai întors acum câteva luni din armată. Sper că ştii 
să foloseşti materialele explozibile şi că eşti un om de nădejde. Sau 
mă înşel? zise Bonni cu un aer îngăduitor. 


— Domnule Klein, îmi permiteţi o întrebare? 

— Vă rog! 

— Cum aţi devenit terorist? 

— Terorist? Adică membru al grupării teroriste RZ, „Revolu- 
tionăre Zellen“ (Celulele revoluționare). 

— Domnule Klein, ce a însemnat pentru dumneavoastră aparte- 
nenta la această grupare? 

— La ce vă referiți? 

— La drepturi, obligaţii. Probabil că ceva s-a schimbat în viața 
dumneavoastră? 

— Totul s-a schimbat. La început am învăţat să falsific tot felul 
de legitimaţii. În rest, am stat în umbră. 

— A fost un examen? 

— Nu aveam voie să fac nici cea mai mică greşeală. În felul 
acesta, m-am antrenat pentru viitoarea acţiune. 

— Aţi ştiut ce se pune la cale? 

— Nu. Şi nu am aflat nici măcar atunci când l-am cunoscut pe 
„Marele Şacal“. 

— Puteţi să-mi spuneţi, unde şi când v-aţi întâlnit? 

— Acum pot să vă povestesc, dar pe vremea aceea, trebuia să 
păstrez cel mai straşnic secret. Într-o zi, Bonni m-a întrebat dacă nu 
vreau să mergem împreună pentru o zi la Paris. Bineînţeles că nu 
l-am refuzat. 

— Cum arăta? 

— La început am crezut că e un mafiot american. 

— Carlos şi Marele Şacal erau nume conspirative. Cum îl 
chema în realitate? 

— Ilici Ramirez Sanchez. 

— Ce impresie v-a făcut, domnule Klein? 

— Impresia unui mare şef. În timp ce ne întorceam seara la 
Frankfurt, Bonni mi-a spus că este singurul străin care a luptat în 
războiul iordanian, iar acum câştigă foarte bine din falsificarea 
biletelor de avion ale companiilor de zbor austriece. Singurul lucru 
care m-a deranjat atunci a fost că nu am avut timp să vizitez 
Parisul, pe care îl vedeam prima oară în viața mea. 

S-au mai întâlnit o dată sau de două ori la Paris, unde au dis- 
cutat despre răpirea unor oameni politici. De asemenea, au pus la 
punct atacul asupra unei reprezentanțe diplomatice din Paris în ziua 
când ambasadorul organiza o recepție cu ocazia sărbătorii de stat. 
Îşi închipuiau că vor reuşi să ia ostatici un număr mare de persona- 
lităţi pe care plănuiau să le elibereze în schimbul unor terorişti con- 
damnaţi la închisoare. Intenţionau să procedeze dur, adresând, în 
caz de nerespectare a condiţiilor impuse, un ultimatum guvernului 
şi poliţiei. Conform planului lor, un microbuz încărcat cu material 
explozibil şi butelii cu gaz trebuia parcat în garajele subterane ale 
filialei din Frankfurt a băncii americane Chase Bank sau în curtea 
clădirii administraţiei revistei „Quick“ din Miinchen, urmând ca 
încărcătura să fie manevrată de la distanță. În acelaşi timp vroiau 
să aşeze bombe cu explozie întârziată într-un hotel de lux şi să-l 
arunce în aer. 


— Domnule Klein, permiteți-mi încă o întrebare. Aţi reuşit să 
puneţi în practică măcar unul dintre acele planuri îngrozitoare? 
Aruncarea în aer a hotelului presupunea, de pildă, uciderea multor 
vieţi nevinovate. 

— Nu. Nu am finalizat nici unul. 

— Aţi luat parte la vreo altă acțiune? Mă refer la perioada 
anterioără incidentelor de la Viena. 

— Da. La Londra, unde, împreună cu Carlos, Michel Moucar- 
bel şi alți câţiva, trebuia să-l răpim pe ambasadorul Emiratelor 
Unite, El-Tadşir. 

— De ce tocmai pe el? 

— Aflasem că e miliardar, averea lui personală fiind estimată la 
13-14 miliarde de mărci. În schimbul eliberării lui intenționam să 
cerem 40 de milioane de dolari. 

— Vroiaţi să-l răpiți de la reşedinţa sa personală? 

— Nu aveam un plan bine pus la punct. Timp de două 
săptămâni am urmărit ore în şir, din parcul Kingston, clădirea 
ambasadei şi reşedinţa ambasadorului, dar numai o singură dată am 
reuşit să-l vedem pe ambasador. Apoi Carlos a renunţat. 


Astăzi, aceste planuri romantice, întâlnirile secrete din beciuri 
şi parcuri ne aduc aminte de jocurile băieților de-a soldaţii. Impro- 
vizau, urzeau intrigi, visau şi treptat au devenit un mare pericol. In 
1975, Marele Şacal, Carlos, era unul dintre cei mai temuți şi mai 

căutaţi teroriști. Surprins în locuinţa sa conspirativă din Paris, el nu 
a ezitat să-i împuşte pe cei doi membri ai serviciului secret francez, 
după care a tras în prietenul său Michel Moucarbel, bănuindu-l de 
trădare. 

Nici planul atacului asupra clădirii OPEC+ din Viena nu a fost 
bine pregătit. Angie, s-a reîntâlnit cu Bonni într-un hotel de lux din 
Ziirich, apoi au plecat fiecare pe cont propriu la Viena, unde 
intenționau să se cazeze în hoteluri diferite. Din păcate, nu au găsit 
camere libere şi au ajuns să locuiască în acelaşi hotel şi chiar pe 
același palier. Simulau că nu se cunosc şi îl aşteptau pe Carlos care 
trebuia să le dea noi instrucţiuni. 

Episodul seamănă tot cu un joc de-a v-aţi ascunselea. Cei doi 
călătoriseră în acelaşi tren cu Carlos fără să ştie nimic, dar s-au 
recunoscut din întâmplare în fața unui magazin de lux din Viena. 
S-au îmbrăţişat şi, amuzaţi de întâmplare, au sărbătorit eveni- 
mentul într-un mare restaurant, unde au comandat un prânz format 
din cinci feluri de mâncare. 

— „Ziua D“ este 19 sau 20 decembrie, le spuse Carlos, după 
supa de broască țestoasă. Trebuie să o aşteptăm pe Nadia, care 
poate să apară de la o zi la alta. 

Nadia nu şi-a făcut apariţia nici a doua zi, nici a treia zi, iar 
Bonni şi Angie hoinăreau pe străzile Vienei şi „se plictiseau îngro- 
zitor“. La sfârşitul săptămânii au sosit membrii grupului care urma 
să păzească clădirea, iar un necunoscut a adus la Viena un transport 
de arme şi explozibil. Angie s-a întâlnit din nou cu Carlos, de la 
care nu a aflat însă mare lucru, fiindcă nu se puteau înțelege fără 
translator. În cele din urmă, s-au întâlnit la hotelul unde locuiau 
Angie şi Bonni, încălcând astfel orice regulă conspirativă. Discuţia 
a durat mult după miezul nopţii, iar Bonni a tradus tot ce a vorbit 
Carlos în limba engleză. 

— Din punctul nostru de vedere, operaţiunea este formată din 
două etape. Din punct de vedere al guvernului şi al opiniei publice 
nu există decât una singură. În asta constă tot şpilul. Altfel, nu vom 
scăpa cu viața. Trebuie să-i luăm ostatici pe miniştrii de la şedinţa 
OPEC şi să cerem guvernului austriac să transmită la radio decla- 
raţia noastră la intervale de timp regulate. De asemenea, autorităţile 
austriece vor trebui să ne pună la dispoziţie un avion şi să creeze 
toate condiţiile pentru o bună decolare. 


* Organisation of Petroleum Exporting Countries. 

— Doar atât? întrebă Angie. 

— Da, pentru început. După decolare va începe cea de-a doua 
etapă. Mai întâi, va trebui să schimbăm avionul nostru cu un avion 
cu reacție pentru zbor la mare distanță. Apoi vom ateriza pe toate 
aeroporturile țărilor membre OPEC şi îi vom elibera pe miniştrii 
țărilor respective cu condiția ca ei să înregistreze pe bandă o 
proclamație pro-palestiniană şi să se lase filmaţi. 

— Dar ce se va întâmpla dacă nu vor fi de acord să rostească 
această declaraţie? întrebă uimit Angie. 

— Ministrul respectiv va fi împuşcat, în semn de avertisment 
pentru ceilalţi, iar noi ne vom continua zborul, răspunse Carlos pe 
un ton sec, apoi adăugă: în afara ministrului iranian Amusegar şi a 
ministrului Arabiei Saudite, Jamani, care trebuie împuşcaţi cu orice 
pret. 

— Cine îi va împuşca? întrebă speriat Angie. 

— Eu! răspunse Marele Şacal. Eu o să-i împuşc. Cu mâna mea. 

Au tăcut o clipă, admirând în sinea jor fermitatea şefului, dar 
Hans-Joachim Klein, poreclit Angie, a mărturisit, mai târziu, că nu 
a fost de acord cu planul lui Carlos de a-i împuşca pe cei doi 
miniştri. 

— După ce vom ocupa clădirea OPEC, continuă Carlos, ceea ce 
este un lucru neîndoielnic, îl vom lăsa pe Bruno Kreisky şi tot 
restul luimii să creadă că un grup de palestinieni nebuni a organizat 
o acţiune dubioasă care se va încheia cu eliberarea ostaticilor dacă 
proclamația lor va fi publicată şi li se va asigura decolarea în 
condiţii de securitate deplină. Această proclamaţie trebuie 
concepută într-un limbaj confuz, pentru ca nimeni să nu înțeleagă 
nimic. Prin urmare, dragii mei prieteni, ocuparea clădirii OPEC, 
reținerea preventivă a miniştrilor şi decolarea avionului reprezintă 
mai degrabă probleme de ordin tehnic. Desfășurarea politică 
propriu-zisă a acțiunii va avea loc la bordul avionului. 


— Domnule Klein, permiteţi-mi o întrebare. Astăzi afirmați că 
nu sunteți adeptul violenței, dar de ce nu aţi renunțat să mergeţi 
pe aceeaşi cale împreună cu Carlos? De ce aţi pus la cale un 
asasinat? 

— Da, împotriva lui Amusegar, ministrul de interne al Iranului, 
căzu pe gânduri Angie. În privința acestuia nu am avut nici o 
reţinere. Ştiam că nimeni din țara lui nu o să-i plângă moartea ci, 
dimpotrivă, va provoca bucurie multor deţinuţi. Şi în beciurile 


Râpiri care au zguduit lumea 245 


serviciului secret iranian SAVAK puţini erau cei care i-ar fi dus 
dorul. 

— Nu sunt de acord cu această părere, deşi după căderea 
şahului Pahlavi a ieşit la iveală că serviciul secret iranian a fost 
unul dintre cele mai puternice. Agenţii lui erau împrăștiați în toate 
colțurile lumii, iar la Geneva ființa Centrala europeană a 
SAVAK-ului, ai cărei membrii desfăşurau o activitate subversivă, 
uneori cu sprijinul tacit al poliţiei locale, alteori pe cont propriu. 
Dar nici acesta nu e un motiv ca cineva să-şi facă dreptate cu 
pumnii, cum se spune în Vestul Sălbatic. Dar de ce aţi vrut să-l uci- 
deți pe ministrul arab Jamani? 

— Jamani? repetă Angie. E o problemă ceva mai complicată. 
Pe vremea aceea ştiam foarte puţin despre Arabia Saudită, iar de 
Jamani auzeam prima oară. Unul dintre puţinele lucruri pe care le 
aflasem era că Arabia Saudită şi mai ales ministrul Jamani, erau 
adepţii unei atitudini retrograde, care frânau eforturile mișcării 
pentru eliberarea Palestinei. De aceea, aveam impresia că suntem 
îndreptăţiți să luptăm contra lor. M-am consolat cu hotărârea lui 
Carlos, dar sunt fericit că ministrul Jamani a rămas în viaţă. 

Marele Şacal Carlos era şi se comporta ca un mic dictator. La 
acea consfătuire de pomină ne-a anunţat că el este şeful acţiunii ce 
se pune la cale şi ne-a cerut să dăm dovadă de o disciplină de fier 
şi de spirit de sacrificiu. Dacă el păţea ceva, conducerea trebuia 
preluată de locţiitorul lui, palestinianul Halid. Comandoul urma să 
fie înarmat cu două mitraliere, şase pistoale şi opt grenade de mână. 
Membrii lui aveau să primească planul detaliat al clădirii şi toate 
măsurile de securitate luate. 

În privinţa ostaticilor, cine va opune rezistență, va fi împuşcat. 
Cine nu ascultă ordinele, va fi de asemenea lichidat. Cine va 
încerca să fugă, va fi împuşcat. Dacă un membru al comandoului 
nu va îndeplini un ordin de al lui sau nu va duce la îndeplinire o 
acţiune dinainte convenită, periclitând astfel reuşita operaţiei, va fi 
împuşcat, ne-a avertizat Carlos. 


Carlos a fost un aventurier, căutat de Interpol şi de poliţia 
multor țări, al cărui trecut nu poate fi reconstituit cu fidelitate nici 
până astăzi. Din datele pe care le deţin, am aflat cine a fost Regele 
Teroriştilor, cum a fost botezat el de unii ziarişti occidentali. În 
timp ce mă aflam la Caracas şi încercam să înțeleg climatul politic 
care a favorizat dezvoltarea personalităţii lui, am auzit laude incre- 

dibile la adresa lui Carlos. După două sute de ani, venezuelenii 
aveau un nou Simon Bolivar, care îi putea proteja pe cei slabi şi 
oprimați În felul acesta, un criminal de renume mondial a fost 
ridicat la rangul de erou național. Venezuelenii erau mândri de 
faptele lui dubioase şi aveau grijă să-i protejeze legenda şi trecutul. 
Pe mama lui Carlos, Elba Sanchez Ramirez, o apăra de curiozitatea 
ziariştilor un om care mi-a declarat că Marele Şacal devenise 
pentru opinia publică din Venezuela un erou romantic şi foarte 
popular. După ce şi-a exprimat dezamăgirea că fiul său nu a devenit 
doctor în ştiinţe juridice sau politice, tatăl lui Carlos, columbian de 
origine şi jurist de profesie, a constatat cu mândrie că fiul său a 
devenit un cunoscut doctor în probleme de terorism internaţional. 
Curajul şi abilitatea cu care a organizat şi a realizat câteva acțiuni 
au câştigat simpatia anumitor pături ale populaţiei, la conturarea 
personalităţii lui contribuind şi ziariştii care i-au proslăvit, în mod 
inutil, faptele dubioase. i 

Schimbul de focuri ce a avut loc în apartamentul de pe rue 
Touillier din Paris în ziua de 27 iunie 1975, căruia i-au căzut 
victime doi agenţi ai Serviciului secret DST (Direction de la 
Surveillance du Territoire) şi algerianul Michel Moucarbel, a con- 
stituit subiectul mai multor articole apărute în presa din Caracas. 
Acest triplu omor săvârşit de Carlos în stare de ebrietate avansată 
l-a ridicat pe piedestalul gloriei, autorul lor devenind un adevărat 
maestru al terorismului mondial. 

Nu a trăit mult timp în Venezuela. Încă din 1966 s-a mutat la 
Londra, împreună cu mama sa, care divorțase, iar la vârsta de 16 
ani a intrat într-un cerc de studenți care cochetau cu idei revo- 
luţionare şi anarhiste. Tatăl, un jurist cu situație materială bună, 
care la el în ţară juca rolul de comunist de salon îi trimitea bani 
suficienţi ca băiatul să devină un playboy. După ce a aflat ce viață 
duce, l-a trimis la Universitatea Patrice Lumumba din Moscova, 
unde studiau tineri din toate colţurile lumii, mai ales din ţările în 
curs de dezvoltare. Viitorul Marele Şacal a intrat repede în conflict 
cu disciplina universitară şi cu regulamentul căminului de studenți, 
fiind exmatriculat din universitate în 1970. 

În august 1970, a urmat cursurile de limbi străine ale unei şcoli 
comerciale din Iordania, iar un an mai târziu, şi-a făcut pregătirea 
militară într-o tabără din Liban, devenind peste trei luni membru 
activ al grupării PFLP (Popular Front for the Liberation of 
Palestine), cu sediul la Paris. Conducătorul acestei formaţiuni era 

Muhammad Budia, fost director al Teatrului Naţional din Alger, 
actor de meserie şi un revoluţionar de extremă stângă. In cartoteca 
comisariatului de poliţie a ajuns în urma mai multor acţiuni, dintre 
care cea mai vestită a fost distrugerea, la 4 august 1972, a tancurilor 
petroliere ancorate în portul italian Trieste. 

În ziua de 28 iunie 1973, Budia a coborât din apartamentul său 
de pe rue des Fosses Saint-Bernard, pentru a se urca în mașina 
proprie, dar o bombă cu explozie întârziată l-a spulberat. 
Comandoul serviciului israelian secret Mossad putea să raporteze 
la centrala de la Tel Aviv că unul dintre inamici a fost lichidat. 
Marele Şacal Carlos i-a luat locul mai înainte de a ajunge o vedetă 
pe scena terorismului. Franz Woârdemann, unul dintre cronicarii 
terorismului modern, scria: „Carlos era un tânăr burghez care 
simţea nevoia de a fi protestatar şi încerca să-şi satisfacă această 
dorinţă pe seama femeilor şi a victimelor acțiunilor sale înarmate. 
Cu alte cuvinte, era un ucigaş care cerea să fie iubit“. 


La 17 decembrie 1975, Carlos a convocat o şedinţă operativă. 
Halid a adus câteva sacoşe pline cu arme, iar Nadia, care s-a 
dovedit a fi celebra teroristă vest-germană Gabriela Kröcher- 
Tiedemann, a venit ceva mai târziu. 

— Scopurile noastre politice sunt clare, începu Carlos. Acum 
vreau să discutăm aspectele tehnice ale planului de ocupare a se- 
diului OPEC. Eu sunt numărul unu, şi voi fi înarmat cu o mitralieră 
şi un pistol, iar Halid — numărul doi, va avea o mitralieră şi două 
grenade de mână; noi doi, vom da buzna în sala de conferinţe. Jusuf 
—— numărul trei, înarmat cu un pistol şi explozibil va urmări toate 
mişcările noastre în sala de şedinţă şi va pregăti încărcătura. Nadia 
— numărul patru, înarmată cu un pistol, va tine în şah ostaticii şi 
va bloca cele două lifturi. Angie — numărul cinci, înarmat cu un 
pistol, un revolver şi două grenade de mână îl va controla pe fiecare 
participant în parte şi îl va ajuta să-şi ocupe locul în sală. Josef — 
numărul șase, înarmat cu o mitralieră şi două grenade de mână îl va 
apăra pe Angie. La cel mai mic semn de pericol îi va face un semn 
acestuia şi totul va sări în aer. 


20 decembrie a căzut într-o sâmbătă. Deci Angie şi grupul său 
au avut trei zile libere. Nu îmi închipui cum un terorist poate 
aştepta atâtea ore, cum îşi petrece timpul liber, dacă şi cât reuşeşte 
să doarmă, dacă îşi numără orele care i-au rămas până va deveni 

ucigaş sau nici măcar nu-şi închipuie că cineva ar putea să-i opună 
rezistență. Hans-Joachim Klein a depus mărturie în legătură cu 
propria sa activitate de terorist, dar nu a făcut nici un fel de 
dezvăluiri privind resorturile psihice care l-au determinat să aleagă 
această cale. 

Psihologii încearcă să explice cauzele care au favorizat apariția 
terorismului şi să găsească o definiție completă a acestui fenomen. 
Ce este terorismul sau ce a fost şi ce nu mai este? Să dăm cuvântul 
lui Brian Jenkins, un expert în acest domeniu: „Terorismul 
internațional poate fi definit ca un act de violență sau o campanie a 
violenţei care încalcă toate regulile şi procedurile diplomatice sau 
militare. Terorismul internaţional reprezintă un anumit tip de 
război. Sub forma în care astăzi este practicat de diverse grupări 
revoluţionare sau disidente, el constituie un nou tip de luptă care se 
desfăşoară fără fronturi şi armate, fără limite de spațiu, fiindcă 

oriunde pot avea loc confruntări“”. Se cuvine să mai adăugăm că, 
în zilele noastre, o condiţie necesară or -ganizării acțiunilor teroriste 
o constituie publicitatea. Dacă opinia publică nu ar afla despre o 
anumită acţiune, ea ar deveni imposibilă, întrucât mişcarea rapidă 
a teroriştilor dintr-un loc periculos într-altul pus la adăpost are o 
importanță vitală. Cum se formează personalitatea unui asemenea 
individ care se deosebeşte net de cei din jurul său? Binecunoscuta 
definiţie şcolară, potrivit căreia mediul formează omul, este vala- 
bilă şi în cazul nostru, chiar dacă teroriştii vest-germani reprezintă 
o excepţie care confirmă regula. 

Hans-Joachim Klein, poreclit Angie, a avut o copilărie neferi- 
cită. Nu a pronunţat niciodată cuvântul „tată“, fiindcă l-a urât. Nu 
a fost răsfățat şi educat, iubit şi mângâliat, ci numai bătut. Bătrânul 
Klein era poliţist. Un om fără suflet, obişnuia să afirme despre el 
fiul său. Niciodată nu a ştiut cine i-a fost mamă, iar un educator de 
la casa de copii i-a spus că a fost o evreică ce şi-a petrecut o parte 
din viaţă în lagărul de concentrare Ravensbriick. În rest, Angie nu 
ştia când s-a născut, dacă mama lui mai trăieşte şi îi cunoştea chipul 
doar din patru fotografii decolorate pe care le purta tot timpul la el, 
chiar şi în ziua atacului asupra sediului OPEC din Viena. 

Cei mai frumoşi ani i-a petrecut într-o casă de corecție. După ce 
tatăl său s-a recăsătorit, a fost obligat să se întoarcă acasă. Avea 9 


a Brian M. Jenkins, International Terrorism: A Balance Sheet, London, The 
International Institute for Strategic Studies, 1975. 

ani, iar principala metodă de educaţie care îi era administrată o 
constituia bătaia. La 15 ani, în timp ce patina pe lacul îngheţat al 
parcului din Frankfurt, gheața s-a spart, iar. oamenii au reuşit cu 
greu să-i salveze viaţa. Transportat acasă, a încasat o bătaie soră cu 
moartea. Îi era o frică cumplită de tatăl său şi, în același timp, era 
furios pe sine însuşi că e atât de neputincios în fața brutalităţii. Se 
ascundea într-un colț şi aştepta să fie lovit. Tatăl său îl snopea de 
multe ori în bătaie, iar duminica era pedepsit şi închis în casă. 

La 16 ani, a reuşit să fugă. A urmat o bătaie pe care nu a uitat-o 
niciodată şi a cerut protecţie poliţiei. Două zile mai târziu, a fost 
internat într-o casă de copii, unde a început să incaseze bătaie de la 
educatori. 

A rămas aici un an de zile, după care a fost trimis la un consult 
de psihiatrie, prilej cu care s-a constatat că suferă de tulburări de 
creştere. Trecuse de 17 ani, iar pe față şi trup nu îi crescuse nici un 
fir de păr. A început să înghită pilule şi hormoni şi, în cele din 
urmă, a preferat să se întoarcă la „bătrânul“ său, care şi-a continuat 
munca educaţională prin metodele deja cunoscute. Dacă venea 
acasă până la ora zece seara primea o palmă, iar când depășea 
această oră era pedepsit să doarmă pe scările de la beci. 

Prima fată pe care a cunoscut-o la 20 de ani i-a dăruit un lăn- 
țişor de aur. Tatăl i l-a smuls de la gât sub pretextul că „aşa ceva nu 
i se potriveşte unui băiat“. Hans-Joachim nu s-a putut stăpâni şi 
i-a tras o palmă bătrânului care s-a clătinat pe picioare. A fost 
prima încercare a „forței miraculoase a violenţei“, care l-a făcut pe 
Angie să nu se mai simtă un învins. 

La 20 de ani a participat la câteva demonstraţii studenţeşti şi a 
fost martorul represiunilor brutale ale poliţiei. În felul acesta a înte- 
les că poliţiştii, care ar fi trebuit să-i protejeze pe cei slabi şi ne- 
putincioși, îşi descărcau furia tocmai pe aceştia. A început să-i 
urască şi a intrat în rândul mişcării studenţeşti, deşi nu înțelegea 
nimic din revendicările studenţilor. Singurul lucru pe care l-a învă- 
tat de la ei a fost să fumeze. 

Drumul lui Hans-Joachim Klein către terorism a fost lung şi 
plin de suferinţe. Avea impresia că i se oferea şansa de a se realiza 
în viaţă, devenind un om care îşi cunoştea şi îşi urmărea cu tena- 
citate scopul. Din păcate, multă vreme Klein nu a ştiut ce vrea. 
Şi-a petrecut jumătate din stagiul militar într-o închisoare, iar după 
ce a reintrat în viaţa civilă, a crezut că a dat norocul peste el. L-a 
cunoscut pe Bonni şi pe băieţii lui care i-au imprimat un stil de 

viață dur, creându-i impresia că, în sfârşit, şi-a găsit adevărata 
menire în viață, luptând de partea progresului şi împotriva retrogra- 
zilor. Nu s-a gândit însă nici o clipă că ar fi bine să afle diferenţa 
dintre bine şi rău. S-a alăturat celor care nu îl subestimau, ci îl 
respectau şi îl tratau pe picior de egalitate. Mai târziu, când şi-a dat 
seama că s-a înşelat, a suferit o decepţie de două ori mai amară. 


În centrul Vienei, în apropierea bisericii Sfântul Ştefan, se află 
bulevardul dr. Karl Lueger Ring. Aici, alături de clădirea veche a 
casei de asigurări Riunione a fost construit un palat modern din 
sticlă şi oţel, în care se află sediul Organizaţiei țărilor exportatoare 
de petrol — OPEC. Angie a văzut prima oară scena pe care avea să 
se desfăşoare viitoarea dramă într-o sâmbătă, în jurul orei nouă 
seara. S-a plimbat de-a lungul pereţilor de la parter, a studiat cu 
atenţie uşile de la intrare, după care a cumpărat patru portocale, 
ceva de mâncare şi s-a întors la casa conspirativă unde se mutase 
cu o săptămână în urmă. Aici a aflat că acţiunea fusese fixată 
pentru a doua zi. 

Această veste a fost bine primită de ceilalți membri ai grupului 
care, după ce au mâncat și au băut, au început să joace cărți. Mai 
târziu, Angie a declarat că nu a fost în stare să pună nimic în gură. 
S-a întins în pat cu ochii pironiţi în tavan, iar faptul că în ziua „H“ 
a avut stomacul gol, i-a salvat. viaţa. Abia târziu, după miezul 
nopţii, când Bonni a mai deschis o sticlă de whisky ca să serbeze 
ziua de naştere a lui Angie, acesta a dat pe gât trei pahare şi s-a 
culcat. 

A doua zi, dimineaţa, a venit primul la locul acţiunii. Consiliul 
OPEC se întrunea şi duminica, iar Carlos l-a trimis pe bulevardul 
dr. Lueger să se convingă la fața locului că cei doi miniştri care 
urmau să fie împuşcaţi, Amusegar şi Jamani, participau la şedinţă. 
Abia după ce miniştrii au descins din limuzinele lor strălucitoare şi 
au intrat în clădire, Angie a revenit la locuința lor conspirativă şi a 
raportat cele constatate. Carlos a dat semnul de începere a acţiunii. 

La început au vrut să închirieze două maşini de la firma Hertz, 
dar apoi s-au răzgândit. Sub haine aveau un adevărat arsenal, 
inclusiv mitraliere, iar buzunarele le erau ticsite cu grenade. De 
aceea, au preferat să meargă cu tramvaiul, coborând la stația din 
faţa clădirii OPEC. Carlos l-a salutat pe portar cu un aer familiar şi 
a intrat cu siguranța omului care se simte ca la el acasă, urmat de 
ceilalţi. Portarul nu le-a cerut legitimaţiile şi, în general, nu le-a 

acordat nici o atenţie, crezând că sunt ziarişti. Terorista Gabriela 
Krâcher-Tiedemann arăta ca o adevărată doamnă aşa cum era îm- 
brăcată într-o scurtă cu guler din blană de vulpe polară, fustă lungă, 
cizme de piele luxoase şi o pălărie modernă. A trecut zâmbitoare 
pe lângă portar care a salutat-o politicos. 

| = Mai continuă încă şedinţa? îl întrebă Carlos pe unul din 
ziariştii ce aşteptau în hol. 

— Nu se va termina prea repede, răspunse altul. Carlos dădu 
din cap în semn de încuviinţare, îşi aşeză geanta sport pe marginea 
covorului şi scoase din ea o mitralieră. Ceilalţi îi urmară exemplul, 
scoțând armele de sub haine, după care se îndreptară spre capul 
scărilor, respectând un plan dinainte stabilit. Schimbară câteva 
cuvinte în engleză, încercând să deruteze asistenţa. Curând s-a 
auzit o rafală de mitralieră. Nu contează dacă Nadia a tras prima, 
dar cert este că a alergat în holul de lângă lifturi unde pe covor erau 
deja întinşi doi morţi. Imediat după aceea s-a auzit o altă rafală din 
sala de şedinţe. 

Potrivit mărturiilor de mai târziu ale ostaticilor, Carlos şi Halid 
au apărut în pragul uşii, somându-i cu armele în mână pe toţi cei 
prezenţi să se predea. Un funcționar OPEC, neînarmat, s-a aruncat 
asupra atacatorilor, dar a căzut rănit la umăr de salva de mitralieră 
a lui Carlos, care nu a pregetat să-şi descarce în el tot încărcătorul. 

Angie dădu buzna în anticameră, strigând: 

— Mâinile sus! 

Opt din cei aflați aici s-au predat, fiind luaţi prin surprindere. O 
funcţionară aflată la birou puse mâna pe telefon fără a se lăsa 
influenţată de cele ce se petreceau în jur. Calmul ei imperturbabil îl 
enervă pe Angie, care distruse cu un glonte telefonul. Femeia se 
strâmbă şi ridică receptorul altui aparat, formând un număr. Angie 
se blocă în faţa nervilor ei de oţel. Revenindu-şi din uimire, se 
repezi în colţul unde cei opt bărbaţi stăteau cu mâinile ridicate 
deasupra capului şi le ordonă să-şi scoată hainele. Nici unul nu 
avea arme. 

— Go, go! spuse în engleză, arătându-le cu un aer sever uşa 
sălii de şedinţe. 

Dându-şi seama că nu au nici o şansă, intrară unul câte unul, 
continuând să-şi țină mâinile ridicate. Uitându-se prin sală, Angie 
observă un om care, deşi stătea cu mâinile ridicate, se apropia 
încet, încet de ieşire. Angie stătu o clipă pe gânduri dacă să-l 
urmărească sau să-şi ducă la bun sfârşit treaba începută. 

Nadia i-o luă înainte, aruncându-se asupra omului care încerca 
să se salveze şi îi puse în piept țeava pistolului. Iranianul făcu o 
grimasă de parcă ar fi cerut ajutor, apoi, brusc, o cuprinse pe Nadia 
în braţe. 

Se clătinară împreună câțiva paşi. Iranianul nu reuşi însă să o 
tragă spre ieşire: Gabriela Krâcher-Tiedemann se zbătea, dădea din 
picioare şi în cele din urmă reuşi să apese pe trăgaci. 

Se prăbuşiră pe jos strâns îmbrăţişaţi. Nadia se ridică re- 
pede, lăsându-l pe iranian într-o baltă de sânge care se mărea 
văzând cu ochii. În timpul căderii, marginea sacoului i se ridicase, 
lăsând să se vadă tocul pistolului pe care nu apucase să-l 
folosească. 

Între timp, Angie închisese uşa din spatele ostaticilor, luase 
pistolul iranianului ce trăgea să moară şi ajunsese din nou în fața 
intrării în sala de şedinţă. După toate aparențele, acţiunea se desfă- 
şura conform planului Marelui Şacal. Teroriştii nu au întâmpinat 
nici o rezistență şi nimeni nu i-a întrebat ce caută acolo. În sala de 
conferințe se aflau mai mult de o sută de ostatici îngroziți şi de 
aceea uşor manipulabili. Angie era aproape consternat de modul 
cum se desfăşoară operaţiunea. 

Puțin mai târziu, afară a descins o unitate de elită a poliţiei vie- 
neze şi, mai înainte ca aceasta să intre în hol, s-au auzit împuş- 
cături. Patru poliţişti îmbrăcaţi.cu veste antiglonţ, cu căşti de oţel şi 
înarmaţi cu mitraliere, semănând cu fiinţele extraterestre dintr-un 
film ştiințifico-fantastic au apărut în faţa teroriştilor. În urma lor se 
auzeau lătrăturile turbate ale câinilor. Poliţiştii astfel blindaţi au 
dovedit în câteva secunde că sunt aşi în meserie. Deşi ar fi putut să 
folosească împotriva lor grenadele de mână, Angie s-a retras 
într-un colț, fiindcă intervenţia inopinată a poliţiei îl luase prin 
surprindere. 


În hol, pe treptele scărilor şi în sălile alăturate s-au auzit împuş- 
cături trase numai de unitatea de elită a poliţiei vieneze. Hans-Joa- 
chim Klein, poreclit Angie, a fost rănit în burtă şi în picior, iar cel 
de-al treilea glonte i-a smuls pistolul din mână. Fugi schiopătând în 
încăperea de alături, unde îl strigă pe Jusuf, acesta îl chemă pe 
Carlos din sala de şedinţe, iar din ordinul lui Jusuf aruncă o gre= 
nadă de mână în hol. A urmat o explozie, s-au stins toate luminile, 
iar în aer a început să plutească un fum gros şi o pâclă de praf. Te- 
roriştii deveniseră stăpâni pe situaţie şi acum puteau să-şi impună 
condițiile. 

După câteva ore de tratative, guvernul austriac a fost de acord 
ca ostaticii să fie transportaţi cu avionul în altă țară, unde urmau să 
fie eliberaţi în condiţiile stabilite. Ostaticii au fost urcați în câteva 
autobuze mici Steyer, dar teroriştii îşi pierduseră siguranța, având 
impresia că acţiunea căpătase alura unei evacuări pripite, ceea ce îi 
făcea pe Carlos şi pe membrii comandoului să nu se mai simtă 
deloc biruitori. 

Primele adevărate certuri au apărut nu atât din cauza procla- 
maţiei ce urma să fie transmisă la radio, cât mai ales din cauza lui 
Angie, care fusese grav rănit în abdomen. Marele lui noroc a fost 
că în ultimele 24 de ore nu mâncase nimic. Medicii nu au fost de 
acord ca rănitul să fie transportat cu avionul şi au insistat să fie 
operat imediat. Cancelarul austriac Bruno Kreisky a garantat că 
teroristul nu va fi urmărit şi că imediat după însănătoşire va putea 
pleca în ţara pe care şi-o va alege singur. Carlos a refuzat această 
propunere, preferând să rişte ca Angie să moară în timpul zborului. 
Salvarea l-a transportat până la scara avionului DC-9 OE-LDB de 
pe aeroportul vienez Schwechat, iar brancardierii au urcat targa sub 
ameninţarea mitralierelor. 

| Acţiunea Marelui Şacal s-a terminat într-un mod ciudat. Deşi 
primul ei act se desfăşurase conform unui scenariu bine pregătit, în 
actul doi, eroul principal nu s-a mai văzut. Avionul, având la bord 
ostatici, terorişti şi un rănit, a aterizat în Algeria, unde Angie a fost 
internat în spital. Apoi şi-au continuat zborul şi nu s-a mai 
întâmplat nimic deosebit. De ce? Şacalul se lăsase convins? Sau 
fusese executantul unei acţiuni comandate şi organizate din umbră 
de către una din țările exportatoare de petrol? Cert este că Marele 
Şacal şi-a schimbat părerea şi modul cum avea să se încheie 
răpirea. Miniştrii Jamani şi Amusegar nu au fost împuşcaţi şi nu a 
mai avut loc nici o acțiune represivă. Scopul politic al operațiunii 
s-a diluat şi a dispărut subit. Dar atunci, de ce a fost nevoie să 
moară atâția oameni? lată întrebările la care ne vom strădui să dăm 
un răspuns. 


— Domnule ministru Jamani, aţi putea să comentaţi pentru noi 
cum a decurs zborul de la Viena la Alger? Cum s-au purtat teroriștii 
cu Excelența voastră?* 


* Arab Report and Record, Beirut, 1976. 

— Avionul DC-9 aparținea companiei austriece de zbor AUA. 
În primul rând, am fost obligați să ne ocupăm locurile. Apoi, după 
ce mi-am dat seama cine e şeful, am intrat în vorbă cu el. 

— Aveaţi cea mai mică bănuială în legătură cu ce vă aşteaptă? 

— De la bun început l-am considerat pe Carlos un mare ticălos 
şi poate tocmai de aceea am încercat să vorbesc cu el. 

— Aţi putea să ne spuneţi cine este, de fapt, acest Carlos? 

— În mod hotărât nu este comunist, fiindcă nu s-a sfiit să de- 
clare că principiile comuniştilor de astăzi sunt demagogice. Carlos 
nu are încredere în mişcarea palestiană şi în lupta țărilor arabe 
pentru independență, pe care o consideră o etapă istorică interme- 
diară menită a lărgi mişcarea revoluționară internațională. 

— Atunci în numele căror idealuri luptă? Ale cui interese le 
apără? ja LO ret! 

— Carlos a îmbătrânit şi s-a schimbat. Ambiţia şi inteligența nu 
l-au împiedicat să facă o mare greşeală, atunci când a preferat să 
devină executantul docil al unei voințe străine, compromițându-şi 
astfel poziţia de lider. P 

Ulterior, Hans-Joachim Klein a depus următoarea depoziție: 

— De fapt, acțiunea OPEC s-a încheiat după aterizarea noastră 
la Alger. Astăzi mă bucur că Jamani şi Amusegar nu au fost împuş- 
caţi, deşi nu aș putea spune că aveam forțe insuficiente. Eşecul 
politic al acţiunii s-a datorat altor cauze. Carlos mi-a mărturisit că 
în schimbul eliberării lui Jamani şi Amusegar 1 s-au promis multe 
facilităţi materiale. „Organizaţia palestiniană PFLP (Frontul 
Naţional pentru Eliberarea Palestinei) — a spus el — nu mă va 
apăra dacă arabii saudiţi şi iranienii vor cere capul meu. De aceea 
am fost de acord cu tot ce mi s-a cerut, încă înainte ca avionul să 
decoleze.“* | 

Carlos a părăsit scena, demonstrând că nu este un erou al miş- 
cării teroriste, ci un mercenar şi un aventurier dispus să-l slujească 
pe cel care plăteşte mai bine. A devenit un fel de clovn în arena 
terorismului internațional, iar vorbele mari pe care obişnuia să le 
proclame s-au dovedit a fi goale de conţinut. | 

Klein a fost operat într-un spital din Alger, iar după ce s-a 
însănătoşit a fost transportat peste graniță. Curând după aceea şi-a 
făcut apariția într-o tabără de antrenament palestiniană. Deşi aici 


* Hans-Joachim Klein, Rückkehr in die Menschlichkeit. Appel eines ausgeslie- 
genen Terroristen. Reinbeck 1979. 

s-a bucurat de un tratament deosebit, deoarece era considerat un 
erou, a preferat să se întoarcă în Europa. 


Într-o singură oră, Nadia şi Bonni au ajuns pe primele pagini ale 
ziarelor de mare tiraj. Duminică, 27 iulie 1976, pe aeroportul 
Hellinikon din Atena, doi tineri au urcat în avionul companiei Air 
France. După două minute de la decolare, echipajul şi pasagerii au 
aflat că un grup de terorişti conduşi de doamna Ortega şi domnul 
Garcia au deturnat avionul, forțându-l să aterizeze pe aeroportul 
Entebbe din Uganda. Doamna Ortega era de fapt Nadia — Gabriela 
Krâcher-Tiedemann, iar domnul Garcia era Bonni — Wilfried 
Bose. 

Teroriştii au promis că îi vor elibera pe ostatici dacă confrații 
lor aflaţi în penitenciarele din Israel, Germania, Franța, Elveţia şi 
Kenya vor fi eliberaţi. 

În aceeaşi zi din Israel şi-au luat zborul trei avioane uriaşe 
Lockheed C 130 Hercules, având la bord unităţi speciale. Opera- 
țiunea militară care a avut loc a fost fără precedent în istoria teroris- 
mului. Unităţi armate străine au încălcat suveranitatea Republicii 
Uganda, iar pe aeroportul din Entebbe s-a produs un schimb înver- 
şunat de focuri în urma căruia pe câmpul de luptă au rămas morţi 
şi răniţi. Teroriştii au fost neutralizaţi. Potrivit unui comunicat al 
Mossadului israelian care a fost dat publicităţii ulterior, au murit 
atunci şi Wilfried Böse împreună cu terorista Krâcher-Tiedemann. 
După ce a revenit în Israel, un militar a relatat cum a tras în ea fără 
să bănuiască cine este. A împuşcat-o din spate şi a recunoscut-o 
în timp ce se răsucea spre el, înainte de a se prăbuşi răpusă de 
glonte. 

Paraşutistul israelian, pe nume Ilan, a fost un mincinos. Un an 
mai târziu, s-a dovedit că raportul scris la Tel Aviv nu corespundea 
realităţii. Marţi, 20 decembrie 1977, poliţia elveţiană a prins la 
graniţa Elveţiei cu Franţa şi Germania Federală doi terorişti vest- 
germani care, în timpul confruntării, au rănit grav doi poliţişti. Cei 
doi indivizi arestați aveau asupra lor 20 000 de dolari, mai multe 
paşapoarte, unele vest-germane cu propriile lor fotografii, dar cu 
alte nume, trei austriece şi unul cipriot. 

In realitate bărbatul se numea, Christian Möller, iar femeia era 
Nadia — Gabriela Kr&cher-Tiedemann. În timpul schimbului de 
focuri de pe aeroportul din Entebbe, a murit Ernst Wilfried Böse, 
supranumit Bonni. 

Angie-Klein a fost decepționat de rezultatul atacului organizat 
în incinta sediului OPEC din Viena. După ce mai târziu a aflat, în 
tabăra de antrenament din mijlocul pustiului, despre celelalte 
acțiuni teroriste care se puneau la cale, nu a mai crezut că planul lor 
va fi încununat de succes. A avut dreptate. Majoritatea acțiunilor 
lor fie nu au fost realizate, fie au eşuat din cauza unei organizări 
diletantiste. Aşa de pildă, un tânăr luptător palestinian trimis la 
Paris cu un mesaj s-a pierdut imediat pe aeroportul Orly. Tânărul, 
care până atunci nu fusese într-o metropolă, a început să rătăcească 
prin sălile de aşteptare şi nu a fost capabil să iasă din mulțimea de 
oameni care se grăbea să ajungă la autobuz. De aceea, a ales calea 
cea mai simplă: s-a întors cu primul avion, fără să fi transmis la 
Paris mesajul cu care venise. 

Altădată, au fost trimişi în Europa doi membri ai unui comando. 
Nici aceştia nu mai fuseseră până atunci plecaţi din țara lor şi, 
imediat după ce au coborât din avion,-au intrat în restaurantul 
aeroportului unde şi-au comandat o cină copioasă pe care au mân- 
cat-o, conform obiceiului, cu degetele. Incă nu terminaseră de mân- 
cat, când alertată de telefonul unui ospătar, a descins poliţia. In bu- 
zunarele unuia au fost găsite documente compromițătoare care 
dovedeau că fuseseră trimişi în Europa cu un anume scop. 

După eşecul atentatului din sediul OPEC de la Viena, membrii 
organizaţiei RZ au pus la cale e acțiune similară, având ca scop, de 
data aceasta, răpirea miniştrilor care luau parte la o şedinţă în 
clădirea Comunităţii Economice Europene din Bruxelles. Mişcarea 
2 iulie a intenţionat să-l răpească şi pe papa Paul al VI-lea, dar, în 
ultimă instanță, membrii ei s-au lăsat convinşi că, după un aseme- 
nea atentat, nici o ţară nu le va mai oferi găzduire. 

Doi terorişti aveau să transporte pe puntea unui avion un 
geamantan cu explozibil, plasat sub un scaun şi să coboare la prima 
escală. Avionul, având pasageri la bord, urma să explodeze în aer, 
iar compania aeriană respectivă să primească o scrisoare de 
avertisment: dacă în următoarele 24 de ore nu va fi depusă suma de 
5 milioane de dolari într-un anumit loc, vor fi aruncate în aer şi alte 
avioane. Acţiunea a eşuat fiindcă geamantanul cu explozibil a sărit 
în aer chiar în sala de aşteptare. 

Klein alias Angie s-a hotărât să-și încheie cariera de terorist 
poate şi din cauza operaţiei la stomac care îi agravase starea de 
sănătate. Dar nu era foarte uşor să cobori dintr-un expres aflat în 
plină viteză. A încercat să-şi convingă confrații să organizeze un 

grup terorist propriu, care să lupte după alte principii. Nu l-au 
crezut şi, după ce s-a retras într-o casă izolată din munții Tirol, a 
început să fie spionat zi şi noapte. i 

Iscoada care îl urmărea se numea Steve sau cel puțin aceasta îi 
era porecla. Într-o zi el a bătut la uşa casei lui Angie. Acesta i-a 
deschis şi, la început, din vorbele lui dezlânate nu şi-a dat seama ce 
vrea. Apoi a înțeles că va fi pedepsit. După ce s-a convins că Steve 
nu este singur şi că în sat aşteaptă o maşină cu încă doi membrii ai 
comandoului, şi-a împachetat în grabă lucrurile, a coborât în 
restaurantul de la parter, a comandat un taxi până la gară și s-a urcat 
în primul tren care mergea la Milano. 

Într-o zi de mai a lui 1977, la redacţia săptămânalului „Der 
Spiegel“ s-a primit un colet în care se aflau pistolul lui Angie, 
gloanţe de rezervă şi declaraţia lui că refuză să mai aibă ceva co- 
mun cu teroriştii şi cu terorismul, în general. Pe lângă aceasta, 
declaraţia conţinea şi planul de asasinare a doi politicieni evrei, 
Galinsky şi Lipinsky, pus la cale de organizaţia RZ. 

În felul acesta, s-au încheiat acțiunea OPEC şi alte câteva ope- 
raţiuni al căror sens a rămas neclar până astăzi. Dacă cei doi mi- 
niştri, Jamani şi Amusegati, ar fi fost asasinați, locul lor ar fi fost 
luat de alți politicieni care ar fi continuat politica OPEC şi nimic nu 
s-ar fi schimbat. Prin urmare, acţiunea de mare anvergură planifi- 
cată asupra sediului OPEC din Viena a rămas un simplu episod 
lipsit de importanță din istoria terorismului. 


Ilici Ramirez Sanchez, supranumit Carlos sau Şacalul a dispă- 
rut un timp de pe scenă. Din suma de 1 000 000 de dolari, pe care 
o primise, chipurile, ca recompensă pentru că nu-l împușcase pe 
ministrul Jamani, putea duce un trai decent. Dar între timp, în fişa 
lui personală, aflată în cartoteca Interpolului, au fost consemnate 
alte două atentate: asasinarea fratelui patronului cunoscutei firme 
londoneze Marks and Spencer, în 1973, şi instalarea unor bombe în 
redacţiile ziarelor de dreapta „L’ Aurore“ şi „L” Arche a Minute“ din 
Paris, în 1974. În septembrie fusese la Haga, în fruntea unui 
comando terorist și tot el se afla în spatele atentatului asupra 
centrului comercial de pe bulevardul St. Germain al cărui bilanț a 
fost: 2 morţi şi 34 răniţi. 

În luna mai se afla încă la Paris, unde a împuşcat doi agenți ai 
serviciului secret francez DST, un episod care a fost deja evocat, iar 
în 1992 a fost condamnat, în contumacie, la închisoare pe viaţă, 

pentru acest dublu asasinat. În decembrie acelaşi an, a ucis în 
timpul atacului asupra sediului OPEC din Viena 3 oameni, a răpit 
11 miniştri şi a încasat sume uriaşe de bani în schimbul eliberării 
lor. 

În 1978, s-a despărţit de conducerea Frontului Popular pentru 
Eliberarea Palestinei, în numele căruia acționase până atunci, 
creându-şi un grup terorist propriu, fiind sprijinit de Berlinul de est, 
București, Budapesta şi chiar Praga. În 1981 a primit un milion de 
dolari de la agenţii secreți ai lui Ceauşescu ca să organizeze un atac 
cu bombe asupra redacţiei postului de radio Europa Liberă, din 
München. 

Ulterior, s-a dovedit că Marele Şacal a întreținut legături cu ser- 
viciile secrete ale unor foste țări socialiste şi s-a ascuns în Ungaria, 
România, RDG şi chiar la Havana, unde se antrenase, cu ani în 
urmă, într-o tabără de terorişti. 

În septembrie 1978, la Dubrovnik, a avut loc un congres al 
teroriştilor din toate colțurile lumii, la care a participat şi Carlos. La 
scurt timp după aceea, el s-a mutat la Budapesta, unde, până în 
1985, grupul lui a colaborat cu serviciul secret maghiar. Acesta din 
urmă a pus la dispoziţia teroriştilor apartamente mobilate luxos, în 
schimbul unor chirii care erau mult mai mici decât costul unei 
camere la hotel. Ce-i drept, chiriile erau plătite în dolari, ceea ce în 
anii '80“constituia un lux în ţările socialiste. Carlos şi adjunctul lui, 
Johannes Weinlich, veneau des la Budapesta, dar cel mai mult a 
stat aici teroristul Abdul Hakam. Despre Carlos se ştie că a locuit 
în oraşul de pe malul Dunării în decembrie 1983 şi în martie 1984. 

După ce grupul de terorişti s-a mutat în altă parte, Carlos i-a 
trimis lui Jânos Kâdâr o scrisoare de mulţumire pentru grija de care 
s-a bucurat. Şederea grupului Marelui Şacal în Ungaria şi în 
Bulgaria se datorează unui motiv foarte simplu: traficul ilegal cu 
arme. Pe vremea aceea, nu era nici o problemă să cumperi la negru 
în țările socialiste orice tip de arme şi de muniții şi, după cum se 
ştie, teroriştii din întreaga lume au fost dintotdeauna interesați de 
explozibilul Semtex, de fabricaţie cehoslovacă. 

Carlos împreună cu Weinlich, au apărut şi la Praga, dar nu am 
reuşit să aflu dacă au colaborat cu serviciul de securitate. Atunci 
când Carlos, soţia sa Magdalena Kopp şi Johannes Weinlich au 
aterizat pe aeroportul din Ruzyn€ şi au prezentat paşapoarte diplo- 
matice eliberate de o ţară arabă, serviciul de control al paşapoar- 
telor nu a putut să le interzică intrarea în Cehoslovacia. Ulterior, 

şefii serviciilor de securitate din țările est-europene conveniseră să 
nu-i permită lui Carlos şi confraţilor săi accesul pe teritoriile țărilor 
lor. În acest context, la 10 iulie 1986, s-a produs următorul 
incident: 

Carlos, soţia sa şi Weinlich au zburat de la Budapesta la Praga. 
S-au dat drept turişti arabi, au închiriat două apartamente la hotelul 
Intercontinental din Praga şi au început să frecventeze localurile de 
noapte. Carlos Ramirez avea paşaportul diplomatic pe numele 
Watta Walid, soţia sa, Magdalena Kopp, se numea Maria Aziz, iar 
Weinlich, care se dădea drept secretar şi garda lui personală, avea 
un paşaport diplomatic eliberat la Damasc. Cei trei cheltuiau bani 
cu foarte multă uşurinţă, iar mai târziu un barman a declarat că 
şeicul, cum îi spuneau lui Carlos, i-a plătit 500 de dolari pentru o 
cafea servită la bar. 

După trei zile de la sosirea străinilor, la recepţia hotelului s-au 
prezentat doi tineri. S-au interesat de numărul camerei în care 
locuieşte domnul Walid şi au urcat la etajul trei. Le-a deschis uşa 
un turist cu paşaport diplomatic sirian şi i-a poftit înăuntru. Deşi nu 
se cunoşteau, nu au pierdut timpul cu prezentările. Potrivit decla- 
raţiei unui martor al cărui nume nu poate fi divulgat, convorbirea 
lor cu Carlos a durat aproape o oră şi s-a desfăşurat într-o atmosferă 
de mare nervozitate. Weinlich a stat tot timpul cu spatele lipit de 
perete ca să poată urmări fiecare mişcare, iar de sub sacou i se 
vedeau cele două tocuri de pistoale. 

La un moment dat a sunat telefonul. La celălalt capăt al firului 
era rezidentul Organizaţiei pentru Eliberarea Palestinei, Abu 
Hisham. Au vorbit mult timp în arabă şi, după ton, puteai să-ți dai 
seama că se certau. După ce a trântit receptorul în furcă, Carlos l-a 
rugat pe unul dintre agenţi să transmită la recepție rugămintea de a 
nu i se mai da nici o legătură telefonică în apartament. 

In timp ce discutau, în cameră a intrat şi Magdalena Kopp, a 
declarat mai târziu unul dintre agenţi. Era îmbrăcată într-o pele- 
rină elegantă în stil arab şi se vedea că e gravidă. Carlos i-a spus în 
germană că l-a sunat Abu Hisham care l-a sfătuit să plece, dar el nu 
vede nici un motiv rațional ca să părăsească Praga. 

Vizita agenţilor secreţi cehi la hotelul Intercontinental nu a fost 
întâmplătoare. Cu puțin timp înainte, Carlos fusese nevoit să pără- 
sească Budapesta, iar Ministerul cehoslovac de Interne nu dorea să 
aibă nimic de-a face cu un terorist condamnat de un tribunal pari- 
zian la închisoare pe viață pentru dublu asasinat şi urmărit de 

instanțele altor țări pentru comiterea unor delicte asemănă- 
toare. Din această cauză, agenții secreți cehi au pus la punct „ope- 
rațiunea Turistul“, dar în loc să-l anunţe direct pe Carlos că este o 
persona non grata în Cehoslovacia, au preferat un scenariu mai 
elegant. 

— După ce am terminat să ne spunem aproape tot ce aveam de 
spus şi Carlos s-a mai liniştit, am scos din mânecă asul cel mare, a 
declarat agentul secret. l-am destăinuit confidențial că un infor- 
mator foarte bun de-al nostru ne-a comunicat, cu ani în urmă, că la 
Praga acționează câţiva agenţi ai serviciului secret francez DST şi 
că nu ar fi deloc exclus ca aceştia să încerce să-l găsească. Carlos 
s-a enervat îngrozitor şi a început să mă înjure într-o limbă străină. 
Apoi a scos pistolul şi m-a amenințat că mă împuşcă. După ce şi-a 
mai venit puțin în fire, a comandat la telefon o sticlă de coniac 
franțuzesc şi i-a dat bacşiş chelnerului 100 de dolari. Apoi a mai 
comandat cafele şi apă minerală pentru toţi. Eu am băut numai o 
ceaşcă cu cafea care în mod sigur a fost cea mai scumpă cafea din 
viața mea. 

Orice altă încercare de convingere devenise inutilă. Magdalena 
Kopp, care era în luna a patra sau a cincea, a început prima să-şi 
împacheteze lucrurile. Carlos şi garda lui personală i-au urmat 
imediat exemplul. j 

— În acest timp, a mai spus agentul secret, eu continuam să 
discut în germană cu doamna Kopp. Am întrebat-o de unde este şi 
mi-a răspuns că s-a născut într-un mic sat de lângă Augsburg. 
Mi-a mai spus că a terminat sociologia şi la întrebarea mea dacă 
stilul de viaţă pe care îl duce nu i se pare prea obositor, mi-a făcut 
semn din cap că nu o deranjează deloc. renes 

Nu a fost posibil să aflu toate detaliile acestei acțiuni. In luna 
iunie 1986, Carlos încă nu fusese condamnat de tribunalul din Paris, 
deoarece era dat în urmărire generală de Interpol şi de serviciile de 
spionaj din mai multe țări pentru acuzația de omor multiplu. Pe 
vremea aceea, serviciile de spionaj din țările socialiste erau încă 
foarte puternice, dar mai trebuie sublinia: încă o dată că Marele 
Şacal nu era un oaspete bine venit pentru nici una din acestea. Şi 
serviciul secret ceh a încercat să scape cât mai repede de el şi poate 
de aceea a riscat o acţiune dubiosă pe aeroportul din Ružyně, în 
chip de rămas bun. Acţiunea poate fi dovedită şi de fotografiile 
luate de un reporter cu prezență de spirit sau poate chiar de un 
lucrător al securității. 


. 

— Înainte de a fi împachetat toate bagajele, a declarat ofiţerul 
ceh de securitate, Carlos Ramirez a coborât în hol şi, împreună cu 
un salariat al hotelului, a dispărut la subsol unde se aflau seifurile 
oaspeţilor. După câteva minute a urcat din nou în cameră, ducând 
în mână un mic geamantan. În geamantan se afla un pachet. L-a 
aşezat pe masă şi a exclamat: lată cum arată un milion de dolari în 
bancnote de câte 100. L-am întrebat de ce umblă prin hoteluri cu o 
sumă atât de mare şi mi-a răspuns că nu a avut timp să depună banii 
fiindcă abia îi primise, cu câteva zile în urmă, de la serviciul de 
securitate din România în schimbul unui anumit serviciu. Pachetul 
cu bani îi fusese transmis la Budapesta, unde nu a vrut să-l lase. Cu 
această ocazie, Carlos ne-a dezvăluit însă un lucru care nu i-ar fi 
trecut prin cap nici unuia dintre noi, şi anume că era convins că cei 
care îl urmăreau la Praga nu erau agenţii serviciului francez DST, 
ci românii care vroiau să-i ia înapoi banii. Securitatea română avea, 
după părerea lui, antene lungi şi nu se sfia să folosească orice mij- 
loace pentru a-şi atinge scopul. 

Ultimul incident din episodul şederii la Praga a acestui oaspete 
nepofiit s-a petrecut pe aeroportul Ruzyn&. Carlos, soția sa şi garda 
personală aveau pașapoarte diplomatice siriene, drept care au fost 
scutiți de controlul vamal. Cu toate acestea, agenţii securităţii de 
stat ştiau că cei trei erau înarmaţi. A urmat.o scenă dramatică în 
care „diplomaţii“ au refuzat să predea armele. Nu au vrut să le pre- 
dea nici echipajului avionului la Praga, care urma să le restituie 
după aterizarea la Moscova şi nici să le bage în geamantanele care 
urmau să fie depozitate în cala avionului. În cele din urmă, agenţii 
au convenit cu echipajul avionului, cu paza de frontieră şi cu va- 
meşii să-i lase pe cei trei să călătorească înarmaţi cu pistoale în 
cabina de clasa întâi. Ca măsură de precauţie au transmis însă 
această informaţie serviciului de pază de pe aeroportul din Mos- 
cova. După aterizarea la Moscova, doi oameni îmbrăcaţi în uni- 
formă au urcat la bordul avionului, i-au dezarmat pe Carlos, pe 
soţia lui şi pe Weinlich şi i-au condus în salonul Vip din incinta 
aeroportului. Aici le-au comunicat că nu au voie să rămână pe teri- 
toriul Uniunii Sovietice şi le-au dat ordin să se îmbarce în primul 
avion cu destinaţia Damasc. 

Timp de 30 de ani, liderii comunişti din Cehoslovacia au antre- 
nat în tehnica războiului de partizani şi au pregătit pentru acțiuni 
teroriste sute de agenți secreţi din Afganistan, Irak, Kenya, 
Vietnam, Cambodgia, Nicaragua şi din alte ţări ale Africii şi Asiei, 

care le-au plătit taxele de şcolarizare în dolari. Aşa de pildă, numai 
din Guineea a sosit un grup de 45 de studenţi pentru o instrucţie de 
lungă durată, iar în august 1968, în tabăra de antrenament din Brno, 
se antrenau 254 de tineri. După ocuparea Cehoslovaciei de către 
armatele Pactului de la Varşovia, situaţia s-a schimbat. 

Acţiunea agenţilor secreţi cehi de la hotelul Interconti- 
nental a fost urmată de o altă intervenţie care a avut loc pe aero- 
portul Ruzyn&. La Praga îşi făcuse apariția unul dintre colaboratorii 
arabi ai lui Carlos. Având paşaport diplomatic, a fost scutit şi el de 
controalele de rutină, dar cu toate acestea, vameşii asistați de 
poliţişti îmbrăcaţi în civil l-au rugat să deschidă bagajul de mână. 
Înţelegând că nu mai are şanse de a scăpa, arabul nu s-a împotrivit 
şi astfel vameşii cehi au găsit în geamantanul lui suma de 85 000 
de dolari în bancnote mici şi câteva paşapoarte false cu fotografia 
lui, dar fiecare pe alt nume. În timpul interogatoriului, arabul a re- 
cunoscut că a colaborat cu Marele Şacal, făcându-i rost de aparta- 
mente sau vile. 

— L-am lăsat să aleagă singur, a declarat mai târziu agentul 
secret ceh. I-am spus că șederea lui la Praga nu este dorită Şi i-am 
propus să plece în Germania de est sau în Polonia, deoarece în caz 
contrar eram obligați să-l predăm justiţiei pentru că asupra lui 
fuseseră găsite paşapoarte false. A refuzat să plece în Germania de 
est şi s-a urcat la bordul primului avion care zbura spre Varşovia. 

Încă din 1984, Ibn Jubayr a declarat că oraşul Damasc este raiul 
pe pământ. Oaza aflată în locul acela, înconjurată de grădini bine 
irigate, de livezi cu pomi fructiferi şi tufe de măslini a fost cunos- 
cută cu o mie de ani înainte de întemeierea Romei. La Damasc, 
Cain l-a ucis pe fratele său Abel, la poalele masivului muntos 
Kassyun s-a născut Avraam, personajele biblice Iosif şi Maria, loan 
Botezătorul şi apostolul Pavel s-au născut şi ei în acest ținut 
binecuvântat de Dumnezeu. Şi tocmai în acest oraş şi-a instalat 
noua reşedinţă Ilici Ramirez Sanchez, teroristul căutat de serviciile 
de poliţie din câteva ţări. 

Au existat mai multe motive care l-au determinat să prefere 
acest oraş. În Siria locuiau, pe atunci, zeci de protagonişti ai scenei 
terorismului. Siria are circa 13 milioane de locuitori, a căror secu~ 
ritate este apărată de o armată formată din o jumătate de milion de 
ofiţeri şi soldaţi, iar alți 400 000 de milițieni asigură ordinea pu- 
blică. Armata este dotată cu 4800 de tancuri, cu 5000 de blindate, 
aviația are 530 de avioane de luptă cu numărul corespunzător de 

rachete de toate tipurile. În arsenalele armatei sunt depozitate arme 
chimice, iar în culise au început să circule zvonuri că se fac experi- 
mente cu arme biologice. Potrivit aprecierilor ziariştilor occiden- 
tali, Damascul a devenit capitala terorismului mondial şi, desigur 
în această ambianţă Carlos se simţea ca peştele în apă. i 

Se spune că regimul militar şi politic sirian este apărat de 
50 000 de agenți secreți. Au apărut chiar şi afirmaţii potrivit cărora 
numărul lor ar fi de trei ori mai mare. De asemenea, se afirmă că 
aceste organizații îşi finanţează activitatea desfăşurată pe plan 
internațional din banii câştigaţi în urma traficului cu heroină şi 
haşiş, afirmaţie confirmată şi de serviciul american antidrog DEA 
(Drug Enforcement Administration). Aşa de pildă, nota operativă 
nr. 114/815, din 1984, a serviciului secret, conţine următoarea 
informaţie: s 

„Carlos a stat mai mult timp la Damasc. A locuit într-o casă 
conspirativă şi s-a aflat permanent în legătură cu serviciul sirian de 
spionaj. Colaborarea lui cu acest serviciu s-a reprofilat însă pe o 
nouă direcţie. Iranul şi Siria aveau de gând să-l angajeze pe Carlos 
într-o acțiune contra Arabiei Saudite. La sfârşitul lui aprilie 1984, 
el a fost invitat la Teheran pentru a negocia condiţiile şi detaliile 
tehnice ale noii operaţiuni. Cu puţin timp însă înainte de a pleca, 
Carlos a refuzat să mai colaboreze, invocând motivul că la Teheran 
ar putea fi expus pericolului de a fi capturat de agenţii serviciului 
secret american“. 

Sub nume străine, soţii Ramirez împreună cu fiica lor, Rosa, 
s-au mutat în apartamentul serviciului de spionaj al forțelor aeriene 
în cartierul rezidențial Mezze din Damasc. Johannes Weinlich care 
purta numele de Peter Schmidt sau Steve, s-a mutat în apartamentul 
vecin. Cele două apartamente se aflau într-o vilă cu trei etaje, cu 
balcoane şi cu o mare terasă pe acoperiş, nu departe de moscheea 
Akram. Numărul de telefon al lui Carlos era secret. Weinlich, care 
era secretarul şi garda lui personală, avea numărul de telefon 
66 77 85. 

Familia Ramirez a locuit la Damasc ca în rai. Carlos se dădea 
drept director al unei societăți comerciale mexicane de import-ex- 
port, circula într-un superb Mercedes 560, cu numărul de înmatri- 
culare 37-3672 şi obişnuia să ia cina împreună cu familia la hotelul 
Sheraton. Adresa lui era Al Mezze Villat Gharbieh, Al Akhtam Ben 
Saifi Street Al Jandali Building. Numele sub care se prezenta erau 
Al Jandali, Abu Achmed sau Michael Assaf. 

Carlos nu era deloc un tip naiv. Urmărea cu foarte multă atenție 
evoluțiile vieții politice. Ştia foarte bine sau cel puțin bănuia că 
trecuse demult vremea când toată omenirea se temea de acțiunile 
teroriștilor. Nici măcar foştii lideri ai țărilor comuniste nu vroiau să 
aibă nimic comun cu ei. Apoi, la 28 decembrie 1990, în săptă- 
mânalul francez „L'Express“ a apărut un articol al cărui autor 
afirma că teroristul Carlos, pe numele său adevărat Ilici Ramirez 
Sanchez, locuieşte la Damasc, împreună cu soția şi cu fiica, iar de 
securitatea lui se ocupă un ofiţer al forțelor aeriene siriene, 
Haytham Said. 

„L'Express“ a prezentat crimele lui Carlos, iar în săptămânalul 
„Stern“ a apărut un articol intitulat „Naşul terorismului“. Ziariştii 
au început să cerceteze trecutul lui Carlos şi avalanşa s-a pus în 
mişcare. Reprezentanţii Franţei şi ai Germaniei Federale au cerut 
extrădarea criminalului. Comportarea lui Carlos nu lăsa să se 
întrevadă că şi-a pierdut siguranța de sine. S-a despărțit de soția sa 
Magdalena, născută Kopp şi în locul ei a instalat-o în apartamentul 
său luxos pe tânăra lui amantă. Weinlich a considerat acest gest o 
mare grosolănie. După ce supraviețuiseră împreună atâtor întâm- 
plări dramatice, Carlos şi-a părăsit familia. Mai înainte, toți trei se 
mutaseră la Valencia, în Venezuela. La Damasc, Carlos simțea că 
pământul începe să i se clatine sub picioare. Mai întâi, a zburat la 
Amman, iar la 13 august a zburat la Khartum, având asupra sa un 
pașaport diplomatic fals pe numele Abdallah Barakat. 

Şederea lui în Sudan nu este clarificată nici până în zilele 
noastre. Se pune întrebarea, dacă paşaportul lui era sirian, libanez 
sau iordanian? Într-un comunicat a apărut chiar afirmaţia că la 
granița cu Yemenul s-a prezentat sub numele Abdou Rabo Ali Mo- 
hamed. Serviciul secret francez a constatat că, sub acelaşi nume, a 
zburat la Cairo şi la Londra. 

Muhammad Mahzub Harun a scris în săptămânalul „Sudan 
Focus“ că acest diplomat de vârstă mijlocie, cu ochi de chihlimbar, 
locuia într-un apartament luxos pentru care plătea o chirie lunară de 
900 de dolari. Camerele erau mobilate în stil arab. Un confrate al 
lui Harun a completat articolul cu un detaliu atractiv pentru cititori, 


privind femeia cu care trăia Carlos în acest apartament. Tânăra Şi - 


frumoasa văduvă a unui ofiţer din armata siriană se numea Lana. 
În ultimul an, Carlos a suferit multe decepţii amare. Grijile şi 

frica i-au măcinat în asemenea măsură sănătatea încât a slăbit 10 

kilograme. Până acum, nu am reuşit să aflăm detalii privind acţi- 

unea prin care agenții secreți francezi au reuşit să-l răpească pe 
Carlos de la Khartum. Este însă foarte probabil că oficialitățile 
sudaneze au fost informate din timp despre pregătirea ei şi nu s-au 
împotrivit răpirii acestui terorist căutat în toată lumea. 

Una din variantele posibile, care la prima vedere pare a fi 
romantică, ar putea fi însă autentică. La 13 august, Carlos urma să 
fie supus unei operaţii estetice într-o clinică din Khartum. După ce 
a fost anesteziat, l-au transportat acoperit cu un cearşaf într-un alt 
apartament, unde a fost ținut în stare de inconștienţă. În timp ce se 
afla încă sub narcoză, l-au băgat într-un sac închis cu două 
fermoare şi l-au predat generalului francez Philippe Rondot şi 
adjuncţilor săi care aşteptau la Khartum acest moment de trei zile. 

Avionul serviciului francez DGSE a aterizat pe aeroportul 
francez militar Villacoublay, de lângă Paris, în jurul orei 9 dimi- 
neaţa. Generalul Philippe Rondot și Jean-François Clair, şeful 
grupării antiteroriste DST, l-au remis pe Carlos lucrătorilor grupu- 
lui tehnic, care l-au condus, sub escortă militară, la centrala DST 
din rue Nelaton, unde îl aştepta ofițerul Philippe Parant. 

L-au interogat două ore. Apoi Carlos a fost condus de poliţişti 
la închisoarea La Sante, din arondismentul 13 al Parisului. În 
aceeaşi zi, ministrul francez de interne, Charles Pasqua a organizat 
o conferință de presă unde s-a lăudat cu succesul repurtat de servi- 
ciul secret francez. În felul acesta, răpitorul răpit a ajuns acolo unde 
îi era locui. În spatele gratiilor.* 


* Cunoscutul terorist a fost tradus în fața unui tribunal din Paris la 12 decembrie 


1997 şi condamnat la închisoare pe viaţă. 


O colecţie de interes general: 


PSIHOLOGIA VEŢI COTIDIENE 


O nouă perspectivă în viaţă! 


Autohipnoza 
pentru o mai deplină satisfacţie 
sexuală 


